
Fiului meu, 


Armin 


Motto: 


„Durch alle Wesen reicht der eine Raum: 
Weltinnenraum. Die Vögel fligen still 

Durch uns hindurch. O, der ich wachsen will, 
Ich sehe hinaus, und in mir wächst der Baum. 


(Rainer Maria Rilke) 


Introducere la ediţia a II-a 





Sensul faptului-de-a-apărea 


A ntr-o serie de scrieri de estetică, Georg Simmel circumscrie 
I cu finete sensul faptului-de-a-apärea! fenomenal. Punctul 
de plecare este o epoche sui generis? : 


« Când lumea exterioară este pentru noi simplă intuiţie, ca o ima- 
gine pentru ochi, neîngreunată de gândire, de vreo semnificaţie 


care să meargă dincolo de suprafaţa ei <...> »3. 


Într-adevăr, obiectul din lumnea exterioară aflat la o distanţă 
suficient de mare ne apare ca o imagine de un tip particular : nu 
este o imagine-reproducere, ci o imagine a sa înseşi ; obiectul este 
imaginea sa, imaginea este chiar obiectul. Obiectul ni se dă, la 


1 Traducem aici prin „faptul-de-a-apărea” termenul francez de apparaître. Mai 
jos, el va apare, datorită cerinţelor contextului, tradus şi ca „manifestare”. 

2 Ne întrebăm dacă epoché nu are trebui să fie întotdeauna sui generis. Faptul 
că Husserl ne-a lăsar mai multe versiuni ale teoriei reductiei nu indică oare 
faptul că reductia este un instrument pe care îl putem utiliza “pe loc” şi că, 
prin aceasta, validitatea sa este dependentă în mod esenţial de succesul său ? 

3 Georg Simmel, Esthetique du portrait, în Georg Simmel, Esthétique sociologique, 
Introduction de Philippe Marty, traduction de Lambert Barthélémy, 
Michel Collomb, Philippe Marty et Florence Thérond, Collection "Pensée 
allemande et européenne", Presses de l'Université Laval/Paris, Éditions de 
la Maison des sciences de l’homme, 2007, p. 79. 

urma urmelor, ca o imagine bi-dimensionalä. Pomul inflorit din 
grădina mea, ca si cel din grădina lui Husserl“, nu are, din această 
perspectivä, profunzime. Tot ceea ce este destul de departe astfel 
că mâna mea nu îl poate atinge — cu atât mai mult cu cât o 
fereastră se interpune - are această caracteristică de a apărea ca o 
suprafață, Eu ştiu că ramurile lui se întind în toate părțile, dar 
asta nu mă împiedică să îl văd ca pe un tablou sau o fotografie. 
Este vorba aici de o vedere fenomenală sau fenomenalizantă, căci 
gandirea nu intervine pentru a adăuga semnificaţii. 

Acest mod particular de donare, în care conţinuturi sensible 
apar (se dau) ca atare, neafectate de un nivel extra-sensibil al 
donării, nu şterge relaţiile dintre conţinuturi, aşa cum am fi 
tentaţi să credem ; el le bifează sau suspendă numai pe acelea 
supra-adăugate, lăsând în acest fel să apară relaţii intrinseci 
acestor conţinuturi. De aceea, Simmel scrie mai departe : 


«<...> noi resimtim totuşi în relaţiile dintre aceste elemente pur 
sensibile o senzaţie de armonie sau de antagonism, de repaus 
sau de animare, de echilibru sau de accentuare şi de punere în 
valoare, de generalitate tipică sau de individualizare <...> »°. 


În acest punct, analiza plonjează la nivelul cel mai elementar, 
anume al «elementelor pur sensibile » şi al relaţiilor dintre 
acestea. Simmel schiteazä aici ceea ce Husserl va numi mai târziu 
« analiză a sintezelor pasive ». Nu ni se spune cum au fost 
identificate aceste elemente sau dacă mai sunt şi altele de acest 


+ Facem aici aluzie la $88 („Componentele de trăire reale (reelle) şi cele 
intentionale. Noema”) din Ideen I. A se vedea deopotrivă traducerea in 
limba româna: Edmund Husserl, Idei privitoare la o fenomenologie pură şi la o 
filozofie fenomenologică. Cartea întâi: Introducere generală în fenomenologia 
pură, traducere de Chr, Ferencz-Flatz, Humanitas, Colectia Acta Phaeno- 
menologica, Bucureşti, 2011. 

5 Ibid. 

fel. Putem ghici că o percepţie educată artistic este cea care infor- 
mează privitorul. Simmel nu caută, precum Husserl, o genealogie 
a logicii, iar acest lucru ne facem să credem că abordarea lui a 
câmpului fenomenal este mai puţin atunsă de « interese » exte- 
rioare acestuia, Este posibil, de acemenea, ca seria de distincţii 
descriptive propusă de el să fie mai potrivită decât jocul afirmării 
şi al negării pe care ni-l înfăţişează Husserl ca fiind operant în 
zona pre-predicativitätii (a se vedea în acest sens Hua XI). 
Distingând, în analiza sa a portretului pictural (văzut ca 
totalitate a celui portretizat), între un sens al manifestării feno- 
menale (apparaître phenomenal) şi unul din spatele manifestării, 
Simmel îi recunoaşte reprezentării o capacitate de a traversa 
aspectul exterior şi de a pătrunde în psihicul persoanei repre- 
zentate‘. Nu se întâmplă, însă, acelaşi lucru şi în cazul privitorul 
care admiră un pom înflorit pe fereastră”? Sensul-în nu este, 
desigur, totuna cu sensul-în-spatele reprezentării. În teoria sa a 
noemei, Husserl încearcă să străbată această (infintă) între cele 
două tipuri de sens, mai precis de la primul către al doilea. Dar 
numai printr-o formă, am zice, hiperbolică de identificare ajunge 
fenomenologia să le facă să coincidă. Adevarul devine, astfel, o 
marcă a indicării, a faptuui de a arăta. Modul constituirii lasă tot 
mai mult locul modului manifestării, iar miza devine aceea de a 
face pura fenomenalitate să parvină la totala ei distincţie. Din 
ceea ce se dă ochiului pur şi simplu, fenomenul devine acea 
totalitate care este de câştigat (de construit, ar zice unii) în 
momentul în care ochiul şi-ar dobândi cu adevărat autonomiaf. 


6 Georg Simmel, op. cit., p. 79. 

7 Cadrul ferestrei funcţionează în acest caz ca si rama unui tablou, fiind 
operată o decupare a realităţii exterioare sensibile care transformă totalita- 
tea nemărginită a lumii exterioare în portret al unui obiect determinat. 

8 De aceea, locul în care fenomenul poate fi considerat ca atare pare să fie 
arta. Dar nu este aici locul pentru a dezvolta această idee. 

Acest tip de demers, bazat pe suspendarea credintei în exis- 
tenta lumii externe si pe o formä de dezinteres a spectatorului, 
conduce la o ontologie non-dualistă. Pentru ca aceasta să rămână, 
însă, stabilă, este necesară includerea spectatorului în tablou. 
Scena se lărgeşte deodată, curprinzând, alături de pomul înflorit 
din grădină, privit pe fereastră şi, cu aceasta, considerat ca sens 
(al pomului înflorit), şi pe privitorul aşezat la masa de lucru, 
împreună cu « stările » sale « psihice »?. 

Sensul complet al tabloului ca constituit ar putea, la limită, să 
fie determinat de un privitor aşezat în punctul lui de vedere. 
Sensul tabloului ca manifestare, ca ceea ce apare, nu se lasă, însă, 
descoperit decât ca acţiune. Faptul că privitorul este aşezat 
devine, din unul necesar (necesar fixării imaginii ca tablou) unul 
contingent şi, în cele din urmă, limitativ. Văzului i se adaugă alte 
simţuri şi, în cele din urmă, alte abilităţi ale « privitorului », care 
devine astfel subiect într-un sens mai larg. În acest fel, subiectul 
re-devine parte a lumii, iar lumea, din lume-în-subiect, devine 
lume ca integralitate. În mod surpinzător — cel putin pentru un 
fenomenolog - subiectul se amplifică până în acel punct în care, 
confundându-se prin identificare cu lumea, nu numai că se 
afirmă conform tipului său eidetic de subiect, ci, în ceel din urmă 
şi în mod esenţial, se estompează şi « dispare » în interstitiile 
lumii. Nu ai cu acest ultim gest, deopotrivă radical şi modest, 
lumea poată să apară ca lume şi nu ca simplu corelat. 

Este vorba aici de un demers ontologique centrat pe concep- 
tul de lume, care ne permite să dezvoltăm ideea unei subiecti- 


° La M. Merleau-Ponty găsim, desigur, un alt exemplu, inspirat de analiza 
tablourilor lui Cezanne. 

10 “Lume”, ca, de altfel, şi celelalte concepte majore discutate în această 
lucrare (epoché, trăire, corelaţie noetico-noematică) sunt mai mult decât 
concepte stricto sensu. Ar fi preferabil să le vedem mai degrabă ca pe nişte 

vitäti secunde imersatä in viata cotidianä. In consecintä, epoché 
poate apärea ca fiind o operatie „non-reflexivä, care atinge in 
treacăt lumea” 11. Nu este aceasta neapărat si perspectiva promo- 
vată de această carte, deşi rezultatele sunt convergente. Calea pe 
care am ales-o nu implică nicidecum „abandonul oricărei 
metode”!?, ci, am putea spune, are tendinţa de a duce rigorismul 
analitic la limita lui. De aceea, distincţia dintre un subiect şi un 
obiect, la care suntem neîncetat obligaţi să revenim, este 
problematizată cu încăpățânare, fără să putem spune că ajungem 
la o corelaţie non-duală sau că descoperim vreo cale care să 
străpungă efectiv opoziţia dintre cel ce accede la... şi ceea ce la 
care avem acces, dintre privitor şi lumea privită (în fond, lumea 
ca tablou sau, altfel spus, tabloul lumii)”. 


xxx 


Rezultat al unui travaliu care s-a întins practic pe tot parcursul 
ultimului deceniu al secolului trecut, lucrarea de faţă nu descrie 
tot acest parcurs, ci numai o fotogramă, o imagine îngheţată a 
unui univers dinamic şi, pe fond, contradictoriu. După atâţia ani, 
în care cercetarea fenomenologică nu a bătut pasul pe loc, ne dăm 


«concepte essentialmente contestate» (essentially contested concepts), pentru a 
atrage atenţia, aşa cum a făcut şi W. B. Gallie — creatorul acestei sintagme -, 
asupra complexităţii lor intrinseci şi a caracterul lor «deschis». Trimitem în 
acest sens la Olivier Tinland, «Présentation du numéro», Philosophie, N° 
122, 2014, pp. 3-8. 

1 «non-reflexive, située à fleur du monde» (Natalie Depraz, Francisco J. 
Varela, Pierre Vermersch, A l'épreuve de l'expérience. Pour une pratique phé- 
noménologique, Zeta Books, Collection Phenomenological Workshop Texts, 
Bucarest, 2011, p. 330. 

12 Ibid. 

B Prin aceasta, cartea de faţă se situează într-un raport de contrarietate cu 
majoritatea cercetărilor fenomenologice care aparţin aşa-numitei fenome- 
nologii franceze, dar nu şi în opoziţie cu scopul şi rezultatelor lor majore. 

seama cä nu sunt prea multe lucruri de schimbat in ce priveste 
conținutul ideatic al lucrärii!%, ci că travaliul care rămâne de făcut 
este unul de auto-comprehensiune®. La urma urmelor, nu descri- 
erea completă a acestor procese ne interesează, ci, pentru a prelua 
termenii lui Simmel, armonia şi generalitatea tipică pe care 
aceasta o produce. Cu alte cuvinte, deviza „înapoi la Husserl” 


devine „înapoi la Spinoza”. 


Cluj-Napoca, decembrie 2014 


14 Ceea ce consideram în ediţia I (Editura Dacia, 2000) o anexă, un simplu 
exerciţiu, ne apare acum ca o concluzie firească a demersului de atunci. În 
schimb, am considerat oportun pentru a sublinia că cercetările prezentate 
în această scriere se află la intersecţia celor două planuri să adăugam la 
finalul cărţii un “supliment” despre relaţia dintre constituire şi mani- 
festare, preluat din lucrarea noastră Structuri ale constituirii (Casa cărţii de 
ştiinţă, 2001). 

5 Pentru cateva din temele tratate aici ne permitem să trimitem cititorul la 
unele din studiile noastre, precum “Hétérogénéité et constitution du champ 
sensible singulier”, in : Studia Phaenomenologica, vol. II, Nr. 3-4, 
Humanitas, 2002, p. 25-43, “Centration et décentration dans la phénomé- 
nologie pure husserlienne (le cas du noyau no&matique)”, in “Studia Phe- 
nomenologica”, No. 1, Bucharest, 2001, p. 45-60 sau “Epoché et monde”, in 
Analele Universităţii Bucureşti — Filosofie, Bucureşti, anul XLVII, 1998, p. 
23-37. 

F enomenologia este stiinta evidentelor simple. Este sufi- 
cientă o singură asemenea evidenţă, precum acea „(ego) 
cogito” cartesiană, pentru ca o mathesis universalis să se prefigu- 
reze. Dar nu pur şi simplu dobândirea acestei evidențe prime este 
țelul fenomenologiei, ci reconstituirea lumii în deplinul respect şi 
pe baza evidenţelor originare — a unei lumi pe care radicalitatea 
demersului fenomenologic reductiv şi simplitatea evidenţei par a 
o nega. De succesul acestei întreprinderi aparent la îndemână 
atârnă reuşita întregului demers fenomenologic, căci fragila evi- 
dentä singulară se cere reluată şi întărită într-un sistem complex 
de confirmări reciproce ale evidenţelor. O primă şi simplă 
evidenţă implică deci un întreg; sistem de realizare a evidenţelor 
si un orizont al dinamicii şi al finalitätii lor. De aceea, fără a 
neglija în vreun fel demersul regresiv-reductiv, atenţia noastră se 
îndreptă cu precădere înspre o analiză a regimului constituirii 
având ca platformă teoria constituirii aşa cum a fost ea elaborată 
de Husserl în faza de maturitate a fenomenologiei transcenden- 
tale, anume în scrierile din a doua decadă a secolului nostru. 
Fenomenologia constitutivä nu ne oferă încă adevărul. 
Fenomenologia constitutivă se interesează de modurile în care 
obiecte, de la cele mai simple la cele mai complicate, de la cele 
mai familiare la cele mai bizare, se articulează ca obiecte de 
cutare sau cutare tip şi participă la edificiul ultim al lumii 

constituite. Astfel, iluzii si halucinaţii stau laolaltă cu perceptii 
„adecvate”, căci atâta timp cât o iluzie ajunge să se prezinte, în 
urma unei analize amănunțite, deopotrivă cu evidenţa carac- 
terului său de iluzie, teama noastră poate să dispară, iar ea îşi 
recapătă locul ei de drept într-o ordine universală a constituirii. 

Nu o cunoaştere universală în sensul unui set elaborat sau în 
curs de elaborare a unor evidențe stabile şi verificabile este 
misiunea filosofică pe care fenomenologia şi-o asumă, ci descrie- 
rea şi sistematizarea tuturor procedurilor şi formelor de constitu- 
ire a oricărui obiect posibil. Lumea, dezvăluită în amploarea 
varietätii formelor şi modalitätilor sale de constituire, devine 
astfel un vast şantier al fenomenologiei — un prealabil necesar 
oricărei tentative de a viza adevărul. 

Din sintagma „simple evidențe” nu trebuie luate numai 
„evidentele”, care, oricât de ferme ar fi ele, din punctul de vedere 
al fenomenologiei rămân în esenţă chestionabile. Accentul cade, 
mai degrabă, pe cel de-al doilea termen. „Simplu” nu înseamnă 
aici nicidecum „ne-compus”, „limită a analizei” deci, iar acest 
lucru devine şi mai clar dacă realizăm că fenomenologia nu 
procedează analitic, că reductia fenomenologică nu este o simplă 
descopunere în părţile care alcătuiesc un întreg. „Simplu” 
înseamnă în acest context „firesc“, „natural”, „spontan”, chiar 
„banal” sau „trivial”; termenul se referă aici mai degrabă la o 
anumită încredere faţă de ceea ce se prezintă aşa cum se prezintă. 
lată, spre exemplu, o simplă „aparentä” sau „aparitie” (nu este 
nimic peiorativ în aceşti termeni!), să zicem aceea de „maro”, pe 
care într-o anumită situaţie suntem înclinați in mod spontan să o 
ataşăm sau să o includem într-o reprezentare mai complexă — 
aceea de „cal”, să presupunem. Chiar dacă ulterior derularea 
procesului perceptiv ne va arăta că era vorba o iluzie, de o 

halucinație sau de o amintire falsă, nimic nu mă îndreptăţeşte să 
nu iau ceea ce mi se oferă aşa cum mi se oferă; voi spune atunci 
că era vorba de iluzia, halucinatia etc. unui cal maro - calitatea 
„maro” rămâne în continuare calitatea „maro” şi împreună cu 
alte „aspecte” (forme, culori, rugozitäti etc.) şi cu structurile 
relationale corespunzătoare formează câmpul fenomenologic sensibil 
pornind de la care orice constituire devine posibilă. Cu puterea 
minţii am putea încerca să gândim ceeea ce este „în spatele” sau 
„în amonte” de acesta. Nu este aici locul sa discut tehnicile care 
ar putea permite acest demers sau valabilitatea lui de principiu - 
mă întreb numai: la ce bun să părăsim terenul intuitiei sensibile? 

Fenomenologia constitutivă nu vizează adevărul, orice am 
înţelege noi prin acest termen; ea pregăteşte numai accesul la 
adevăr. A ne precipita înspre acesta înseamnă a simplifica, a 
bloca sau chiar a subverti mecanismele constituirii. Este ceea ce 
face Descartes cedând rapid în faţa modelului obiectivist, dar şi 
ceea ce fac până la urmă un Husserl sau un Heidegger, strivind 
abia născutul teritoriu al fenomenologiei constitutive sub greu- 
tatea „fenomenologiei raţiunii” sau pierzându-l pur şi simplu din 
vedere din cauza unei iluzii veritatiste. 

A rămâne în acestă zonă inefabilă dintre născut şi nenăscut, 
acolo unde „obiectul” vibrează înainte de a deveni „lucru”, a 
surprinde pe viu obiectul în iminenta advenirii sale, aceasta 
presupune nu numai suspendarea tezei existenţei naturale a 
lumii, efectuarea unor reductii eidetice etc., ci mai cu seamă 
efortul de a te menţine in această postură imposibil de susţinut 
care este aceea a unei epoché fenomenologice, de a o cultiva şi a o 
lărgi până când lumea capătă contururile unei „sfere onto- 
noematice”, a unui edificiu al tuturor constituirilor posibile care 
tind, într-un fel sau altul, modul final al lui „a-fi”, către fiinţă. 

In esentä, fenomenologia constitutivä se desolidarizeazä de 
programul fundational al fenomenologiei. Corpus-ul ei este 
alcătuit din ceea ce am putea numi „arhitecturi noematice”: 
construcţii care se dezvoltă în mediul libertăţii spiritului atâta 
timp cât ele nu contrazic ideea de fondare (luată în sens 
fenomenologic). Fenomenologia constitutivă nu cercetează în 
mod unilateral „fundamentul” unei construcţii — dacă este să 
preluăm această metaforă — ci articulatile ei, ceea ce face din ea o 
„punere-laolaltă” unitară a unor elemente eterogene. Problema 
de bază a fenomenologiei constitutive devine astfel aceea a 
omogenitätii şi a eterogenitätii, cu alte cuvinte, modalitatea în 
care eterogenitea componenetelor se poate resorbi într-un fundal 
omogen pentru a reemerge într-un edificiu total şi dat nouă în 
toată splendoarea lui de construcţie articulată, de edificiu al 
sensului. 


sv 


I. „Aparentä” si „sens” 


Fenomenologia constitutivä îşi propune descrierea amänuntitä 
a modului în care noi percepem lucrurile care ne înconjoară, de 
orice fel ar fi acestea, inclusiv a acestui lucru care sunt „eu” sau 
„tu”, care suntem „noi”. Într-un anume fel, fenomenologia nu 
aduce nimic nou faţă de ce ştim deja, faţă de ce am putut constata 
fiecare dintre noi şi față de ce a reuşit să ne transmită tradiţia 
căreia îi apartinem. Lucrurile nu pot fi, nu pot să apară altfel 
decât sunt — dacă ar face-o ar însemna că fenomenologia 
constitutivă nu şi-a atins țelul, că ea nu a reuşit să constituie ceea 
ce este (de constituit). Lucrul este lucrul care îmi apare aşa cum 
îmi apare el „în faţa ochilor” şi nimic mai mult. De ce aş 
presupune că el este mai mult decât apare? De aş presupune o 
lume - încă o lume - „dincolo” de cea care se arată? De ce ar 

exista asemenea lucruri precum „substante”, „idei”, „spirit” in 
spatele acestor lucruri care mă înconjoară si in a căror deplină 
familiaritate eu mă mişc? De ce ar ascunde lucrurile o altă lume? 
Lucrurile nu fac decât să se arate, iar noi trebuie să le acordăm 
deplină încredere sau, dacă vrem să formulăm enunţul într-o 
manieră fenomenologic riguroasă: Fluxul conştiinţei imanente nu 
numai că este, ci el este în aşă fel că o apariţie în persoană a 
fluxului nu are nevoie de un al doilea flux, ci, ca fenomen, se 
constituie el însuşi!. 

Cu toate acestea, în modul curent al operării cu lucruri, în felul 
în care noi ne aflăm printre lucruri, lucrurile sunt deopotrivă 
structuri ale semnificării; lucrurile înseamnă ceva, au un 
„înţeles”, poartă cu ele un „sens”, iar acesta pare să fie de fiecare 
dată mai mult decât lucrul însuşi, de unde înţelegem că uneori el 
ar fi sau ar putea fi şi altceva. lată că în chiar simpla descriere a 
lucrurilor, a lucrurilor şi a nimic altceva, o altă „lume”, mai 
diversă, mai bogată, se inserează. „Aparentä”, pură apariţie a 
lucrurilor, degajată de orice presupozitie, şi „sens” — acel înţeles 
cu care lucrul vine de fiecare dată când apare, înţeles care îl 
articulează si îl susţine dinăuntru - iată cele două repere, cele 
două „daturi” ale unui exerciţiu al cărui rezultat final trebuie să 
fie lumea în întregul ei şi aşa cum este ea, cu zonele ei de „vizibil” 
şi de „invizibil”, de lumină şi de întuneric, de comprehensivitate 
şi de nepătruns. 


1 Vezi Françoise Dastur, Dire le temps. Esquisse d'une chrono-logie phenomenolo- 
gique, Encre Marine, 1994, p. 65. Fr. Dastur se referă aici la fluxul tempora- 
litätii, dar, fiind vorba de forma fluxului, se înţelege că enunţul este 
generalizabil. Pentru o analiză precisă a fluxului temporalitätii trimitem la 
Fr. Dastur, Le temps et l'autre chez Husserl et Heidegger, în Alter" nr. 1, 
1993, p. 385-401. 

Spuneam mai sus că fenomenologia nu aduce nimic nou si 
acesta este pe deplin adevărat, căci ar fi cu totul lipsit de sens să 
scoatem din mânecă precum scamatorul alte aparente, alte 
sensuri decât cele care erau acolo de la bun început sau decât cele 
care apar în derularea firească a experienţei noastre. Economia 
auto-impusă a mijloacelor nu înseamnă penurie, pauperitate, ci 
posibilitatea înseşi a constatării „pe viu” a apariţiei a ceva nou, a 
acelui nou care nu vine pur şi simplu să se adauge unei lungi şi 
monotone serii, ci a aceluia care îmbogățește, care resemnificä. De 
aceea, putem spune că sensul profund al analizelor constitutive 
este acela de a descoperi „sensul autentic” al experienţelor noaste, 
„ocultat de transcendenta vieţii noastre practice (care înglobeză 
deopotrivă praxisul teoretic, aspectul pur tehnic al stiintei)”?. 

În limbajul curent „aparentä” sau „aparitie” (Husserl spune 
„Erscheinung”) au o conotaţie peiorativă. În limbajul fenomeno- 
logiei, însă, „Erscheinung” este „fenomenul” însuşi al fenomeno- 
logiei, materia sa primă, acel ceva „care apare” şi, deopotrivă, 
„faptul de a apare”. Termenul trebuie dezbrăcat de toate 
sensurile sale co-laterale pentru a recâştiga puritatea sa originară 
(aceea pe care o avea, pare-se, termenul grec de phainein, de la 
care toţi aceşti termeni derivă), de dinainte de a fi devenit 
înşelătoare „iluzie” sau „fictiune”. 

„Aparitia” este astfel locul privilegiat al ecloziunii lumii, 
„stofa” înseşi a lumii, acel nivel care nu suportă nici un „pseudo”, 
nici un „a părea că este, dar de fapt nu este” şi pe care toţi aceştia 
îl presupun ca pe adevăratul lor fundament. „A apare” trimite 
astfel la un tip aparte de intentionalitate, la un stadiu subnormal 
de funcţionare a acesteia, de dinainte de orice luare de poziţie, de 


2 Jan Patočka, L'homme et le monde. Introduction à la phénoménologie de Husserl, 
in Qu'est-ce que la phénoménologie?, Editions Jérôme Millon, Grenoble, 1988, 
p- 97. 

dinainte adică de a putea spune că ceea ce apare este „adevărat” 
sau numai o iluzie, o înşelătorie; trimite, deci, la un particular 
mod de a fi în lume, acela în care distanţa între mine şi lume se 
reduce până la a se transmuta în comuniune, în co-apartenentä. 

La fel de prudenti trebuie să fim în ce priveşte termenul 
„sens”. Nu putem să evităm, desigur, înțelegerea sensului ca sens 
constituit într-un limbaj, ca sens lingvistic deci, dar nu trebuie să 
uităm că „sensul” despre care este vorba aici este deopotrivă 
„sens al lumii”, că el aparţine deopotrivă lucrului şi aceasta nu în 
mod accidental. Problema sensului este o problemă fenomeno- 
logică fundamentală şi ea trebuie tratată fenomenologic, adică 
înăuntrul experienţei si în perspectiva sesizării structurilor 
acesteia. Cercetarea fenomenologică a experienţei nu poate însă fi 
realizată înafara intervenţiei structurante a semnificatiilor şi, în 
general, a tuturor obiectualitätilor care se constituie în ea si care 
depind în mod esenţial de ea. 

Aşa cum se va vedea spre sfârşitul acestei lucrări, „sens” 
înseamnă în fenomenologie „sens noematic”, „sens obiectual”, 
adică nu o simplă entitate abstractă, ci acela prin care apare lucrul 
ca lucru efectiv, dat, concret (fiind vorba aici de concretitudinea 
lucrului dat în percepţie, în reamintire, în anticipare, în imagi- 


nație sau în pura lui vizare signitivä). 


II. Analitica intentionalä (schiţă preliminară) 


Cum nu ne-am propus în această lucrare să prezentăm 
problematica fenomenologică a constituirii în întregul ei, o schiţă 
a acesteia ar fi fără îndoială binevenită. 

Să luăm un arbore dat în percepţie. Ceea ce percep eu, ceea ce 
mi se dă în percepţie, mi se dă efectiv, „cu adevărat”, mi se dă 
adică lucrul însuşi şi nu vreun oarecare substitut al său, nu o 

simplä „imagine” subiectivä a lui. Lucrul despre care vorbeste 
fenomenologia este deci lucrul „în carne şi oase”, lucrul aşa cum 
este el dat în intuiţia imediată - iată primul principiu al 
fenomenologiei - „principiu al tuturor principiilor”5, scrie Husserl 
- şi care îi pemite să exclame „genug der verkehrten Theorien”{. 
lată cum este el formulat de către fondatorul fenomenologiei: 
„...orice intuiție donatoare originară este o sursă de drept pentru 
cunoştere; ceea ce ni se oferă în «intutie» în mod originar (în realitatea 
sa corporală, ca să spunem aşa) trebuie să fie primit pur şi simplu, ca 
ceea ce se dă, dar numai în limitele a ceea ce se dă acolo — în acest fel 
nici o teorie imaginabilä nu ne poate induce în eroare”5. Cu alte 
cuvinte: intuiție donatoare originară şi sursă ultimă şi singura 
indreptätitä a cunoaşterii sunt unul şi acelaşi lucru. Intuitie 
donatoare ca act şi ceea ce se dă nu sunt două lucruri diferite. 

Dar nu este acesta singurul loc în care lucruri considerate în- 
deobşte diferite se arată din punctul de vedere al fenomenologiei 
ca unul şi acelaşi. Intuitia donatoare, la rândul ei, este, ca să zicem 
aşa, „dublă”: „intuiţia esentelor este un act donator originar şi ca 
atare <ea este> un analogon al percepţiei sensibile...”6. Iată-ne 
înapoi la percepţia arborelui nostru incredintati că ceea ce ni se 
oferă este arborele ca atare, refuzând deci orice „teorie”, orice 


3 Ideen I, 824, p. 43-44. Pentru sigle rog cititorul să consulte bibliografia de la 
finele prezentei lucrări. 

4 Ibidem. „Gata cu teoriile intervertite”, „de-a-ndoaselea” - am traduce noi — 
şi, în consecinţă, absurde. Husserl se referă aici, pe de o parte, la „empirism”, 
care, distingând între ştiinţă în general şi ştiinţă empirică şi conteständ, pe 
această bază, validitatea gândirii eidetice pure, conduce la „scepticism”, pe 
de altă parte, la „idealism”, care admite o gândire pură, „a priori”, dar nu 
recunoaste totuşi existenţa unei intuitii pure, în care esentele sunt date în 
mod originar ca obiecte. 

5 Ideen I, p. 43-44. 

6 Ideen I, p. 43. 

prejudecată care ne-ar îndemna să vedem în arbore mai mult sau 
mai puţin decât este el. 

Dar ce înseamnă să percepi un obiect? Înseamnă că obiectul 
respectiv mi se dă numai în unilateralitatea fetelor sale, că mi se 
dă o față, apoi o altă faţă şi o altă faţă şi aşa mai departe? Evident 
că nu. Când percep un arbore îl percep pe de-a întregul, îl percep 
în totalitatea sa (toalitate sensibilă, desigur), chiar dacă în acest 
moment numai o parte a lui îmi este dată efectiv, în timp ce 
celelalte sunt numai anticipate, rememorate” etc. Arborele mi se 
dă deci împreună cu „sensul” său de „arbore” şi, mai precis, de 
acel sau acel arbore, de arbore determinat — cum spunem de 
obicei. Arborelui îi aparţin nu numai forma, culoarea, mirosul, 
rugozitatea, ci şi proprietăţile sale „expresive”, trimiterile mul- 
tiple care fac să avem de-a face cu o complexitate morfologică 
semnificantă astfel încât o aparenţă oarecare a arborelui trimite 
imediat la întregul arborelui şi la fiecare dintre celelalte părţi 
posibile ale lui. „Perceptie a unui lucru” înseamnă deci „această 
aprehensiune a sensului dat care se continuă in indefinitum, 
această anticipare a sensului care de fiecare dată se confirmă sau 
se dezminte, se continuă prin corectii, luînd turnuri câteodată 
banale, câteodată neasteptate”®. 

Ştiinţele moderne ale naturii, orientându-se hotărât către 
lucruri aşa cum se dau ele, nu ţin seama totuşi de constituirea 
fenomenologică a lor în sensul de „geneză signifiantă” (pentru a-l 
relua încă o data pe Patoëka), rămânând la postularea metafizică 
a unei lumi „reale” şi a unei presupuse relaţii cauzale între 
aceasta şi „imaginea” subiectivă a ei. Dimpotrivă, constituirea fe- 


7 Mai corect ar fi să vorbim aici de retentii si protenţii. Lăsăm însă această 
temă pe seama unor analize mai detaliate. Ceea ce importă aici este 
punerea în lumină a momentelor inactuale şi mai puţin caracterizarea lor 
fenomenologică precisă. 

8]. Patočka, op. cit., p. 98. 

nomenologicä se deruleazä în pura imanentä a fluxului datum- 
urilor fenomenologice, fără a rămâne însă la pura fenomenalitate, 
la simpla înşiruire de aparente. În condiţiile unei intrinsecalitäti 
riguroase, analiza fenomenologică (şi care se dezvăluie de la un 
moment dat ca analiză intentionalä) scoate pe rând în relief 
transcendenta, temporalitea, corporalitatea, ego-ul, alteritatea, dar 
nu ca instanţe metafizice, ci ca funcțiuni proprii câmpului 
fenomenologic, adică potrivit rolului pe care fiecare dintre acestea 
il are în derularea procesului perceptiv considerat ca modalitate 
originară de a fi în lume. — Fenomenologia constitutivă este astfel 
o fenomenologie funcţională”. 

Punctul de plecare al fenomenologiei este întotdeauna „un 
concept provizoriu al fiindului”!, după cum scria Eugen Fink, 
fostul asistent privat al lui Husserl. Aceasta este adevărat pentru 
fenomenologie în general, căci conceptul autentic al fiindului este 
cel care animează demersul prim (regresiv) al fenomenologiei, 
adică chestionarea lumii atitudinii naturale în vedrea depäsirii ei în 
atitudinea transcendental-fenomenologică. Punctul de plecare al 
fenomenologiei constitutive este, însă, altul, chiar dacă demersul ei 
se va lăsa în continuare condus de tipurile şi nivelurile constituirii 
aşa cum ni se prezintă ele în lumea constituită!!. 


” Problemele funcţionale, adică acelea care se referă la constituirea obiectuali- 
tăților conştiinţei, vizează modul în care activitatea noetică (actele de cong- 
tiintä ca trăiri intentionale) „animează” o anume materie senzorială, se 
combină în sisteme continui şi în sinteze unificatoare etc., instituând 
conştiinţa a ceva, anunțând o obiectualitate ca vis-à-vis al constiintei.Vezi 
îndeosebi Ideen I, 8 86. 

10 Eugen Fink, Le probleme de la phenomenologie d’Edmund Husserl, in E. Fink, De 
la phénoménologie, Paris, Minuit, 1974, p. 234. 

1 Asa cum arătam mai sus, ar ar fi cu totul absurd ca rezultatul constituirii 
să fie altul decât cel care este - constituirea este un demers cu caracter de 
universalitate. 

Läsäm insä deoparte motivele filosofice ale demersului feno- 
menologic-regresiv!? pentru ca ele sä nu afecteze in vreun fel 
puritatea fenomenologică a demersului reconstructiv comple- 
mentar. Punctul de plecare al fenomenologiei constituive este de 
cäutat, dupä pärerea noasträ, mai degrabä in prelegerile despre 
„lucru şi spaţiu” din 1907 si, partial, în prelegerile despre „cons- 
tiinta intimă a timpului” din 1905. 

Să începem! cu analiza unei simple percepții — percepţia teiului 
din faţă universităţii, spre exemplu - şi să suspendăm orice jude- 
cată cu privire la „obiectul” acestei percepții. Nu mai vorbim 
atunci de teiul propriu-zis, cu atât mai mult cu cât nu ne 
comportăm nici ca botanisti, nici ca tâmplari şi nici măcar ca esteti. 
Noi ne comportăm aici ca oameni simpli, aşa cum se comportă de 
altfel şi specialiştii mai înainte de a fi specialişti. Avem deci o trăire 
actuală, o percepţie a unui lucru care îmi este dat „în persoană”, 
dar eu nu îl iau ca ceva real, ci ca ceva care pur şi simplu apare. Ce 
ne-a rămas este o trăire pură, o trăire în sens fenomenologic, şi care 
este diferită de trăirea psihologică (nu ne comportăm aici nici ca 
psihologi, ci mereu ca oameni simpli, „de pe stradă”); noi nu vor- 
bim de o „imagine” sau un „concept” al trăirii, ci de chiar această 
trăire pe care noi o avem pur şi simplu. Aceata este ceea ce Husserl 
numeşte în limbajul filosofico-metafizic „dat fenomenologic 


12 Aceasta nu înseamnă ca ele nu există sau nu sunt operante. O foarte clară 
prezentare a lor se găseşte în E. Fink, op. cit. 

13 Textul de mai jos se adresează mai degrabă „nespecialistilor”. Altfel, el ar 
trebui încărcat de trimiteri bibliografice şi dublat de vaste discuţii cu 
privire la fiecare pas pe care am ales să îl facem. El se doreşte o introdu- 
cere cu adevărat fenomenologică în fenomenologie, scurt-circuitând compli- 
cate justificări filosofice prealabile. În consecinţă, această introducere ar 
trebui să fie cea mai simplă şi cea mai clară — cel putin pentru cei care nu 
posedă sau ajung să se desprindă de jargonul filosofic deja consacrat. 

absolut”!*-o expresie însă care nu trebuie să sperie pe nimeni, căci 
este vorba în fond de cel mai familiar lucru posibil: propria ta 
trăire. lar asupra propriei tale trăiri nu te poţi înşela; nu este aici 
vorba nici măcar de a crede sau a nu crede ce ti se dă ca propria ta 
trăire, căci a crede înseamnă de fapt „a tinde spre existenţă”, or pe 
noi nu ne mai interesează existența sau non-existenta lucrului 
perceput (a teiului, în exemplul dat de noi). 

Dar, lucrul care mi se dă în percepţie nu mi se dă dintr-o dată. 
Eu sesizez mai întâi o faţă a lui, apoi o alta şi o alta (să presupunem 
că îi dau ocol). De fiecare dată o singură faţă este actuală, celelalte 
fiind însă păstrate într-un fel. Când „compun” lucrul perceput în 
integralitatea lui — cum ar putea el să îmi fie dat altfel decât ca un 
tot unitar? — eu nu îmi reamintesc!” faţa pe care tocmai am văzut-o; 
ceea ce tocmai a trecut rămâne — dacă am scrie „a rămas” ar fi 
aproape prea mult - ca retenție, după cum fața care îşi aşteaptă 
rândul - fără a fi cu adevărat o anticipare — se numeşte protentie. 
Fără această temporalizare, nimic nu mi-ar putea fi dat în percepție. 

Timpul, în sensul specific expus foarte pe scurt mai sus, nu 
este însă suficient pentru ca un lucru să poată deveni „lucru dat 
în percepţie”. Teiul îmi apare ca fiind „acolo”, într-un anume 
„loc”, având deci o anume poziţie „în spaţiu”. Mai mult, el îmi 
apare ca fiind ,spatial”, ca având o anumită „grosime”, chiar 
dacă eu nu percep în mod nemijlocit partea sa „dinăuntru”. Chiar 
dacă mi-ar trece prin minte să îl sectionez pentru a vedea „cu 
ochii mei” ce este înăuntru, eu aş vedea mereu o „fatä”, o suprafaţă 
adică, aş vedea că este ceva de un fel sau altul, dar nu aş putea 
„vedea” că este „ceva”, nu aş putea vedea grosimea înseşi. 


14 Vezi totuşi Edmund Husserl, Ding und Raum. Vorlesungen 1907, the Hague, 
Martinus Nijhoff, 1973, 88; trad. fr. Chose et espace. Leçons de 1907, Paris, 
P.U.F., 1989. 

5 fiindcă atunci când îmi reamintesc ceva, mi-l reamintesc în întregime, ceea 
ce ar însemna că am perceput lucrul înainte de a-l percepe! 

O dimensiune spaţială este deci necesară pentru ca lucrul să 
fie pur şi simplu dat în percepţie. Ca şi în cazul dimensiunii 
temporale, aceasta nu vine de undeva dinafară — de unde ar 
putea să provină când nu avem la dispoziţie nimic mai mult 
decât această trăire sau această serie de trăiri? Acestea sunt deci 
„ingredinte” ale constituirii lucrului (să nu uităm: ca lucru dat în 
trăirea şi nimic mai mult, în trăirea „pură”, altfel spus). Ele însele, 
în măsura în care se dau ca ceva obiectiv, au nevoie de o cons- 
tituire pornind de la acelaşi minimum pe care maniera noastră de 
lucru ni l-a impus: ceea ce apare pur şi simplu. 

Am spus că ne comportăm ca simpli oameni. Oamenii au un 
corp, dotat cu mâini, picioare, ochi, urechi ş.a.m.d. Nu am putea 
nimic percepe dacă nu am avea un asemenea echipament, fie el 
minimal. Mai mult decât atât, pentru a constitui un lucru dat în 
percepţie trebuie să distingem între diferite percepții din multitu- 
dinea celor care ni se oferă de obicei. Trebuie să distingem între ce 
aparţine teiului şi ce aparţine clădirii din spatele lui sau unei păsări 
care stă în tei, dar care - în mod evident - nu este o parte a teiului. 
Trebuie să disting, de asemenea, între senzațiile care îmi expun 
teiul (şi care deci îi „apartin”) şi senzațiile care îmi aparţin mie în 
mod nemijlocit, care concură la realizarea percepţiei „tei”, dar nu 
pot spune că îi aparţin si lui. — Este vorba aici de senzațiile de miş- 
care, începând cu mişcarea globilor oculari, a gâtului şi continuând 
cu mişcarea întregului meu corp. În acest fel, corpul meu se 
diferenţiază de toate celelalte „corpuri”!6, fie ele chiar insufletite. 


16 Husserl spune „Leib” pentru corpul propriu (corpul organic, cum s-a tradus 
în franceză la un moment dat) şi „Kărper” pentru corpul spatial-transcen- 
dent. Am încercat în traducerea noastră a Meditatiilor cartesiene să distingem 
între „trup” (ca echivalent pentru „Leib”) şi „corp”. Fondul lexical al limbii 
române ar permite utilizarea acestor două cuvinte, dar ele nu au sensuri atât 
de diferite ca în limba germană. În plus, termenul românesc „trup” nu 
trimite în mod direct la ,viatä”, aşa cum termenul german trimite la 

lată că ceea ce părea o operaţie simplă — o simplă percepţie a 
unui lucru care nu pune nici o problemă - se dovedeşte un proces 
complex, care pune în mişcare structuri fenomenologice, precum 
cele ale corporalitätii în primul rând, mai apoi ale spatialitätii şi 
temporalitätii, construite în mod sensibil pe baza primelor. Spa- 
tiul, de exemplu, se constituie plecând de la spaţiul propriu, 
descris de mişcarea de rotire a capului sau a mâinii, după care el 
devine o reprezentare proiectivă — el va ,apartine” deci lucrurilor 
exterioare. În opoziţie cu exterioaritatea lucrurilor se constituie 
interioritatea noastră ca subiecţi şi ca oameni — ceea ce se numeşte 
îndeobşte „sufletul”, eul -, iar mai departe „celălalt eu”, dotat şi el 
cu un corp propriu, cu un suflet. Odată cu schimburile dintre 
aceste euri intra în joc structuri ale afectivității şi ale categorialitätii 
şi, cu acestea, limba comună; se constituie treptat „regiuni” aparte, 
cum ar fi, de exemplu, cele ale lumii obiectelor în sensul ştiinţelor 
naturii (lumea naturală în sens strict), lumea obiectelor matemati- 
ce, lumea mitologiei greceşti etc., etc. Toate acestea nu sunt altceva, 
din punctul de vedere al fenomenologiei, decât modificări (modali- 
zări) ale aceluiaşi dat originar care ni se prezintă în percepţie. 

O fenomenologie a obiectelor îndoielnice, vagi etc., a obiectelor 
complexe este mai complicată, în sensul că ea este o complicare 
prin suprapuneri, adăugiri, reiterări etc. ale unor structuri ele- 
mentare. Structurile fenomenologice fundamentale sunt aceleaşi; 
în trăirea perceptivă ele se arată în puritatea şi completitudinea 
lor. Suntem, în această privinţă, întru-totul de acord cu H. 
Rombach, care, în a sa Phänomenologie des gegenwärtigen Bewußtseins 


„Leben”. Termenul „propriu” din expresia „corp propriu” - pe care o 
preferăm, ca de altfel şi traducătorii francezi de dată recentă (şi ne gândim 
aici în primul rând la traducätoarea Ideen II, Eliane Escoubas) — ar trebui să 
trimită la această intimitate a corpului cu sine ca şi corp viu, ca şi corp pe 
care îl simţim dinăuntru. În limba franceză se mai foloseşte termenul 
„chair”, însă acesta nu poate în acest caz fi luat drept ghid. 

arăta că „percepția posedă o structură totală” si că „nu numai eul şi 
obiectul, dar şi corelatia lor şi dimensiunea în care ele se situează 
sunt constituite înăuntrul fenomenului total”. „Totul poate fi 
înţeles ca o modalitate a percepţiei”!5, adăuga Rombach, 

Cu toate acestea, teoria husserliană necesită câteva amendări. 
Este vorba, mai întâi, de această „mecanică” a reiterärilor şi 
adăugărilor, a încastrărilor şi îmbucărilor unor unităţi noematice — 
o teorie pe care Husserl o lansează în forma ei deplină în Ideen I şi 
pe care o reia tale quale şi mai târziu”, dar fără a o mai chestiona ca 
teorie. Ar putea fi interogată, mai apoi, chiar şi ideea că analiza 
trăirii perceptive ne furnizează o structură fenomenologică în 
forma ei deplină, completă. Odată pusă sub semnul îndoielii ideea 
reiterării, aceasta implică refuzul elementaritätii şi răsturnarea 
raportului simplu — complex în favoarea celui din urmă termen”. 

Acea suspendare a judecății despre care vorbeam mai sus a 
făcut posibilă ,reductia fenomenologică”, care nu este altceva 
decât reducerea complexităţii constituite la „simplitatea” a ceea 
ce apare pur şi simplu în trăire (,reductie fenomenologică” = 
fenomenalizare), la ,simplitatea” datului originar. Aceasta 
înseamnă fondare fenomenologică?!. Dar cu concepte precum 
„originaritate” sau „fondare” am trecut deja dincolo de planul 
strict al analizelor fenomenologice şi am intrat în ceea ce face prin 
tradiţie obiectul filosofiei. Ne apare acum cu clariate faptul că una 


17 Freiburg/München, Alber Verlag, 1980, p.241 ( - sublinierea ne aparţine). 

18 Idem, p. 266. 

19 În Aps, FTL şi EU. 

20 De aici ideea noastră — dar pe care nu o dezvoltăm în această lucrare — că 
analiza unor trăiri complexe, cum ar fi, de exemplu, trăirea estetică, ar 
putea fi o alternativă la fenomenologia husserliană a percepţiei. Această 
idee nu respinge fenomenologia husserliană în bloc, cu atât mai mult cu 
cât teza percepţiei ca donare originară ar putea rămâne neschimbată. 

2 Vezi infra, cap. V, subcapitolul V, punctu c) „Centralitate şi fondare corela- 
tionala”. 

din presupozitiile noastre de la inceput, anume aceea cä in 
perceptie (si nu altundeva) se gäseste datul originar, ramäsese 
nechestionată. În afară de însăşi succesul demersului fenome- 
nologic-constitutiv, noi nu putem furniza o „dovadă” strict feno- 
menologică în acest sens. De aceea, Husserl a procedat la regân- 
direa întregului material pe care filosofia ni l-a pus la dispoziţie 
pe parcursul a mai bine de două milenii de filosofare, într-un 
efort de auto-justificare a fenomenologiei ca „filosofie primă”?. 

În acest fel, marile teme ale fenomenologiei (corp propriu, alter 
ego, conştiinţă internă a timpului, lucru spatial-transcendent, 
lume obiectivă etc.) emerg firesc, spontan din — sau, mai sugestiv: 
în — analiza fenomenologică a unei trăiri perceptive. 

Cu toate acestea, noi nu putem rămâne la simplitatea iniţială a 
demersului de tip fenomenologic, căci, în varietatea ei, lumea se 
prezintă într-o multitudine de moduri ale experienţei şi de forme 
şi niveluri (trepte) ale constituirii. Ceea ce se dă conţine şi posi- 
bilitatea de a se da şi altfel, iar acest „fapt” aparţine prin esenţă 
modului nostru de a fi în lume. 

Datului originar al percepţiei îi corespunde fenomenologic 
constiinta originară (a ceva), adică acel mod al conştiinţei în care 
obiectul se dă el însuşi, „în carne şi oase”. Percepția externă este, 
după cum spune Husserl, „o pretenţie <Prätention> permanentă 
de a efectua ceva care îi este, potrivit propriei sale esențe, peste 


2 Vezi Erste Philosophie (1923-1924), vol. I-II, den Haag, Martinus Nijhoff, 
1959; trad. fr. Philosophie première (1923-1924), vol. I-II, Paris, P.U.F., 1972, 
precum şi E. Fink, Eugen Fink, Studien zur Phänomenologie 1930-1939, den 
Haag, Martinus Nijhoff, 1966, p. 157-223, trad. fr. De la phénoménologie, 
Paris, Minuit, 1974, p. 177-242. În acest fel trebuie înțeleasă şi ideea de 
„început absolut” din Meditatiile cartesiene, ceea ce ar explica de ce acestea 
par mai apropiate de filosofie decât de fenomenologie. 

putintä”?. Aceasta înseamnă că în percepţia externă ne aflăm în 
fața unei nepotriviri, a unei denivelări (,contradictie”2 — aşa cum 
scrie Husserl — ni se pare un termen prea tare). Trei exemplificări 
sunt la îndemână: (1) sensul obiectiv <der objektive Sinn> se 
prezintă ca o unitate, însă într-o multiplicitate de apariţii 
<Erscheinungen> posibile (cu alte cuvinte: teiul ramâne, ca sens 
obiectiv, identic chiar dacă eu îl privesc de aproape sau de la 
distanţă, chiar dacă el este verde sau acoperit de zăpadă s.a.m.d.); 
(2) analizat mai îndeaproape, sensul obiectiv, ca sens identic, 
apare ca o sinteză continuă, ca o unitate rezultată prin suprapu- 
nerea mai multor sensuri parţiale (diferitii tei pe care i-am 
perceput concură astfel la constituirea sensului „acest tei, din faţa 
universităţii”; (3) în ciuda caracterului limitat al aparitiilor 
efective, subzistă conştiinţa unor posibilităţi noi de apariţii; apare, 
cu alte cuvinte, un sens care transcende derulările perceptive 
factuale?%. Asa se întâmplă că percepţia exterioară nu epuizează 
perceputul, iar obiectul percepţiei nu poate fi niciodată dat în 
totalitatea caracterelor sale intuitive sensibile”. 

Husserl vorbeşte în continuare de o sciziune fundamentală 
<fundamentale Scheidung> între ceea ce este perceput în sens 
propriu (aspectul care mi se dă acum şi aici, în mod efectiv) şi 
ceea este neperceput (aspectul care nu mi se dă acum, dar care 
participă în mod esenţial la „lucrul complet <Vollding>"2). 
Percepția este, la modul general, conştiinţa originară a lucrului — 


% Ed. Husserl, Husserliana, Band XI, Analysen zur passiven Synthesis. Aus Vor- 
lesungs- uns Forschungsmanuskripten, 1818-1926, den Haag, Martinus Nijhoff, 
1966, p. 3. 

24 Ibidem. 

> Ibidem. 

26 Ibidem. 

7 ApS, p. 4. 

si aceasta este una din tezele la care Husserl nici mäcar nu s-a 
gândit să renunţe vreodată - , dar, înăuntrul ei, este de distins 
între posesia <Bewußthaben> efectivă a unor componente şi 
posesia lor în mod co-lateral <Mitbewußthaben>, adică în modul 
inactualitätii. Dacă stăm să ne gândim bine, o bună parte din ceea 
ce percepem este „dat” în modul inactualitätii, iar raportul dintre 
aceste două laturi nu este de simplă co-prezentä, ci faţa dată în 
modul lui „acum” se prezintă cu marca (simplă) „fatä” (a 
lucrului), astfel încât ea nu este luată drept lucrul perceput, care 
nu poate fi decât o totalitate. În percepţie noi suntem în posesia a 
ceva care transcende <hinausreicht> această percepţie, iar aceasta 
nu în mod accidental. Propriul percepţiei este de a fi în posesia 
unei transcendente care se prezintă ca o „trimitere-înafară” 
<Hinausweisen> neintuitivä?®. 

Sunt aici deja multe direcţii in care analiza poate să se îndrepte 
conform unei mişcări proprii însuşi procesului perceptiv; am putea 
„vorbi noetic” <noetisch gesprochen>, adică făcând referire la act, sau 
„noematic” <noematisch>, îndreptându-ne atenţia spre corelatul 
actului, dar şi înspre modul percepţiei şi moduri neperceptive 
(imaginaţia, intentionalitatea signitivä etc.), între momentele 
expozitive şi cele auto-pozitionale. Noi ne oprim deocamdată aici”, 
lăsând aceste complicate teme pentru cercetări ulterioare”. 


28 ApS, p. 5-6. 

2 Revenim de aici încolo la un registru mai ,tehnic”, dar nu abandonam 
speranta cä cititorul ne va insoti mai departe in peregrinarea noastra 
fenomenologicä. 

3 O investigati a ceea ce pare a fi chiar „centrul” percepţiei, anume aspectul 
care este dat actual, efectiv în actul de a percepe propunem în capitolul V al 
lucräriide faţă sub titlul „Cercetare asupra centralitätii nucleului noematic”. 

Conceptul de lume ca „ansamblu” (inactual) al tuturor con- 
versiilor posibile aşază cadrul ontologic al fenomenologiei 
constitutive. Ar fi putut fi deopotrivă un capitol concluziv 
dacă intenţia noastră ar fi una propriu-zis ontologică. Dar 
intenţia noastră este aceea de a scoate la lumină structurile 
constitutive primordiale şi de aceea nu vom arata în cele ce 
urmează decât cum este posibil ca lumea să fie în genere 
constituită, cum este posibil să pătrundem înlăuntrul lucru- 
rilor. Punem astfel problema suspendării tezei existenței 
naturale a lumii, iar aceasta nu este o simpla chestiune de 
metodă, ci una referitoare la posibilitatea şi la pluralitatea 
modurilor de a fi în lume. Discuţia privitoare la conceptul 
de Umwelt" va fi ocazia pentru a reafirma necesitatea unei 
forme generale a lumii. 


Ce este „lumea”? Este ea un simplu rezultat, privit sub aspec- 


tul său obiectiv, al unei efectuări subiective — aşa cum interpretări 


curente ale fenomenologiei husserliene lasă să se înțeleagă - sau, 


dimpotrivă, un „dar sublim” (Patoëka!) în care înseşi posibilitatea 


1]. Patocka, Le monde naturel comme probleme philosophique, La Haye, Martinus 
Nijhoff, col. „Phaenomenologica”, vol. 68, 1976, p. 174. 

de a fi om îşi găseşte locul? Este lumea un simplu conglomerat de 
lucruri, fie ele şi ordonate, sau „un orizont de lumină în care 
lucrurile se arată ca fenomene”??. Chiar ramânând înăuntrul 
fenomenologiei, conceptul de „lume” ne pune în faţa unor diver- 
gente aparent ireconciliabile — dincolo de orice conceptualizare, 
pare că avem de-a face aici cu o luare de poziţie. Dar, cum ar 
putea lumea să fie gândită înafara unor luări de poziţie? 

Lumea este, potrivit celei mai curente definiţii, ansamblul 
tuturor lucrurilor existente — aceasta pare de la sine înţeles şi 
totuşi este de neînțeles, căci este de neconceput ca toate lucrurile 
să îmi fie date în mod actual. lar dacă ar fi totuşi aşa, unde aş fi 
eu, cel care le gândeste pe toate? Definiţia ar trebui de aceea 
corectată: nu este vorba atât despre lucruri existente, cât mai 
degrabă despre moduri de a fi ale lucrurilor (percepute, rememo- 
rate, imaginate, anticipate, dorite şi aşa mai departe). Ne apro- 
piem astfel de conceptul fenomenologic de lume în mod natural, 
firesc, adică fără ca acesta să fie rezultatul vreunui procedeu 
special pus în joc de vreo complicată ştiinţă şi al cărui sens scapă 
inevitabil celor neinitiati. În ciuda falsei aparente pe care tehnicile 
fenomenologice o creează — aceea că suspendarea tezei naturale a 
lumii ar duce la excluderea unui concept primitiv de lume - ideea 
totalitätii rămâne un dat primar pe care o analiză fenomenologică nu îşi 
poate nicidecum propune să îl anuleze - şi, aşa cum vom vedea mai 


jos, nici nu o poate face. 


> Michel Henry, C'est moi la vérité. Pour une philosophie du christianisme, Paris, 
Seuil, 1996, p. 23-24. Autorul adaugä: „Fenomenele lumii sunt lucrurile ca 
<lucruri> care se arată în lume, aceasta ( - lumea) fiind propriul lor «a se 
arăta», propria lor apariţie, manifestare, revelare” (p. 24). 

I. Lumea ca „formă” generală 
a multiplicitätilor comparative 


Ideea de totalitate este prezentă încă de la început în orice 
analiză a obiectualitätii perceptive şi este o scăpare nu lipsită de 
consecinţe negative faptul că Husserl nu o mentionezä - mai 
exact: nu menţionează nivelul constitutiv căruia ea îi aparţine — 
atunci când stabileşte structura fiinţei fenomenologice. „Fluxul 
fiintei fenomenologice are un strat material-senzorial şi unul noetic”? — 
scrie Husserl şi adaugă în continuare: „Consideratiile şi analizele 
fenomenologice care merg înspre nivelul material-senzorial <das 
Stoffliche> pot fi numite hyletic-fenomenologice, iar, pe de altă 
parte, cele care merg înspre momentele noetice pot fi numite 
noetic-fenomenologice. De departe cele mai importante şi mai 
fructuoase analize se află în sectorul celor noetice”*. Pare că se 
conturează astfel două fenomenologii posibile, mai bine zis două 
posibile direcţii de elucidare a obiectualitätii perceptive: o feno- 
menologie hyletică şi o fenomenologie noetică. Dar produsul 
acestor analize nu poate fi ceva înafara fluxului universal al 
fiinţei (fenomenologice), astfel că, pe lângă cele două straturi mai 
sus menţionate, un al treilea ar trebui adăugat - acela al 
obiectualitätilor aşa cum emerg ele din fluxul trăirilor conştiinţei 
operante şi în măsura în care i se reintegrează, iar celor două 
ramuri ale fenomenologiei ar trebui să îi adaugam o treia, anume 
aceea a unei fenomenologii noematice. Husserl însuşi enunţă această 
idee atunci când scrie că „orice element transcendent, în măsura 
în care el vine să se dea constiintei, este un obiect al cercetărilor 


3 „Der Strom des phănomenologisches Seins hat eine stoffliche und eine noetische 
Schicht” (Ideen I, 885, p. 175; sublinierea lui Husserl). 
+ Ibidem. 

fenomenologice, dar nu numai din perspectiva conștiinței pe care o 
avem despre el, de exemplu din punctul de vedere al diferitelor mo- 
duri de constiintä in care el se dä <zur Gegebenheit kommt> ca unul 
si acelasi obiect al cercetärii fenomenologice, ci si (desi dintr-un 
punct de vedere diferit, dar esentialmente intrepätruns cu pri- 
mul) ca dat si ca implicat <Hingenommene> in date”?. El realizează 
cä, odatä ce am pornit de la premisa metodologicä a suspendärii 
valabilitätii oricärei forme de transcendentä, este dificil si chiar 
derutant sä recunoastem incluziunea domeniul pus intre paran- 
teze in domeniul propriu al fenomenologiei. Husserl se vede 
cumva obligat să recunoască faptul că „lumea întragă... intră in 
fenomenologie, dar cu modificarea produsă de punerea între 
paranteze — totul ca şi corelat al conştiinţei absolute”€. 

În paragraful pe care îl discutăm - $ 76, cel care deschide 
capitolul extrem de important consacrat structurilor generale ale 
conştiinţei pure — consideratiile referitoare la lume în ansamblu 
sunt totuşi co-laterale, fiind ocazionate de discuţia cu privire la 
statutul fenomenologic al trăirilor real-mundane (psihologice). 
Dificultatea majoră vine din aceea că, odată ce am acceptat atitu- 
dinea fenomenologică şi am acceptat drepturile metodologice ale 
unei descrieri pure, „noi nu ştim încă care sunt marile teme ale 
acesteia, mai exact care direcţii fundamentale sunt prescrise 
descrierii prin tipul eidetic cel mai general al trăirilor”7. Acesta 


5 Ideen I, p. 142. Este vorba aici, fără îndoială, de datele fenomenologice, iar 
„implicat” vrea să spună mai degrabă „preluat”, „primit”. Oricum, aceşti 
termeni sugerează exterioritatea obiectului în raport cu fluxul fenomeno- 
logic, de unde o anume dificultate în a-l reintegra acestuia. De asemenea, 
termenul „întrepătruns” <verflochten> sugerează prioritatea primei piste de 
cercetare - aceea a obiectului ca obiect al conştiinţei. În fond, Husserl nu a 
renunţat niciodată la teza prioritätii fenomenologiei noetice. 

6 Ideen |, p. 143. 

7 Ibidem. 

este motivul pentru care conceptul general de lume nu este 
elucidat ca un prealabil al oricărei constituiri posibile şi în general 
al oricărei analize fenomenologice, iar, când este vorba de o 
metodă — o metodă care, să nu uităm, nu poate fi importată din 
afara domeniul cercetat — , Husserl împrumută forma metodei 
constituite în logica formală (aceasta urmând a fi dublată de o 
normativitate dedusă din cunoaşterea structurilor generale ale 
domeniul în cauză). Intelegem astfel motivele pentru care 
Husserl nu ia în considerare forma lumii, dar aceasta nu înseamnă 
şi că aceste motive ar fi suficiente pentru a pune conceptul 
general al lumii într-o poziţie secundară. 

Într-un anume sens am putea spune că viziunea lui Husserl 
privitoare la conceptul general al lumii este mult în spatele celei 
kantiene. Ne referim aici la aşa-numita Disertatie din 1770 şi chiar 
la prima secţiune „Despre noțiunea generală de lume”. Discutia 
poate fi cu uşurinţă reluată în cadrele fenomenologiei, căci 
punctul de plecare este comun, anume: nu numai posibilitatea 
conceperii noțiunii generale de lume prin compunerea părţilor 
într-un tot, ci mai ales prin producerea ei prin cunoaşterea 
sensibilă, adică de a o reprezenta concret printr-o intuiție 
distinctă. Kant tratează cu multă precizie dificultăţile unei 
abordări logice a ideei de totalitate a părţilor: nici conceptul de 
simplu, cerut de analiză, nici conceptul de tot, cerut de sinteză, nu 
pot fi realizate într-un timp fixat şi asignabil, cu alte cuvinte, nu 
sunt realizabile intuitiv. lată argumente care sunt decisive pentru 
respingerea unei perspective logic-abstracte, altfel spus, noetice. 

Este interesant de notat că, în definirea fluxului fiinţei 
fenomenologice”, Husserl vorbeste, ca şi Kant în definiţia sa a 


8 Disertatia din 1770, 81. Utilizăm ediţia bilingvă (latină-franceză) realizată de 
Paul Mouy, Vrin, Paris, 1985 (ediţia a treia). 
? Vezi supra, p. 23. 

lumii!0, de „materie” şi „formă”, dar nu si de ceea ce Kant numeşte 
„ansamblul” <universitas>, „care este totalitatea absolută a «compăr- 
tilor»”, căci „orice compus este constituit dintr-o totalitate 
comparativă a părţilor care îi aparţin”. Problematic este faptul că 
definiţia presupune ca părţile să fie puse în conjunctie 
<coniunctim posita>, ceea ce conduce la imposibilitatea conceperii 
totalitätii absolute. Este, fără îndoială, dificil de conceput în ce fel 
„seria, care nu poate fi niciodată încheiată, a stărilor universului 
succedându-se etern poate fi adusă la un tot”!!. Cunoaştem prea 
bine soluţia kantiană a evitării conceptului intelectual de tot şi a 
punerii coordonärii interne a multiplicitätii în seama intuitiei 
sensibile, soluţie? care este acceptată în fond şi de Husserl. Cu 
toate acestea, limitându-se voit la imanenta träirilor, Husserl îşi 
refuză orice acces la forma generală „lume” nedându-şi seama că 
aceasta este forma înseşi a transcendentei şi că, lăsată neexa- 
minată, ea se va răzbuna provocând o distorsiune în înseşi 
structura conceptului formal de serie“, care este forma elementară 
a conceptului general-formal de lume. 


10 Disertatia din 1770, 82. 

11 Ibidem. 

2 Din păcate, nu este aici locul pentru o tratare detaliată a concepţiei kantiene 
despre conceptul de „lume”. Ideea unei totalitäti absolute a condiţiilor nu 
poate aparţine lumii sensibile, căci ea implică un concept al unei mărimi 
înțeleasă ca infinitate dată. Cum centrul de greutate al discuţiei ar urma să se 
plaseze în jurul temei infinitätii, trimitem deocamdată la Ilie Pârvu, Infinitul 
şi infinitatea lumii, Bucureşti, Editura politică, 1985, îndeosebi p. 85-95. Nu 
lipsită de interes ar fi şi o discuţie cu privire la concepţia leibniziană a „lumi- 
lor posibile” şi a compozibilitätii, precum şi a dezvoltărilor semiotice conse- 
cutive (vezi pentru aceasta Al. Boboc, Semantik und Ontologie. Interpretatione 
und „Möglich Welten”, în D.N. Basta, S. Zunjic, M. Kozomara, Kriza i perspek- 
tive Filozofije, Beograd, Tersit, 1995, p. 107 — 120). 

13 Încă o semnificativă apropiere între Kant şi Husserl: ambii ambii tratează 
obiectualitatea constituită din perspectiva serialitätii. Pentru o discuţie 

De altfel, programul pe care Husserl şi-l propune (cercetarea 
multiplicitätilor conştiinţei prescrise în mod esenţial de trăirile 
însele, elucidarea felului în care un „acelaşi” (Selbiges) şi unităţi 
„obiective”, adică transcendente câmpului imanent al träirilor, 
sunt „conştiente”, „vizate”, determinarea modului în care o 
unitate obiectuală se „legitimeză” sau nu, pe scurt, analiza 
tuturor modalitätilor fundamentale ale unei conştiinţe posibile, 
cercetarea tuturor posibilităţilor proprii, dar şi a tuturor 
imposibilitätilor fiinţei), întreg acest program stă sub semnul 
problematicii constituirii şi ar fi o naivitate dacă nu o prejudecată 
să ne închipuim că toate aceste „unităţi obiectuale” împreună cu 
sistemele complicate pe care le compun ar fi punct cu punct, 
moment cu moment, dependente de nivelul noetic. Un flux 
hyletico-noetic „purificat” de momentele obiectuale este, din 
punctul de vedere funcţional, o pură imposibilitate, una din acele 
„abstractii” pernicioase, care „uită” să se ni prezinte cu titlul de 
„abstractie” şi care tinde astfel să capete o „realitate” mai 
puternică decât cea a realitätilor pe care ar trebui să le constituie — 
avem de-a face aici în mod clar cu o realitate metafizică. 

Ideea că Husserl ar trebui ia lumea ca adevărat principium al 
analizelor fenomenologice nu ar trebui să surprindă atât de mult. 
Este suficient să ne gândim la rolul pe care îl are în economia 
globală a Ideen I o secţiune numită de Husserl „meditaţia 
fenomenologică fundamentală” şi a cărei temă centrală este în 
mod clar aceea a lumii'%, şi acesta în ciuda faptului că două din 


critică a acestei teme, trimitem la cap. VII al tezei noastre de doctorat 
intitulată Sens noématique et modifications intentionnelles dans les Ideen I de 
Husserl, Universitatea „Babes-Bolyai” Cluj-Napoca si Université Paris XII 
Val-de-Marne, 1998. 

14 Cum subliniază Karl Schuhmann atunci când propune „problema lumii în 
filosofia lui Edmund Husserl” ca subtitlu al exegezei sale asupra celei de-a 

cele patru capitole trateazä chestiunea reductiei fenomenologice 
(odatä in raport cu lumea naturalä, apoi ca sistem autonom de 
tehnici fenomenologice), în timp ce celelalte două sunt consacrate 
descrierii conştiinţei. 

Trebuie să admitem deci că ideea de lume nu îşi găseşte la 
Husserl o tratare pe măsura rolului structural pe care îl joacă. 
Aceasta nu înseamnă că ar lipsi analize referitoare la acest con- 
cept, fie ca „lume naturală” sau „lume dată în atitudinea 
naturalä”#%, fie ca şi „corelat al constiintei”!°. Nu lipseşte nici 
ideea fundamentală a lumii ca şi corelat al conştiinţei absolute, 
dar, aşa cum am văzut, ea este marcată de o perspectivă 
predominant noetică!”. Ceea ce încearcă Husserl să evite este 
conceptul de lume presupus de ştiintele pozitive şi obiective, care 
nu fac altceva decât să reconfirme convingerea simțului comun că 
există o lume prealabilă care nu îşi pierde valabilitatea nici o 
clipă, o lume deja dată în momentul în cere activitatea teoretică 
intervine. Descrierea acestei lumi este țelul ultim al oricărei 
cercetări ştiinţifice şi şi fenomenologia i se alătură dacă prin lume 


înţelegem nu numai „lumea fizică”, aşa cum o vedem noi în urma 


doua secţiuni a Ideen I. Vezi K. Schuhmann, Die Fundamentalbetrachtung der 
Phänomenologie. Zum Weltproblem in der Philosophie Edmund Husserls, den 
Haag, Martinus Nijhof, 1971. Luänd aceastä sectiune ca pe o serie de 
„consideraţii fenomenologice fundamentale”, aşa cum o face Paul Ricoeur 
în ediţia franceză a Ideen I, veritabila sa ţintă este diminuată, căci este 
vorba de fapt de o meditaţie efectuată, sau cel puţin, vrând să fie efectuată 
„la persoana I”. 

15 Vezi îndeosebi Ideen I, p. 48 si urm.. 

16 Îndeosebi Ideen I, p. 88-96. 

17 Tema lumii nu îşi găseşte o tratare corespunzătoare nici ulterior. În con- 
ceptul de „Lebenswelt”, de exemplu, componenta dominantă este aceea de 
„viaţă” şi nu forma acesteaia ca „lume”. Ideea de Umwelt" apare destul 
de frecvent începând cu Ideen şi sfârşind cu Krisis; ea nu depăşeşte însă ca 
structură formală ideea simplă a unui compositum. 

unor lungi serii de idealizări şi abstractizări, ci şi ca „lume 
naturală” originară, ca lume concretă a vieţii comună unui grup 
uman într-o perioadă determinată şi servindu-i de adevărat 
mediu al cunoaşterii, inclusiv a celei ştiinţifice. Aşa cum se vede 
mai clar în Krisis şi în textele din jurul acestei lucrări — problemele 
acestea sunt însă deja anticipate de Ideen II — lumea pre-obiectivä 
„a vieţii” este cadrul în care se constituie toate obiectualitätile, 
inclusiv cele „pure”. Cu toate acestea, Husserl nu examimează 
lumea „ca şi cadru”'®. 


II. Conversii ale privirii şi răsturnări 
ale raportului „conştiinţă”- „lume”. 
Problema apariţiei (manifestării) lumii 


Ca fiinţe umane, noi suntem în lume, iar „a fi în lume” în- 
seamnă a fi absorbit de acea lume, a se pierde în meandrele ei, a 
se lăsa purtat de mişcarea ei şi pătruns de evenimentele care apar 
acolo. Există însă momente şi situaţii când atenţia noastră este 
distrasă de la obiectul pe care ea se aşează în mod curent, fără 
însă a se lăsa prinsă cu totul în contemplarea acestui „obiect” care 
suntem. Există deci momente şi situaţii în care privirea noastră 
hălăduie liberă, parcă „dematerializată”, lipsită de aderenţa 


mundană cu care era obişnuită, îmbrăţişind lumea în ansamblul 


18 J. Patočka, op. cit., p. 136, care adaugă: „Aceasta lume pre-obiectivă are 
totuşi o structură care îi este proprie tocmai ca şi lume care încadrează. Ea 
posedă propria sa «horizontalitate» tipică, o «situativitate» esenţială care 
face din această lume, în fond, lumea în care actionäm, <lumea> cu care 
avem de-a face, în care luăm decizii, muncim etc. Aceasta este o 
problematică pe care Husserl nu face decât să o schiteze şi pe care 
numeroasele sale analize, departe de a o epuiza, nu îi sesizează întot- 
deauna axul său central” (p. 136-137). 

ei. Putem numi aceste situatii ,reductie” sau ,epoché fenomeno- 
logică”, fără ca prin acesta să înțelegem că ar fi vorba în esenţă de 
o stare excepţională a spiritului; asemenea situaţii sunt în fond 
destul de numeroase dacă ne gândim la toate acele momente de 
îndoială profundă, de uimire, de bucurie sau de tristețe 
nemăsurată, când orice sens pare să se fi şters, când lucrurile cele 
mai obişnuite ne apar în ipostaze la care nu ne gândisem 
niciodată până atunci. „Suspendarea” sau „anihilarea” lumii 
trebuie luate nu în sens ontic, al vreunei operaţii asupra lumii sau 
a unora din părţile sale reale sau al vreunei miraculoase 
manipulări; ce trebuie văzut în acest eveniment — care este în 
primul rând al lumii înseşi — este momentul de „cutremurare”, de 
„zguduire”, care face ca ceea ce era mai înainte stabil şi încleştat 
în ordine imuabilă şi de nepătruns să devină după aceea o ordine 
născândă a lucrurilor, o lume care îşi dezvăluie posibilii săi, o 
lume dată împreună cu originea sa şi cu forma sa ultimă, deplină. 

Dar, înainte de a însemna donare a lucrurilor în ansamblul lor, 
epoche le pune pe acestea într-un fel de retragere care lasă să iasă 
în prim-plan modul lor de donare. Înainte de a se constitui, 
lucrurile - şi cu ele lumea ca ansamblu - apar, se manifestă, se 
dau unui „subiect” devenind „lucruri-pentru (un subiect)”. 
Forma lor de „lucruri-pentru...” trimite desigur la un subiect, de 
unde o primă tentatie a fenomenologului: aceea de a „supune” 
lucrurile puterii acestui subiect (devenit astfel subiect transcen- 
dental). Avem aici de-a face cu o „logică a supunerii”! care 
prevalează în scrierile lui Husserl, cu deosebire în cele din 


perioada mediană a creaţiei sale. 


1 Rudolf Bernet, Le monde et le sujet, în , Philosophie”, no 21, Paris, Minuit, 
1989, p. 59. 

Evocând această posibilitate radicală a „nimicirii” (a „anihilă- 
rii”2) lumii, pe de o parte, eul pune lumea in forma exterioritätii, 
a unui vis-ă-vis şi instituie în acest fel forma elementară a oricărui 
raport cu lumea - instituie lumea înseși, am putea spune - , pe de 
altă parte, sugerează o transparenţă perfectă a lumii, ceea ce 
îndeamnă la a gândi eul ca pe o sursă absolută a constituirii şi a 
manifestării. Urmând calea bătătorită a transcendentalului (în 
sensul de trecere de la condiţionat la inconditionat?!) ajungem cu 
uşutinţă să facem ca lumea să depindă in mod absolut de 
facultatea de „a vedea” a unui subiect absolut care ar supravieţui 
anihilării lumii. O privire mai atentă asupra acestor derulări, mai 
ales în condiţiile în care analizei fenomenologice îi recunoaştem 
întâietatea în raport cu orice concluzie filosofică ce ar putea 
deriva din ea, ne arată însă o cu totul altă stare de lucruri. Cum 
scrie R. Bernet, „viaţa subiectului constituant nu ajunge pentru a 
asigura existenţa lumii în mod absolut. Lumea este la bunul plac 
al armoniei dintre trăirile subiectului, şi acestă armonie rămâne la 
bunul plac al unei rupturi întotdeauna posibile” ?. 


20 Ideen I, 349. Trebuie să acordăm însă o atenţie particulară termenului ger- 
man de „Vernichtung”. Sensul său are două componente, chiar dacă foarte 
apropiate: „1. nimicire, distrugere, exterminare; anihilare. 2. anulare” 
(Dicţionar german-român, Editura ştiinţifică, f. a.). Numai cel de-al doilea 
poate fi solidar cu operaţia de „punere între paranteze”. 

2 Din nefericire, dintre multiplele snsuri ale transcendentalului pe care Kant 
le-a forjat pentru întreaga filosofie de după el, acesta este cel mai apropiat 
de calea dogmatică de la care el înţelegea să se abată. 

2 R. Bernet adaugă în continuare: „Avem impresia că asistam la un înnebu- 
nitor tur de magie, în care porumbelul ieşit din pălăria prestidigitatorului 
s-ar transforma el însuşi în prestidigitator şi ar face să dispară pălăria şi pe 
nefericitul ei proprietar. Porumbelul este, dacă mă pot exprima aşa, 
subiectul, care, după ce s-a extras cu mare greutate din lume..., asistă 
neputincios la prăbuşirea acestei lumi...” (R. Bernet, op. cit., p. 60). 

Suntem intru-totul de acord cu R. Bernet in a spune cä 
„«anihilarea lumii» are ceva paradoxal, întrucât ea sfârşeşte prin 
a nivela diferența dintre subiect şi lume - diferență pe care ea îşi 
propunea de fapt să o scoată în evidenţă: existenţa lumii este 
tratată ca şi cum ar fi vorba de realitatea unui lucru singular, care 
se dă, se confirmă sau, dimpotrivă, «explodează» în derularea unei 
experienţe particulare şi limitate. Pe de altă parte, subiectul se 
manifestă sub forma deficientă şi indeterminată a unui «reziduu» 
imanent al anihilării lumii transcenente, ca şi o mică «parcelă a 
lumii» («Endchen der Welt»)”®. Cu toate acestea, nu împărtăşim şi 
ideea că o altă perspectivă — corelationalä - a trebuit să aştepte 
perioada anilor '30 pentru a se contura cu precizie. 

Pentru a înţelege bine sensul meditatiei fenomenologice fun- 
damentale (si cu aceasta al întregul demers din Ideen), trebuie să 
ne concentrăm atenţia asupra unei întregi serii de conversii? şi 
răsturnări. Posibilitatea înseşi a unei conversii (a privirii — pentru 
a respecta maniera husserliană de a vorbi) este posibilitatea 
primă a fenomenologiei înseşi, începutul său şi poate chiar 
ultimul său rezultat. Chiar expunerile lui Husserl, fidele mişcării 
gândirii iau această formă. 

Punctul de plecare în textul pe care noi l-am supus deja discu- 
tiei este, cum am văzut deja, atitudinea naturală şi „suspendarea” 
sa. În această atitudine eu sunt conştient de o lume. Această lume 
este acolo pentru mine şi eu, eu sunt o parte a acestei lumi. 


% Op. cit., p. 61. 

2 Conversia (si modalitatea ei radicală: răsturnarea) este întotdeauna con- 
versie a unui positum, conversie a ceva, chiar daca acest ceva este numai o 
propunere pentru un ceva, aşa cum stau lucrurile în imaginaţie sau reamin- 
tire, de exemplu. De aceea, lumea ca ansamblu al conversiilor posibile nu 
trebuie gândită nicidecum înafara ideei de lume ca poziţie, ca teză, ca pro- 
punere a ceva. 

Derivă de aici că relaţia mea cu lumea nu poate fi relaţia a ceva cu 
altceva, a existentului „eu” cu un alt existent sau cu întregul 
existentilor dimprejurul meu şi în acest cadru (acela al atitudinii 
naturale, deci) Husserl ne furnizează o primă descriere a 
conştiinţei. „Regiunea” conştiinţă este astfel separată şi opusă 
„regiunii” lume, de care ea depinde ca şi conştiinţă mundană. 
Dar această dependenţă este imediat răsturnată în favoarea 
dependenţei lumii în raport cu conştiinţa (absolută), dependenţă 
pe care ajungem astfel să o câştigăm după ce am efectuat o primă 
răsturnare, pe care am putea-o numi ontologică. 

Drumul care ne conduce de la „psihologia intentionalä” la 
adevăratul obiect al fenomenologiei — fenomenul „lume” — este fără 
îndoială lung şi marcat de posibile neînţelegeri şi derapaje, dintre 
care subiectivismul pare în acest moment cel mai redutabil. Dar 
putem noi cu adevărat să nu luăm în considerare acest prealabil 
care este o „psihologie intentionalä”? Este sigur că libertatea de 
care orice expunere se bucură ne-ar permite să începem eluci- 
darea noastră cercetând fără nici un ocoliş lumea redusă, aşa cum 
Husserl a făcut-o in Meditatiile cartesiene, tot aşa cum, odată 
dându-ne seama de pluralitatea căilor către fenomenologia pură, 
am putea în mod liber urma un alt drum - acesta este cazul 
Krisis-ului. Dar această răsturnare ontologică rămâne totuşi 
inconfundabilă, căci numai după efectuarea sa accedem la ideea 
unei incluziuni ireale a lumii în conştiinţă şi pregătim în sfârşit 
terenul pentru o comprehensiune autentică — anume corelationalä 
- a lumii. 

Dacă această răsturnare ne apare ca fiind prima, nu este mai 
puţin adevărat că ea nu este ultima. Ceea ce face ca lumea să fie 
lume, nu este stabilitatea sau „subzistenta” <Vorhanden> sa - acest 
„a fi acolo odată pentru totdeauna”, ci balansarea, oscilarea 
continuă, infinita sa capacitate de a trece din „acolo” în „mine” şi 

din „mine” spre „dincolo”, caracterul sau mereu miscätor, creste- 
rea şi descresterea, trezirea bruscă a ei şi intrarea ei într-o uitare 
fără sfârşit. Astfel, orice răsturnare rămâne posibilă şi aceasta nu 
de o manieră contingentă şi vidă. Lumea, dacă o lăsăm în voia sa 
— lumea „redusă” deci — conţine în ea înseşi toate aceste conversii 
posibile%. Lumea în sens fenomenologic ultim, adică pură formă a 
exterioritätii, în lipsa căreia nici un obiect nu ar putea fi dat şi în 
genere nici o obiectualitate nu ar fi posibilă”, este ansamblul 
tuturor conversiilor posibile. 

Ce ramâne însă din lumea concepută ca „orizont ultim şi omni- 
înglobant, orizont al tuturor orizonturilor”? Cu alte cuvinte, este 
„orizontul” <Horizont> acea formă generală a lumii pe care o 
căutăm noi? Numeroase argumente ar putea fi aduse în sprijinul 
acestei idei. Cu toate acestea, el nu este, şi aceasta nu datorită 
faptului că, provenind direct din analiza obiectului dat în 
percepţie, i-ar lipsi raportul direct cu obiectivitatea (Bernet) sau ar 
trimite la conceptul lumii ca ansamblu de lucruri — lume obiectivă 
(Patočka) - , ci fiindcă el se raportează la o formă anume a obiecti- 
vitätii, formă pe care el o propune în fapt oricărui obiect care se dä 
ca obiect aparţinând lumii: este forma unei continue deplasări, a unei 
ilimitări care ajunge finalmente să submineze înseşi ideea de formă. 

Conceptul de „orizont”?® se constituie în cadrele unei teorii a 
atenţiei prin deturnarea privirii de la „obiectul” actual către alte 


% Astfel, problematica reductiei, care este de fapt cea a conversiilor posibile, 
se suprapune cu aceea a lumii. 

2° Am putea spune de asemenea: lumea pur şi simplu, distingând-o astfel de 
toate celelalte extrem de numeroase concept în care ea intră ca şi simplă 
componentă. 

% J. Patočka, op. cit., p. 133. 

28 Husserl mai foloseşte câteodată termeni ca „halou” sau „zonă de indeter- 
minare”. 

posibile obiecte, care sunt numai co-percepute, co-prezente, care, 
fără a lipsi cu adevarat, nu sunt date totuşi în mod actual; el 
descrie de fapt modul de a fi al acestora. „Orizontul” aduce cu 
sine şi o intentionalitate specifică — „intentionalitatea de orizont” 
<Horizontintentionalităt>. Modalitatea originară a orizontului este 
aceea a orizonturilor temporale: retentional şi protentional, care 
învăluie momentul impresional, actual. În acest fel, orizontul 
integrează toate actele, altfel strict punctuale, într-o continuitate, 
în continuitatea fluxului conştiinţei. În virtutea corelatiei noetico- 
noematice, intentionalitätii de orizont îi corespunde, ca şi corelat 
noematic, orizontul mundan, fie el intern lucrului individual sau 
extern în raport cu acesta. 

Urmând ,paralelismul” noetico-noematic, să analizăm in 
continuare modul de a fi al acestei „realităţi nepercepute” 
<unwahrgenommene Realităt> urmând reperele pe care o analiză a 
„trăirii nepercepute” <unwahrgenommenes Erlebnis> ni le oferă”. 
„Modul de a fi <Seinsart> al trăirii este acela că ea este în principiu 
perceptibilă prin reflexie. Din principiu şi lucrul este perceptibil şi el 
este sesizat în percepţie ca lucru aparţinând lumii mele 
înconjurătoare <Ding meiner Umwelt>”. El aparţine acestei lumi 
fără a fi perceput; el este deci chiar şi atunci prezent pentru un eu, 
dar în general nu în aşa fel încât o privire care să îl observe direct 
să se poată îndrepta asupra lui. Arier-planul <Hintergrundsfeld> , 
înţeles ca şi plan al simplei luări în considerare, cuprinde numai o 
parte a lumii mele înconjurătoare. „Este prezent” vrea să spună 
mai degrabă că putem, plecând de la percepții actuale, luate cu 
arier-planul care apare în mod efectiv, forma serii de percepții 
posibile şi motivate într-o manieră continuă şi convergentă, cu 
planuri mereu noi ale lucrurilor care le servesc de arier-plan 


2 Ideen I, S45. 

neremarcate — aceste serii de percepții posibile conduc la această 
inläntuire de percepții în care chiar lucrul considerat apare şi este 
sesizat”. Spre deosebire de trăire, căreia îi aparţine, potrivit 
esenței sale, acest „a fi gata” pentru percepție (în modul reflexiei), 
accesul la „lucrul” transcendent este multiplu mediat de un 
complex câmp motivational; aceasta nu înseamnă însă că lucrul nu 
ar putea fi dat în mod intuitiv, nemijlocit, „în carne şi oase”. 
Acest vast câmp motivational este numit de Husserl „Umwelt”, 
iar acesta pare astfel să deschidă o cale de acces spre , Welt”. El 
descrie mai degrabă modul de raportare la lume, dar nu lumea 
înseşi, iar forma lui corespunde numai modului inactualitätii. 
Dacă am concepe lumea pornind exclusiv de la „lumea 
înconjurătoare”, ea ar apare în mod paradoxal ca limită a 
modului inactualitätii, ca un necondiţionat la care conditionärile 
multiple numai trimit, pe care numai îl indică de la distanţă, ceea 
ce ar contraveni ideii de bază a fenomenologiei. 

Forma generală a lumii trebuie să dea seamă de această co- 
apartenenţă alternantă şi actuală a momentelor actuale si 
inactuale. Lumea este în fapt o formă a actualitätii care cuprinde 
şi face posibile deopotrivă momente actuale (actual-actuale, am fi 
tentaţi să spunem) şi momente inactuale desfăşurate în continui- 
täti convergente (concordante). 

Nu este aceasta ceea ce Husserl spune ad literam, este însă 
probabil ceea ce a gândit. Numai aşa am putea înţelege de ce în 
textul citat mai sus Husserl continuă direct, fără a marca măcar 
un alt alineat, cu ideea că „din principiu nici o modificare 
esenţială nu este introdusă în analiză dacă în loc de un eu unic 
am vorbi de o pluralitate de euri”!. Aeasta înseamnă că avem de-a 


30 Ideen I, p. 84. 
31 Ibidem. 

face cu o structură universală, în raport cu care distincţii ca acelea 
dintre eu şi lume, interior şi exterior nu au nici un sens. Atingem 
cu aceasta forma maximă a cuprinderii, care nu este alta decât cea 
a lumii, a lumii pur şi simplu?. În timp ce „Umwelt” ne invită la 
a glisa înspre câmpuri tot mai îndepărtate, cu „Welt” revenim la 
coerenţa unui „ansamblu”, a unei „universitas” în care apare tot 
ceea ce apare - formă ultimă a „localizärii” şi, cu aceasta, condiţie 
ultimă de posibilitate a manifestării”. Posibilitatea urmăririi 
intuitive a tuturor inläntuirilor motivationale nu poate să excludä 
necesitatea unei forme generale a apariţiei lumii ca „ansamblu”, 
ci dimpotrivă, o presupune. 


III. Teza generală a lumii 


Rolul pe care ego-ul îl joacă în structurarea „meditatiei feno- 
menologice fundamentale” este fără îndoială de cea mai mare 
importanţă. Când subliniem aceasta noi nu vrem să spunem că 
rolul acestuia nu ar fi deopotrivă problematic. A imbrätisa fără 
rezervă ideea că ego-ul (subiectul) singur este acela care ar opera 
reductia ar contrazice spiritul şi sensul profund al demersului 
husserlian“. Pentru a introduce ideea de „scoatere din circuit” a 
tezei naturale a lumii, Husserl face apel — dar numai în mod 
secundar - la „tentativa de îndoială universală pe care Descartes 


Este pe deplin clar deci că aceasta nu înseamnă în nici un fel că am reveni 
la ideea (logic posibilă, dar fenomenologic absurdă) a unei lumi exterioare 
—vezi § 48. 

3 Nici un obiect nu poate să apară înafara lumii, care este lumea lui, ca 
obiect, dar deopotrivă a mea, ca cel pentru care apare (căruia îi apare). 

% Trebuie să recunoaştem că sunt şi argumente în favoarea unei asemenea 
interpretări, argumente pe care le găsim în Ideen I şi, într-o formă mai 
explicită, in Meditatiile cartesiene, dar noi rămânem fideli interpretării noas- 


vu” 


tre, care se sprijinä indeosebi pe partea „analiticä” a textelor husseliene. 

a dus-o la bun sfârsit, dar într-un desen cu totul diferit, in intentia 
de a face sä aparä un plan ontologic absolut care se sustrage 
îndoielii” $. El se sträduieste în continuare să distingă între epoché 
fenomenologică şi îndoiala carteziană, dar, aşa cum Paul Ricoeur 
arăta în comentariul său, „demersul cartesian al epoche in Ideen 
este o gravă sursă de neînțelegeri”. În ciuda eforturilor lui 
Husserl de a distinge cele două tipuri de demersuri (fenomeno- 
logic şi cartesian), el recade în continuare sub nivelul capitolului 
157. Chiar dacă perspectiva relationalä, pe care el o dezvoltă (apa- 
rent fără să-şi dea seama de consecințele de ordin general) se opu- 
ne de fapt, cum am văzut, ideii unui fundament ontologic, Husserl 
ia imanenta conştiinţei chiar ca pe un astfel de fundament. 

Nu este intenţia noastră de a răsturna cu orice preţ conside- 
rațiile husserliene asupra locului conştiinţei, cu atât mai mult cu 
cât noi acceptăm punctul său de plecare — ne-ar fi chiar dificil 
dacă nu chiar imposibil să nu o facem. Noi ne-am dat seama, 
după ce am cercetat raportul dintre reductie şi lume, de locul 
eminent al conştiinţei în acest raport tensionat şi alternant. 
Analizând anumite texte husseliene, îndeosebi paragraful 31 al 
Ideen I, vom încerca să identificăm cu precizie locul în care carte- 
sianismul „subsidiar” a lui Husserl devine, aparent împotriva 
voinţei sale, un cartesianism deplin, despre care noi ne simţim 
indreptätiti să vorbim în locurile în care Husserl face menţiunea 
unei „conştiinţe absolute ca reziduu a aneantizării lumii” 3. 

Am subliniat mai sus că referința la Descartes era făcută 


numai în mod secundar. Într-adevăr, cea dintâi prezentare a 


55 Ideen I, p.53. 

36 Iden I, p.97 a ediţiei franceze (Paris, Gallimard, 1950). 

37 Ibidem. 

38 Ideen I, $49. A se vedea, de asemenea, problema „idealismului” Meditatiilor 
cartesiene, îndeosebi în 888, 40 şi 41 ale acestora. 

epoché se găseşte în prima parte a 831, unde ea este numită cu 
adevăratul său nume fenomenologic: alterarea <Änderung> radicală 
a tezei lumii. Husserl încearcă mai întâi să ne convingă de 
„posibilitatea de principiu a acestei alterări”%. Înainte ca eul sau 
altcineva să opereze această alterare, trebuie arătat într-o manieră 
convingătoare că un asemenea act este posibil în principiu, adică 
trebuie arătat că modificarea tezei naturale a lumii este înscrisă ca 
posibilitate de principiu în teza naturală şi, în continuare, în 
lumea însăşi. 

Husserl continuă: „Teza generală, graţie căreia lumea înconju- 
rătoare reală este sesizată <bewußt> constant <beständig> şi nu pur 
şi simplu printr-o aprehensiune punctuală <auffassungsmäßig>, ci 
ca «realitate» existentă, constă <besteht> în mod natural nu într-un 
act în sens propriu, într-o judecată articulată asupra existenţei”%. 
Teza „generală” înseamnă: poziţie care nu este pur şi simplu cu 
privire la acea sau acea individualitate. De aceea noi ne-am 
permis să adăugăm în textul citat cuvântul „punctuală”, pe care 


9 Ideen I, p.53. 

10 „Die Generalthesis, vermöge deren die reale Umwelt beständig nicht bloss 
überhaupt auffassungsmässig bewußt, sondern als daseiende «Wirklichkeit» 
bewußt ist, besteht natütlich nichtIn einem eigenen Akte, in einem artiku- 
lierten Urteil über Existenz. Sie ist ja etwas während der ganzen Dauer der 
Einstellung, d.i. Während des natürlichen wachen Dahinlebens dauernd 
Bestehendes. Das jeweils Wahrgenommene, klar oder dunkel, Vergegen- 
wärtigte, kurz alles aus der natürlichen Welt erfahrungsmässig und vor 
jedem Denken Bewußte, trägt in seiner Gesamteinheit und nach allen 
artikulierten Abgehobenheiten den Charakter «da», «vorhanden»; ein 
Charakter, auf den sich wessensmässig gründen läßt ein ausdrückliches 
(prädikatives) mit ihm einiges Existenzurteil. Sprechen wir dasselbe aus, 
so wissen wir doch, dass wir in ihm nur zum Thema gemacht und 
prädikativ gefaßt haben, was unthematisch, ungedacht, unprädiziertschon 
im ursprünglichen Erfahren irgendwie lag, bzw. Im Erfahrenen lag als 
Charakter des «Vorhanden»” (Ibidem.). 

nu îl găsim în mod expres în textul german, dar pe care sensul 
frazei îl cere în mod imperativ. Nu printr-un act punctual 
durează <besteht>*! teza (generală) a lumii. Putem înţelege atunci: 
teza (generală) a lumii, naturală sau nu, modificată sau nu, 
durează, persistă, insistă. Persistenta este fiinţa sa proprie şi ea o 
conferă la ceea ce numim realitate existentă. Astfel, ea nu poate fi 
rezultatul nici unui act singular, căci ea este „generală”, nici a 
unui act în sensul propriu al termenului; nu este vorba deci de o 
judecată asupra existenţei, căci aceasta (în sensul de „durată”, 
„persistentä”, dar si „realitate”, „subzistentä”) nu este aici 
obiectul unui subiect oarecare - tocmai ea este subiectul si, pentru 
moment, nu este loc pentru o indepärtare, pentru o privire 
asupra ei care sä li fie exterioarä. 

Teza generalä „este intr-adevär ceva <etwas> pe parcursul 
intregii durate a atitudinii <Einstellung>, adicä in timpul persis- 
tentei <Bestehendes> naturale a vietii <Dahinlebens> in stare de 
veghe”. Dacă ideea de persistentä se găseşte aici exprimată în 
mod clar, nu este acelaşi lucru valabil şi pentru alţi doi termeni 
capitali pentru înțelegerea gândirii husserliene. „Atitudine” 
<Einstellung> trimite la „pozitie”, „plasare” <Stellung>; „Einstellung” 
poate fi deci înțeles atunci ca „plasare în ...”, ca „a se situa in ...” şi 
această comprehensiune este întărită prin termenul de „Dahin- 


leben”, care ar înseamna, la rândul său, „viaţă înăuntru”. 


sn 


4 Am tradus „besteht” prin „constă”, dar acest cuvânt este atât de uzitat 
încât el nu mai „inseamnä” nimic, este o expresie „vidä” care nu îsi are 
locul într-o analiză fenomenologică (concretă). Verbul german „bestehen” 
trimite la „a dura”, la „a persista”, tot aga cum derivatele sale „Bestand” 
(durată, stabilite, stare, rezervă) sau „Bestehen” (existență <în sens 
temporal>, persistentä, insistență). 

2 În traducerea lui Ricoeur: „este ceva care persistă atâta timp cât durează 
atitudinea, adică atâta timp cât viața conștiinței treze urmează cursul său 


natural” (p. 96 a editiei franceze) (noi subliniem). 

Termenul ,constiintä”# este aici prezent numai prin intermediul 
unui cuvânt care aparţine probabil aceleiaşi familii, dar care este 
fără îndoială foarte îndepărtat: „wachen”, pe care îl traducem mai 
simplu prin „a se trezi”. Şi dacă am tradus deja acest termen — 
într-un fel sau altul — nu mai este cazul să prelungim semnificaţia 
sa încă odată asupra termenului „viatä”. „Dahinleben” vrea să 
spună „a trăi în mod uniform”. Prefixul „dahin-” diminuează 
termenului „a trăi” sensul său activ până într-acolo încât putem 
vedea în această „Dahinleben” o viaţă pur contemplativä#. De 
aceea Husserl adaugă adjectivul „treaz”: ca să nu luăm această 
viaţă ca fiind o viaţă pur vegetativă sau organică; ca un fel de 
moarte a spiritului; posibilitatea unei intervenţii active rămâne 
întotdeauna în arier-plan. Dar este clar că nu este vorba aici de o 
„viaţă a conştiinţei”, de o conştiinţă care să fie operantă, activă. 
Această expresie ar fi valabilă numai dacă am adăuga că este 
vorba de o viaţă inconştientă a conştiinţei, dar aceasta ar 
complica lucrurile încă mai mult. Ceea ce vizează aceste două 
expresii — „punere în ...” şi „viaţă în ...” — într-o manieră distantă 
şi protectoare, este lumea, luată in indeterminitatea sa 
„orizontalä” si incoativă, o lume care subzistă (persistă) în 
pasivitatea sa iniţială şi pentru care privirea activă a conştiinţei 
este în acest moment numai o posibilitate - o posibilitate 


8 Folosit de Ricoeur în traducerea sa într-o manieră mult prea lejeră — semn 
al presiunii enorme pe care prejudecta („modelul interpretativ” al) feno- 
menologiei ca filosofie a conştiinţei o exercită. 

+ Sau „a trăi fără schimbări, fără a-şi face griji” ca în expresiile „so lebten sie 
viele Jahren dahin” sau „man kann doch nicht einfach so dahinleben”. 
(Störig, Das grosse Wörterbuch der deutschen Sprache, Stuttgart, Parkland, 
1990, p. 252). 

4 Am putea spune de asemenea: meditativă. 

esenţială, este adevărat, căci ea intră in discuţie într-o manieră 
clară numai în planul manifestării (a faptului de a apărea). 

Este această viaţă încă viața unui subiect? Poate un subiect să 
fie încă stăpân al acestei vieţi? Este adevărat că ea traversează şi 
survine în această fiinţă particulară care este subiectul dotat cu 
conştiinţă, dar noi suntem aici încă departe de un veritabil subiect 
operant. 

Ceea ce este de fiecare dată perceput sau prezentificat într-o 
manieră clară sau obscură, pe scurt, tot ceea ce este parte a lumii 
naturale şi înaintea oricărei gândiri, poartă în globalitatea sa şi 
potrivit reliefului său caracterul de „acolo” <da>, „prezent” 
<vorhanden>; un caracter asupra căruia putem fonda o judecată 
explicită de existenţă (judecată predicativă), care face una cu el. 
Când noi exprimăm această judecată, noi ştim că am transformat 
astfel în temă şi am înfăţişat în mod predicativ ceea ce subzista deja 
într-o anumită manieră în experienţa originară, respectiv în ceea ce 
era „experimentat” de o manieră netematizată, neexprimată într-o 
formă predicativă, ca şi caracter de „prezentä” <Vorhanden>. 
Numai în acest loc o anumită denivelare între conştiinţă (într-un 
sens explicit, activ al termenului) şi lume originară este introdusă. 
Trecând de la pre-predicativ la predicativ nu introducem o 
sciziune în unitatea întregului care ar dura înainte, ci numai o 
schimbare de nivel, un altfel de a se da al aceluiaşi. Caracterul de 
„prezentä” — teza lumii — este ceea ce leagă în mod transversal cele 
două niveluri. Este vorba până aici în principal de lume; 
„constiinta” trebuie numai să exprime ceea ce era acolo în mod 
originar şi care putea eventual să se dispenseze de ea. 

În liniile care urmează, acest paralelism al tezei potenţiale şi 
implicite (nivel pre-predicativ) şi al tezei explicite a judecății de 
existenţă este luat de către Husserl ad literam; el propune ca noi să 
supunem teza implicită unui procedeu „posibil în fiecare clipă”, 

căruia îi supunem de obicei teza explicită — un procedeu care este 
„de exemplu” cel al „tentativei universale de îndoială” şi care îl 
pune pe Husserl în proximitatea lui Descartes. 

Eşecul unei asemenea tentative este răsunător şi previzibil. 
Teza explicită judicativă se referă la „realitäti” distincte, indivi- 
duale, în timp ce teza implicită este „generală”, anonimă. Nu este 
acelaşi lucru să te îndoieşti de existenţa unuia sau altuia dintre 
lucruri şi de existenţa lumii în ansamblu. În consecinţă, îndoiala 
nu poate să se aplice tezei originare a lumii; lumea nu poate să fie 
„răsturnată” într-o manieră arhimedică. Îndoiala devine astfel 
tentativă de îndoială”, teza lumii rezistă şi persistă, noi nu putem 
să o schimbăm în ceea ce priveşte convingerea, nu o abandonăm, 
o ,suspendäm”# numai. In mijlocul acestui alineat Husserl intro- 
duce într-o manieră uşor intempestivă o reflecţie asupra „libertă- 
ţii noastre”, adică a libertăţii de a supune totul tentativei de 
îndoială universală. Aici descrierea basculează, locul privilegiat 
al lumii ca atare este luat de subiectul care judecă, care se 
îndoieşte (chiar în mod universal), pe scurt, care operează în mod 
conştient. Este de asemenea momentul unei luări de poziţie 
filozofice, a unei tentative de autocomprehensiune filosofică a 
fenomenologului, adică a subiectului care gândeşte (de unde 
referința la Descartes). 

Am preferat până în acest punct să nu luăm în considerare 
distincţia făcută de Patoëka între epoché şi reductie şi să păstrăm 


# „Mit der potentiellen und nicht ausdrücklichen Thesis können wir nun 
genau so verfahren wie mit der ausdrücklichen Urteilsthesis. Ein solches 
allzeit mögliches Verfahren ist z. B. der allgemeine Zweifelversuch, den Descartes 
zu ganz anderem Zwecke, im Absicht auf die Herausstellung einer absolut 
zweifellosen Seinssphäre durchzuführen unternahm” .(Ideen I, p.53) 

# Ideen I, p. 54. 

8 Ibidem. 

ambiguitatea terminologicä iniţială pe care o întâlnim în textul lui 
Husserl, deşi şi interpretarea noastră a reductiei şi platforma 
noastră filosofică sunt foarte apropiate şi chiar inspirate de cele 
oferite de eminentul filozof ceh. Noi ne separăm de Patoëka numai 
în aceea că noi nu gândim că universalizarea epoche (altfel spus 
ridicarea limitatiei pe care Husserl o impune acestei epoché) ar fi 
aceea care ar pune lumea în justa sa lumină ca fenomen ,lume”# 

Dar nu trebuie să pierdem din vedere că acesta nu este decât 
un moment al unei „peregrinări fenomenologice”, al unei formi- 
dabile aventuri a spiritului (am spune dacă am imbrätisa un 
anumit punct de vedere), care se „încheie” cu un eşec plin de 
invätäminte: teza lumii nu poate să fie anulată”; ea este numai 
suspendată, scoasă din circuit, plasată „între paranteze”. Acesta 
este — se va spune - un rezultat „negativ”. Suntem de părere însă 
că acesta contează cu adevărat, căci pornind de la conversia sa în 
dat „pozitiv” se înläntuie întreaga fenomenologie. 

Interpretarea noastră radicalizantä este susținută şi de 
derularea lucrărilor de redactare a Ideen". Într-o primă variantă a 
unei anexe care trimite partial la 827 al textului publicat”, 
Husserl tratează împreună şi problema poziţiei (Setzung) (pură si 
empirică) şi aceea epistemologică a posibilităţii experienţei, a 
generalitätii şi a necesităţii. Putin după aceea Husserl separă 


% J. Patočka, Epoche et réduction, in Jan Patočka, Qu'est-ce que la phenomeno- 
logie?, Grenoble, Jérôme Millon, 1988, p. 249-261. 

"Je plus grand enseignement de la réduction est l'impossibilité d'une ré- 
duction complète”, scrie M. Merleau-Ponty, Phénoménologie de la perception, 
Paris, Gallimard, p. VIII. 

51 Vezi Karl Schuhmann, Einleitung des Herausgegebers, dans Hua III/1, den Haag, 
Martinus Nijhoff, 1976, p. XXXIII-XLI. 

5 Beilage 1:Ergänzungen aus den ersten Ausarbeitungen <Mai 1912>, Hua HI 
Ergänzende Texte (1912-1929), neu herausgegeben von Karl Schuhmann, 
den Haag, Martinus Nijhoff, 1976, p. 519-523. 

aceste două problematici, purificând astfel meditaţia fundamen- 
tală şi ridicând-o la un veritabil nivel fenomenologic. Astfel, în 
Selbstveständigung über meinen Gang in den Ideen <wohl Juni 1912>%, 
Husserl vorbeşte de o „naivitate epistemologică”, care face ca 
„meditaţia epistemologică” (adică prima secţiune a Ideen D să fie 
şi ea „naivă”. Ceea ce acuză el este tocmai „opoziţia adevăruri 
factuale — <adevăruri> eidetice, precum şi experienţă şi viziune 
<Erschauung> eidetică, respectiv intuiţie a esenței <Wesenseinsicht>"S. 
El afirmă împotriva naturalismului că „fiecare tip de conştiinţă 
donatoare are validitatea <Recht> sa. Sursa ultimă a cunoaşterii 
este ceea ce văd eu”. 

O primă concluzie: „a urma intuiţia <Einsicht> este principiul 
principiilor. Şi intuiţia este judecarea <Urteilen> asupra fundamen- 
tului datului, conformarea în raport cu el fără mediere <unmittelbar 
anmessend>">’. Dar Husserl remarcă, de asemenea, că nu trebuie să 
ne lăsăm implicaţi într-o „dispută epistemologicä”°®: „Trebuie eu 
să intru aici în epistemologie? Aceasta contrazice demersul meu. 
Eu nu vreau să merg înspre fenomenologie prin problematica 
epistemologică. Eu trebuie deci să rămân la starea de inocentä”®”. 
Urmărirea acestei inocente este cea care ne determină să părăsim 
terenul epistemologiei şi situarea în această stare de inocentä este 
ceea ce-l face pa Husserl să continue „meditaţia fenomenologică 


Sr. 


fundamentală”: ,inocentä” cu privire la ceea ce se dă în mod 


originar într-o „certitudine” (încredere) primordială. 


5 Hua HILD, p.526-528. 
5 Hua III/2, p.526. 

55 Ibidem. 

56 Ibidem. 

57 Ibidem. 

58 Hua III/2, p.527. 

59 Ibidem. 

Cum am remarcat deja, Husserl pästreazä în cele din urmä un 
concept al ego-ului care isi gäseste originea in epistemologie; este 
un ego operant (un subiect) forjat la nivelul predicativitätii si care 
tinde să-şi întindă cuprinderea sa spre nivelul pre-predicativ. 
Husserl o spune de altfel într-o manieră un pic imprudentă: 
„Aceste senzaţii, aceste fenomene fizice sunt legate de un subiect, 
care a sesizat <bewusst> acum-ul său actual în el ...”®. 


IV. Lumea ca „Umwelt”“! (Husserl si Heidegger) 


Conceptul de orizont nu se referă la o simplă zonă de inde- 
terminare, exterioară unei presupuse zone a obiectelor date ele 
însele. Orizontul este mediul în care ne aflăm, „lumea înconjură- 
toare” în care ne mişcăm. De aceea, conceptul de „lume înconju- 
rătoare” <Umwelt> este un concept-cheie al fenomenologiei. 
Faptul că el rămâne în fond neschimbat din perioada Ideen până 
in cea a Krisis-ului şi că el este reperabil deopotrivă la Heidegger 
sunt dovezi în acest sens. 

Lumea înconjurătoare este o lume limitată, un decupaj dintr-o 
lume mai largă. Ea este deopotrivă lumea familiară a unui 
individ sau a unui grup de indivizi, lumea în care totul are deja 


60 Hua III/2, p.520. Totuşi, la sfârşitul textului care vizează auto-comprehen- 
siunea demersului său din Ideen, Husserl este obligat să ia în considerare, 
ca urmare a reductiei eidetice, şi „scoaterea din circuit a ego-ului ca fapt” 
(p. 528). 

61 În ce priveste sensul termenului „Umwelt” sunt interesante sugestiile pe 
care le face Natalie Depraz. Ea atrage atenţia că particula „Um-” are un 
sens dublu: „în jurul” — spatialitate primară -, dar ea indică şi posibilitatea 
unei anumite variabilitäti sau metamorfoze, a unei declinări - ca în verbul 
german umwandeln -, iar „raportul lor forjează specificitatea comprehen- 
siunii lumii”. (în Le monde entre cosmos et univers. Du rôle méthodique de 
l'imagination dans l'élargissement de l'expérience du monde du chez-soi aux 
mondes lointains, în „Alter”, 6/1998, p. 138-139). 

un sens. „Noi nu am putea să fim persoane pentru alte persoane 
dacă, înăuntrul unei comunităţi, înăuntrul unei convivialitäti 
intentionale, o lume înconjurătoare comună nu s-ar afla în fața 
noasträ...”%, scrie Husserl. Această lume înconjurătoare comună, 
constituită într-o experienţă intersubiectivă, în comprehensiunea 
reciprocă şi înăuntrul unor raporturi de acord reciproc <Ein- 
verständniss>, este o lume a comunicării. Persoanele aparținând 
unei colectivităţi sociale sunt date unele altora nu în modul lui 
„faţă în față cu obiectele”, ci în modul lui „faţă în față cu 
subiecţii”, care con-vietuiesc, care dezvoltă un complicat sistem 
de raporturi (iubire, ură, încredere, neîncredere etc.)%. Lumea 
înconjurătoare este una singură, dar ea este în continuă 
schimbare, înglobând astfel obiectualitäti care ar putea să survină 
în activitatea viitoare de constituire a obiectelor. 

Lumea înconjurătoare, ca lume, se dovedeşte a fi un „concept- 
ansamblu” <Gesamtbegriff>; ea se constituie pornind de la lumea 
înconjurătoare a individului, care este un nucleu eidetic al lumii 
înconjurătoare în general şi căreia i se adaugă noi şi noi straturi 
intentionale“. Dar forma generală a acestui concept ramâne cea a 
continuității, a unei posibile derulări neîmpiedicate a expe- 


rientei către un orizont universal şi ilimitat. 


62 Ideen II, p. 191. 

6 Ideen II, p. 194. 

6 Pentru o analiză amănunţită a structurii lumii înconjurătoare trimitem la 
Ideen II, 851. 

& Ideea de continuitate nu trebuie respinsă însă cu totul. Trebuie să păstrăm 
ideea unei continuitäti eu - lume, pentru care acest concept pare cât se 
poate de potrivit. De asemenea, trebuie să rămână şi ideea de atotcu- 
prindere pe care lumea înconjuratoare o implică; de aceea ea este şi nu 
poate fi decât o „lume spirutuală”, fără a spune însă cu aceasta că ea ar fi 


sn 


mai putin „prezentă”, mai putin „lume”. 

Analiza lumii înconjuratoare, aşa cum apare ea in Ideen II, este 
consonantă cu cea pe care o face Heidegger în Sein und Zeit prin 
aceea că ambele cuprind deopotrivă obiecte familiare şi pers- 
oanele care se ocupă cu ele. Ne întrebăm în continuare care este 
semnificaţia distinctiei pe care o face Heidegger între fenomenul 
„lumii înconjurătoare” şi cel al „lumii”? 

„Umwelt” este pentru Heidegger lumea vieţii cotidiene a 
Dasein-ului, care, absorbit de preocuparea <Besorgen> pentru lu- 
cruri, nu se mai întreabă asupra sensului lumii ca atare. Relaţiile 
sale cu alţi Dasein-i sunt de acelaşi tip. Sein und Zeit descrie chiar 
această ieşire din „lumea înconjurătoare” <Umwelt> înspre „lume” 
<Welt> sau, mai exact, către mondaneitatea lumii, iar ceea ce 
deschide în mod direct şi originar calea către înțelegerea lumii ca 
lume este angoasa. Angoasa scoate Dasein-ul din relaţia sa 
netematizată cu lumea familiară, care se găseşte astfel singur, 
izolat, dar ca fintä-în-lume. Prin ieşirea din familiaritate - 
Heidegger vorbeşte în acest caz de „a-nu-fi-la-sine” <Un-zuhause> - 
este pusă în lumină structura ontologică a lui „a-fi-în” <In-Sein>%. 

Pentru Heidegger, ceea ce deschide accesul către înţelegerea 
fiindului intramundan nu este comportamentul teoretic în raport 
cu acesta, ci comportamentul practic; lucrul nu este pur şi simplu 
prezent, ci, întâlnindu-l, ne raportam la el ca la un instrument 
<Zeug> care face parte dintr-un ansamblu de instrumente care 
trimit unele la altele. Ceea ce întâlnim în lume este de fapt această 
structură - nici obiectivă, nici subiectivă — a acestui ansamblu de 
trimiteri reciproce. Lumea nu poate fi înţeleasă altfel decât ca 
raport de semnificabilitate <Bedeutsamkeit>® care, la rându-i, nu 


66 R. Bernet, op. cit., p. 64. 
6 Vezi Martin Heidegger, Sein und Zeit, Halle, Max Niemayer, 1941, §40. 
68 SuZ, 818. 

poate fi înţeles decât pornind de la raporturile pe care lucrurile le 
intretin în lumea înconjurătoare. Pentru ca totul lumii să poată fi 
tematizat, „Umwelt”-ul trebuie scos din limitarea lui ca 
„Umwelt”, ceea ce echivalează cu o de-mondaneizare a fiindului. 

Aşa cum arată Françoise Dastur, „în Sein und Zeit nu găsim 
decât o analiză a lumii umane”. Heidegger însuşi recunostea in 
1929 că analiza lumii înconjurătoare nu era decât o primă deter- 
minare a fenomenului „lume” şi nu avea deci decât o valoare 
pregătitoare”. Tema lumii devine cu adevărat centrală în cursul 
din 1929-1930 consacrat „concepelor fundamentale ale metafizicii: 
Lume, finitudine, singurătate”, în care apare teza omului ca şi 
configurator de lume <weltbildend>”!. 

În Originea operei de artă (1935), lumea nu mai este înțeleasă ca 
„Umwelt” cotidian, ci ca ansamblul raporturilor în care deciziile 
esenţiale ale unui popor, victoriile, sacrificiile, operele sunt adău- 
gate. Este vorba în scrierile din anii '30 de a gândi dimensiunea 
sacră a lumii, precum şi lumea ca loc al istoricitätii unei ființe 
colective singulare. Suntem aici în faţa unei concepţii care este 
încă la mijloc de drum între „Umwelt”-ul din Sein und Zeit şi 
lumea ca tetradă <Geviert> din scrierile anilor ‘5072. Oricare ar fi 
însă interpretarea pe care am da-o sensului general al demersului 
lui Heidegger, am putea califica evoluţia conceptului heideggerian 
de lume ca o trecere de la un concept mai degrabă antropologic 


© F. Dastur, Le concept de monde chez Heidegger après Sein und Zeit, în „Alter. 
Revue de phénoménologie”, Fontenay-aux-Roses, Editions Alter, 6/1998, 
p. 123. 

7 M. Heidegger, Vom Wesen des Grundes, Frankfurt am Main, Klostermann, 
1955, p. 36. 

7 Pentru lămuriri asupra caracterului (aparent) subiectivist al acestei teze 
trimitem la F. Dastur, op. cit., p. 123-124. 

72 Fr. Dastur, op. cit., p. 132. 

(Sein und Zeit) la unul transcendental (cursul din 1929-1930) si 
finalmente la unul „cosmologic” (Fink)? sau „eksistentialo- 
cosmologic” (von Herrmann)”*. În această ultimă perioadă, lumea 
este identificata cu evenimentul care străluminează <Ereignis der 
Lichtung>, iar raportul Dasein-ului cu lumea este modificat; 
evenimentul este independent de Dasein, dar acesta din urmă este 
„prins” de eveniment, care are „nevoie” de el pentru a se arăta. 
Cum se poate vedea şi din Scrisoare asupra umanismului, accesul 
omului la lume nu mai este un privilegiu al acestuia; lumea se 
deschide ea înseşi către om oferindu-i acestuia posibilitatea de a 
fi în lume. Dasein-ul nu se reduce totuşi la un lucru oarecare, un 
lucru printre celelalte, ci el păstrază privilegiul de a participa în 
mod esenţial la evenimentul străluminării. 

Sensul demersului heideggerian, inclusiv al acelui enigmatic 
„lumea nu este niciodată, lumea lumeste””, dincolo de orice 
dificultate sau ocol terminologic, nu este altul decât acela al unei 
tentative (fenomenologice) de a ne apropia inaparentul şi de a 
sejurna în proximitatea lucrurilor, care nu mai apar în modul 
deficient al unui „vis-ă-vis” <Gegen-stand> sau al lui „în-sine” 
<Selbst-stand>. În timp ce Husserl gândeşte totul pornind de la 
modul originar al percepţiei „reduse”, al fiindului deci, pentru 
Heidegger fiindul este un alt mod de donare. Ceea ce era pentru 
Husserl o continuitate de modalizări - de unde programul său 
„genealogic” din Formale und transzendentale Logik şi Erfahrung 
und Urteil — apare la Heidegger ca un salt, ca o diferenţă radicală. 


73 Vezi în acest sens E. Fink, Welt und Endlichkeit, Würzburg, Kônigshausen & 
Neumann, 1990. 

7 F.-W. von Herrmann, Die Selbsinterpretation Martin Heideggers, Maisenheim 
am Glan, Anton Hain, 1964. 

75 Heidegger scrie câteodată „die Welt waltet” (Lumea domneşte, domină), 
pentru ca în Vom Wesen des Grundes să reunească cele două expresii. 

Să ne întoarcem însă la structura lui „a-fi-în” <In-Sein>, pe care 
Heidegger o singularizează în Sein und Zeit şi care rămâne deter- 
minantă pentru înțelegerea lumii ca „tot”7€. Această structură 
trimite la lume în forma unei ocurente absente, a unui loc care se 
retrage: In-/der Welt-/Sein. Indeterminarea esenţială a acestei 
forme, ca şi condiţie a „deschiderii”, lasă însă conţinutul şi 
structura concretă a lumii ca lume într-o stare de neconfigurare 
care riscă, practic şi istoric, o insertie <Fuge> arbitrară. 

De aceea, încă o dată, forma acestei totalitäti rămâne în conti- 
nuare de examinat cu multa atenţie. Ceea ce noi numai pregătim 
aici este conceptul de „sferă noematică”, concept ce va fi exa- 
minat în detaliu în partea finală a acestei lucrări. De aceea, 
introducerea conceptului de noemă şi a derivatelor acestuia sunt 
absolut necesare, deşi intervenţia lor pare să rupă continuitatea 
demersului ontologic. Poate că acesta este şi sensul lor ultim: să 
rupă vraja demersului pur ontologic, să întrerupă această atracţie 
irezistibilă spre ceea ce este ca ceea ce este adevărat şi, pro- 
iectându-ne dintr-odată în lumea schimbătoare şi nesigură a 
sensurilor (întotdeauna aproximative), să ne facă să vedem forma 
(deopotrivă atotcuprizătoare şi eliberatoare) a lumii”. 


76 Despre rolul functional al unei asemenea totalitäti, a se vedea importanta 
precizare din ediţia româna a textului menţionat, în M. Heidegger, Repere 
pe drumul gândirii, Bucureşti, Editura politică, 1988, p. 61-62. 

77 Ceea ce Heidegger nu a examinat niciodată cu atenţie este ansamblul 
modurilor de raportare la lume şi, cu precădere (căci cele mai numeroase 
şi, la urma urmelor, singurele de care dispunem şi singurele real-efective) 
ansamblul modurilor „deficiente” înăuntru raportului pe care îl dezvoltă 
cu modul originar. O schiţă a acestei problematici se găseşte în schimb la 
Husserl, anume în Ideen II. 

Epoche 


Problematica „suspendärii”, luatä deja in discutie in primul 
capitol, va fi in continuare cercetatä ca operatie, si anume: ca 
operatie efectuatä in atitudinea naturalä, ca operatie de 
conversie a lumii practice si finalmante ca (posibilä) opera- 
tie universalä. Finalul capitolului aratä in ce fel trebuie 
conceputä sfera noematicä qua rezultat al sistemului de 
proceduri reductive ale fenomenologiei. 


Ideen I - această primă parte dintr-o lucrare mai vastă, care ar fi 
trebuit să aşeze fundamentele fenomenologiei - este gândită ca o 
„introducere generală în fenomenologia pură” şi se remarcă în 
raport cu scrierile anterioare ale lui Husserl prin instalarea 
voluntară şi explicită pe terenul filosofiei transcendentale şi prin 
punerea în lucru a unei metode noi, numită de Husserl ,reductie 
fenomenologică”. Cum ştim bine, exegetii săi s-au împărţit cu 
toţii în mai multe tabere în ce priveşte noua metodă şi orientare 
generală a acestei lucrări. Au fost printre ei aceia care, precum 
Heidegger, Ingarden şi Merleau-Ponty, refuzând metoda reduc- 
tivă!, au preferat să conducă cercetarea fenomenologică de o 


1 Fără însă ca metoda utilizată de ei să excludă anumite momente similare 
metodei fenomenologice descrise de Husserl. 

manierä diferitä, sau aceia care, respectänd alegerea lui Husserl, 
au văzut în reductie „singura cale către o fenomenologie trans- 
cendentală” şi „singura «cale de salvare» a filosofiei”? în genere. 

Ne abtinem de la a formula o judecată pripită cu privire la un 
dosar care pune problema propriului fenomenologiei înseşi, ci ne 
vom apleca în cele ce urmează asupra textelor celei de-a doua 
secţiuni a Ideen I, încercând să reproducem mişcarea acesteia, să 
fim atenţi la cele mai mici detalii, să scoatem la lumină articulaţii 
ale sensului care au trecut poate nevăzute. 


I. Epoche ca operaţie efectuată în atitudinea naturală 


Este de remarcat în prealabil că, la fel ca în toate celelalte 
„introduceri” in fenomenologie, punctul de pornire este 
„scoaterea din circuit” <Ausschaltung> a atitudinii naturale. 
Oricare ar fi căile reductiei, o descriere a lumii naturale, căreia îi 
aparţine prin esență diviziunea între „eu” şi „mediul meu 
înconjurător” <Umwelt>, serveşte ca bază şi ca motiv al reductiei. 
Dar acestea sunt deja sentinţe filosofice, sunt conştient de aceasta, 
pe care Husserl, meditând ca simplu om care trăieşte în mod 
natural, înconjurat de lucruri corporale <körperliche Dinge>, nu le 
ia în considerare. Despre aceste lucruri, omul care trăieşte în 


? Aşa cum remarcă A. L. Kelkel în al său Avant-propos du traducteur în ediţia 
franceză a volumului al doilea al Erste Philosophie (trad. fr. ca Philosophie 
première, Paris, P.U.F., 1972, p. XXXIX.). 

3 Atitudinea naturală strictă pare să includă, în mod paradoxal, prima reduc- 
tie. A câştiga naturalitatea şi puritatea acestei atitudini presupune deja 
reductia. Ar fi o simplificare inadmisibilă să opunem atitudinii naturale o 
alta, căci, pe drept cuvânt, noi nu o abandonăm niciodată pe prima. 
Asupra locului lumii naturale în fenomenologie, a se vedea Jan Patoëka, Le 
monde naturel comme problème filosofique, la Haye, Martinus Nijhoff, col. 
„Fenomenologica”, vol. 68, 1976 si Le monde naturel et le mouvement de 

mod natural, care vede, atinge etc. poate spune pur şi simplu că 
ele sunt acolo. Şi aceasta este valabil şi despre ființele animate. 
Toate aceste „realităţi” sunt acolo, dar nu toate în acelaşi fel. În 
timp ce unele sunt în câmpul percepției (pentru a folosi un termen 
psihologic, căci atitudinea naturală nu este niciodată pură), altele sunt 
„în spatele” meu; eu „ştiu” numai că ele sunt acolo, în acel sau în 
acel loc, în împrejurimile imediate despre care eu sunt numai 
conştient <in meiner unmittelbar mitbewussten Umgebung>: veranda 
în spatele meu, curtea, grädina* — scrie Husserl. Dar lumea, care este 
„prezentä” <vorhanden> pentru mine de o manieră conştientă în 
fiecare moment în care eu sunt treaz, nu se creează <sich erschöpfen> 
pornind de la domeniul acestor co-prezente <Mitgegenwärtigen> 
intuitive clare sau obscure, univoce sau confuze. Ea se întinde şi se 
dă <reicht> mai degrabă într-o ordine fixă şi ilimitată a ființelor <in 
einer festen Seinsordnung ins Unbegrenzte>*. Ceea ce este actualmente 
perceput sau numai co-prezent, este parţial traversat, parţial 
înconjurat, de un orizont conştient în mod obscur al realităţii 
indeterminate. Cercul determinitätii se poate lărgi, dar în jurul 
zonei centrale a percepţiei va fi întotdeauna un „orizont nebulos şi 
niciodată pe de-a întregul determinabil””. În acest fel avem 
„forma” lumii ca „lume”. Rezumând: trebuie să avem mai întâi un 
orizont indeterminat, trebuie să avem după aceea o ordine fixă a 
fiindurilor pentru ca lumea să fie. 


l'existance humain, Dordrecht, Boston, London, Kluwer, col. „Fenomenologica”, 
vol. 110, 1988. Dezvoltarea problematicii cotidianului sau a cotidianitätii, 
după Heidegger, sau a antropologiei fenomenologice dovedesc încă o dată 
rolul excepţional al insertiei umanului în lumea naturală. 

+ Ideen I, p. 49. 

5 Ibidem. 

6 Ibidem. 

7 Ibidem. 

Realizänd aceastä descriere (care este in acelasi timp o 
elucidare) ne dam seama că la un moment dat locul modului „la 
persoanä intäi” <Ichrede> a fost luat de modul impersonal si acest 
moment este exact acela al trecerii de la „Umwelt” la „Welt”. 
Intr-adevär, nu putem descrie integral si nici elucida in mod 
fenomenologic lumea la persoana întâi, căci lumea „se creează”. 
Eu mă aflu în faţa lumii înconjurătoare <Umwelt>, dar sunt un 
simplu reper în ordinea infinită şi fixă a fiinţelor care este lumea 
<Welt>. În acest 827 al Ideen I Husserl procedează de fapt la 
răsturnarea lumii naturale rămânând în continuare om aparţinând 
acestei lumi. Avem de-a face mai întâi cu o ştergere impercep- 
tibilă a distinctiei eu — lume înconjurătoare, chiar dacă acest mesaj 
trece cumva într-o manieră subliminală. Dobändind „forma” 
lumii, ar fi absurd în continuare să spunem că omul care medita 
la prima persoană pierde lumea naturală sau i se opune. Ceea ce 
câştigă el este mai degrabă o pluralitate a dimensiunilor lumii 
„sale”, care sunt în fond acelea ale „lumii” in general. 

Trebuie în continuare subliniate aceste două idei: (1) „atitudi- 
nea naturală nu este niciodată pură” şi (2) răsturnarea lumii 
naturale se face de către un om care continuă să aparţină acestei 
lumi. De prea multe ori atitudinea naturală şi cea fenomenologică 
au fost opuse una alteia, Husserl însuşi fiind cel care a încurajat 
până la un punct această enormă simplificare. Atitudinea 
fenomenologică se clădeşte pe cea naturală şi înăuntrul ei, iar 
orice distorsiune în conceperea acesteia din urmă se răsfrânge şi 
chiar se multiplică în ce priveşte conceperea primeia. Acesta este 
unul din motivele pentru care asistăm la o atât de gravă 
neînțelegere a naturii, poziţiei si rolului câmpului (transcen- 
dental) al conştiinţei pure. 

Sarcina elucidării atitudinii naturale şi a corelatului său - 


„lumea naturală” - este una de o covârșitoare imensitate. Pentru 

ca cititorul să aibă o „imagine” a acesteia, ar fi suficient sa arătăm 
că, cel puţin în punctul său de plecare, Sein und Zeit a lui 
Heidegger îşi propune o asemenea întreprindere, la care ar trebui 
sa adăugăm o serie de importante lucrări, cum ar fi acelea ale 
filosofului ceh Jan Patocka® sau cele aparţinând unei întregi 
direcţii de cercetare, cum este aceea a „fenomenologiei sociale” 
(A. Schutz, A. Gurwitsch, Th. Luckmann 3.a.)?. 

Noi nu ne vom opri in cele ce urmeazä decät la unele din 
consideratiile care îşi pot găsi locul cu privire la acest subiect, si 
anume la cele care se referă la structura lumii naturale!. Cînd 
descrie lumea atitudinii naturale - şi orice introducere în fenome- 
nologie începe invariabil cu aceasta -, Husserl prezintă eul şi 
lumea sa înconjurătoare, dar nu se rezumă niciodată la o simplă 
descriere a lumii fizice. Lumea „naturală” este deopotrivă lume a 
sentimentelor, a valorilor, tot aşa cum eul nu este un simplu corp, 
ci deopotrivă „cogito”!!. Ceea ce mă înconjoară nu este numai o 
rete a nesfärstä de lucruri, ci şi un „mediu ideal”. Este important 
ca eul să aibă „în cea mai mare parte a timpului” un raport actual 
cu realitatea, să fie deci prezent în lume, dar în general raportul cu 
lumea naturală nu este exclusiv actual. „Eu pot, de exemplu, să 
mă ocup de numerele pure şi de legea numerelor; nimic de felul 


8 Ne referim aici cu precădere la Le monde naturel comme problème philoso- 
phique, şi Le monde naturel et le mouvement de l'existence humaine. 

? Mai recent Anthony J. Steinbock, Home and Beyond. Generative Phenomeno- 
logy, Evanston, Northwestern University Press, 1996, în special partea a 
Il-a Normality, Abnormality, and Normative Territories: Toward a generative 
Phenomenology. 

1 Dificultatea rezidă în aceea că lumea presupusă de atitudinea naturală nu 
se dezvăluie pe deplin decât cercetătorului care a operat deja în atitudinea 
transcendental-fenomenologică. 

11 Ideen I, 828. 

2 Ibidem. 

acesta nu este prezent in mediul meu inconjurätor...”'? — scrie 
Husserl. Lumea naturală se prezintă ca o „realitate”, ca o 
prezenţă indeniabilă, dar ea nu exclude posibilitatea ca şi alte 
lumi să fie într-un anume fel „prezente” (lumea numerelor, 
pentru a relua exemplul lui Husserl). Dar, în timp ce lumea 
numerelor poate să mă captiveze din când în când, fiind întru- 
totul dependentă de o anumită atitudine (atitudinea matematicia- 
nului, în acest caz), lumea naturală este tot timpul acolo - tot 
timpul cât eu sunt angajat în atitudinea naturală, adică atâta timp 
cât eu trăiesc. Eul poate deci naviga în oricâte lumi ideale sau 
imaginare, el rămâne însă înrădăcinat în mediul său înconjurător 
real. 

De aceea, ori de câte ori „eşuăm” dintr-o lume ideală sau 
imaginară — mai devreme sau mai târziu acesta se întâmplă in 
mod inevitabil — trebuie să recästigam vrând-nevrând terenul 
„ferm” al lumii naturale. Ce înseamnă însă „natural” din 
sintagma „lume naturală”?. În nici un caz termenul nu trimite, în 
sensul său primar, la „natură” în sensul ,stiintelor naturii”, cum 
avem obiceiul să spunem. Atitudinea îndreptată explicit către 
„corpuri fizice” (să zicem) este atitudinea fizicianului sau a 
cercetătorului naturii şi este cu totul similară celei a matemati- 
cianului sau a poetului, în sensul ca este vorba de o lume 
„construită”, de o lume ce rezultă în urma unei serii de idealizări 
şi abstractizări, cu alte cuvinte de o poziţie inactuală. Pe de altă 
parte, lumea în care ne trezim noi în fiecare dimineaţă, noi ca 
oameni care trăiesc într-un anumit loc şi într-o anumită epocă şi 
suntem purtători ai unei anumite tradiţii, este departe de a fi o 
lume purificatä de orice idealizare. „Lumea naturală” a 
europeanului mediu modern este una puternic impregnată de 


13 Ideen I, p. 51. 

stinta modernă a naturii, până într-acolo că noi nu mai vedem 
„lucruri”, ci direct „corpuri” gata să se supună legilor fizicii 
mecanice, ne imaginăm cum „curge” curentul electric prin fire, 
deşi nu l-am văzut niciodată, mâncăm nu legume, fructe, carne, ci 
vitamine, minerale, proteine ş.a.m.d. 

Ar trebui să convenim deci să distingem între lumea naturală 
„construită” şi lumea naturală în sens primar, adică acea lume 
care este corelatul atitudinii fundamentale de „înrădăcinare în 
lume”, atitudine care nu prezumează în nici un fel asupra 
alcătuirii efective a lumii date şi care se rezumă la a primi ceea ce 
se dă; atitudinea naturală este astfel pură receptivitate, spre 
deosebire de atitudinile „construite”, în care se dă ceea ce este 
construit, o anumită lume şi nu o alta. Ceea ce numim „atitudine 
naturală” este astfel mai degrabă o „atitudine spontană”, o 
privire asupra lumii în modul firescului. 

Nu trebuie, pe de altă parte, să înțelegem că am avea aici mai 
multe lumi sau mai multe niveluri ale lumii. Lumea naturală este 
lumea din care, ca fiinţe vii, nu putem ieşi niciodată; în schimb, 
ea suportă o serie întreagă de modificări, o pluralitate de alte 
„lumi” care o locuiesc deopotrivă, dar fără a i se suprapune şi, 
desigur, fără a i se substitui vreodată întru-totul. 

La fel ca celelalte atitudini particulare înscrise pe fundalul 
atitudinii fundamentale - atitudinea spontan-naturalä -, atitu- 
dinea trancendental-fenomenologică nu se opune acesteia din 
urmă, dar nici nu o „completeză” numai — ea este de fapt aceea 
care o dezvăluie ca „atitudine” şi nimic altceva, ea dezvăluie 
lumea naturală - lumea a ceea ce este dat deja — ca „lume”. Acea 
„epoché originală”! (fenomenologicä) suspendă numai momen- 
tele actuale, fie ele ale obiectelor sau ale actelor conştiinţei. 


14 Ideen I, p. 54. 

„Suspendă” este aici un termen prea puternic; el are încă o 
puternică amprentă „obiectivistä”, această suspendare este 
gândită de Husserl încă în atitudinea naturală „impură”, adică 
impregnată de construcţii ideale. „A suspenda” înseamnă pentru 
Husserl a nu atesta (confirma) şi a nu contesta (infirma)", ceea ce 
înseamnă că privim lucrurile ca şi ,lucruri”, ca şi obiecte asupra 
cărora se poate exercita o anumită acţiune. Această suspendare 
opreşte mişcarea „naturală” a obiectului în curs de constituire, 
adică în curs de a-şi câştiga o anumită poziţie, de a deveni un dat 
real, o „realitate”. În acest sens, mişcarea de suspendare este 
într-adevăr anti-naturală, dar nu şi înafara sferei lumii naturale. 
Ea păstreză cumva caracterului unei mişcări naturale, fizice 
aproape. La fel şi variantele sale „metaforice”: „punere între 
paranteze” şi „scoatere din circuit” (sau „din joc”, cum s-a tradus 
în franceză). Prima este o „imagine” care „convine mai degrabă 
planului obiectelor”, în timp ce cea de-a doua se potriveşte mai 
bine „planului actelor sau al constiintei”!°. Dar, şi „obiecte”, şi 
„acte ale constiintei” sunt privite aici ca „lucruri”. Toate expresiile 
pe care le foloseşte Husserl trimit în cele din urmă la acea 
manipulabilitate care nu poate fi specifică decât lumii natural- 
tehnice, ca să zicem aşa, adică lumii naturale „impure”. Care ar fi 
atunci numele fenomenologic al acestei „operatii”? Acesta nu 
poate fi altul decât cel de „conversiune”, căci, odată cu scoaterea 
din circuit a oricărei teze relative la obiecte se realizează — şi acesta 
este singurul lucru care importä aici — o conversiune a tezei respec- 
tive în forma ei cu adevarat fenomenologică, adică aceea de simplu 
moment intentional, de simplă „marcă” aparţinând şi ea aceluiaşi 
câmp fenomenologic omogen pe care suspendarea îl scoate la 
iveală, câstigându-şi deci drept de existenţă fenomenologică. 


15 Ideen I, p. 57. 
16 Ideen I, p. 56. 


70 


Aparentä si sens. La încrucisarea dintre constituire si manifestare 


Am văzut până aici că lumea atitudinii naturale este complex 
structurată şi că atitudinea fenomenologică se înscrie printre 
posibilitățile pe care aceasta le conţine, anume ca posibilitatea ei 
esenţială de auto-dezvăluire. Am urmat până aici destul de 
aproape textul husserlian. Ne vom pune însă în cele ce urmează o 
întrebare pe care Husserl în mod evident nu şi-a pus-o, anume 
dacă acea epoché fenomenologică scoate din circuit şi eul 
judicativ!”. Este clar că „omul luat ca fiinţă naturală şi ca persoană 
legată de ceilalţi printr-o legătură personală, omul aparţinând 
„societätii”, este scos din circuit”18. Odată ajunşi pe terenul feno- 
menologiei transcendentale, noi nu mai luăm în considerare 
decât datele fenomenologice care apar în fluxul trăirilor reduse. 
În Ideen 1 Husserl consideră că un eu pur trebuie menţinut, dar 
„Numai în măsura în care proprietăţile eidetice imediate şi 
susceptibile de a fi supuse unei observaţii evidente sunt date 
deopotrivă conştiinţei pure şi nu îi depăşesc limitele”, adică 
numai în măsura în care acesta mai poate fi considerat „un dat 
fenomenologic”!?, fără însă a fi „o parte sau un moment real al 
trăirilor”20. 

Eul pur despre care vorbeste Husserl aici nu este altceva decât 
o funcţiune a câmpului transcendental. Unicul temei pentru care 
se mai poate vorbi la acest nivel de ceva de felul unui ego pur este 
faptul că, înăuntrul fluxului trăirilor multiple, deşi nu ne lovim 


17 Trimitem în acest sens la studiul lui Rudolf Boehm intitulat Die konstitutive 
Leistung der Epoche, în Rudolf Boehm, Vom Gesichtpunkt der Phänomenologie, 
vol. II Studien zur Phänomenologie der Epoche, The Hague/Boston/London, 
M. Nijhoff, 1981, p. 66-80. 

18 Ideen I, p. 109. 

19 Ideen I, p. 110. 

20 Ideen I, p. 109. Eul pur apare aici ca o „transcendentä originală, neconstituitä, 
o transcendentä în sânul imanentei”(p. 110). 

nicăieri de un ego, se menţine totuşi o „rază a privirii” 
<Blickstrahl>, care „variază cu fiecare cogito, care apare din nou 
odată cu un nou cogito şi dispare cu el”?! Cu alte cuvinte, pentru 
ca orice cogitatio să poată fi convertită în cogitatio actuală, pentru 
ca fluxul să fie menţinut ca flux unitar (altminteri el s-ar 
împrăştia, iar trăirile nelegate într-un flux nu au nici o valoare 
fenomenologică), un eu pur este necesar, şi anume ca „posesor” al 
acestui flux, ca acela pentru care acest flux este „al său”. 

Dacă eul pur se menţine la nivelul analizei fenomenologice 
numai ca rază a privirii şi „ipseitate” a fluxului trăirilor pure 
(reduse), atunci cine este cel care judecă? Căci epoche — cel puţin la 
Husserl - presupune o judecată, se derulează într-o atitudine 
judicativă. Nu este aici nicidecum vorba de un pur şi imobil 
extaz, de o încremenire contemplativă; „subiectul” care realizează 
această operaţie este capabil în continuare să sesizeze evidențe 
inebranlabile, să acceadă la un adevăr intuitiv reproductibil şi 
care poate fi inclus în continuare într-o inläntuire sau o 
combinaţie de asemenea date fenomenologice. Am putea astfel 
spune că suspendarea eului empiric, a subiectului aflat în lumera 
atitudinii naturale, nu afectează nicidecum eul judicativ, care 
persistă în activitatea sa sintetic-judicativă. 

Ne aflăm acum în faţa următoarei alternative: fie eul pur 
trebuie conceput dintru început ca eu judicativ, fie el nu este 
decât o simplă şi pasageră modificare a eului concret. Sunt texte 
care în care Husserl pare să fi avut în vedere prima variantă, 
anume atunci când asociază eul pur fenomenologic cu acel „eu 
gândesc” kantian care însoţeşte orice reprezentare a mea?. Faptul 
că orice câmp sau flux fenomenologic trebuie să se centreze, să 


21 Ibidem. 
2 Ibidem. 

aibă o unitate a lui, este însă o condiţie intrinsecă a formei înseşi a 
câmpului (fluxului) şi nicidecum o „reprezentare”. În consecinţă, 
prima dintre cele două posibilităţi enunțate mai sus nu se susţine 
din punct de vedere strict fenomenologic. 

Rămâne deci de examinat în amănunt a doua posibilitate, 
anume ca eul concret, aflat în atitudinea naturală, să poată 
dezvolta o serie de atitudini parţiale sau particulare, în raport cu 
care atitudinea naturală nu este altceva decât unificarea 
(coordonarea) acestora pe fondul unei înrădăcinări primordiale, 
al unui „a-fi-în” primar — condiţie a oricărei atitudini, posturi, 
luări de poziţie particulare. 

Că suspendarea fenomenologică este una parţială o spune 
chiar Husserl când atrage atenţia asupra diferenţei dintre aceasta 
şi tentativa universală de negare. Din acesta din urmă, Husserl 
extrage „numai fenomenul «punerii între paranteze» sau «înafara 
circuitului»”%. Tot el este acela care precizează că epoché în- 
seamnă „o anumită suspendare a judecății care se compune cu o 
persuasiune a adevărului care rămâne nezdruncinat şi chiar de 
nezdruncinat dacă el este evident”2. 

Ce ar mai trebui adăugat aici este faptul că în atitudinea 
naturală comportamentul judicativ produce o ruptură, o deni- 
velare. Judecata, aducând cu sine o lume a idealitätilor, face să 
intervină în chiar ordinea naturală a lucrurilor un fel de suspen- 
dare a cursului natural al lucrurilor. În atitudinea pur naturală, 
pre-judicativă, am spune „norul”, „ploaia”. În atitudinea judica- 
tivă spunem „Norul este negru” sau „Norul este amenintätor” şi 
„Ploaia a început” sau „Ploaia este deasă”, iar acestea nu sunt 
decât o infimă parte dintr-o enormă masă de posibilităţi pe care 


23 Ideen |, p. 55. 
2% Ibidem (noi subliniem). 


73 


Ion Copoeru 


atitudinea judicativä, asociatä limbajului, ne-o oferä. Observäm 
astfel cä prima conditie a posibilitätii suspendärii fenomenologice 
este ruptura internă a lumii in „temata” si „rhemata”, in „subiect” 
şi „predicat” şi înlocuirea lumii date în mod direct şi naiv cu 
aceasta - mai complexă, dar deopotrivă mai maniabilă%. În acest 
fel, lumea atitudinii naturale se complexifică şi pregăteşte 
posibilitatea (auto-)sesizării propriei sale esențe (în sensul de 


Wesen) prin această epoche fenomenologică. 


II. Epoché ca şi conversie de valoare a lumii practice 


După ce a elucidat lumea potrivit dimensiunii spatialitätii, 
Husserl prezintă în continuare lumea „considerată ca ordine a 
fiintelor în succesiunea temporală”, dar de asemenea „ca lume a 
valorilor, lume a bunurilor, ca lume practică”, valorile şi aspectele 
practice aparţinând şi ele cu titlu constitutiv obiectelor „prezente” 
ca atare. După ce a enunțat ideea de „formä” a lumii, se observă 
că nu este numai o formă potrivit dimensiunii spaţiale, ci şi 
potrivit dimensiunilor temporală şi practică, chiar dacă acestea 
din urmă nu sunt menţionate în mod expres de Husserl. Mai ales 
a treia primeşte mai departe ($31) o importanţă capitală căci 
„scoaterea din circuit” sau „punerea între paranteze” a tezei 


naturale se prezintă în mod fenomenologic ca o conversie de 


% Una din consecinţele, poate neaşteptate, ale acestei idei este aceea că nu 
poate fi vorba de suspendare fenomenologică şi, pe baza acesteia, de 
reductii fenomenologice înafara atitudinii judicative, chiar dacă avem 
luări de poziţie şi în alte domenii, cum ar fi cel al afectivității. În acest fel o 
întreagă şi prolifică linie de cercetare fenomenologică, începând cu 
Heidegger din Sein und Zeit, s-ar vedea infirmată în chiar posibilitatea ei. 

26 Ideen I, p.49 (Husserl subliniază). 

"7 Ideen I, p.50 (Husserl subliniază). 

valoare <Umwertung>%. Husserl nu o spune în mod expres, dar 
este potrivit esenței imposibil ca o lume desfăşurată numai 
potrivit spatialitätii şi temporalitätii să poată fi convertită. Un 
lucru corporal poate fi aici sau acolo sau pur şi simplu să nu fie; 
el poate fi acum sau într-un alt mod temporal sau pur şi simplu 
să nu fie. A aplica îndoiala asupra acestor tipuri de lucruri 
corporale echivalează în cele din urmă cu a le aneantiza”. Dar 
Husserl precizează în mai multe locuri în $$31-32 că sensul epoché 
nu este anihilarea sau destructia lumii (a tezei naturale a lumii). 
Este vorba numai de a i se retrage valoarea sa; întregul lumii „nu 
mai valorează acum nimic, el trebuie pus între paranteze fără a fi 
prin aceasta validat sau contestat”%. 

Teza naturală a lumii nu poate fi alterată (modificată) decât 
potrivit dimensiunii practice; numai în conştiinţă o asemenea 
modificare este efectuată sau efectuabilă. „Eu nu neg această 
«lume» - scrie Husserl - ; eu nu pun existenţa sa la îndoială...; dar 
operez această epoché «fenomenologicä» care îmi interzice în mod 
absolut orice judecată asupra existenţei spatio-temporale”?. 

Această operaţie ascunde un ceva afirmativ. Este vorba de 
această dimensiune practică sau, mai precis, de ceea ce se găseşte 
în spatele ei şi o susţine: relația particulară pe care „lucrurile” o 


intretin cu mine, modalitatea specifică in care acestea se 


28 Ideen I, p. 55. 

2 La drept vorbind, pentru Husserl o lume a lucrurilor nu este o lume - in 
consecinţă, ei nu i se poate aplica o operaţie care vizează lumea în sensul 
propriu al termenului. Dimensiunea practică nu numai că nu poate lipsi, 
ci ea are chia un primat un raport cu celelalte dimensiuni. Vezi în acest 
sens Ideen II, 8 50. 

30 Ideen 1, p.57. 

31 Ideen I, p.56. 

raporteazä la mine ca fiintä raportändu-se la ele. Lumea ca întreg 
al realitätilor nu poate fi suspendatä, ci aceastä suspendare 
trebuie sä fie operatä pe un plan ,stabil” care este acela al 
„formei” lumii practice, adică acela al formei raportului reciproc 
al eului şi al lumii spatio-temporale (a lumii şi nu a simplului 
mediu înconjurător) — un raport în care eul se estompează în 
favoarea corelaţiei. Ceea ce era din punct de vedere fenomenal o 
operaţie conştientă a eului meditând şi o putere a libertăţii sale” 
se arată din punct de vedere fenomenologic ca o posibilitate a 
lumii înseşi. De aceea referința la îndoiala cartesiană este, ca să 
spunem adevărul, sursă de neînţelegeri, căci aceasta aduce cu 
sine ideea cartesiană a unui „punct arhimedic”, adică a unei 
ştiinţe absolute a spiritului. Nu este poate prea îndrăzneţ să 
susţinem, cu Husserl şi împotriva lui, că se poate vorbi la sfârşitul 
primului capitol din cea de-a doua secţiune a Ideen I (în care 
reductia fenomenologică se efectuează sub ochii noştri şi în bună 
măsură spontan, Husserl fiind numai acela care o descrie) de 
reductibilitatea lumii mai degrabă decât o reductie ca operaţie a 
eului şi ca operaţie voluntară. 

Ea este şi aceasta, dar a o privi în mod exclusiv sau prioritar 
astfel ar conduce la paradoxul imotivării reductiei despre care 


vorbea Roman Ingarden printre primii”; ea este fiindcă lumea 


32 Ideen I, p.55. 

% Vezi R. Ingarden în textul publicat la sfârşitul volumului I al Husserliana; 
de asemenea, E. Fink, Die phänomenologische Philosophie Edmund Husserl in 
der gegenwärtigen Kritik (celebrul articol apărut initial în „Kant-Studien” 
XXXVII), în Eugen Fink, Studien zur Phänomenologie 1930-1939, den Haag, 
Martinus Nijhoff, 1966, p.79-156, trad. fr. La philosophie phénoménologique 
d'Edmund Husserl face a la critique contemporaine, în Eugen Fink, De la 
phenomenologie, Paris, Minuit, 1974. 

este reductibilă când este adusă la forma sa ultimă, fundamentală 


— aceea a lumii ca raport reciproc, ca şi co-relație*. 


III. Universalizarea epoché 


„Reducţia fenomenologică” — să folosim deocamdată acest 
termen în sensul lui cel mai larg, anume acela de ansamblu al 
procedeelor specifice cercetării fenomenologice - nu este decât un 
mijloc; ea nu îşi este sufiecienta sieşi. În viziunza lui Husserl, 
scopul său este acela de a permite accesul la terenul ferm al 
activităţii constituante. De fapt, reductie şi constituire sunt 
perfect solidare, dar într-un fel de „inläntuire antagonică, una 
recuzând, cealaltă construind”®. Contrapunerea celor doi termeni 
esentiali ai fenomenologiei nu este însă singura posibilitate pe 
care cercetările inaugurate de Edmund Husserl o scot la iveală. 
Tot aşa de bine putem să le prezentăm într-un fel de continuitate, 
„una având funcţia de a scoate la iveală, cealaltă străduindu-se să 
pună piciorul pe pamântul proaspăt descoperit şi să efectueze o 
explorare amănunţită”%. De altfel, în Die Idee der Phänomenologie 
(1907), reductia pare mai degrabă o componentă a temei majore a 
constituirii. Dacă în mai timpuria Die Idee... Husserl înţelegea 


prin reductie a nu face uz de cunostintele deja dobândite”, în 


3 Această ,solutie” este, aceasta este evident, numai unul dintre posibilii pe ca- 
re textul husserlian îi produce. A o face să prevaleze nu înseamnă că noi nu 
ne dăm seama că sensul textului invocat este articulat de Husserl în alt fel. 
Dar, suntem noi întotdeauna şi pe de-a întregul stăpânii a ceea ce gândim? 

% Jan Patočka, Qu'est-ce que la phénoménologie, Grenoble, Editions Jérôme 
Millon, 1988, p. 249. 

36 Ibidem. În acelaşi sens Karl Schuhmann, potrivit cäruia constituirea ar fi o 
reductie dusä pänä la capät (Die Fundamentalbetrachtung der Phänomeno- 
logie, den Haag, Martinus Nijhoff, 1971, p. XXXVIII). 

37 Ed. Husserl, Die Idee der Phänomenologie, den Haag, Martinus Nijhoff, 1950, 


p- 6. 

Ideen 1 (1913) este vorba de o atitudine mult mai radicalä în sensul 
precis că avem de această dată libertatea de a face sau nu uz de 
teza existenţei lumii naturale“. Această componentă cu totul 
particulară a îndoielii cartesiene şi pe care Descartes o trecuse cu 
totul cu vederea este acum, pentru prima dată, descoperită de 
Husserl, care încearcă în continuare să tragă toate foloasele 
posibile din această perspectivă nebănuită care i se deschide în 
faţa ochilor. Husserl numeşte această „suspendare” (nici...nici...) 
„epoche” şi o distinge de ,reductiile fenomenologice”, cărora le 
consacră un capitol aparte”. 

Cum înţelege Husserl sa scoată un profit din descoperirea sa? 
Ceea ce urmăreşte el pare să fie accesul la o nouă regiune a ființei 
— o regiune originară şi plecând de la care întraga lume să poată fi 
constituită - , interes dublat de acela (propriu-zis fenomenologic) 
al determinării tipului de experienţă care îi corespunde. Pînă la 
un punct, pare că Husserl îşi propune să scoată în relief un tip 
aparte de fiind, o sferă a fiinţei „imanente” şi care, dintr-un nivel 
oarecare al constituirii ar deveni o „sferă absolută” a fiinţei. 
Reductia fenomenologicä ar trebui să exhibe această sferă 
presupusă ca aparţinând ,subiectivitätii transcendentale” şi ca 
incluzând în ea toate lumile posibile“. 

Epoché apare astfel ca momentul de uvertură a unei serii de 
procedee menite să contribuie la constituirea metodică, etapă cu 
etapă, a lumii în ansamblul său. De aceea, Husserl nu vorbeşte de 
„reductie”, ci de „reductii”. Rezultatul sau nu este altul decât 
lumea redusă, adică lumea concretă, trăită, dată în mod intuitiv, 
lumea de dinainte de orice constituire. Mai clar spus: este vorba 


38 Ideen I, p. 65. 
39 Ideen I, 856-62. 
407. Patočka, op. cit., p. 255. 

în cele din urmä de o serie de câmpuri sau fluxuri sensibile, de 
„obiecte” pur sensibile sau, mai bine spus, de moduri de prezen- 
tare a acestora®!. Ele formează un fel de „empirie transcenden- 
tală”, fiind condiţie sensibilă a oricărei constituiri posibile. Aceasta 
nu înseamnă însă că ele ar putea fi gândite înafara acestui sistem 
complex de interdependente care este sistemul constituirii. De 
accea , autodonarea pe care ne-o asigură imanenta nu mai este 
suficientă pentru a face posibilă efectiv procesele constituirii în 
ansamblul lor. Imanenta insesi este investigată şi diferențiată”, 
iar ceea ce părea o distincţie fermă între două tipuri fundamen- 
tale de ființă se arată a nu fi decât o demarcaţie specifică proce- 
sului de constituire. ,Constiintä” şi „lume” se opun numai ca 
„regiuni” ale constituirii şi îndeosebi ca regiuni constituite. Orice 
constituire se face pe baza unui „deja-constituit” şi fiecare nouă 
achiziţie serveşte ca platformă pentru celelalte efectuări consti- 
tuante (ar fi cu totul absurd să trebuiască să o luăm de fiecare 
dată de la început). lată, de exemplu, constituirea lucrului „real”: 
ea nu este posibilă decât pornind de la trăire, care, ca trăire de 
conştiinţă şi ca trăire a ceva (trăire intentionalä), face să apară tot 
restul (să apară şi să se constituie deopotrivă). 

Cu toate acestea, posibilitatea înseşi a constituirii, posibilitate 
pusă în joc în principiu de fiecare dată când este vorba de o 
constituire la un nivel oarecare, este una „transcendentală” şi ea 
este scoasă la lumină de această epoché fenomenologică (desigur, 
în măsura în care o singularizăm ca operaţie şi îi asigurăm acest 
statut radicalizat despre care vorbeam mai sus}. 


# Aşa cum sunt ele înfăţişate, de exemplu, în prelegerile despre lucru şi spatiu 
(1907) şi în prelegerile despre conştiinţa internă a timpului (1905). 

2 V. DuR. 

% În acelaşi sens Jan Patočka (care ne-a oferit şi principalul impuls pentru a 
conduce cercetarea în această direcţie): „Concepută astfel, epoche nu mai 

IV. Reductie, noemä si non-coincidentä 


Posibilitatea esenţială a răsturnării face ca sensul noematic să 
primească un statut ambiguu. Fuziunea între anumite trăsături 
provenind dintr-un demers ce ţine de teoria cunoaşterii şi altele 
apărute în cadrele unor teorii ale semnificației nu este efectuată 
plenar decât in Ideen I, întrucât această operaţie nu poate fi 
efectuată decât sub auspiciile reductiei. De altfel cele două con- 
cepte fundamentale ale fenomenologiei sunt introduse aproape 
simultan. De noemă, Husserl vorbeşte pentru prima dată în 
cursul de iarnă 1906-1907 publicat ca tomul 24 al Husserliana şi 
având ca titlu Einleitung in die Logik und Erkenntnistheorie. 
Vorlesungen 1906-07#, în timp ce ideea reductiei apare explicit în 
Die Idee der Phänomenologie®”, care datează din aceeaşi perioadă. 

Noema este obiectul fenomenologic redus sau obiectul în 
măsura în care el este de fiecare dată „dat şi vizat «în mod 
intuitio»"4 într-un act redus. Avem de a face deci încă de la 
început cu un fel de ,amfibolie”#; ca şi corelat al unui act 
punctual, noema este un „fenomen ontic” distinct de obiectul ca 
unitate constituită într-o multiplicitate de fenomene. Vedem 


oferă acces la un fiind sau la un «pre-existent», de orice fel ar fi el, 
mundan sau non-mundan, ci permite poate, chiar datorită acestui motiv, 
să accedem, nu la ceea ce apare, ci la faptul de a apărea ca atare. <...> Noi 
pătrundem, cu acesta, până la condiţiile de posibilitate ale faptului de a 
apărea ale aparentului <l'apparaissant>". 

# Ed. U. Melle, M. Nijhoff, la Hague, 1984. 

#5 Hua 2, herausgegeben und eingeleitet von Walter Biemel, den Haag, Mar- 
tinus Nijhoff, 1950. 

46 Hua 24, p. 230. 

4 R. Bernet, La vie du sujet. Recherches sur l'interprétation de Husserl dans la 
phénoménologie, Paris, P.U.F.,1994, p. 70 

profilându-se o dificultate în jurul căreia conceptul de noemă se 
va dezvolta în continuare: el nu este nici componentă reală a 
actului, fiind totuşi legat esențialmente de acesta“, nici obiect 
ţinând de natura empirică trimițând totuşi la un asemenea tip de 
obiect”. Terminologia utilizată de Husserl însuşi poate fi sursă de 
neînţelegeri. Husserl defineşte noema fie ca fiinţă ideelă <ideel> 
dacă vrea să o separe de imanenta reală, fie ca fiinţă ideală <ideal> 
când este vorba de a o distinge de obiecte reale. Deşi corelatul 
actului are o validitate supra-temporală mereu aceeaşi, Husserl îi 
refuză caracterul de idealitate de tipul generalitätii de esenţă. 
Pentru a înţelege mai bine această ambiguitate, să luăm 
exemplul unui act de judecare. „Judecatul” nu apare decât dacă 
există un act de judecare; el depinde deci de acesta, el este 
individualizat din punct de vedere temporal la fel ca şi acesta. Pe 
de altă parte, ceea ce este judecat nu are nici un raport cu unul 
sau altul dintre caracterele actului (momentul temporal în care 
actul a fost efectuat, maniera concretă în care acesta a fost 
efectuat); noi trebuie să fim atenţi la ceea ce este judecat şi astfel 
interesul nostru se îndreaptă mai degrabă spre identitatea 
acestuia, spre „intemporalitatea” lui. În ciuda dependenţei sale cu 
privire la conştiinţă (cu privire la act), noema păstrează o 
autonomie si se lasă considerată în ea insesi?". Dar ce face ca 
noema, judecatul de exemplu, să se autonomizeze, până la a rupe 
legătura sa cu noesa care o „produce”? În judecata „aurul este 
galben” trebuie distins simplul judecat empiric, legat de prezenţa 
în faţa noastră a unui obiect „în persoană” (o monedă de aur, de 


# „Corelatul conştiinţei este inseparabil de conştiinţă fără a fi totuşi realmen- 
te conţinut în ea”, Ideen I, 8128, p. 434. 

D. trăirea perceptivä luată în ea însăşi comportă chiar în esenţa sa «arborele 
ca atare» sau noema completă ...”, Ideen I, 97 (a se vedea, de asemenea, 898). 

50 Ideen I, 898. 

exemplu) si judecatul suprapus, luat intr-o manierä generalä, care 
este de fapt o semnificatie. Procedänd la explicitarea noeticä a 
judecatului accedem intr-adevär la complexitatea sa noematicä. 
Aici sunt douä lucruri de remarcat: mai intäi, cä orice analizä 
fenomenologicä trebuie sä se dirijeze asupra celor douä laturi ale 
träirii intentionale; ea riscä altfel sä gliseze fie spre o purä „logicä 
noetică”, fie spre o analiză de-a dreptul obiectivă. În al doilea 
rând, că nici un exemplu nu este inocent. Ideea husserliană că nu 
importă ce ființă individuală poate fi luată ca punct de plecare a 
unei variaţii eidetice ar trebui regândită, căci ea se bazează pe 
presupunerea insuficient tematizată că esenţa trebuie să fie 
cumva continuă şi omogenă, nealterată pe întreaga sa întindere”. 
Eidos-ul se confundă astfel — şi acesta este un caz ideal - cu 
idealitatea înseşi, concepută potrivit unui model matematic. 
Numai după reductia fenomenologică obiectul este desprins 
de cuprinderea sa mundană, el câştigă în continuare adevărata sa 
dimensiune şi adevărata sa ,dependentä” — el este obiect al 
conştiinţei. Această ultimă dependenţă este cu totul particulară şi, 
într-un anume fel, paradoxală: este o dependenţă în care obiectul 


51 Vezi în acest sens Marc Richir, Phénomènes, temps et êtres. Ontologie et phéno- 

ménologie, Grenoble, Jérôme Millon, 1987, care propune pe un fundament 
oferit de concepţia merleau-ponty-ană a „esentelor” — aceea din Le visible 
et l'invisible — „o edetică transcendentală fără concept” (p. 271-279 mai 
ales). În aceeaşi linie de gândire: J. Garelli, Rythmes et mondes, Grenoble, 
Jérôme Millon. Pentru critica merleau-ponty-ană a esentelor, a se consulta 
Maurice Merleau-Ponty, Le visible et l'invisible, Paris, Gallimard et l'étude 
de Renaud Barbaras, Phénoménalité et signification dans ,Le visible et 
l'invisible”, dans „Les Cahiers de Philosophie”, no. 7, 1989, p. 27 et urm. 
In acelasi timp nu trebuie sä uitäm urmatorul fapt: constituirea oricärui 
obiect este ghidată de o Idee, de o „formă ultimă”, şi că anumite obiecte 
sunt mai aproape şi anumite altele mai îndepărtate de aceasta, această 
„distantä” fiind una de esenţă şi nu pur şi simplu graduală. 

îşi câştigă libertatea sa de mişcare. Poziţia noemei poate să 
meargă de la stricta relaţie cu actul care o produce (şi care face ca 
noema să pară câteodată că primeşte o imanentä efectivă, reală?) 
până la autonomia şi la intemporalitatea sa ca semnificaţie ideală. 
Aceasta înseamnă că autonomia sa este prescrisă noetic. 

Această dependenţă (care poate fi tratată într-o manieră mai 
exactă ca incluziune intentionala) îl autorizează pe Husserl să 
caracterizeze conştiinţa ca şi conştiinţă absolută, în opoziţie cu 
fiinţa obiectivă, care este o obiectualitate care îi aparţine esential- 
mente opunându-i-se deopotrivă. Tot ce are o fiinţă, fie ea ideală 
sau obiectivă, fie că este vorba de o pură ficțiune sau de o iluzie 
sau de un obiect al naturii, aparţine fluxului conştiinţei. Rezul- 
tatul reductiei nu este o oarecare obiectualitate mai putin 
punctuală şi căreia îi putem cu uşurinţă ataşa o anumită „subs- 
tantialitate”; „reziduul” său este mai degrabă această corelaţie 
alternantă, acest du-te-vino între noesă şi noemă (asupra căreia 
suntem de acord să spunem că este structura fenomenologică 
fundamentală) şi în cele din urmă această deschidere şi această 
libertate câştigate de către un obiect devenit noemă. 

Se pare ca analizele notice ar trebui înlociute cu analize 
noematice şi, în consecinţă, fenomenologia noetică (husserliană) 
cu o fenomenologie noematică. Suntem astfel indreptätiti să ne 
întrebăm cu privire la statutul unei analize pur noematice. Rudolf 
Bernet, care vede o asemenea analiză ca „perfect gândibilă” se 
referă mai întâi la $149 din Ideen I, consacrat problemei 
constituirii fenomenologice a lucrului în general — o temă care, 
tratată într-o manieră mai concretă, va face obiectul volumului 


52 Vezi G. Küng, Das Noema als reelles Moment, dans Phenomenological Pers- 
pectives. Historical and Systematic Essays in Honour of Herbert Spiegelberg, the 
Hague, Martinus Nijhoff, col.,„ Phaenomenologica” vol. 62, p.151-153. 


83 


Ion Copoeru 


Ideen II -, luând ca ghid regiunea „lucru material”. Dar este vorba 
aici de constituirea regiunii „lucru” în conştiinţa transcendentalä, 
fiind deci afectată de ceea ce noi am numi „nivel al auto-compre- 
hensiunii filosofice a fenomenologiei” şi riscând astfel să piardă 
caracterul său strict fenomenologic. 

Posibilitatea unei descrieri pur noematice în cadrele unei 
fenomenologii a percepţiei (şi deci în imediata apropiere a temei 
noastre) pare să se profileze mai clar în anumite manuscrise 
târzii” şi a fost pe deplin şi explicit exploatată de A. Gurwitsch®*. 
Câmpul transcendental este descris cu ajutorul conceptului de 
orizont — sistem de aparente posibile care trimit unele la altele. 
Mişcările şi schimbările sunt înţelese ca translatia unei aparente 
de la periferie către centrul câmpului, mişcare declanşată de un 
„apel”, de o „atractie” şi ghidată de legile asociaţiei. O aparenţă 
care „dormitează” este trezită în funcţie de exigenţele actuale ale 
câmpului. 

Am putea deci conchide că „interesul de cunoaştere care 
animează subiectul care percepe ar fi deci în cele din urmă mai 
degrabă o chestiune de forţe de atracţie sau chiar de pulsiuni 
anonime decât expresia voinței unui ego” şi că „percepţia s-ar 
realiza numai în sânul unei vieţi pasive a subiectului”5. Fără a 
dori în vreun fel să prejudiciem acest tip de analiză — pe care, de 
altfel, noi înşine o folosim masiv — suntem totuşi obligaţi să 
remarcăm că, dacă vrem să rămânem strict în cadrele demersului 


husserlian, o asemenea analiză trebuie intim legată de domeniul 


5 R. Bernet prezintă o listă a acestora la pagina 134 a cărţii sale La vie du 
sujet. Recherches sur l'interprétation de Husserl dans la phénoménologie, Paris, 
P.U.F., 1994. 

5 Aron Gurwitsch, Théorie du champ de la conscience, Desclée de Brouwer, 1957. 

5 R. Bernet, op. cit., p.135. 

cercetat” şi că, în consecinţă, nu putem vorbi de o metodă 
universală. Analiza noematică nu poate fi utilizată deci decât în 
contexte particulare, anume în contexte legate de prezenţa 
originală efectivă a lucrului”. În plus, a o face să prevaleze în 
mod necondiţionat ne conduce la un tip aparte de obiectivism. 
Chiar dacă nu ar mai fi vorba de acum de obiecte constituite, de 
obiecte ale lumii „obiective”, rezultatul ar fi acelaşi: uitarea de 
sine a subiectului manifestant şi, prin urmare, „uitarea” dome- 
niului întreg, al manifestării. 

Ceea ce ne împiedică uneori să exploatăm la maximum câmpul 
infinit deschis de descoperirea corelatiei noetico-noematice este 
prejudecata puternic înrădăcinată a coincidentei necesare sau, cel 
puţin, dezirabile a planurilor: noesă şi noemă, noemă şi obiect „în 
sine” — idee călăuzitoare a teoriei cunoaşterii şi căreia chiar 
conceptul de noemă îi este tributar până la un punct. Or, dacă 
preluăm ideea coincidentei perfecte, nici o răsturnare nu mai este 
posibilă; dimpotrivă, o asemenea situaţie ar fi de evitat, căci ea 
ne-ar îndepărta de idealul adecvării perfecte. Dar, cum arătam 
deja, orice cercetare aplicată în mod riguros domeniului cercetat 
se găseşte în faţa unei „oscilatii” (G. Berger) a punctului de 
vedere initial, care basculează în opusul său. Non-coincidenta este 
de fapt aceea care guvernează câmpul transcendental (noetico- 
noematic) şi orice tentativă de a ne apropia de acesta cu mijloacele 
unei logici „mundane”, centrate pe „pertinentä” <Triftigkeit>, 
aduce un prejudiciu acestor rezulate şi întreţine un sentiment de 
insuficienţă datorat faptului că analiza bate pasul pe locs. 


5 „Fiecare regiune furnizează aici firul conducător care va orienta un grup 
original şi bine delimitat de cercetări”, Ideen I, p. 309. 

57 Aceasta nu înseamnă, desigur, că aspectul noetic nu ar avea aici nici un rol. 

5 Husserl are obiceiul sa rezolve un pic prea rapid această problemă făcând 
apel la „Ideea în sens kantian”, elaborată şi ea în limitele teoriei cunoaşterii. 

Ne întrebăm în acest moment: este teleologia imanentă o 
solutie? In primul ränd, non-coincidenta respinge insäsi ideea de 
„solutie”, de rezolvare, cäci a rezolva inseamnä, implicit sau 
explicit, suprimarea oricärei non-coincidente. Trebuie sä remar- 
cam, în al doilea rând, că o dimensiune teleologicä este înscrisă 
totuşi în ființa înseşi a câmpului transcendental şi că teleologia 
trebuie să constate şi să expliciteze această situaţie fundamentală. 
A o îndepărta de câmpul nostru de cercetare ar fi la fel de impro- 
priu ca şi a o împinge până la resorbtia ei în idealul care o ghi- 
dează. 

Se înțelege de la sine că nu în atitudinea naturală sau în 
vreuna din variantele ei (aceea a simțului comun, ştiinţifică sau 
dogmatică) se poate dezvălui un asemenea domeniu. Astfel, 
reductia fenomenologică nu serveşte numai la a scoate la lumina 
domeniul deschis de corelatia noetico-noematică, dar este şi 
singura capabilă să menţină lumea în tensiunea străluminantă 


dintre constituire şi constituit. 

Trăirea 


Conceptul de trăire nu este numai cel mai important concept 
al fenomenologiei husserliene, până într-acolo încât aceasta 
se prezintă ca o „teorie descriptivă a esentelor trăirilor pure” 
(Ideen I, 875), dar şi cel mai „fragil”, cel mai expus distorsi- 
unilor şi falsificărilor. Vom urmări în cele ce urmează în ce fel 
este conceptul de „trăire” un concept-cheie al fenomenolo- 
giei lui Husserl (chiar dacă fondatorul fenomenologiei nu a 
lămurit pe deplin conceptul subiacent de ,viatä”). În 
interpretarea noastră vom sublinia caracterul dual al trăirii în 
sens fenomenologic luând în considerare atât a proto-pozitiile 
doxice reale efective, cât si neutralitätile proto-doxice. 


Cînd trăim, noi ne îndreptăm atenţia fie spre ceea ce trăim, 
spre „continutul” trăirii, care irumpe în noi, care ne acapareazä şi 
ne impune configuratiile „sale”, fie - mai rar — spre faptul însuşi 
de a trăi, spre schimbările pe care acesta le aduce, fără însă ca noi 
să putem rămâne prea mult în această postură. Numai după 
exersarea reductiei ne apare o viaţă în sensul plenar al 
termenului, o viaţă în care co-relatia şi co-apartenenta apar în 
mod clar, iar trăirile îşi dezvăluie totalitatea dimensiunilor lor. 
Riscurile sunt — se înţelege — pe măsura mizei. 

I. Consideratii privitoare la metodä 


Cum sä ne apropiem de aceastä entitate evanescentä care este 
„träirea”? Husserl ne propune concepte foarte diferite de acelea 
pe care ştiinţa europeană le-a forjat. „Conceptele geometrice sunt 
concepte «ideale»”5? — scrie el. Acestea din urmă exprimă lucruri 
pe care nu le putem „vedea“; ele se îndepărtează atât de mult de 
intuiţie, de viaţă, că sunt totalmente improprii pentru cercetarea 
trăirii. Conceptele propuse de Husserl sunt „descriptive”%, căci 
ele „provin fără intermediar din simpla intuiţie şi nu sunt nicide- 
cum esențe «ideale»”€!. Ele au ca şi corelat „esențe morfologice” 
şi nu esențe ideale, care nu sunt decât limite ideale de negäsit în 
intuiţia sensibilă. Vagul, curgătorul, inexactul - iată câteva 
trăsături care disting esentele morfologice de esentele ideale, fără 
a le împiedica — chiar dimpotrivă! — să exhibe articulațiile 
domeniului lor şi să furnizeze deci cunoştinţe „absolute” — pentru 
a utiliza jargonul husserlian. 

În ciuda diferenţei sale în raport cu conceptul ştiinţific (psihol- 
ogic), care, ca idealizare şi substructie, pierde tocmai ce este viu, 
trăirea fenomenologicä ramâne totuşi obiectul unei ştiinţe posi- 
bile, pe care Husserl încearcă să o fondeze nu ca „ontologie 
formală”, ci ca „eidetică descriptivă”. Ştiind bine că una din 


exigenţele fenomenologiei este acordul deplin între metodă şi 


5 Ideen I, p. 138. 

60 Ibidem. 

61 Ibidem. 

62 Ibidem. 

% Ideen I, 859. 

64 Ideen I, 871. Posibilitatea insesi a unei „stiinte” a trăirii pare să fie pricipala 
achiziţie a capitolului I al Ideen I. 

domeniul de aplicare al acesteia, ne intrebäm: räspunde metoda 
husserlianä acestei exigente? 

Ceea ce ne atrage atentia incä de la inceput este similitudinea 
intre metoda fenomenologicä si cea matematicä. Aceasta nu se 
datoreazä numai formatiei de matematician a fondatorului 
fenomenologiei, tot aşa cum îngrijorarea noastră cu privire la 
această situaţie nu este o simplă chestiune de „gust” sau de 
„modă”. Este clar că prioritatea absolută pe care Husserl o dă 
metodei este departe de a fi un simplu efect retoric; este de fapt 
modul în care cartesianismul lui Husserl - de altfel declarat& — se 
impune în detrimentul unei simple cercetări analitice a câmpului 
transcendental. Am putea chiar spune că prejudecata anteriorită- 
ţii metodei se introduce prin subreptie într-o cercetare care se 
doreşte „cu totul lipsită de presupozitii”® — şi cu acesta încă 
multe altele. 

Accentuând distincţia între atitudinea naturală şi cea fenome- 
nologică până la o veritabilă ruptură, Husserl ajunge să vorbească 
de „o metodă de dinainte de orice metodă factual-determinantă, 
o metodă care să aducă sub privirea sesizantă câmpul <Sachfeld> 
conştiinţei pure transcendentale...””. Diferită şi chiar opusă 
„exerciţiului milenar al gândirii”, precum şi unei „experienţe 
neîntrerupte” a generaţiilor umane, o asemenea metodă nu poate 
să se priveze totuşi de bogăția de date pe care orice trăire o 
aduce. Încă prizonier al unei perspective abstract-gnoseologice, 
Husserl se află aici pe punctul de a prejudicia propriile sale des- 


6 A se consulta îndeosebi Ed. Husserl, Meditaţii cartesiene, Cluj-Napoca, Casa 
Cărţii de Ştiinţă, 1994, meditaţia 1. 

66 Ideen I, p. 121. 

67 Ibidem. 

68 Ideen I, p. 120., 

coperiri. Este această ,stiintä” un răspuns adecvat la insecurita- 
tea, la lipsa de încredere şi la descurajarea — de care Husserl se 
plânge câteva linii mai jos - care însoțesc cercetarea câmpului 
transcendental pur? Nu încearcă acestă „stiintä” să se substituie 
adevăratului „fir conducător” al cercetării? Decât să ne epuizăm 
într-o lungă şi fastidioasă discuţie privind raporturile acesteia cu 
ştiinţele constituite, ar fi mai de folos — credem noi — să mergem 
direct la ţintă şi să scoatem în lumină trăirile cu întreaga şi 
remarcabila lor bogăţie. În caz contrar, cercetarea fenomenologică 
s-ar transforma într-o simplă „figurare” sau într-o simulare a 
vieţii, ceea ce, pe drept cuvânt, ar putea fi numit un eşec deplin. 
În tradiţia fenomenologică trăirea a fost prezentată fie ca strâns 
legată de noţiunea de „fiintä” (ne referim aici îndeosebi la trăirea 
intentionalä), fie ca derivată din ideea de viață organică si, în 
acest din urmă caz, ceea ce este vizat în conceptul de „trăire” este 
o fiinţă în mod absolut „la sine” sau „pentru sine”, o fiinţă care 
aduce întotdeauna cu sine garanţia proprie-i existente. Avem de- 
a face deci cu un o „trăire” care poartă în spatele ei o întragă 
tradiţie filosofică şi care ne proiectează dintr-o dată într-o 
dezbatere care ajunge în mod inevitabil la o „filosofie a 


conştiinţei”. 


© Punctul de plecare al oricărei discuţii asupra acestui subiect este fără 
îndoială alegerea heideggeriană a termenului Dasein în locul Eului 
transcendental şi noi trimitem în acest sens la Sein und Zeit şi la 
dezbaterea pe care această lucrare a suscitat-o. Remarci mai apropiate de 
problematica noastră se găsesc în Emanuel Levinas, Théorie de l'intuition 
dans la phénoménologie de Husserl, Paris, Vrin, 1970, mai ales paginile 216- 
217 şi 223 şi Michel Henry, L 'essence de la manifestation, Paris, P.U.F., 1963, 
paginile 119 şi următoarele. 

II. Chestiuni terminologice 


a) Trăirea 

Termenul „Erlebnis” (träire) a devenit curent cätre sfärsitul 
secolului XIX”, deşi erleben" - verbul din care derivă — este 
frecvent încă înainte şi însemna „a fi încă în viaţă când ceva se 
întâmplă”. Ceea ce se accentuează aici este „imediatitatea cu care 
este sesizat ceva real - în opoziţie cu ceea ce gândim a şti, dar 
care nu a primit o confirmare din partea a ceea ce am trăit noi 
înşine...”7!. Potrivit lui Gadamer, Hegel l-a utilizat primul 
scriind, în povestirea unei călătorii, „meine ganze Erlebnis”. Nu 
este o pură întâmplare că acest termen a fost făurit de cel care va 
instaura în mod definitiv termenul „fenomenologie” în conştiinţa 
filozofică. 

În primul rând, trăirea este deci ceea ce a trăit fiecare el însuşi. 
Ea este ceva pasager, efemer. Pentru a desemna conţinutul 
permanent a ceea ce este trăit, se utilizează în germană un 
derivat: „das Erlebte”. „Erlebnis” ascunde în el două orientări 
semantice diferite: una spre imediatitatea punctuală, alta spre 
continuitatea rezultatului; numai conexiunea lor l-a transformat 
într-un veritabil concept: ceva devine ”Erlebnis” în măsura în 
care el a reuşit să confere o semnificaţie durabilă a ceea ce era un 
simplu şi fugace trăit. Dilthey este cel care a exploatat pe deplin 
această conexiune, mai ales în Trăirea şi creația poetică (1905). Dar 
este de remarcat că Dilthey utilizează în primele sale texte 


70 H.-G. Gadamer, Wahrheit und Methode, trad. fr. Vérité et méthode. Les grandes 
lignes d'une herméneutique philosophique, édition intégrale revue et complétée 
par Pierre Fruchon, Jean Grondin et Gilbert Merlio, Paris, Seuil, p. 77 - 87. 

7 Op. cit., p. 78. 

72 Ibidem. 

termenul „Erlebnis” ca träire in imaginatie. El scrie referindu-se 
la Rousseau: „potrivit a ceea ce el träia <erlebte> si a ceea ce 
ignoranta sa a lumii îi permitea să reunească în imaginaţie ca trăit 
<Erlebnis>"%5. Dar, în continuare, termenul primeşte la Dilthey o 
folosire ştiinţifică şi semnifică exclusiv „dat imediat, materie 
ultimă a oricărei puneri în formă pentru imaginatie””*. 

Cuvântul „Erlebnis” datorează o parte din cariera sa (şi din 
sensul său global) idealismului german. „În raport cu abstractia 
intelectului şi cu particularitatea senzatiei sau a reprezentării, 
conceptul implică, de asemenea, legătura cu totalitatea, cu 
infinitul”. În aceste conotaţii, termenul datorează mult si gân- 
dirii care s-a îndreptat împotriva raționalismului Luminilor 
(Schleiermacher, Schiller, Hegel), împotriva culturii burgheze 
(Nietzsche, Bergson). Dar nu trebuie să lăsăm deoparte o altă 
secvenţă a sensului global al termenului „Erlebnis” - cel de „eve- 
niment care lasă o amprentă durabilă” 7*, din cauza căreia terme- 
nul este aproape inconturnabil în descrierile experienţei religioase. 
De altfel, Dilthey substituie, în ediţia a doua a biografiei lui 
Schleimacher, „Ergebnisse” (rezultate) cu „Erlebnisse”77. Această 
proximitate semantică — mai putin medierea „religioasă” - au un 
ecou în fenomenologia husserliană, pentru care datele originare 
sunt „impresiuni”, „amprente”. 

Un anumit aspect „pozitivist” al termenului „Erlebnis” persis- 
tă, deşi conceptul s-a constituit mai degrabă într-o ambiantä 
romantică şi vitalistă. Astfel, reacţia heideggeriană împotriva lui 


78 Op. cit., p. 79. 

74 Ibidem. 

75 Op. cit., p. 80. 

76 Störig - Das grosse Wörterbuch der deutschen Sprache, Stuttgart, Parkland, 1990, 
p. 338. 

7 H.-G. Gadamer, op. cit., p. 81. 

nu este atât de surprinzătoare cum ar părea. Într-adevăr, imedia- 
titatea iniţială a termenului a fost acoperită de alte „idei” şi 
trimiteri, aşa cum am arătat până aici. Componenta pozitivistă a 
sensului termenului este datorată, potrivit lui Gadamer, faptului 
că el a devenit, cu Dilthey, „o temă gnoseologică sau, pentru ca să 
spunem mai bine, tema înseşi a teoriei cunoasterii””®. Sensul său 
parţial de nuanţă pozitivistă persistă totuşi. Să nu uităm că 
sarcina pe care Dilthey şi-a asumat-o era aceea de a justifica în 
mod epistemologie cunoaşterea lumii istorice. În dezacord cu 
empirismul din timpul său (E. Mach”) care lua senzaţia ca ultimă 
unitate de conştiinţă, Dilthey se sprijină tocmai pe trăire 
(Erlebnis), accentuând caracterul său unitar şi global. Deoarece via- 
ta se obiectivează în formaţiuni de sens, conceptul de „Erlebnis” 
constituie fundamentul gnoseologic al oricărei cunoaşteri a ceea 
ce este obiectivé?. 

Conceptul de „Erlebnis” nu poate fi redus la rolul care i-a fost 
rezervat în teoria cunoaşterii, căci el „are o imediatitate frapantă 
care se derobează oricărei gândiri a semnificației sale”#l; expe- 
rienta trăită este fundalmentamente inepuizabilă. Infinitatea sa 
îi permite astfel să adăpostească ceva diferit decât strictul 
conţinut sensibil impus de evenimentul exterior: un raport interior 
cu globalitatea vieţii. Astfel Paul Natorp, ghidat de conceptul 
kantian de unitate sintetică a percepţiei, ajunge la ideea unei trăiri 


78 Idem, p. 81. 

"7 Pentru o discuţie privind ceea ce numim uneori „fenomenologia hyleticä” 
a lui Mach şi opoziţia lui la fenomenologia pură a lui Husserl, a se vedea 
Manfred Sommer, Husserl und die friihe Positivismus, Frankfurt am Main, 
Klostermann, 1985. 

80 Idem, p. 83. 

8! Idem, p. 84 

82 Ibidem. 

originare <Urerlebnis>, adică la totalitatea conştiinţei pe care 
numai o metodä obiectivantä de cunoastere o diferenteazä. Ple- 
cänd de aici el ajunge la conceptul de constiintä ca viatä, ca 
„raport reciproc universal” ®. 

Analiza gadamerianä face să prevaleze raportul trăirii cu 
totalitatea care o depäseste si pregäteste astfel teza cä träirea 
esteticä nu se reduce la un fel de experientä träitä printre altele; el 
reprezintä, dimpotrivä, modalitatea esentialä a träirii ca atare. 
Din punct de vedere fenomenologic, ne däm seama cä träirea 
esteticä, in complexitatea sa, maniera in care aceasta trimite 
teleologic la totalitatea lumii (si a vieţii) si la plenitudinea sen- 
sului, maniera in care acesta se extrage vietii actuale pentru a se 
reinsera resemnificänd-o, o recomandä ca träire fenomenologicä 
prin excelentä. 


b) Viata 

Dacă acordăm totală încredere analizelor gademeriene, originea 
secretă a conceptului husserlian de viaţă — ca si în cazul lui 
Dilthey — este de căutat în filosofia identităţii din idealismul 
german“. Hegel arătase deja, in a sa Phänomenologie des Geistes, 
analogia între viaţă şi conştiinţă de sine, ceea ce îi permitea să 
deriveze în mod dialectic conştiinţa de sine din viaţă. La Hegel 
viul nu este în aşa fel că l-am putea accesa din exteriorul vitalitätii 
sale, adică prin simpla „obiectivare”; trebuie mai ales să avem 
conştiinţa lui. Păstrând raportul cu obiectul ca determinant, 


8 P. Natorp, Einleitung in die Psychologie nach kritischer Methode, 1888, apud 
H.-G. Gadamer, op. cit, p 85. Împotriva conceptualizării psihologice 
excesive a conceptuluide viaţă se ridică şi Henry Bergson începând cu Les 
données immédiates de la conscience (1888). 

& Idem, p. 273 

Hegel concentrează mişcarea vieţii în conceptul de dorinţă, care 
este văzut ca primul adevăr al conştiinţei de sine. 

Husserl nu determină cu precizie conceptul său de viaţă, deşi 
acesta este prezent în fenomenologia sa de o manieră mereu mai 
accentuată. Dacă în Cercetări logice nu era vorba decât de „trăiri 
intentionale”, accentul căzând mai degrabă pe intentionalitate 
decât pe „viatä”, în Krisis viaţa îşi găseşte un loc central odată ce 
conceptul de Lebenswelt (lume a vieţii) este introdus“. Dar chiar 
aici este vorba, de fapt, de un nou concept al lumii, care să poată 
fi solul dat dinainte al oricărei experienţe fără a trimite la un tot 
(abstract) al ființei şi fără să se opună atitudinii naturale. Ceea ce 
a acţionat din interior în dezvoltarea conceptului husserlian de 
viaţă a fost faptul că viaţa este mereu viață redusă transcendental 
(viaţă a subiectivitätii transcendentale, deci) şi că Husserl nu a 
renunţat niciodată — nici chiar pentru plăcerea experimentării — la 
performativitatea conştiinţei transcendentale, căci el viza mereu 
rezolvarea problemei constituirii lumii. Constiinta (transcenden- 
tală), chiar în mod anonim, este întotdeauna sediul spontaneitätii 
şi sursa ultimă a oricărei validitäti. Dar, după cum ne străduim să 
o arătăm, efectivitatea conştiinţei se găseşte limitată mereu, 
amendată într-un joc infinit între ea şi lume în „interiorul” lumii 
ca ansamblu. Ideea husserliană de viaţă ar trebui astfel să fie 
cercetată pornind de la ideea corelatiei, care - Gadamer are aici o 
remarcă profundă — „urmează în fond modelul structural al unei 
relaţii de viaţă”. 


85 Krisis, 828 şi următoarele. 
s MC, 861. 
#7 Gadamer, op. cit. p. 274. 

Heidegger avea si el ca punct de plecare initial „tendinţa de a 
«înțelege <Begreifen> pornind de la viatä»”# si conceptul de viaţă 
joacä, de asemenea, pe intregul parcurs al filosofiei heideggeri- 
ene, un rol exceptional, dar incä mai greu de clarificat. Cogito-ului 
pur al subiectivitätii transcendentale, Heidegger îi opune factici- 
tatea Dasein-ului si el transgreseazä astfel problematica epistemo- 
logicä spre o fondare ontologicä, rästurnând în acelasi timp ideea 
însesi de fondare. Structura ontologicä originarä a Dasein-ului 
este aceea a comprehensiunii. Urcänd până la facticitatea originară 
a Dasein-ului, Heidegger avansează într-o direcţie în care Dilthey 
mai întâi, poate Husserl de asemenea, s-au oprit la mijloc de drum 
permițând obiectualiätilor care ar trebui să fie fondate să fie 
reinvestite şi să acopere din nou viaţa originară care le produsese. 

Dasein-ul este fiinţa care se proiectează spre al său a-fi-posibil, 
dar care a „fost” deja. În spatele acestei situaţii nu se poate merge 
mai mult şi această situaţie descrie facticitatea originară. Noi 
suntem, cu Heidegger, în faţa unui nou concept de viaţă, mai 
fundamental încă, dar nu în faţa unui concept mai dezvotat. 
Finalmente, Heidegger nu ajunge la un concept universal al vieţii, 
care să poată integra orice formă de viaţă. El continuă să 
gândească modul de a fi al vieţii pornind de la modul de a fi al 
Dasein-ului şi, aşa cum acesta tinde să se detaşeze de ordinea 
mundană şi cosmică, viaţa semnifică o eterogenitate radicală; 
fiinţa vie este astfel separată printr-un abis de ființa sa existentă. 


88 În legătură cu această discuţie, trimitem nu numai la cartea deja citată a lui 
H.-G. Gadamer, dar mai cu seamă la lucrările lui Heidegger, şi anume la 
Sein und Zeit, la Die Grundprobleme der Phänomenologie, Frankfurt am Main, 
Vittorio Klostermann, 1975; trad. fr. Les problèmes fondamentaux de la phéno- 
ménologie, Paris, Gallimard, 1985 si la volumul 63 din Gesamtausgabe, Onto- 
logie (Hermeneutik der Faktizität), Krankfurt am Main, Vittorio Klostermann. 

® H.-G. Gadamer, op. cit., p. 275. 

A trăi înseamnă abandonarea grijii nelibere, alienare, tempora- 
litate non-originară, privare reductivă cu privire la ontologia 
Dasein-ului. Existenţa autentică se degajă ca posibilitate numai 
prin opoziţie cu viaţa concretă mundană. Rezultând dintr-o 
radicalizare a sciziunii cartesiene între corp şi spirit, conceptul 
heideggerian de viaţă rămâne cumva abstract şi vid, un fel de 
imposibilitate care se respinge ea înseşi. Astfel, el devine indiciul 
incapacității pentru Heidegger de a gândi corpul propriu şi de a 
„descrie principiul ambiguu care reataşează existența la ființa 
naturală”%. 

La Husserl, tematizarea vieţii nu implică numai o referinţă la 
imediatitate şi la globalitate; ea este deopotrivă locul spre care 
diferitele forme de pasivitate converg’. Concluzia — dacă trebuie 
să fie una — nu ar putea în nici un fel aceea de a se face un 
inventar complet al sensurilor parţiale şi implicite ale vieţii în 
fenomenologia husserliană, căci termenul, deşi central pentru 
fenomenologie, nu face niciodată obiectul unei tematizări expli- 
cite. Şi chiar dacă el ar face-o, el rămâne întotdeauna „operant” 
(E. Fink), „ca şi cum s-ar anunţa în el... un exces non-tematiza- 
bil...”%, „un excedent de prezenţă în sensul unei prezenţe cu atât 


% M. Haar, Heidegger et l'essence de l’homme, Grenoble, Editions Jérôme Millon, 
1990, p. 16. Este aceasta, fără îndoială, o interpretare şi ea se referă mai 
ales la Heidegger din Sein und Zeit; sunt convins că o analiză atentă ar 
putea extrage din celelalte scrieri ale sale — mă gândesc aici în primul rând 
la Originea operei de artă şi la textele referitoare la „locuire” — indicii pentru 
un concept al vieţii care să fie mult mai cuprinzător. 

91 Anne Montavont, De la Phenomenologie génétique: passivité, vie et affection 
chez Husserl, thèse de doctorat, Université de Picardie - Jules Verne - 
Amiens, 1996, p. 140-141. 

"7 Idem, p. 135 

mai pregnante cu cât ea opereazä dincoace sau dincolo de orice 
tematizare”®#. 

Trăirea, care dobândeşte cu a V-a Cercetare logică o poziţie cen- 
trală, va suferi modificări importante. Neîncrederea lui Husserl în 
ce priveşte „psihologismul”, împotriva căruia Cercetările logice 
sunt în ansamblul lor şi în mod explicit îndreptate, l-a împins la a 
afirma propriul său concept de trăire. În acelaşi timp, el voia să 
exploateze plenar virtuțile acestuia; era deci în afara oricărei 
discuţii să trateze viaţa conştiinţei ca o pură actualitate şi 
spontaneitate”. 

Pentru a ieşi din această încurcătură teoretică, Husserl începe, 
din 1905, să utilizeze un procedeu (de fapt o serie de procedee) pe 
care el îl numeşte când reductie, când epoché. Am arătat deja” că 
sensul acestui procedeu, aplicat lumii naturale, era acela de a dez- 
vălui lumea într-o nouă postură, de a o fenomenaliza indicând-o ca 
fenomen „lume” (ghilimele fenomenologice). 

În spatele „tehnicii” particulare a reductiilor şi servind drept 
ghid pentru acestea se află metoda fenomenalizării. Născută într-un 
cadru gnoseologic, această metodă transgresează limitele aces- 
tuia. Odată pornită, ea va transforma totul — o transformare care 
nu era vizibilă mai înainte, căci ea se efectua lent şi acţiona în 
profunzimile gândirii husserliene. Astfel, cunoaşterea devine 
treptat fenomen „cunoaştere” (întotdeauna ghilimele fenomeno- 
logice) şi critica ştiinţei îşi găseşte adevăratul său sol fenome- 
nologic, limbajul devine fenomenul „limbaj“, cum o analiză, de 
exemplu, a cursului său din 1908 asupra semnificației ar aräta-o; 


% Idem, p. 138-139. 

% Husserl ia astfel poziţie deopotrivă împotriva neokantismului, deşi urmele 
influenţei neokantiene sunt până la urmă greu de şters. 

% Vezi supra, cap. Il. 

astfel problema „celuilalt” sau a corpului propriu <Leib> puteau 
să intre în scenă. Dar, înainte de toate, ca rezultat al unei continue 
auto-reflexii fenomenologice şi critice, conceptul de trăire (care 
păstra încă în Cercetările logice urmele originii sale psihologice, 
brentaniene) este reformulat de o manieră radicală; rolul său era 
de a îndeplini de a realiza mişcarea despre care noi vorbeam 
transformând-o într-o „revolutie” fenomenologicä. 

Trăirea însăşi a devenit deci fenomenul „trăire”, abstrăgându- 
se astfel şi substrăgându-se oricărei psihologii constituite, adică 
oricărei obiectivări posibile, şi s-a instaurat astfel ca teren ferm al 
unei psihologii intentionale. Ea scapă, de asemenea, oricărei 
cuprinderi a epistemologiei, căci ea nu mai serveşte ca dat 
absolut pentru reconstrucţia lumii ca lume a cunoaşterii, chiar 
dacă Husserl nu abandonează nici ideea de subiectivare nici pe 
aceea de fondare absolută. 

Urmând o linie pe care Patoëka o numea „subiectivistă”, 
Husserl face din fenomenul „trăire” fenomenul însuşi al fenome- 
nologiei, adică fenomenul ca atare, fără însă a putea lamuri pe de-a 
întregul semnificaţiile conceptului subiacent de „viatä”. 


c) Fenomenul 

Husserl extrage conceptul său de fenomen din viaţa naturală 
şi din ştiinţele naturii şi acesta va purta lungă vreme aceste urme. 
Numai în versiunea definitivă a Ideen I ajunge Husserl la o 
definiţie strict fenomenologică a fenomenului. Dar, ca şi în cazul 
conceptului de viaţă, el nu îi va consacra analize particulare prea 
extinse”. 

Cum ştim deja, Husserl moşteneşte conceptul de trăire (şi deci 
şi pe cel de fenomen) de la maestrul său, Franz Brentano. Ştim de 


% Cu excepţia prelegerii inaugurale de la Freiburg im Breisgau din 1917 
despre „Fenomenologia pură, scopurile şi metodele ei”. 

asemenea cä Brentano a propus si a intärit distinctia între 
„fenomene psihice” si „fenomene fizice”, dar färä sä-si atingä 
principalul său tel: distincţia între ştiinţe fizice (ale naturii) si 
psihologie. Husserl respinge maniera brentaniană de a concepe 
trăirea „psihică” şi îi reproşează că nu a luat în considerare 
momentul material (hyletic). Conceptul brentanian de trăire 
„psihică” este încă unilateral, căci el nu ţine cont de „distincţia de 
principiu între «fenomene fizice» ca momente materiale (date ale 
senzatiei) şi «fenomene fizice» ca momente obiective apărând în 
sesizarea noetică a primelor (culoare a lucrului etc.)””. Absența 
ideii de corelaţie îl împiedica pe Brentano să sesizeze toate 
posibilităţile oferite de conceptul de intentionalitate pe care el îl 
crease%. 

Caracterizând „fenomenul psihic” prin ,inexistentä intentio- 
nală (sau mentală) a obiectului” sau, mai bine, prin „relaţia cu un 
conţinut, direcţia spre un obiect (fără a înțelege prin aceasta o 
realitate) sau obiectivitate imanentä””, Brentano a atras atenţia 
contemporanilor asupra „psihismului”!%. Dar, finalmente, poziţia 
husserliană va fi radical diferită, căci, pentru el, „trăirea nu este 
un fenomen care include o altă specie de fenomene” 1, Reductia 
pe care el a introdus-o explicit după apariţia Cercetărilor logice l-a 
determinat să crească încă mai mult distanţa în raport cu 
psihologia brentaniană. El renunţă astfel la termenul de inspiraţie 
brentaniană de „conţinut primar”! şi chiar la termenul de „psi- 


9 Ideen I, p. 174 - 175 
% Detalii privind critica asupra lui Brentano cu privire la acest subiect în a 
V-a Cercetare logică, $89-11 şi în Nachwort zu meinen „Ideen ”, p. 16-20. 
® Franz Brentano, Psychologie..., vol. I, p. 115. 
1% Ideen I, p. 175 
101 P. Ricoeur, Idées directrices..., p. 292 - 293, nota 1. 
102 VI. RL, 858, Ideen I, p. 172. 

hic” din cauza „ambiguitätii deranjante”! a acestora. Concluzia 
sa este următoarea: „Fluxul fiinţei fenomenologice are un strat 
material şi un strat noetic. Noua terminologie va fi de aici înainte 
instaurată în deplinătatea drepturilor ei” 104. 

Concepând fenomenul psihic în acest fel, este clar că termenul 
însuşi de „psihologie fenomenologică” nu poate fi utilizat fără a 
face loc unor grave neînţelegeri. Husserl vorbeşte aici despre 
fluxul (curentul — „der Strom”) al „ființei fenomenologice”; 
aceasta indică locul excepţional pe care el îl rezervă trăirii feno- 
menologice (fenomenului în sensul fenomenologiei) şi sensului, 
căci noeticul trimite, prin rădăcina sa etimologică, la „Noüs în 
sensul cel mai larg al termenului” şi acesta ne reaminteşte de una 
din semnificaţiile sale caracteristice: „sensul” <Sinn>!®. Träirea 
(fenomenul fenomenologiei) câştigă încă o generalitate eidetică 
imediat ce componentele ei (materia <Stoff> şi momentul noetic) 
sunt înfăţişate în cadrele unei „fenomenologii functionale”1%, în 
interiorul căreia se pun marile probleme ale „constituirii obiec- 
tualitätilor conştiinţei”! şi care nu mai acordă atenţie „continu- 
turilor”, ci, functiunii”. 

Cu acest termen, Husserl se îngrijeşte încă odată să se delimi- 
teze de un posibil uzaj psihologic, de exemplu acela pe care îl face 
Karl Stumpf în lucrările sale. Psihologia lui Stumpf trebuia să fie 
transpusă, potrivit lui Husserl, într-o „psihologie eidetică”, singura 


103 Ideen I, p. 175. 

104 „Der Strom des phänomenologischen Seins hat eine stoffliche und eine 
noetische Schicht” scrie Husserl în Ideen I, p.175. 

105 Ideen I, p. 174. Dacă putem admite ca trăirea nu include alte specii de feno- 
mene, nu pute însă nicicum gândi că „sensul” ar putea să rămână pe 
dinafară, căci momentele inactualitätii aparţin cu drepturi egale fiinţei 
fenomenologice. 

106 Ideen I, p. 178 

107 Ideen I, p. 176. 

capabilä sä dea seamä de rolul si de pozitia lor structuralä în 
ansamblul „țesutului intentional”!% (= ființa fenomenologicä). 

Putem astfel întelege cu usurintä de ce fenomenologia purä 
„se numeşte o ştiinţă a fenomenelor”!* fără ca „stiinta” să se 
refere aici la o oarecare ştiinţă constituită în atitudinea naturală 
(în acest caz, psihologia). Husserl explică faptul că termenul 
„fenomen” trebuie luat în toate sensurile sale: fenomen psihic, 
fizic, istoric etc., căci ceea ce contează cu adevărat este de a o face 
într-o atitudine total diferită, care modifică radical toate aceste 
sensuri. Se simte deja că termenul ar trebui să sufere o modificare 
radicală, care să îl facă nu numai diferit, ci cumva înglobant şi 
fundamental. Aceasta devine în continuare clar când Husserl 
prezintă una dintre sarcinile primei cărţi (devenită mai târziu 
ceea ce se numeşte Ideen I) a vastului său proiect de fondare a 
fenomenologiei ca elaborare a „unei metode de «reductie fenome- 
nologică»” şi care ne va ajuta să triumfăm asupra obstacolelor 
aflate în faţa cunoaşterii, obstacole inerente oricărui mod de 
cercetare dirijat spre natură, şi să lărgim câmpul strâmt al vederii 
pe care lumea naturală o comportă până într-acolo încât să putem 
descoperi finalmente orizontul liber al fenomenelor considerate în 
puritatea lor «transcendentală» (- noi subliniem) şi să parvenim 
astfel la domeniul fenomenologiei în sensul propriu pe care noi i-l 
acordăm” 110, 

În acest loc (introducerea la cartea D Husserl s-a instalat pe 
deplin şi complet în fenomenologia transcendentală şi aceasta 
graţie noului concept de fenomen la care el a ajuns odată cu 


108 Ideen I, p. 178. 
1% Ideen I, p. 1. 
110 Ideen |, p. 3. 

redactarea Ideen!!!. Urmând întotdeauna succinta introducere la 
Ideen, găsim în ce fel fenomenele fenomenologiei (fenomene pure) 
se disting cu privire la altele: în primul rând, ele nu sunt „fapte”, 
ci „esente” pure, reductia eidetică fiind deci prima dintre reduc- 
tiile fenomenologice; in al doilea rând, „fenomenele fenomeno- 
logiei transcendentale vor fi caracterizate ca ireale <irrealer>"112, 
căci alte reductii fenomenologice „«purifică» fenomenele psiholo- 
gice de ceea ce le conferă o realitate şi este important în conti- 
nuare pentru «lumea» reală”115. Astfel fenomenologia transcen- 
dentală „nu trebuie să fie teoria eidetică a fenomenelor reale 
<realer> ale lumii, ci a fenomenelor care au suferit reductii trans- 
cendentale”114, adică a fenomenelor transcendentalmente pure. 

Urmărirea acestui demers de radicalizare în direcţia „unei 
non-pozitivitäti esenţiale a fenomenului” a fost întreprinsă de 
Marc Richir, mai ales în Phénomène, temps et êtres. „Purificarea” 
transcendentală fiind adusă la limitele sale extreme, Marc Richir 
face o distincţie între fenomen ca fenomen (aflat cam la nivelul 
fenomenologiei husserliene) şi „fenomen nimic altceva decât 
<fenomen>, unde nu pare si nu apare decât fenomenul”"®, lipsit 
de orice interpretare care să facă referinţă la altceva decât el şi 
degajând astfel o dimensiune transcendentalä intrinsecă a 
fenomenului. 


111 Husserl merge atât de departe încât scrie că va ataşa liniile anticipate ale 
subiectului său psihologiei „aşa cum prejudecățile epocii noastre o cer”. 
(Ideen I, p. 3). 

112 Ideen |, p. 4. 

113 Ibidem. 

114 Ibidem. 

115 Marc Richir, Phénomènes, temps et êtres. Ontologie et Phenomenologie, Grenoble, 
Editions Jérôme Millon, 1987, p. 22. 

116 Marc Richir, op. cit., p. 18. 

Eminentul fenomenolog francez îşi propune de fapt să radica- 
lizeze reductia fenomenologicä husserliană, care, suspendând 
structura empirică subiect — obiect, nu face altceva decât să scoată 
la lumină structura transcendentală subiect — obiect şi, odată cu 
aceasta, o determinitate mereu deja acolo <toujours déjà la> a 
fenomenului în raport cu determinitatea mereu deja acolo a 
subiectului transcendental şi a corelatului obiectiv al «vieţii» 
intentionale”, determinitate care face obiectul analizei eidetice şi 
transcendentale în sensul lui Husserl”. Este vorba în fond de o 
reductie reiterată, care ar urma să considere fenomenul - prin 
punerea între paranteze sau scoaterea din circuit - înafara oricărei 
pozitivitäti şi a oricărei determinitäti, care nu poate veni decât 
din afară şi pentru care acesta constituie matricea transcen- 
dentalä!!®. Autorul luat în discuţie aici propune o variantă de 
universalizare a epoché — o metodă care a fost exersată destul de 
frecvent în ultimul timp cu rezultate dintre cele mai diverse şi 
servind unor scopuri dintre cele mai diferite. Husserl cäutase 
un fenomen care să nu fie nimic altceva decât fenomen în cer- 
cetările sale asupra temporalitätii, iar Heidegger în schematismul 
transcendental al temporalizării. Ambele problematici ratează 
însă fenomenalitatea intrinsecă a fenomenului acordând un 
privilegiu nemăsurat temporalitätii ca orizont al fenomenalitätii. 
În consecinţă, M. Richir propune o „«logică» transcendentală” 
proprie fenomenului (în sensul de „fenomen pur” expus mai 


sus), mai precis, o „«logică» a jocului, intrinsecă fenomenului, 


117 Ibidem. 

118 Ibidem. 

119 Rezervele noastre cu privire la acest procedeu sunt expuse în subcapitolul 
„Universalizarea epoche” — vezi supra. 

între a pare şi a apare ca atare”12, „Purificarea” transcendentalä a 
fenomenului (ghilimelele au aici rolul de a indica o folosire 
figurată a termenului) nu este echivalentă necesarmente cu o 
logificare. Cu toate acestea, ea trimite neîncetat la o „logicä”, fie 
ea numai una „schitatä”, la un „schematism transcendental- 
fenomenologic” fără „categorii”. Husserl optează pentru o soluţie 
mult mai simplă, care, dacă ar fi să fie prezentată în aceiaşi 
termeni kantieni, ar trimite la o „estetică transcendentală” care 
vizează „un a priori noematic al intuitiei sensibile” şi care 
urmează să fie lărgit „până la a priori-ul concret al naturii intui- 
tive pur sensibile (cu adevărat primordială)”. Acesta din urmă 
cere „o întregire întregire fenomenologic-transcendentalä a pro- 
blematicii constitutive”!1, dar termenul kantian opus de 
„analitică transcendentală” — Husserl ne previne aici în mod 
explicit - „nu corespunde cu etajul superior al a priori-ului consti- 
tutiv, care denumeşte înseşi lumea obiectivă şi multiplicitätile ei 
constitutive”!2. Cu alte cuvinte, orice „etajare” de tip kantian, 
deşi sugerată de anumite aspecte sau interpretări transcendentale 
ale fenomenologiei husserliene, nu se acordă totuşi cu fenomeno- 
logia constitutivă. de aceea, ele sunt pentru noi simple posibilităţi 
ale fenomenului si nu fac altceva decât să demonstreze încă o 
dată caracterul multiform şi pluri-dimensional al fenomenalitätii 
„reduse”. 

De aceea, ceea ce importä pentru cercetarea noasträ este cä 
faptul cä Husserl asociazä, cum am väzut mai sus, fenomen si 
sens, totul sub cupola reductiei. Tinändu-se strict la ceea ce este 


120 M. Richir, op. cit. , p. 19. 

121 Ed. Husserl, Meditatii cartesiene, Cluj-Napoca, Casa Cärtii de Stiintä, 1994, 
trad. Ion Copoeru, 861, p. 127. 

122 Ibidem. 

dat in träirea purä si privind-o ca fenomen in lume, Husserl 
reuşeşte să dezvăluie în acesta din urmă o conexiune esenţială şi 
fundamentală: fenomenul fenomenologiei ca structură de sens", mai 


general, ca sens noematic!?. 


III. Primă caracterizare a trăirii: „inexactitudinea” 


La o primă vedere - exclusiv fenomenologicä -, trăirea în sen- 
sul fenomenologiei se caracterizează prin „inexactitudine” 1%. 
Această determinare este încă negativă şi deci insuficientă — sau, 
dacă acceptăm un joc de cuvinte, inexactă, căci ea face aluzie la 
exactitudinea matematică (geometrică) - la o ştiinţă deci total- 
mente străină trăirilor interogate de către fenomenolog. Ceea ce 
descrie Husserl prin termenul de inexactitudine este, mai 
degrabă, conceptul de trăire decât trăirea propriu-zisă. Grija 
extremă a lui Husserl de a elabora instrumente conceptuale bine 
adaptate — precum meşteşugarul care îşi creează mai întâi cele 
mai bune instrumente necesare lucrului său — vine din presupo- 
zitia insuficient chestionatä — chiar subliniată — a unei adecväri 
perfecte a datului, precum şi din convingerea fondată pe aceasta 
că „tot ceea ce pluteşte în faţa noastră într-o neclaritate oscilantă, 
dat într-o intuiţie mai mare sau mai slabă, trebuie să fie apropiat 
la o distanță normală şi adus la o claritate perfectă, dacă vrem să 
exersăm în cel îl priveşte intuitii eidetice corespunzătoare, în care 


1% La Heidegger acesta va deveni structură a comprehensiunii. 

124 „Ataşându-ne deci sensului clar al acestor scoateri în afara circuitului, noi 
cerem de o manieră generală ceea ce «rezidă» cu evidenţă în ansamblul 
fenomenului «redus». Or, tocmai în percepţie rezidă de asemenea această 
proprietate remarcabilă: ea posedă sensul său noematic, «perceputul său 
ca atare»...” (Ideen I, p. 187). 

125 Ideen I, 873 şi 75. 

esentele vizate şi relaţiile eidetice vor accede la rangul de date 
perfecte” 126. 

Odată ce ne-am dat seama că anterioritatea absolută a metodei 
ne determină să luăm proprietatea de a fi sesizate <Erfaßtheit> 
pentru ceea ce este pur şi simplu şi în mod veritabil dat", 
suntem poate indreptätiti să ne punem întrebarea dacă trăirile au 
nevoie într-adevăr de o conceptualitate atât de elaborată, dacă nu 
cumva simpla sesizare intuitivă introspectivă a fiecăruia dintre 
noi nu este suficientă. La urma urmelor, aceste trăiri ne aparțin; 
ele sunt ceea ce noi „avem” (de fapt ceea ce noi suntem efectiv) 
mai aproape de noi, atât de aproape că nu importă ce distanță 
este aici prea mare. Fenomenologia nu trebuie să mărească sau să 
confirme distanţa pe care noi avem obiceiul să o punem între noi 
şi trăirile noastre devenite astfel mundane. Răsturnarea fenome- 
nologică nu face altceva decât să anuleze această distanţă şi să 
aducă trăirile la sursa lor, să „interiorizeze” distanţa şi să 
dobândească astfel un vast câmp de cercetare. 

„Propriul conştiinţei considerate în general este de a fi un flux 
desfăşurat potrivit diferitelor dimensiuni...” 12 — tocmai această 
pluri-dimensionalitate a trăirii conştiinţei este descoperirea 
majoră a fenomenologiei. Am putea vorbi de descoperire majoră 
în acest sens că fenomenologia este prima care a tematizat şi 
explicitat trăirea în acest fel. Anumite psihologii, îndeosebi 
Gesthaltpsychologie şi psihologia lui Wiliams James au făcut-o de 
asemenea, fie independent, fie într-o anumită colaborare cu 
fenomenologia. Am putea, de asemenea, menţiona remarcabilele 
investigaţii ale artiştilor. Marcel Proust, de exemplu, scria: 
„Adeseori (viaţă noastră fiind atit de puţin cronologică, 


126 Ideen I, p. 126. 
127 Vezi Ideen I, p. 127. 
128 Ideen |, p. 139. 


107 


Ion Copoeru 


intervenind atitea anacronisme in sirul zilelor), träiam in acele 
zile mai vechi decit cele din ajun sau decit cele care le 
precedaserä, cînd o iubeam pe Gilberte”!%. El analizează si, am 
putea spune färä a forta in vreun fel interpretarea, expliciteazä 
trăirea — în cazul de faţă „iubirea” — de o manieră aproape 
fenomenologică. Astfel, Proust reuşeşte să pună în lumină 
caracterul nereal (în fenomenologie îi spunem: intentional) al 
trăirii atunci cînd scrie că „iubirea noastră, ca iubire a unei 
anumite fapturi, nu este poate ceva real, de vreme ce, dacă asociaţii 
de reverii plăcute sau dureroase pot să o lege un timp de o femeie 
pînă la a ne face să gîndim că ne-a fost inspirată de ea în mod 
necesar, în schimb, dacă ne desprindem în chip voluntar sau fără 
ştirea noastră de aceste asociaţii, acea iubire, ca şi cum ar fi, 
dimpotrivă, spontană şi ar veni doar din noi înşine, renaşte 
pentru a se dărui altei femei”1%. Proust surprinde astfel ca nimeni 
altul dualitatea trăirii şi jocul alternant al celor două laturi ale sale, 
şi aceasta fiindcă priveşte trăirea dinlăuntrul ei (o „priveste”, dar 
deopotrivă o „trăieşte”), ceea ce face ca el să poată fi atent atât la 
„obiectul” spre care iubirea se îndreaptă cuprinzându-l până la 
identificare — iubirea „reală” — cât şi la eul multi-pozitional („Eul 
care o iubise, înlocuit aproape în întregime de un altul...”, scrie el 
câteva rânduri mai jos) care apare uneori ca origine a trăirii, dar 
fără a fi una reală („ca şi cum... ar veni din noi înşine”). 

Aceasta dovedeşte că „obiectul” despre ce vorbeşte fenomeno- 
logia (trăirea, adică) ne este foarte aproape, ne insotim cu el într-o 
familiaritate esenţială. Într-adevăr, nu este vorba de o descoperire 


12 Marcel Proust, În căutarea timpului pierdut. La umbra fetelor în floare, trad. 
Irina Mavrodin, Bucureşti, Univers, 1988, p. 201. Fără îndoială, contribuţia 
artiştilor nu se opreşte aici. De la Cervantes la Mircea Cărtărescu, de la 
Goya la Francis Bacon, nu puţini sunt aceia a căror meditaţie asupra 
asupra vieţii ne poate servi drept exemplu aici. 

130 Ibidem (- sublinierea ne aparţine). 

a ceva care să fie eminamente nou şi totalmente necunoscut, ci 
mai degrabă de o anumită privire aruncată asupra lucrurilor care 
au preocupat şi preocupă umanitatea meditativă în întregul ei — o 
privire care, în acelaşi timp, să „simtă”, o privire!?! pe dinläuntru. 


IV. Pluri-dimensionalitatea trăirii; 
„interferenţa” noetico-noematicä 


Trăirea în general, tot aşa ca şi cogitatia în general, aparţin 
„generalitätilor supreme” şi, ca atare, ea autorizează vaste descri- 
eri eidetice. Arier-planurile'” conştiinţei par aici să joace un rol 
de cea mai mare importanţă. Atenţia - modelul însuşi al oricărei 
conversii a privirii - este aceea care le retransformă în prim- 
planuri. În aceste schimbări, trăirea primitivă trece într-un cogito 
doxic — o proto-doxa <Urdoxa>. 

Cogito-ul este definit în mod obişnuit ca şi cogito activ, care 
trăieşte şi operează efectiv. Dar conceptul husserlian de act este 
mult diferit, chiar dacă punctul său de plecare rămâne cogito-ul 
activ. În atitudinea naturală, trăirea este cumva unilaterală, 
„nereflectată”: când eu gândesc efectiv un lucru, eu îl gândesc şi 
nimic altceva; când eu trăiesc un sentiment, eu îl trăiesc, eu 
trăiesc acest sentiment şi nu un altul şi, dacă există o schimbare a 
acestui sentiment, aceasta se petrece nu din cauza unei decizii 
care să fie a mea. Dimpotrivă, conceptul fenomenologic de trăire, 
rezultat din reductia fenomenologică, permite luarea în conside- 


131 Insistenta noastră asupra termenului „privire” trebuie bine înţeleasă. În 
limba română cuvântul pare prea putin apt pentru funcțiuni conceptuale 
(poate fiincă îl folosim atât de des în locuţiuni de felul „în ce priveşte...” 
sau „cu privire la...”). În fenomenologie husserliană, însă, trebuie să îl 
înţelegem ca pe un concept (vezi termeni specifici precum „Blickstrahl” — 
[supra, p. 51] şi „Ichstrahl” [Ideen I, p. 181]) indisociabil legat de 
proprietätile eului. 

132 Ideen I, 8114. 

rare atât a proto-pozitiilor doxice reale efective (efectuate sau 
efectuabile) #, cât si a neutralitätilor proto-doxice. 

Este extrem de important să remarcăm că acest nou concept de 
act „comportă posibilitatea ca privirea «să se pună» pe aceste 
noese tot aşa de bine ca pe noemele sale, pe obiectualitätile 
constituite în mod noematic şi pe predicatele lor şi să le sesizeze 
şi să le pună în modul proto-doxei”1%. Pentru a înţelege actul 
însuşi, trebuie să ne îndreptăm privirea în mod reflexiv pentru ca 
actul să devină „obiect” asupra căruia privirea se pune. Ca atare, 
el are noema sa - noema actului propriu zis, care este distinct de 
noema cu care actul este în corelaţie. Odată disociată unitatea 
iniţială act — corelat al actului, actul se arată unei priviri intro- 
spective ca un „obiect”. El are deci noema sa proprie, prin 
intermediul căreia el „inteferează”, el se insinuează şi se leagă cu 
celelalte noeme. Punctualitatea acestui act se transformă astfel 
într-o continuitate a noemei!%. 


V. Reflexivitatea internă a trăirii; 
trăirea intentionalä 


Trăirea redusă cuprinde o „sciziune radicală”, căci orice 
conştiinţă poate să pună sau să nu pună fiinţa în manieră actuală 
în modul proto-doxei!%. Un act, deci, poate fi cu adevărat efectuat 
sau pur şi simplu efectuarea sa poate să fie „gândită”. În acest 


18 schitate mai sus. 

134 Ideen I, p. 232. 

155 Interpretarea pe care o propunem în aceste două ultime alineate nu este 
lipsită de dificultăţi, părând să conducă la un fel de obiectualizare 
generală. Nu vedem însă (cel puţin pentru moment) o altă posibilitate de 
a pune în corelaţie entitätäti atât de eterogene. Pe de altă parte, nu trebuie 
să uităm că noemele despre care vorbim aici pot fi luate pur şi simplu ca 
indici pentru analize propriu-zis noematice. 

136 Ibidem. 

context Husserl vorbeşte de o „umbră” a actului, care nu pune 
realmente si care este un simplu reflex al acţiunii!%. Astfel, noema 
trece în contra-noema sa care îi corespunde exact. Această divi- 
ziune nu este datorată unei oarecari modificări a proto-doxei, ci 
„ea reprezintă o particularitate fundamentală şi esenţială a 
oricărei conştiinţe în general". În acest punct Husserl rezistă 
tentatiei de a reduce în vreun fel multiplicitatea. Träirea rămâne 
dublă, scindată; o proto-doxa locuieşte în vecinătatea unei proto- 
doxa opuse fără ca una să fie raportată la cealaltă de o manieră 
ierarhizată. Coabitarea lor este posibilă pur şi simplu graţie 
jocului arier-planului şi, finalmente, graţie multiplelor conver- 
siuni posibile ale privirii. 

Pentru a lămuri natura şi rolul arier-planului, să reluăm 
exemplul lui Husserl!%: „lată în fața mea, in semiobscuritate, 
această foaie albă de hârtie <...>. Această percepţie vizuală şi 
tactilă a hârtiei, care constituie trăirea deplin concretă a hârtiei 
care este în faţa mea <...> îmi apare exact în această obscuritate 
relativă, în această determinatie imperfectă, potrivit acestei 
orientări — este o cogitatio, o trăire a constiintei” 14, Această hârtie 
este sesizată ca fiind aici şi acum. Dar, „a sesiza înseamnă a 
extrage <das Erfassen ist ein Herauserfassen>”'*!, astfel că tot ceea ce 
este perceput se detaşează de un arier-plan al experienţei. Când 
eu mă îndrept către coala de hârtie, celelalte obiecte care se găsesc 
pe masă (creioane, cărţi etc) sunt şi ele oferite percepţiei, sunt 
situate într-un „câmp al intuitiei”, dar într-o altă manieră. Ele 
aparţin unei arii de intuitii formând arier-planul. Esenţa acestei 
arii implică faptul că trăirea primitivă poate să sufere o conversie 


137 Ibidem. 

138 Ibidem. 

159 Ideen I, $35. 
140 Ideen |, p. 61. 
141 Ideen |, p. 62. 

liberä a privirii, dupä care aceste obiecte care erau inainte numai 
co-percepute sunt percepute „cu atentie”. 

Rolul deosebit al arier-planului este deci acela de a permite 
libera actiune a privirii si de a pune in relief un „mod al inactua- 
litätii”, o „constiintä implicitä”, potentialä, care apartine prin 
esenţă trăirii. Dar, mai este încă o afirmaţie care, chiar dacă este 
făcută cumva în trecere, are o mare importanţă pentru definirea 
trăirii intentionale. Husserl scrie: „înţelegem <prin> conştiinţă 
„a...” tot ceea ce în fapt rezidă în arier-planul obiectiv co- 
perceput <mitgeschaut>”. Această afirmaţie este lămuritoare pe de 
o parte în ceea ce priveşte rolul arier-planului în conştiinţa 
intentionalä, raportul său cu intentionalitatea (pentru care acesta 
pare să fie un prealabil), şi, pe de altă parte, cel puţin în cazul 
percepţiei, arier-plan şi intenţionat se confundă. Această putere a 
actului de „a trimite la...” derivă în fapt din emergenta sa pe un 
anumit fond. Prezenţa simultană a celor două moduri ale 
conştiinţei, cel al actualitätii şi cel al inactualitätii, permite trăirii 
să fie efectiv intentionala'*. 

În modificare, proprietatea eidetică generală a conştiinţei 
rămâne conservată. Intentionalitatea cere în fapt două lucruri: să 
avem o serie de modificări şi ca seria de modificări să se raporteze 
la „acelaşi lucru”. O ambiguitate apare în acest moment al analizei: 
avem mai întâi o trăire actuală care este pe urmă modificată sau 
avem de a face încă de la început cu o trăire care conţine şi modul 
inactualitätii şi pe acela al inactualitätii si în interiorul căreia 
obiectul vizat ia forma acestui „acelaşi lucru” care îl traversează? 


1% Actualitate şi inactualitate, emergentä şi retragere, conştiinţă explicită si 
conştiinţă implicită, iată ceea ce face esenţa trăirii şi această esenţă repune 
de fapt asupra unei non-coincidente interne, non-coincidentä care este 
încă mai vizibilă imediat ce trecem la trăiri ale gândirii, ale sentimentului 
şi ale voinţei. 

Este de asemenea important sä notäm o schimbare de termino- 
logie: ceea ce Husserl numea in Cercetäri logice „act” (luat intr-un 
sens foarte larg) este numit în Ideen „trăire intentionalä”. Depla- 
sarea terminologică marchează deplina conştiinţă a faptului că în 
întregul său conştiinţa este intentionalä. În timp ce în Cercetări 
logice era vorba încă de o conştiinţă pur imanentă, văzută ca o 
unitate a unui aceluiaşi flux de trăiri şi ca percepţie internă a 
propriilor trăiri, in Ideen conştiinţa ca trăire intentionalä trece în 
prim-plan. De fapt, această acceptiune înglobează pe celelalte şi 
exprimă esenţa înseşi a conştiinţei. Ea le înglobează, dar ea nu le 
aneantizează; dimpotrivă, ea nu este altceva decât continuarea 
concluziilor unei analize care se fondează atât pe unitatea 
fluxului trăirii cât şi pe reflexia internă. Pare că intentionalitatea 
husserliană este mai întâi imanentă, în sensul că se conturează 
deja la nivelul câmpului fenomenologic intrisec, şi nu trebuie să o 
confundăm cu concluziile care ar putea fi trase de aici. Negândim 
aici la afirmaţiile, mai degrabă polemice, ale lui Sartre, conform 
cărora fenomenologia ne salvează de ideea unei „vieţi interiore”, 
căci „finalmente totul este în afară, totul, inclusiv noi însine”1#, A 
aduce această problematică în faţă ar însemna să renuntäm la 
câteva principii de bază ale fenomenologiei, anume la cel referitor 


la absenţa presupozitiilor şi la cel al fenomenalizärii. 


1% Jean Paul Sartre, Une idée fondamentale de la phenomenologie: l’intentionalite, 
in La transcendance de l’ego, Paris, Gallimard, 1966, p. 113. De aceea, la 
Husserl problematica fiintei in lume, care derivä de aici necesarmente, 


este putin „vizibilä” si, in orice caz, ea nu precede analizele concrete ale 
trăirilor constiintei — ea le urmează. 

VI. Senzatia ca träire intentionalä 


Constiinta este mai întâi o efectuare; componentele „efective” 
<reellen> sunt din acest punct de vedere primitive. Husserl se 
referă aici la datele de senzaţie <Empfindungsdaten> şi la datele 
sensibile <Sinnlichendaten> (afective). 

Prin ,senzatie” Husserl înțelege conţinutul efectiv <reell> şi 
imanent al unei trăiri intentionale. Cu alte cuvinte, senzaţia ca şi 
conţinut efectiv al reprezentării <reeller Darstellungsinhalt> este ceea 
ce este intentional <vermeintlich> nemijlocit trăit în imanenta unei 
trăiri. Funcțiunea senzatiei este, potrivit lui Husserl, aceea de a 
reprezenta (în sensul de „darstellen”): „Conţinutul reprezen- 
tational <darstellenden> al percepţiei exterioare defineşte conceptul 
senzatiei în sens obişnuit, ingust”!“, dar numai când acesta se 
potriveşte cu reprezentarea unui lucru. Senzatia este un „material” 
<Materiel> care care dobândeşte capacitate de reprezentare 
numai prin intermediul actelor sesizante <Auffassungsakte>. Ea este 
astfel definită printr-o funcţiune care îi este de fapt sträinäl#. 

În felul acesta Husserl este departe de ideea empiristă potrivit 
căreia datele de senzaţie ar fi autonome şi fundamentale. Trebuie, 
de aceea, să distingem din punctul de vedere al fenomenologiei 
între datul senzorial <Empfindungsdatum> şi calitatea sensibilă a 
obiectului, care apare pe baza primului. La rândul lui, „fenome- 
nul” se distinge de partea lui efectivă, adică de senzaţii şi acte. 


14 LU, III, p. 79. 

1% LU II, p. 352. 

146 Guido Antônio de Almeida, Sinn und Inhalt in der Genetischen Phänomeno- 
logie E. Husserls, den Haag, M. Nijhoff, 1972, col. „Phaenomenologica”, 
vol. 47, p. 32. Vezi de asemenea Hermann Ulrich Asemissen, Strukturana- 
lytischen Probleme der Wahrnehmung in der Phänomenologie Husserls, Köln, 
Kölner Universitäts Verlag, seria „Kantstudien”, vol 73, 1957, p. 24. 

Pentru a duce distinctiile până la capăt, trebuie să o amintim aici 
şi pe aceea dintre simţit <Empfunden> şi perceput. Avem de-a face 
în fond cu două planuri - cel al datelor imanente ale conştiinţei si 
cel al obiectelor — între care senzațiile sunt, modificate de forma 
aprehensiunii <Auffassungsform>, care preschimbă un conţinut 
senzorial în în calitate obiectuală. 

Acesta este temeiul pentru care Husserl se întreabă: Cum se 
ajunge, de exemplu, la datul de senzaţie „alb”? „În trăirea care 
constituie percepţia acestei hârtii albe, sau, mai exact, în compo- 
nenta raportată la calitatea de alb a hârtiei, noi descoperim printr-o 
deplasare convenabilă a privirii (- noi subliniem) datum-ul de sen- 
zatie «alb»”1#, 

Este vorba deci de o conversie a privirii care extrage datum-ul 
de senzaţie din câmpul senzorial (sensibil), făcând să prevaleze 
anumite solidaritäti ale acestuia şi neglijându-le pe altele. Acest 
alb este cerut de esența percepţiei concrete; dacă nu el, atunci un 
altul: roşul, de exemplu. Astfel, el este o componentă <Bestandstiick> 
concretă efectivă <reelles>. Acest alb are, în plus o funcţie 
figurativă: el figurează albul hârtiei, el este purtător al unei 
intentionalitäti, fără ca el să fie el însuşi conştiinţă a ceva. 

Un caz particular deosebit de interesant este cel al darelor sen- 
sibile afective. Astfel, în a V-a Cercetare logică Husserl se întreabă 
dacă trăirile aparţinând unuia şi aceluiaşi tip fenomenologic (şi 
anume tipului „sentiment”) pot fi în parte acte şi în parte non- 
acte!%. Este evident că sentimentele nu sunt simple reprezentări, 
chiar dacă admitem caracterul lor intentional. Ne găsim însă în 
continuare în faţa următoarei alternative: fie sentimentul, 


considerat în el însuşi, ca simplu dat sensibil afectiv adică, nu 


147 Ideen |, p. 65. 
48 LU II, § 15, p. 387. 

trimite la un obiect simţit, ci numai se asociază cu o reprezentare 
a unui obiect şi dobândeşte în acest fel în mos indirect un caracter 
intentional; fie — şi aceasta era poziţia lui Brentano - avem aici 
două intenţii suprapuse: una care fondează obiectul reprezentat 
şi alta care fondează obiectul simţit. Husserl îi dă drepate aici 
maestrul său, arătând că „plăcerea sau neplăcerea se dirijează 
asupra obiectului reprezentat, şi, fără această orientare, ele nu pot 
să existe în vreun Tel In. sentimentul de plăcere „face parte” din 
obiectul plăcut — un peisaj, de exemplu - , dar nu ca o realitate şi 
nici ca un efect fizic — el face parte din conştiinţa actului şi 
aparţine modului de apariţie a obiectului respectiv (,peisajul” 
din exemplul dat de noi). 

Dar, o senzaţie (de plăcere sau neplăcere etc.) poate să persiste 
chiar în absența obiectului care a provocat-o, iar subiectul care a 
simtit-o initial ca parte a unui act complex poate în acest caz să o 
vizeze numai pe ea, independent de vizarea obiectului reprezen- 
tat. Aceasta nu înseamnă însă că senzaţia s-ar sustrage intentiona- 
itätii50, 

Fără îndoială, datum-ul de senzaţie izolat este o abstracţie. 
Trebuie, totuşi, să recunoaştem caracterul său efectiv. Ce face ca un 
dat real - şi putem să gândim că există în viaţa noastră a conştiinţei 
numeroase „sclipiri” care traversează câmpul „vederii” noastre 
fără ca noi să o ştim sau fără ca să ştim ce facem cu ele — să devină 


1 LU II, 8 15, p. 389. „...o plăcere fără un lucru care să placă este de necon- 
ceput” — adaugă el la pagina următoare. 

150 Discuţia referitoare la datele sensibile trimite în cele din urmă la corpo- 
ralitate; senzațiile sunt „ale mele” şi aceasta face ca ele să confere trăirii 
intentionale caracterul de trăire efectivă. Prin intermediul lor corpului 
propriu dobândeşte o funcţiune deosebit de importantă în constituirea 
sensului. Tema aceasta va fi reluată la nivelul ontologiei formale în 
capitolul V. 

purtător de intentionalitate? Apartinänd unei trăiri globale, locul 
său este, aşa cum am văzut deja, prescris de esenţa acesteia. 

Această esenţă ( - a trăirii în sens fenomenologic) este aceea 
care îl inserează mereu într-o reţea de inactualitäti şi care îl face 
astfel să câştige locul său, „sensul” său. Invers, fără modul 
inactualitätii, fără câmpul pe care aceasta îl deschide şi-l hrăneşte, 
orice dat efectiv n-ar avea decât o viaţă efemeră, lipsită de sens. A 
trăi, aceasta înseamnă a se aduna, a îşi da o configuraţie, o 
structură, a se susţine reciproc. Trăirea, deci, este de neconceput, 
chiar intenabilă, fără acest arier-plan, fără acest orizont. A gândi 
fiinţa veritabilă a orizontului trăirii şi rolul pe care acesta îl are în 
comprehensiunea trăirii esențialmente intentionale este sarcina 
primă a fenomenologiei. 

Corelatia 


noetico-noematică 


Înclinaţia către studiul componentelor efective ale träirilor 
pure, a fost repede compensată printr-un studiu orientat 
prioritar asupra aspectului noematic. Reflectând asupra 
propriului său parcurs fenomenologic, Husserl descoperă 
una din structurile fenomenologiei pure: corelatia noetico- 
noematică. Cu aceasta, centrul de greutate al analizelor 
fenomenologice se mută înspre latura noematică. 


Nu fără o oarecare uimire declară Husserl că în „peregrinările 
sale fenomenologice” a ajuns la structuri care nu încetează să se 
ramifice din nou şi că „orice diferenţă ultimă în latura noematică 
trimite, pe plan eidetic, la diferenţe ultime în latura noetică”!. În 
mod natural, fenomenologia trebuie să cerceteze cele două feţe 
ale intentionalitätii, noetică şi noematicä, în ciuda tentatiei de 
început de a se limita la o analiză efectivă <reelle> a träirilor. 
Aceasta a dus la o observaţie care riscă să treacă nebăgată în 
seamă, dar care este de o importanţă excepţională. Husserl 


! Ideen |, p. 265. 

märturiseste cä, dacä punctul de vedere noetic era totusi cel al 
Cercetärilor logice, chiar in aceastä lucrare, sub consträngerea 
lucrurilor, el a trebuit să întreprindă analize noematice. Acestea 
erau în acel moment interpretate ca „indici revelatori ai struc- 
turilor noetice paralele”?. Tensiunea internă şi ambiguitatea care 
traversează Cercetările logice şi care au fost sursa unei mulţimi de 
interpretări divergente se resorb în recunoaşterea clară în Ideen I a 
„paralelismului esenţial” noetico-noematic. Este încă mai uimitor 
să citim în continuare că „ceea ce am luat ca fiind o analiză a 
actului, o analiză noetică, este în mod integral obţinut orien- 
tându-ne privirea către «vizatul ca atare»...”°. 

Această răsturnare continuă este cea care a permis punerea în 
deplină lumină a unei structuri fundamentale — corelatia noetico- 
noematică — care este deopotrivă aceea a trăirii si a lumii, căci 
libertatea pe care privirea o primeşte după suspendarea tezei 
naturale nu are ca rezultat o suită interminabilă şi confuză de 
răsturnări, ci dezvăluirea comuniunii dintre trăire şi obiect — 
obiectul său —, dintre eu şi lume, pe scurt, revelare a lumii ca si co- 
apartenenţă. 

Asupra acestui straniu „obiect”, care pare pâna la un punct a fi 
un lucru, dar care este deopotrivă acel ceva la care trăirea conşti- 
intei trimite, ne vom îndrepta atenţia în subcapitolul care urmează. 


I. Unitatea noemei 


Sensul noematic, luat in cea mai mare extensiune a sa, este 
marcat de o serie de non-coincidente pe fondul mentinerii coe- 


rentei şi unităţii sale. Noema este de fapt încrucişarea si supra- 


? Ideen I, p. 266, notä. 
3 Ideen |, p. 266. 

punerea - care pot merge în anumite cazuri limită până la con- 
fundare - a trei concepte sau trei fete ale noemei: 

(1) noema ca şi corelat punctual al actului şi deci ca şi aparență 
noematică singulară (acela sau celălalt dintre perceputuri, acela sau 
celălalt dintre judecaturi, ş.a.m.d); 

(2) noema ca şi „semnificatie” idealmente identică (semnificaţia 
„arbore” de exemplu); 

(3) noema ca şi obiect constituit (arborele din pădure). 

Să luăm în considerare mai întâi raportul dintre aparenţa 
noematică singulară şi „semnificatia” ideală. La început, Husserl 
gândeşte semnificaţia ideală a unei judecăţi ca fiind o esență de act 
care se individualizează în „materia” intentionala a fiecărui act de 
judecare5. În continuare, el se îndepărtează de această primă 
definiţie luând distanţă în raport cu demersul preponderent 
noetic pe care îl întâlnim în Cercetările logice. În a sa „teorie a 
semnificației” din 1908 Husserl reia conceptul noetic de 
semnificaţie şi îi adaugă ca şi corelat noematic conceptul „ontic” 
de semnificaţie. Semnificaţia noematică este determinată ca 
„spusul ca atare” 7 al unui enunţ, dat în reflexie şi distinct de 
„obiectul pur şi simplu”®. 


4 ÎL urmăm aici pe Rudolf Bernet, op. cit., p. 81. A elucida raportul pe care 
aceste trei componente îl întretin nu este, fără îndoială, un lucru uşor si 
Husserl însuşi pare câteodată să nu poată stăpâni pe de-a-ntregul jocul lor. 

51. RL, $31, dans RL, t. 1/1, Paris, P.U.F., 1961, p. 117-118. 

6 Ed. Husserl, Vorlesungen über Bedeutungslehre. Sommersemester 1908, Hua 
XXVI, Martinus Nijhoff, 1987. 

7 Hua XXVI, p. 28. 

8 Hua XXVI, p. 38: „Dacă, în opoziție cu un obiect pur si simplu, vorbim de 
obiect în modul în care el este semnificat sau gândit, atunci ... noi «vedem» 
...un mod de gândire ca atare. Si de aici iese un nou concept al semnifi- 
catiei, de care noi ținem cont când vorbim de «obiectualitate categorială» a 
enuntului considerat ... pentru a o distinge de obiectualitatea semnificată 

Cum se distinge de fapt semnificatia noematicä („catego- 
rialul”, cum o numeste Husserl) de ,obiectul pur si simplu”? 
Aceastä intrebare sugereazä cä cele douä ar putea fi confundate si 
identificate, ceea ce este greu de admis dupä precizärile care au 
fost fäcute mai sus si dupä luarea in consideratie a practicii 
efective a gändirii. Dar, este sigur cä cele douä se confundä si 
trebuie să o facă. Când ne îndreptăm atenţia spre un arbore sau 
când gândim un arbore - un arbore particular pe care l-am văzut 
sau l-am atins odată - , nu îl distingem de semnificaţia sa ideală, 
de această ,obiectualitate categorială” pe care Husserl o 
determină din punct de vedere gramatical ca „nominalizare”. (În 
acelaşi timp nu putem să gândim, să judecăm sau să valorizăm 
acest arbore în afara semnificației sale tot aşa cum, dacă am avea 
un contact fizic cu arborele realmente existent, dar fără ca acesta 
„să producă” o oarecare aparență noematică, fără judecare, 
percepere, fără a place sau a url etc., acest contact nu „înseamnă” 
nimic, cum avem obiceiul să spunem în mod curent). Nu vedem 
doi sau trei arbori, ci vedem, gândim, valorizăm un singur arbore 
de fiecare dată; avem de-a face cu o singură unitate sintetică care 
adăposteşte nu numai o simplă diversitate cantitativă - 
multiplicitatea aparentelor noematice, adică a arborilor percepuți, 
gândiţi, valorizati, etc., ci o diversitate calitativă: există într- 
adevăr trei „lumi” diferite care se încrucişează şi se întretaie şi 
care, într-un anume fel, se anulează reciproc, opunându-se uneia 
alteia. Este o prăpastie aproape de netrecut între arborele care 
arde şi semnificaţia sa ideală, care, în mod evident, nu poate să 
ardă. Această complexitate nu poate fi lămurită fără un ocol prin 


pur şi simplu”. A se vedea, de asemenea, comentariile lui Rudolf Bernet 
asupra rolului reflexiei în constituirea semnificației noematice, în R. Bernet, 
op. cit., p. 82 şi următoarele. 

noetic, căci această structură triadică pe care noi o prezentăm 
acum este de asemenea o noemă, un corelat al actului. Trebuie să 
existe, deci, „o nouă orientare a privirii”? care ar face ca 
obiectitatea despre care noi avem numai o conştiinţă implicită să 
devină obiectul despre care se vorbeşte. Este clar astfel că orice 
structură noematică are actul „inscris” în ea. 

O anumită conversie a privirii face posibilă desfăşurarea însăşi 
a noemei. „Dacă noi realizăm un act de semnificare, atunci noi 
vizăm obiectualitatea. Ceea ce vrea să spună că într-un sens noi 
vizăm obiectul pur şi simplu, într-un alt <sens> noi vizăm 
semnificaţia. Avem aici deci un fel de diplopie?”1 Chiar această 
„diplopie” este semnul cel mai manifest al distanţei, al non-coin- 
cidentei care subzistă în interiorul noemei. O distanţă pe care 
Husserl se grăbeşte să o minimizeze când scrie că „într-un act de 
semnificare obiectele nu sunt ceva «alături» de semnificaţii. Este 
evident că noi nu putem să ne adresăm obiectelor decât adre- 
sându-ne lor ca şi determinate de un fel sau altul, ca şi sesizate în 
modul semnificativ în constiintä”!!. Astfel, distanţa este transfor- 
mată în suprapunere şi o sinteză a identificării intră aici în joc. 

Dar este cu aceasta problema diplopiei rezolvată? Răspunsul 
nu poate fi decât negativ, căci diferența de natură între diferitele 
componente rămâne neatinsă. În orice moment privirea poate să 
se oprească asupra uneia sau alteia dintre componente, în timp ce 
celelalte rămân în umbră sau pur şi simplu se eclipsează, dispar. 
Derapajul platonizant sau naturalist este posibil în orice moment. 
Şi atunci căutarea sursei validității trebuie să reînceapă, iar 
viziunea dublă sau chiar triplă este restaurată. 


° Hua XXVI, p. 85. 
10 Hua XXVI, p. 48 (sublinierea ne aparține). 
11 Hua XXVI, p. 48. 

Noema nu are o unitate în sensul atitudinii naturale, desi ea 
are totusi una. Cum ni se prezintä aceastä unitate dupä reductie? 
Obiectul pur si simplu, obiectul realmente existent, trebuie el sä 
fie acela care ghideazä aceastä unificare a noemei? Firul unificärii 
conduce necesarmente la acesta? Ar trebui distins aici intre acel X 
comun si care traverseazä multiplicitätile noematice si unitatea 
globală a noemei — unitate care rezidă în extensiunea întreagă a 
multiplicitätilor sale. Din acest punct de vedere, „diplopia” de 
care Husserl vorbeşte nu se dovedeşte a fi un defect. Nu este 
vorba decât de această vedere stranie care, ea singură, poate plana 
deasupra câmpului transcendental plural fără a-l repozitiva, fără 
a ceda imediat „naivitätii transcendentale”. 


II. Dificultăţile unei analize noetice 


Pentru Husserl „obiectul” este mai degrabă un „X determi- 
nabil luat în sens noematic”!? şi aceasta controlează orientarea 
mecanismelor care operează în interiorul noemei luate în sens 
lărgit, ca noemă completă. Este vorba în aparenţă de o analiză 
pur noematică, în care privirea se concentează asupra a ceea ce 
este vizat într-un fel sau altul. Dar, o analiză mai atentă va arăta 
că situaţia se găseşte în întregime sub controlul componentei 
noetice şi, prin aceasta, al logicii. 

Husserl vede în interiorul fiecărei noeme „un conţinut în între- 
gime invariabil”", căci, scrie el, „tot ce este vizat are aspectul «său» 
obiectiv”14, În plus, el este convins că o descriere noematicä a 
acestui „quid”, a acestui „caracter obiectiv” este întotdeauna 
posibilă cu ajutorul unui „sistem închis de «predicate» ... formale 


12 Ideen I, 8131. 
13 Ideen I, p. 270. Husserl subliniază. 
H Ibidem. 

sau materiale, efectiv determinate sau chiar lăsate «indetermi- 
nate» (vizate «in gol»); aceste predicate, considerate în semnificația 
lor modificată, determină «conţinutul» acestui nucleu obiectiv al 
noemei care este aici pus în discuţie” 15. Că putem lipi predicate 
unui lucru, nu importă care, aceasta este evident şi chiar banal, cu 
atât mai mult cu cât este vorba de predicate care pot fi 
„indeterminate”. Dar aceasta nu trebuie să mascheze problema 
de fond care se referă la posibilitatea înseşi a descrierii acestui 
conţinut pretins obiectiv fără a cădea din nou pur şi simplu în 
atitudinea naturală. O atare problemă ar trebui fără îndoială să 
facă obiectul unei preocupări mult mai precise şi, în opinia 
noastră, modelul judecății — luat aici ca exemplu privilegiat - nu 
este lipsit de defecte, căci el riscă să fie în dezacord cu domeniul 
analizat. Husserl a trebuit să întrevadă această problemă lăsând 
uşa deschisă unei predicati „în gol”, un gol care - el explică 
aceasta într-o notă de subsol — „nu trebuie să fie confundat cu 
vidul intuitiv, cu vidul reprezentării confuze” 16. 

Această notă demonstrează, de asemenea, imposibilitatea unei 
descrieri efective, sensibile, a acestui „obiectiv” care „traver- 
sează” noema, faptul că îi aplicăm de facto o descriere logică în 
sensul în care el este interpretat ca subiect logic, ca subiect al 
predicatiei. De această dată intervenția noeticului nu vine să 
lămurească structura intimă a noemei; ea o converteste pur şi simplu. 

„Dar predicatele sunt predicate ale «ceva»”, acest ceva „este 
centrul unificator despre care noi am vorbit mai sus”!. Concluzia 
lui Husserl este precisă: „în orice noemă rezidă un pur «ceva 
obiectiv» care este centrul său unificator”'®. Dar, acest „centru”, 


15 Ibidem. Husserl subliniază. 
16 Ibidem. 

17 Ideen I, 8131, p. 270. 

18 Ideen I, p. 272. 

infätisat în această manieră!”, nu este decât o abstracţie logică, un 
„suport” (ghilimelele aparţin lui Husserl) care este vid. Dacă 
aceasta este corect, atunci cum ar putea „conţinutul obiectiv” să 
fie cu adevărat obiectiv?; cum ar efectua el mediatia cu obiectul 
realmente existent, acela care este în faţa noastră? (Dacă nu pe baza 
presupozitiei că realitatea ar fi, în natura sa intimă, logică, ceea ce 
ar contrazice principiille fundamentale ale fenomenologiei). 
Centrul unificator este un concept de ordinul semnificației. El 
aparţine mai degrabă stratului ideal al noemei şi nu stratului în 
care obiectul se dă el însuşi. Ca atare, el îşi interzice orice posibili- 
tate de a se transcende spre obiectul efectiv dat; mişcarea sa de 
transcendentä va fi, din contră, spre straturile „superioare”. 
Problema transcendentei obiectului nu-şi găseşte deci o soluţie 
noetică. Aceasta constă în simpla posibilitate a privirii de a se 
dirija spre o multiplicitate şi de a o „su-pune” dintr-o singură 
mişcare. O asemenea privire lasă neatins ,continutul” pe care îl 
închide. Enigma transcendentei este de rezolvat într-o analiză 
care să îi fie specifică, adică într-o analiză în care obiectul se 
dispensează de legăturile ce-i sunt impuse de către o viziune 
teoretică unificatoare şi sintetizantă?. Nu există nici un motiv să 
ne conducem aici „după regula adecvării pure” 21. Înainte ca 
Husserl să cadă sub dominaţia unei atare metodologii, el ajunge 
să ne furnizeze o schiţă a unei analize care dă dreptate obiectului. 
El remarcă atunci că acest „punct de joncțiune” sau „«suport» de 
predicate” „nu este în nici un fel unitatea lor în sensul în care 


» Vezi cap. V, subcapitolul V al acestei lucrări. 

20 O cercetare în acest sens se găseşte la Paul Janssen, Darstellung und Gegenstand 
— Über NotWendigkeit und UnMôglichkeit verbindlichen Sprechens in der 
Philosophie, in Paul Janssen et al., Philosophie der UnVerbindlichkeit. Einführungen 
in ein ausstehendes Denken, Würzburg, Könighausen&Neumann, 1995, pp. 
11-120. 

21 Ideen I, p. 271. 

numim unitate un complex oarecare, o legătură oarecare de 
predicate”2. Trebuie deci să îl distingem de aceste predicate, chiar 
dacă nu putem să îl separăm de ele, căci acestea sunt predicatele 
sale, „de negândit fără el şi totuşi susceptibile de a fi distinse de el 
… Şi vizate ca atare ...”?. 

Obiectul intentional, vizat de conştiinţă, nu încetează deci să 
se derobeze, să se „apere”. Nu există privire care să poată să îl 
dezvăluie complet. Eschiva sa ia forma acestui „a se da altfel”, 
forma bogăției — care este aceea a lumii efective — şi nu forma 
simplificării şi a identităţii - care este aceea a logicii. Mişcarea sa, 
care, văzută dinspre el, este o mişcare de punere în retragere în 
raport cu sine (a aceluia care era vizat idealiter) împinge conştiinţa 
să reacționeze şi să se pună în urmărirea lui sintetică într-un mars 
continuu şi aparent infinit. Aceasta nu vrea să spună totuşi că nu 
ar putea să existe o sinteză a conştiinţei care l-ar capta totalmente 
şi în mod irevocabil. El, pretinsul identic, începe să se schimbe şi 
caracterul său schimbător este o pulsiune, o creştere şi o 
degenerescentä, care fac ca el să aibă propria sa viaţă. De aceea 
numai o descriere prioritar noematică ar putea să îi fie aplicată. 


III. Critica realistă a noemei (J. Daubert) 


Una din primele critici ale conceptului husserlian de noemă 
vine din partea fenomenologilor de la Minchen. Johannes 
Daubert, de exemplu, scria în manuscrisele sale”: „Eu nu pot să 


2 Ibidem. 

23 Ideen I, p. 270-271. 

+ Din nefericire, textele lui Daubert nu au putut fi încă publicate. Ele se află 
actualmente la Staatsbibliothek din Miinchen şi aşteaptă să fie descifrate. 
Noi utilizăm mai cu seamă studiul lui Karl Schuhmann Husserl’s Concept 
of Noema: A Daubertian Critique, din „Topoi”, 8, 1, 1989, p. 53-61, care pre- 
zintă largi extrase ale manuscriselor lui Daubert. Se înţelege că preluăm şi 
paginatia manuscriselor pe care acesta o indică. 

suspend obiectul, cäci interesele dirijate spre obiect sunt esentiale 
pentru un act” (56 v). Din perspectiva sa, perceptia nu este 
esentialä pentru ca lucrul sä existe; în schimb lucrurile existente 
sunt esentiale pentru perceptie. Astfel, ,realitatea este de cäutat 
in relatia cea mai elementarä a corpului meu cu un lucru 
exterior” (74 v). Pentru Daubert, tot asa ca si pentru Gurwitsch, 
ideea unui ego pur este intenabilă. Totuşi, el acceptă în principiu o 
structură de forma ego-cogito-cogitata. 

Ne dăm seama că ceea ce este problematic, potrivit lui Daubert, 
este statutul noeticului. Noesele au rolul de a lega împreună 
diferitele tipuri de conştiinţă şi de a păstra astfel într-o conştiinţă 
intentionalä tot ceea ce este conţinut şi revelat în sesizarea actuală 
imediată. Daubert schimbă de aceea sensul termenului „noesă” şi 
propune, în locul său, pe acela de „a-sta-pentru” <Dafürhalten>*: 
„În întreaga experienţă intentionalä şi în percepţie se derulează o 
aprehensiune intentionalä şi aceasta este cea care este pre-datä în 
sensul propriu al termenului” (8 r). Sfera noeticä, cu ale sale 
„aprehensiuni”, cu saturärile lor intuitive, cu poziţiile si 
neutralizările lor, este fără nici o îndoială eliberată de presupozitii 
privind realitatea, „dar, pornind de aici, nu câştigăm deloc un 
acces la lucrul real” (10 r). 

Perspectiva noetică a Ideen este răsturnată de către Daubert in 
sensul că obiectul este acela care serveşte drept normă pentru 
toate aprehendările corespunzătoare: „O aprehendare, în confor- 
mitate cu sensul său, cere ca ceva să fie normă <massgebend> în 
raport cu el; ceva care, la rându-i, nu poate să fie o altă 
aprehendare” (10 r). În această perspectivă, noema, ca şi corelat al 
activităţii noetice, este rezultatul unei sesizări adecvate si 


235 Karl Schuhmann foloseşte în engleză termenul „holding”. Pentru a păstra 
fluenta frazei, noi vom utiliza câteodată termenul „aprehendare”. 

încununate de succes; esenței noemei îi aparţine obiectul (în 
sensul de obiect pur şi simplu), noema nefiind altceva decât 
simpla aprehensiune a obiectului, care, înțeles în acest fel, „este 
imanent noemei si nu poate să fie pus între paranteze” (147 r). 
Realitatea sa nu poate să fie un caracter noematic al percepţiei 
noastre% şi, aşa cum noemata nu sunt la sine în sfera conştiinţei 
actuale şi imediate, noesele nu sunt nici ele în acest fel: ceva pe 
deplin prezent „nu are nici un fel de noemă” (17 v)”. Această 
obiectie răspunde tezei lui Husserl potrivit căreia obiectul poate fi 
reprezentat prin sensul noematic?. 

Dar critica daubertiană nu se opreşte aici; el ia în considerare 
de asemenea ideea husserliană a unui X comun care este deter- 
minat printr-o multiplicitate de sensuri noematice”. Acestei idei 
Daubert i se opune arătând că: 

(1) obiectele nu pot fi determinate totalmente arbitrar şi că cea 
ce serveşte aici drept standard nu este armonia mutuală a 
noemata, ci obiectul el însuşi%. 

(2) conceptul husserlian de Abschattungen (schiţe, adumbrări, 
profile) presupune că lucrurile sunt cumva „Idei” kantiene, ceea ce 
ar conduce la disoluția lucrurilor-unitäti ale vieţii cotidiene (65 r). 

(3) Husserl nu ne furnizează o descriere adecvată a experienţei 
noastre a lucrului real: „Exact ceea ce percep şi ceea ce îmi este 


% „Este sigur că noi nu înţelegem printr-un lucru o posibilitate a percepţiei 
[o simplă posibilitate]” (9 r), precizează Daubert. 

27 Dacă ni se permite un joc de cuvinte, am adăuga: „nu are nici o noimă” (de 
altfel, cuvântul românesc „noimă” provine tot din limba greacă — greaca 
nouă, desigur -), adică nu are nici un sens, căci acesta din urma presupune 
invariabil cel putin o arie de non-prezentä. 

28 Ideen I, p. 214. 

> Ideen I, p. 273 şi urm. 

% „Este problema mea sä aprehendez un obiect într-un fel sau altul, dar 
obiectul este acela care fixează limitele aprehensiunii” (138 v); obiectul 
autorizează chiar libertatea mea de aprehensiune. 

dat în perceptie este real si are locul säu în realitate; el are o 
structurä chimicä, el arde etc. Nu existä nimic in spatele lui” (143 
r). A fi real, este o proprietate constitutivă a lucrului, şi nu o 
proprietate regulatoare a acestuia. 

Supozitia principală a lui Daubert este că percepţia nu ar 
putea în nici un fel să ne dea ceva sigur dacă nu ar fi o apre- 
hensiune conştientă imediată şi actuală sau, cu alte cuvinte, o 
saturare cu un conţinut obiectiv. Astfel, este imposibil să consi- 
deräm noemele ca având propriul lor mod de a fi şi ca fiind 
separate de obiectele la care se referă. A înrădăcina noemele în 
solul noeselor - care, luate în ele însele, nu există — nu contribuie 
deloc la o soluţie mai bună. Sensul percepţiei nu poate să fie 
separat de obiectul el însuşi. 

Karl Schuhmann si Barry Smith?! arată că, pentru Daubert, 
conştiinţă <awareness> directă a realităţii este oprerantă chiar şi în 
aceea epoché fenomenologică, iar contactul direct cu realitatea, 
care distruge orice pretinsă suspendare a lumii, face imposibilă 
dobândirea unei descrieri „pure” a conştiinţei „absolute”. „Fără o 
relitate persistentă nici o cunoaştere nu ar fi în vreun fel posibilă” 
- scrie Daubert la fila 19v - , nici măcar aceea care ar face posibilă 
elucidarea fenomenologică a conştiinţei. Daubert respinge idea 
lui Husserl că fenomenologia operează în mod exclusiv în „acte 
de reflexie” adică în „acte de ordinul doi”, fiindcă „nu se poate 
deriva o realitate din pura conştiinţă” (16r). 

Este sigur că realismul”? lui Daubert ar merita o dezbatere mai 
atentă, cu atât mai mult cu cât el se referă în mod explicit la 


31 Karl Schuhmann and Barry Smith, Johannes Daubert vs. Husserl 's Ideas I, în 
„Review of Metaphysics”, 39 (1985), 763-93. 

32 Poziţia realistă a lui J. Daubert nu era singulară în epocă. Printre criticii 
„idealismului” husserlian se numărau Hedwig Conrad-Martius (Zur 
Ontologie und Erscheinungslehre der realen Aussenwelt), Martin Heidegger 

concepte forjate de Husserl in Ideen I si, acordänd un loc eminent 
intuitiei, are acelasi punct de plecare ca si fenomenologia 
husserlianä. In ciuda insuficientei surselor de informare privind 
opera lui Johannes Daubert, vom incerca, avänd in vedere 
acuitatea si actualitatea criticilor sale, sa luäm in considerare 
opiniile sale si sä tragem de aici concluziile care privesc statutul 
noematicului. 

Un răspuns rapid ar consta în a spune că obiectul real, lucrul 
extern despre care vorbeşte el în Ms. 74 v, nu este altceva decât o 
construcţie ideală, dar această cale ne-ar îndrepta spre o veche 
controversă (idealism versus realism) în raport cu care fenome- 
nologia se prezintă uneori ca o alternativă (o „a treia cale”, se 
spune câteodată). Noema completă — noematicul ar fi un termen 
mai potrivit — nu este nici lucrul real transcendent, nici pura şi 
evanescenta formaţiune arbitrară de sens, ci „spatiul” în care ego-ul 
- putin importă aici dacă el este pur sau nu - se mişcă; el nu 
rămâne, alfel spus, „lipit” şi „fixat” lucrului dat printr-o aprehen- 
siune imediată. Realismul intuitivist al lui Daubert nu explică în 
ce fel acest ego poate să ia o „distantä” în raport cu lucrurile si 
chiar în raport cu sine însuşi, adică în raport cu trăirile sale 
punctuale. Când scrie că obiectul este acela care prescrie 
libertatea subiectului care percepe, el revelează, după părerea 
noastră, un fapt esenţial asupra căruia orice analiză corelationalä 
trebuie să se oprească. Obiectul despre care vorbeşte el aici este 
obiectul redus — nu în sensul unei oarecare reductii idealiste, ci a 
unei reductii „ontologice”, la capătul căreia noi accedem nu la un 


(Sein und Zeit), Theodor Celms (Der phänomenologische Idealismus Husserls, 
1928), Ingarden (Bemerkungen zum Problem Idealismus-Realismus, publicat 
in Husserl-Festschrift din 1929) si Aron Gurwitsch cu a sa Phänomenologie 
der Thematik und des reinen Ich (1929), in „Psychologische Forschung” din 
Berlin (revista psihologilor gestaltistişti). Am mai putea adăuga aici şi 
lucrarea lui Gustav Shpet Erscheinung und Sinn (1914). 

presupus subiect transcendental generator de lume, ci la o 
structură relationala având forma lui „a-fi-in-lume”. 

Din punctul de vedere al fenomenologiei, analizele lui Daubert 
şi altele de acest tip nu trebuie să fie respinse sau pur şi simplu 
contestate — ele trebuie dimpotrivă să fie integrate în demersul 
fenomenologic. Să nu uităm că o bună parte dintre analizele 
husserliene sunt efectuate într-o atitudine pre-fenomenologică, 
cumva „naivă”; ceea ce contează este ca ele să fie intrinseci, adică 
lipsite de presupozitii şi să se deruleze în mod liber, fără antici- 
pări grăbite în ce priveşte rezultatul lor, lăsând loc pentru 
neaşteptat şi pentru transcendent. În toate analizele asupra per- 
ceptiei Husserl acceptă ceea ce se prezintă ca ceva suplimentar, ca 
un exces, fără ca acesta să fie exclusiv de natură ideală. Ce se 
observă mai dificil este că, sub titlul de „noemă” sau de „noe- 
matic”, Husserl nu desemnează o simplă „parte a structurii orga- 
nizate a experienţei noastre care străpunge <pertains to> spre 
obiectul experimentat <experienced>"%, ci structura (si posibili- 
tatea) însăşi a străpungerii. 


IV. Corelatia noetico-noematică 


Una dintre cele mai surprinzătoare afirmaţii ale lui Husserl 
este aceea că „nu am realizat aproape nimic când ne mulțumim 
să spunem şi să sesizăm cu evidenţă că orice reprezentare se 
raportează la un reprezentat, că orice judecată se raportează la un 
judecat etc...”%. Ideea de intentionalitate, oricât de importantă ar 
putea fi ea - şi Husserl subliniază aceasta de fiecare dată când 


apare ocazia -, nu înseamnă încă nimic (sau aproape nimic) 


3 Lenore Langsdorf, The Noema as Intentional Entity: A Critique of Føllesdal, în 
„The Review of Metaphysics”, 37, 1984. 
3 Ideen I, p. 179. 

pentru fenomenologie. Reluând evidențele logicii, ale teoriei 
cunoaşterii, ale eticii etc. şi spunând pur şi simplu că ele tin de 
esenţa intentionalitätii nu înseamnă în nici un fel că noi ne-am fi 
apropiat de domeniul fenomenologiei. Husserl ne avertizează că 
intentionalitatea poate cu uşurinţă să devină un slogan, o expre- 
sie vidă. Or, una dintre sarcinile pe care el o asignează fenomeno- 
logiei pure este de a „face să iasă la iveală ingerinta neobservată a 
intentiilor verbale vide” si de a „elimine erorile care pot să inter- 
vină aici”® cu această ocazie. 

Soluţia la impasurile şi la falsele piste spre care neintelegerea 
intentionalitätii poate conduce constă în a ne hotărâ „să sesizăm 
trăirea intentionalä, de exemplu trăirea perceptivä, cu esenţa care 
îi aparţine în mod propriu acestei trăiri ca atare”%, În loc de a trăi 
în percepţie de o manieră unilaterală, îndreptându-ne exclusiv 
spre perceput, trebuie „să ne întoarcem privirea spre faptul de a 
percepe sau spre proprietăţile care caracterizează modul în care 
perceputul se dä. "3. Pericolului evocat al re-mundanizării 
domeniului propriu al fenomenologiei transcendentale i se opune 
exerciţiul constant al unei analize fenomenologice alternante, o 
analiză care este capabilă să facă manifeste toate componentele 
trăirii intentionale, toate aspectele sale, toate fețele sale, astfel ca 
să determine în mod eidetic conexiunile şi raporturile lor. Unei 
asemenea sarcini singură ideea de corelaţie noetico-noematică 
poate să-i răspundă. 

Evoluţia temei începe — pare-se — foarte devreme si ia forma 
unei corelaţii între unitatea ştiinţelor şi cea a domeniilor lor. În a 
V-a Cercetare logică Husserl înfăţişează această temă ca şi corelatia 


3 Ideen I, p. 180. 
36 Ibidem. 
37 Ibidem. 

intre obiectul experientei si modurile sale de donare. Forjatä in 
cadrele teoriei cunoaşterii, corelatia noetico-noematică le depä- 
şeşte progresiv. Astfel, în lecţiile asupra teoriei semnificației din 
1908 putem întâlni ideea unei corelaţii pure între semnificaţia 
„fenologică” a obiectului-asupra-căruia... <Gegenstand-woriiber> şi 
semnificaţia onticä (,fenomenologicä”)#. Fenomenologia fondată 
pe reductie — căci după părerea noastră, numai în cadrele acesteia 
ideea de corelaţie îşi găseşte solul său propriu — se defineşte încă 
de la început (1908) ca privilegiind aspectul „obiectiv”. Ea va trăi 
continuu în balansarea între cei doi poli, fără ca unul să-l anuleze 
pe celălalt. Ideea de corelaţie urmează ca o umbră fiecare linie de 
demarcaţie pe care analiza poate să o pună în evidenţă (astfel, 
ideea de corelaţie apare şi între obiectualitätile categoriale si 
obiectualitätile pur şi simplu) în aşa manieră că prioritatea va fi 
acordată explicit relaţiei şi nu polilor săi”. 


V. Intentionalitatea văzută în cadre corelationale 


În cursul său din 1908, Husserl concepe corelatia mai degrabă 
ca o corelaţie ontico-noetică. El consideră, de exemplu, că semni- 
ficatia (conceptul ontic de semnificaţie) trebuie să fie anterior în 
raport cu cel fenologic, căci el este acela în raport cu care noi ne 
orientăm. Suntem în mod natural indreptati către el, în timp ce 
conceptul fenologic este obţinut în reflexia asupra actului şi nu 
asupra obiectului. Dând prioritate evidentă obiectelor ontice, 
Husserl încearcă să conceapă un raport non-mediat cu lucrurile — 


3 VB, cap. II. Noi urmăm aici partial consideratiile făcute de W. Miskiewicz 
în studiul său Le sphiinx de la connaissance: Husserl et l'enigme de l’a priori 
corrélationnel, în „Revue de métaphysique et morale, 99, 3, 1994, p. 345-364. 

% O fenomenologie explicită ale relaţiei este dezvoltată de Levinas în Le temps 
et l’autre, Paris, P. U.F., 1979 şi De l'existence à l'existant, Paris, Vrin, 1984. 

de aceea el nu vorbeste de noemä“, desi termenul exista deja. 
Dacä in 1908 Husserl acorda prioritate obiectului ontic (fenome- 
nologic) si fonda astfel posibilitatea cercetärilor asupra vietii pre- 
reflexive, ideea sa cä semnificatia idealä este rezultatul unei ope- 
ratii in reflexie asupra actului de semnificare il conducea la a 
rästurna polii mentionati in favoarea a ceea ce el va numi in 
continuare polul „noetic”. Corelatia devine internä, intrinsecä, 
transcendenta este acum de obtinut, de constituit. Astfel, corelatia 
ca şi corelaţie a lumii se şterge şi lasă locul său unei corelaţii care 
pare să fie mai degrabă o corelaţie a gândirii. Dar, niciodată 
corelatia lumii nu va părăsi totalmente scena atâta timp cât 
reductia va fi încă efectuată, într-o manieră explicită sau numai 
implicită. Căci, dacă este adevărat că noi trăim lumea obiectuali- 
tăţilor categoriale, este adevărat de asemenea că noi trăim în 
lumea obiectelor pur şi simplu. Cercetarea întreprinsă în cursul 
din 1908 asupra obiectualitätilor categoriale interzicea de fapt să 
concepem o relaţie strictă şi punctuală cu obiectele singulare. 
Relaţia fenomenologică (ontică) trebuia să fie „intermediată”. De 
aceea, corelatia noetico-noematicä devine centrală pentru 
fenomenologie. „Prima străfulgerare a acestui a priori corelational 
universal al obiectualitätii experienţei şi a modurilor sale de 
donare (în timp ce eu lucram la Cercetările mele logice, în jurul 
anului 1898), m-a impresionat atât de profund că după aceea 
lucrul întregii mele vieţi a fost dominat de această sarcină a 
elaborării a priori-ului corelational”*. 

Corelatia noetico-noematică are avantajul că este operantă 
numai între tipul (eidetic) al actului şi corelatul său, care este, la 
rându-i, un corelat eidetic şi nu un corelat punctual, un obiect 
determinat în mod riguros, aici şi acum. O analiză conjugată a 


4 W, Miskiewicz, op. cit., p. 359. 
#1 Krisis, p. 189 a traducerii franceze. 

träirii (respectiv a fenomenului) si a semnificatiei ne-ar aräta cä 
actele punctuale nu au in mod efectiv corelat. Pe de altä parte, o 
simplä secventä act - corelat este prea putin pentru ca ea sä poatä 
dezvolta functiunea de orientare pe care Husserl o atribuie noema- 
ticului. Pentru ca fenomenul sä fie realmente o intälnire a obiec- 
tului în lume, trebuie să facem un ocol prin noematic, prin corela- 
tul eidos-ului actului, dotat cu un orizont al lumii şi cu un sistem 
de trimiteri intentionale care îl protejează de pericolul prăbuşirii 
în pura şi oarba punctualitate a „ceva obiectiv”. Aceasta nu vrea 
să spună că obiectul ar trebui să îşi piardă bogăţia sa, complexi- 
tatea şi profunzimea sa fără de care el nu ar mai fi obiect al lumii; 
acela cu care noi avem de a face în corelatia noetico-noematică nu 
este totuşi un simulacru de obiect, ci obiectul autentic, dotat cu 
toţi posibilii săi şi tocmai unul dintre aceşti posibili este acela de a 
fi obiect [al lumii/# al conştiinţei. 

Intentionalitatea husserliană, prezentată în mod prioritar dar 
nu exclusiv din punct de vedere noetic, închide în ea mai multe 
posibilităţi. De aceea analizele descriptive concrete reuşesc să 
depăşească limitele pe care sistematica husserliană le-a impus şi 
să deschidă spre ceva nou. Husserl a ales - si Patoëka o arată în 
mod magistral — „să urmeze mai degrabă calea marelui sistem 
care se deschide odată cu tema corelationalä. Înainte de toate, aşa 
cum am văzut, un imens câmp de legi eidetice care determină 
raportul între constelatiile tipice ale actelor intentionale sintetice, 
pe de o parte, şi obiectualitätile tipice care apar aici, pe de alta, 
care se arată în indici, ilustrări intuitive sau ca şi prezente în 


* Barele oblice nu vor să spună nimic altceva decât că „lume” şi „constiintä” 
ca predicate sunt finalmente interşanjabile si că, prin urmare, formidabila 
diferenţă care apare între ele la nivelul consituirii, ca rezulat, dar si ca 
premisă a acesteia, nu este decât o denivelare a câmpului fenomenologic 
pur. 

persoană. Filosoful vede astfel apărând sub ochii săi vasta 
tematică a «constituirii», a instituirii, a manifestării legale a 
tuturor obiectualitätilor posibile în derulările lor subiective care 
nu primesc decât în acest proces semnificaţia care le este proprie 
ca aceea în care se realizează claritatea, descoperirea lucrurilor, 
accesul la fiind, contactul în general. Numai aici, pe acest teren 
care este în întregime orientat, îndreptat spre..., şi, în acest sens, 
intentional (ceea ce nu este spus voluntar sau deliberat), putem 
elucida enigma sensului şi a semnificației, a conexiunilor interne a 
ceea ce este, a legăturii interne şi a trimiterilor reciproce”. 

A căuta posibilii fenomenologiei husserliene, aşa cum ne 
propunem noi, semnifică nu numai recunoaşterea importanţei şi 
eficienţei acestui „instrument” care este sistemul corelatiei 
noetico-noematice, ci mai ales a-l pune întotdeauna la proba 
descrierilor fenomenologice lipsite de orice presupozitie care ar 
putea compromite puritatea lor, caracterul lor intrinsec. 


% J. Patočka, Introduction à la phénoménologie de Husserl, Grenoble, Editions 
Jérôme Millon, 1992, p. 89. 

Sfera noematică 


Am plecat de la premisa că nu putem explicita sensul con- 
ceptului husserlian de „noemă” dinafara lui. Noema, prezen- 
tată de regulă ca simplu corelat al actului, se dovedeşte a fi o 
structură complexă, autoconstituantă. Analizele de mai jos 
nu fac decât să delimiteze sfera noematică în raport cu 
domenii precum cele ale semnificației - pornind de la care 
noema este obtinută -, obiectualitätii, idealitätii sau percep- 
capitolului ne dirijăm atenţia asupra „nucleului noematic” 
(analizat din perspectiva functiunii sale) şi, în continuare, 
asupra seriilor de modificări intentionale şia rezultatului lor 
final: noema completă. Cuplul conceptual centru - periferie 
ne oferă platforma formal-ontologică necesară investigaţiilor 
noastre. 


u 


Termenul de „sferä (onto-)noematicä” apare la Husserl o 


singură datä!; el este utilizat în schimn de Jan Patocka într-o serie 


de texte care schiteazä o fenomenologie „a-subiectivä”. Acesta 


nota că „este imposibil să înţelegem cum ceva ca «sfera noema- 


tică», acel «vis-à-vis» «devine» sau «se constituie»; aceasta nu se 


1 După cunoştinţa noastră, se înțelege. Ne referim aici la CM, 861. 

poate explica pornind de la subiectivitate; subiectivitatea nu este 
corelatul acesteia, ea apare la fel ca restul fiindurilor”?. Patoëka se 
intreabä in continuare: „Dacä un plan noematic este posibil, un 
vis-a-vis al subiectivitatii care nu se lasä explicat pornind de la 
aceasta, de ce nu ar putea fi el, ca să zicem aşa, autoconsistent?”? 
Într-un alt manuscris, datat din anii '70, Patočka scria, într-o 
manieră aproape ermetică, dar decisivă pentru turnura actuală a 
fenomenologiei: „Obiectul în original, dar în plenitudinea caracte- 
relor sale de a fi şi de a se da. Purtat la Husserl prin actele subiec- 
tive putând fi sesizate în reflexie <...> Dar, pentru Husserl, ca 
pentru Heidegger, celălalt ( - noi subliniem) aspect este cel care 
«constituie» transcendenta obiectului ca atare — pentru Husserl în 
raport cu sfera noeticä, pentru Heidegger în raport cu „das Offene”, 
deschisul, sfera posibilităților manifestabilitätii în general”. 

În această dimensiune de deschidere ca dimensiune a manifes- 
tării, dar şi în intenţia de a rămâne în mod consecvent în preajma 
fiindului, de a nu îl explica prin altceva, de a respecta, altfel spus, 
principiul monist al fenomenalizării, vom conduce analizele care 
urmează şi care îşi propun să schiteze aliniamentele unei 
fenomenologii „noematice”. 


? Jan Patoëka, Ms. 5E/15 [Corps, possibilités, monde, champ d'apparition], în Jan 
Patocka, Papiers phénoménologiques, texte établi et traduit de l'allemand et 
du tchèque par Erika Abrams, Grenoble, Editions Jérôme Millon, 199, p. 
129. 

3 Ibidem (Patocka subliniazä). 

+ Ms. 17d La sphère noématique et l’ouvert, in J. Patočka, op. cit., p. 270-272. 
Pentru mai multä precizie in ceea ce priveste pozitia lui Patoëka, notäm cä 
el considerä cä Heidegger este cel care „in revansä vede cä existä ceva 
radical nou, esentialmente insesizabil în «evidenţă», care implică si 
retragerea, şi dezvăluirea, care scoate din retragere, <implică> deci istoria, 
devenirea, şi aceasta într-un «timp» care nu are nimic comun cu timpul 
obiectiv” (op. cit., p. 270-271). 


140 


Aparentä si sens. La încrucisarea dintre constituire si manifestare 


I. Noemä şi semnificaţie 


A cerceta raportul între noemă şi semnificaţie” presupune nu 
numai o coborâre în „istoria” şi cumva in „laboratorul” 
fenomenologiei, ci deopotrivă scoaterea în relief a semnificabilitätii 
ca dimensiune originară şi proprie a noematicului. Perspectiva 
noematică, pe care noi încercăm să o circumscriem în ansamblul 
analizelor fenomenologice, este legată în mod intim de idealitatea 
şi de intentionalitatea semnificației, înfăţişate ca o unitate opusă 
momentelor „fugitive” ale actelor corespunzătoare. Idealitatea se 
arată astfel ca una dintre dimensiunile fenomenologice ale 

O analiză centrată asupra Cercetärilor logice şi asupra prele- 
gerilor din 1908 asupra teoriei semnificației ne va pune în contact 
cu principalele coordonate ale fenomenologiei husserliene de 
dinainte de Ideen: medialitatea sensului, cunoaşterea ca raport 
privilegiat cu transcendenta, unitatea semnificației, raportul între 
formalizare si signitivitate şi o teorie particulară a judecății care 
serveşte de fir conducător. Acestea sunt deopotrivă şi „ingredien- 
tele” unei concepţii originale asupra semnificației care se vor topi 
în perioada Ideen într-o fenomenologie a noematicului. 

Cercetările logice sunt orientate în mod decisiv spre semnifica- 
tiile ideale autonomizate în raport cu lucrurile şi cu limbajul, 
văzute ca nişte „în-sine” care se vor constitui în noua etapă 


5 Pentru o prezentare generală a conceptului de semnificaţie şi a raporturilor 
lui cu alte concepte centrale a le semioticii în cadrele filosofiei moderne a 
limbajului (deci si din perspectivă fenomenologică), vezi Alexandrru Boboc, 
Limbaj şi ontologie. Semiotica şi filosofia modernă a limbajului, Bucureşti, 
Editura didactică şi pedagogică, 1997, precum şi antologia Semiotică şi 
filosofie. Texte de referință, Bucureşti, Editura didactică şi pedagogică, 1998. 

reprezentatä de Ideen ca si un schelet invizibil pentru noemele 
încărcate de o „materie” perceptivă — sensul devine astfel sens al 
lumii. Este vorba aici de o anumită medialitate a sensului (Frege 
vorbea de un „al treilea domeniu”) — un concept deosebit de 
problematic, căci el pare să trimită în linie dreaptă la o concepţie 
metafizică (pre-fenomenologică deci) a unei „realitäti” dedublate, 
dincolo de limbaj şi de gândire, a unui ceva ca un „sens” sau o 
semnificaţie. O atare interpretare, fără îndoială periculoasă din 
punctul de vedere al fenomenologiei, a fost respinsă chiar în 
cadrele fenomenologiei considerate în mod curent ca „naivă”, a 
primei Cercetări logice, unde Husserl se opune distinctiei obişnuite 
între „expresie potrivit feţei sale fizice (semnul sensibil, 
complexul fonic, articulat, semnul scris pe hârtie etc.)” şi ceea ce 
„numim sens <Sinn> sau semnificație <Bedeutung> a expresiei” 6. 
Semnificaţia despre care vorbeşte Husserl este departe de a fi 
„O anumită sumă de trăiri psihice...”7, deşi trebuie să vorbim de 
„acte conferind semnificaţia”. În nici un fel trăirile psihice (mai 
exact: trăirile într-o perspectivă naturală, psihologică) nu trebuie 
să fie confundate cu conceptul fenomenologic de acts; actul este 
trăirea intentionalä şi a-l trata ca pe un în-sine i-ar anula tocmai 
acel „dincolo de sine” care îi este constitutiv. În virtutea acestor 
acte care conferă semnificaţie, „expresia este mai mult decât un 
simplu fenomen sonor. Ea vizează <meint> ceva, şi, vizându-l, ea 
se raportează la ceva obiectiv”?. Intentionalitate şi significativitate 
merg împreună încă de la început. Raportul strâns al acestor 
două concepte majore ale fenomenologiei husserliene este clar 


6 LU, 86, Hua XIX/1, p. 38; trad. fr. I.RL, RL, I/1, p. 36-37. 

7 Ibidem. 

8 Vezi în acest sens capitolul al III-lea din prezenta lucrare. 
° L.LU, 89, Hua XIX/1, p. 44; trad. fr. RL I1/1, p. 43. 

explicitat de P. Ricoeur, după care conceptul logic (fregean) de 
semnificaţie ar fi acela care a permis să se evite o interpretare 
idealistă a reductiei si a intentionalitätii: „Astfel, urcând la sensul 
non-idealist al reductiei, înseamnă să rămânem fideli descoperirii 
majore a ercetärilor logice, anume că noţiunea logică de 
semnificaţie — aceea pe care Frege, de exemplu, o introdusese — se 
decupează pe o noţiune mult mai vastă de semnificaţie care se 
întinde tot atât de departe ca aceea a intentionalitätii”10. 

„A conferi semnificaţie” nu vrea în nici un fel să spună că 
aceasta ar fi dincolo de act, că aceste acte sunt esențialmente 
raporturi cu obiectul. Ca să spunem adevărul, nu ar trebui să 
spunem că „expresia exprimă semnificaţia sa”!!, căci aceasta din 
urmă nu pre-există; ea nu este nimic în afara actelor care o 
exprimă. Actul de semnificare, care este mai mult (sau chiar 
altceva) decât un simplu raport a două lucruri exterioare unul 
altuia, „este marcat de o disimetrie, o «non-echivalentä» funda- 
mentală a componentelor sale: pentru a spune aşa, totul este dat 
în latura obiectivă a semnificării, puterea sa referentialä de a 
trimite la ceva care nu este ea, care o determină ca atare. Nu are 
nici un sens să vrem să ne menţinem în imanentä, fie ea fizică sau 
psihică, a expresiei: aceasta nu este guvernată de nici o altă lege 
decât aceea a transcendentei ...”12. Pe această bază, semnificaţia se 
profilează ca o altă modalitate esenţială a intentionalitätii, ca o 
vizare în care „uităm” actul şi chiar semnificaţia în favoarea 
obiectului (a referentului). Această trăsătură fundamentală a 
intentionalitätii signitive introduce o tensiune în fenomenologia 


1 Paul Ricoeur, Du texte à l'action, Paris, Seuil, 1986, p. 55. 

1 LLU, p. 45; trad. fr. p. 44. 

2 Jocelyn Benoist, Phénoménologie, sémantique, ontologie. Husserl et la tradition 
logique autrichienne, Paris, P.U.F., col. «Epimethee», p. 28-29. Autorul citat 
se sprijină aici îndeosebi pe $10 al primei Cercetări logice. 

lui Husserl, care continuă să gândească! că idealitatea semnifi- 
catiei rezidă exclusiv în identitatea efectuării actului, ca semnifi- 
catia este întotdeauna corelatul unei repetiţii idealizante. Oricare 
ar fi direcţia de cercetare pe care o promovăm, trebuie întotdea- 
una să subliniem medialitatea!* internă înscrisă în intentionalitatea 
signitivă care exclude orice demers externalist (şi orice metafi- 
zică) şi care pregăteşte astfel terenul propriu al fenomenologiei. 

Pentru Husserl din Cercetările logice, semnificarea trimite la a 
cunoaşte. Ceea ce din punct de vedere fenomenal se prezintă ca 
exterioritate, ca „obiectiv”, se dezvăluie din punct de vedere feno- 
menologic ca un raport intrinsec şi, în cazul intentionalitätii 
signitive, ca o legătură internă între semnificaţie (în esenţă orien- 
tată spre un „obiect”) şi o unitate de semnificaţie. A cunoaşte un 
obiect, înseamnă a-l sesiza şi a-l menţine în identitatea sa, în carac- 
terul său de „acelaşi”. Dacă unitatea este pierdută, „obiectul” se 
„dizolvă” în fluxul trăirilor, devenind un simplu şi fugace trăit al 
conştiinţei. Dar, a vorbi de unitatea obiectului este întru-câtva 
incorect, căci unitatea nu aparţine pe drept cuvânt obiectului; ea 
este o unitate ideală şi, în acest sens, o unitate a actului. Această 
unitate nu este factuală (contingentă), ci o unitate de jure, obiectul 
fiind eminamente obiect al cunoaşterii. Semnificarea vizează un 
obiect, dar obiectul nu are sens decât ca obiect de cunoscut. 


sn 


8 „Continuă” se referă aici în principal la lucrările sale care preced cercetä- 
rile logice, fără a exclude deopotrivă o linie de continuitate cu concepția 
lui Bolzano. 

14 Nu că sensul ar fi o regiune ontologică aparte, situată între noi si realitate, 
„între” primind aici un sens quasi-substantial; sensul se arată (se manifestă) 
ca sens al lumii şi ca fiind chiar lumea, ca fiind astfel în lume şi nicăieri 
altundeva (Jean-Luc Nancy, Le sens du monde, Editions Galilee, Paris, 1993, 
p. 31). Ca medialitate şi nimic mai mult, sensul nu se manifestă totuşi ca o 
punere în scenă (p. 31-32). Paradoxul pe care sensul creşte este că, deşi 
este acolo pentru a arăta, el însuşi nu este ceva care să fie arătat, prezentat, 
indicat. 

Unitatea intentionalä nu este în mod obligatoriu unitatea 
intenţionată — prin idealitatea sa ea se opune acesteia. Dar, pentru 
că raportul cu obiectul este determinant pentru modul 
semnificării şi legat de modul cunoaşterii, „continutul” actului de 
semnificare nu poate şi nu trebuie să fie neglijat. Acest conţinut 
este „ceea ce psihologia înţelege prin «conţinut», anume o parte 
reală oarecare sau un aspect al träirii”'°. Este vorba de fapt de 
acelaşi conţinut înfăţişăt numai într-un alt fel, un fel care pune în 
evidenţă caracterul intentional (i-real) al semnificării. Astfel 
formulat, semnificarea distruge orice idee tributară unui oarecare 
„al treilea domeniu” fără să se renunţe la ideea de raport - inima 
înseşi a semnificației - şi prin aceasta la medialitatea intrinsecă pe 
care acesta o efectuează. 


II. Chestiunea obiectului (Gegenstandstheorie 
vs fenomenologie a trăirilor cognitive) 


Ceea ce l-a determinat pe Husserl să renunţe la programul 
tezei sale de abilitare era, cum mărturiseşte chiar el într-o 
scrisoare adresată lui Stumpf'‘, problema numerelor imaginare 
sau (în terminologia bolzaniană) problema „reprezentărilor fără 
obiect” — a reprezentărilor care nu dau seama de nimic real 
(„pătrat rotund”, „Pegas”, „actualul rege al Franţei” etc.). Pentru 
Husserl — textele sale asupra „obiectelor intentionale” şi recenzia 
cărţii lui Twardowski!” o demonstrează — cadrele descrierii psiho- 


15 LLU, 830, p.102; trad. fr. I.RL, p.111. 

16 Hua XXI, den Haag, Martinus Nijhoff, 1979. 

17 Zur Lehre vom Inhalt und Gegenstand der Vorstellung. Eine psychologische Un- 
tersuchung. Vezi si Husserl — Twardowski, Sur les objets intentionnels (1893- 
1901), présentation, traduction, notes, remarques et index par Jacques 
English, Paris, Vrin, 1993. 

logice în linia lui Brentano nu mai sunt suficiente. — Aceasta este 
perioada genezei unui nou concept al intentionalitätii — cel 
fenomenologic al Cercetărilor logice —, care îşi propune să ţină 
seama şi de obiectivitatea semnificației ideale. Ceea ce trebuia să 
fie pus în lumină pe de-a întregul era distincţia între vizatul şi 
„conținutul” (psihologic) al unei reprezentări. Astfel, conceptul de 
număr este în esenţă diferit de cel al simplei coligări procurate de 
reflexie. În opusculul său, Twardowski distingea între existenţa 
în sensul propriu (sintagmă care trimite la „reprezentarea 
proprie” din Philosophie der Arithmetik a lui Husserl) şi existenţa 
intentionalä - aceasta din urmă având rolul de a explica statutul 
reprezentărilor fără obiect. Husserl îşi interzice să admită două 
tipuri de existenţă; nu se mai poate susţine, după el, distincţia 
între obiecte reale şi obiecte pur şi simplu reprezentate. Totuşi, el 
rămâne într-o linie quasi-brentanianä — de unde reprosurile de 
„psihologism” care i se fac câteodată — menţinând ideea că 
diferenţa structurală a obiectelor de diferite tipuri este de căutat 
finalmente în „structura actelor”. 

O notă de subsol la recenzia textului lui Twardowski antici- 
pează în linii mari concepţia pe care Husserl o va dezvolta în 
continuare: „Faptul însuşi că obiectul locuieşte în reprezentare nu 
este ceva real, ci numai ceva funcţional, care vine, prin corespon- 
denta cu alte judecăţi de identitate, la o comprehensiune 
discursivă”!8. Este cât se poate de remarcabil că încă din 1896 
Husserl a ajuns la a gândi non-realitatea (intentionalä) a obiectului 
transcendent şi a pre-donării sale pasive „naive”, deşi el pune, prin 
intermediul comparatiei judecăților de identitate, problema „com- 
prehensiunii discursive” şi nu pe aceea a existenţei obiectului. 


18 HT, p. 349-350. 

Husserl propune să distingem în interiorul fiecărei „re-pre- 
zentări” <Repräsentation> (nou termen pe care el îl propune aici în 
locul „reprezentării” <Vorstellung>) între 

„l. aspectul real, psihologic şi în acesta a) actul de re-prezentare, 
b) conţinutul re-prezentant. 

IL. aspectul ideal, logic şi în acesta a) semnificaţia, b) obiectul”. 

În această epocă pare că Husserl încearcă să combine analiza 
psihologică şi pe cea logică, aşa cum Denis Fisette încearcă să 
ilustreze în schema de mai jos%: 


conţinut psihologic 


BR ui er 


act obiect 


sens - semnificatie 
(continut logic) 


Confruntarea între fenomenologia lui Husserl şi Gegenstands- 
theorie a lui Meinong ne pare revelatoare pentru maniera ori- 
ginală în care prima elucidează chestiunea multiplicitätii inerente 
obiectului şi inconturnabila unitate obiectivă a acestuia. 


» HT, p. 350. 

20 D. Fisette, op. cit., p. 31. Fisette continuă arătând că „Twardowski nu re: 
cunoaşte relaţia ilustrată în partea superioară a schemei, adică relaţia act — 
reprezentare — obiect, în timp ce Frege şi Bolzano, de exemplu, nu 
recunosc decât relaţia ilustrată în partea inferioară a aceleiaşi scheme”. 
Noi vom nota că, chiar dacă la un moment dat demarcarea husserliană a 
putut să pară ca o suprapunere a două planuri distincte, Husserl respinge 
fundamentalmente orice proliferare a nivelurilor existenţei. Noema, cu a 
sa „gramatică” a modificărilor intentionale ale „nucleului noematic”, 
constituie tocmai răspunsul la această problemă. 

Husserl este de acord cu principiul demersului lui Meinong si 
el nu ar putea să facă altfel, căci Meinong s-a înscris şi el în 
direcţia extensiunii obiectivului, a formelor şi a modurilor fiinţei. 
Cele două direcţii sunt de acord în reproşul adresat tradiţiei 
filosofice a identificării între „ceea ce este şi ceea ce este realmente” 
<wirklich>2. În a sa Schitä a unei „Prefete” la Ideen..., Husserl se 
explică — ne situăm aici clar la nivelul a ceea ce noi numim „auto- 
comprehensiune filosofică a fenomenologiei” — cu tradiţia filoso- 
fică arătând că „adoptarea temelor platoniciene şi în acelaşi timp 
interpretarea «vederii» în care relaţiile între idei ne sunt date, ca un 
«a vedea», ca o conştiinţă donatoare originară, a avut deja foarte 
devreme ca şi consecinţă faptul că am atribuit tuturor genurilor de 
obiectitäti o esenţă, şi, prin aceasta, un câmp de cunoaştere eidetică 
si care ţine deci — dacă vreţi — de o teorie a obiectului”2. 

Ceea ce îi separă pe Husserl şi Meinong în privinţa chestiunii 
capitale a unei teorii a obiectului este maniera de a concepe această 
teorie. Urmând ideea unei forme generale a obiectului, demersul 
meinongian ajunge la o simplă ,colectie” eteroclită de obiecte- 
lucruri, fără a găsi ceea ce Husserl numeşte „demarcatiile eide- 
tice”%. Ceea ce Meinong poate să facă nu este decât o lungă 
clasificare a obiectelor. Îi lipseşte deci acestei Gegenstandstheorie 
distincţia fundamentală pe care Husserl o descoperise în a sa a M-a 
Cercetare logică, adică distincţia între a priori-ul analitic-formal şi cel 
sintetic-material, fără ca să fie vorba aici de două clase de obiecte, ci 
de o „distincţie fondatoare a obiectualitätii înseşi, despre care am 
putea spune că ea apare în pliul acestei diferenţe” 2. 


2! Ed. Husserl, Esquisse d'une preface..., dans AL, p. 384. 

2 Op. cit., p. 386. 

3 Ibidem. 

24 J. Benoist, Phénoménologie, sémantique, ontologie. Husserl et la tradition logique 
autrichienne, Paris, P.U.F., 1997, p.173. 

Husserl păstrează ideea unui „obiect în general”, a unui „X 
comun” ca pur suport de proprietăţi analitic-formale — dar el nu 
se mai ataşează simplei predicatii, judecății ca sinteză a doi 
termeni; Husserl pune în relief un ansamblu de combinaţii 
formale, un sistem de variaţii ghidat de o legalitate a priori. Ceea 
ce încearcă el să stăpânească este disimetria şi întrepătrunderea 
esenţiale între constituire şi manifestare, între ordinea formal- 
logică şi cea materială. Finalmente, întrebarea se pune în felul 
următor: ce aduce conştiinţa la obiect şi ce îi este propriu acestuia? 
Cercetările lui Meinong este îndreptat spre ceea ce el numeşte 
„Gegenstände höherer Ordnung”?%, deci spre forme de obiectua- 
litate care nu mai corespund formei obiectului percepţiei — a 
obiectului transcendent luat ca bază pentru o teorie a obiectului 


în general. 


III. Statutul noematicului 


a) Noema ca şi „concept” (poziția lui Follesdal) 

Unul dintre principalii stimuli ai unei dezbateri care este încă 
activă a fost textul, devenit apoi clasic, al lui Dagfin Follesdal 
asupra „noţiunii husserliene de noemä”? - un text care a suscitat 
o vie controversă si care, graţie radicalitätii şi acuitätii sale, este 
mereu obiectul unui viu interes până astăzi”. Follesdal remarcă 


3 Alexius Meinong, Über Gegenstände höherer Ordnung und ihr Verhältnis zur 
inneren Wahrnehmuntg, dans GA II Abhandlungen zur Erkenntnistheorie und Ge- 
genstandstheorie, Leipzig, Verlg von Johann Ambrosius Barth, 1913,p. 377-480. 

26 Dagfinn Føllesdal, Husserl's Notion of Noema, în „Journal of Philosophy”, 
66,p. 680-687; Citäm acest text dupä Hubert L. Dreyfus et al.(ed.), Husserl, 
Intentionality, and Cognitive Sciences, Cambridge, M.I.T. Press, 1982, p.73-80. 

” Vezi in acest sens D. Fisette, Lecture fregeenne de la phénoménologie, Editions 
de l'Eclat, 1994, mai ales p.10 si urmätoarele din Introducere si capitolul al 
II-lea Le noeme et son sens. 

încă de la începutul studiului său că dacă obiectele vizate sunt 
considerate ca fiind reale, „intentionalitatea conduce la dificultăţi 
în cazul centaurilor si al halucinatiilor” şi, dacă obiectele sunt 
considerate ireale (puţin importă ce înţelegem prin aceasta), „ea 
conduce la dificultăţi în cazul mai multor acte, de exemplu în 
actele percepţiei normale: pare că, potrivit acestei perspective, 
ceea ce vedem atunci când vedem un arbore nu este un arbore 
real, aflat realmente în faţa noastră, ci altceva, pe care noi l-am 
vedea şi într-o halucinație <if we have been hallucinating>”*. 
Concepţia lui Føllesdal este concentrată în douăsprezece teze, 
pe care le vom discuta pe scurt în cele ce urmează. Prima teză 
este, fără îndoială, teza de bază a concepţiei filosofului norvegian 
şi ea spune că „noema este o entitate intensională, o generalizare 
<generalization> a noţiunii de semnificaţie <meaning> (Sinn, 
Bedeutung)”?. El se sprijină aici în special pe o afirmaţie pe care 
Husserl o face în Ideen III: „Noema nu este nimic altceva decât 
generalizarea ideii de sens <Sinn> la câmpul tuturor actelor”%. A 
doua teză încearcă să îndepărteze o ambiguitate privind 
utilizarea termenului de „sens” în relaţie cu cel de noemă („O 
noemă are două componente: (1) una care este comună tuturor 
actelor şi care au acelaşi obiect... indiferent de caracterul «tetic» 
al actului... şi (2) una care este diferită în actele care au caractere 
tetice diferite”3'!), în timp ce a treia explică rolul sensului 


28 Idem, p.73-74. Am tratat această temă mai pe larg în capitolul V al tezei 
noastre de doctorat Sens noématique et modifications intentionnelles dans les 
Ideen 1 de Husserl, Université Paris XII Val-de-Marne si Universitatea 
Babes-Bolyai Cluj-Napoca, 1998. 

> Idem, p. 74. Termenii germani între paranteze rotunde aparţin de fiecare 
dată originalului. 

30 Ideen III, p.89. 

31 Idem, p.75. 

noematic: „Sinn noematic este acel ceva în virtutea căruia 
conştiinţa se referă la <relates to> obiect” 2. 

Un punct crucial al fenomenologiei husserliene şi care o dis- 
tinge în mod radical de filosofia brentaniană premergătoare este 
următorul: „Noema unui act nu este obiectul actului (de exem- 
plu, obiectul spre care actul este dirijat)”%, aceasta fiind a patra 
teză a lui Føllesdal. 

Tezele de la a cincea la a şaptea încearcă să clarifice raportul 
(decisiv, de altfel) dintre noemă şi obiect. Astfel, în prezentarea 
lui Follesdal, există un singur obiect care corespunde unei noeme 
unice, în timp ce unui singur obiect pot să-i corespundă mai 
multe sensuri noematice, respectiv mai multe noemata. Acestea 
din urmă „ajută la individualizarea actelor, în care (teza 7) fiecare 
act are o singură noemä şi numai una” %. 

Teza a opta derivă din prima şi schimbă planul discuţiei 
asimilând noemata cu sensurile lingvistice: „Noemata sunt entităţi 
abstracte”#. Acest enunţ nu vrea decât să reformuleze ideea că 
arborele poate să ardă etc., în timp ce sensul acestei percepții (a 
arborelui), care îi aparţine prin esență, nu poate să ardă, nu are 
elemente chimice...%, de unde derivă în linie dreaptă teza numä- 
rul 9: „noemata nu sunt percepute de către simţurile noastre”. 

Cele două teze care urmează (zece şi unsprezece) răspund 


aceleiaşi chestiuni, anume „cum poate cineva să ştie ceva despre 


32 Ibidem. 

3 Ibidem. 

3 Idem, p.76. 

5 Idem, p.77. 

3 Vezi Ideen I, îndeosebi p. 222; tema a fost dezvoltată în capitolul IV al tezei 
noastre de doctorat. 

37 Ibidem. 

noemata”: „Noemata sunt cunoscute printr-o reflexie specialä, 
reflexia fenomenologicä”, care, „...poate să fie reiteratä”®®. 

Concluzia acestei ordonäri logice a teoriei husserliene a 
noemei si a intentionalitätii este că noema este un complex de 
determinatii in virtutea cärora „constiinta se raporteazä la un 
obiect”® si care fac ca multiplicitatea datelor perceptive să devină 
„aparente ale unui obiect”*. Câteodată experiența noastră nu intră 
în structuri predeterminate; noi asistăm atunci la o „explozie” a 
noemei şi la apariţia unei noi noeme şi a unui nou obiect. „(12) 
Această structură <pattern> a determinatiilor, împreună cu acele 
«Gegebenheitsweise», este noema”*. 

După un sfert de secol de discuţii, care au produs de altfel sute 
de titluri bibliografice, ar fi prea uşor să respingem argumentele 
lui Follesdal; un cititor atent al textelor lui Husserl nu poate să-şi 
reprime sentimentul că este aici ceva care lipseşte, dar şi că este 
ceva valabil în viziunea (mai bine: în reconstrucţia) pe care 
Føllesdal ne-o propune. Nu am vrea să insistăm asupra selecţiei 
textelor operate de către autorul norvegian — sunt alte numeroase 
texte care infirmă această perspectivă; din punctul de vedere al 
fenomenologiei husserliene trebuie numai să remarcăm că 
Follesdal conduce analizele sale în atitudinea pre-fenomenolo- 
gică. De aceea, el nu menţionează nici măcar din întâmplare rolul 
pe care reductiile (fenomenologico-transcendentală şi eideticä) le 
au în emergenta conceptului husserlian de intentionalitate şi a 
celui de noemă. Acestea fiind spuse, Fallesdal avea dreptate să se 
întrebe dacă tezele sale sunt bine suportate de textul husserlian şi 
să remarce în concluzie că reconstrucţia sa nu este decât parţială. 


38 Idem, p.78-79. 

3 Idem, p.79 (sublinierea ne aparține). 
#0 Idem, p.80. (sublinierea ne aparţine). 
4 Ibidem. 

Punctul de ruptură în raport cu concepţia originală a lui 
Husserl se găseşte deja în prima teză şi el constă într-un sens nou 
pe care termenul de „generalizare” îl primeşte la Follesdal. Asa 
cum arată D. Fisette discutând „teza generalizării semnificației”, 
sensul pe care Husserl îl dă acestui cuvânt este precizat în $127 
din Ideen I, unde propune lărgirea sensului termenilor bedeuten" 
şi „Bedeutung” de la sfera lingvistică la toate actele (la sfera noe- 
tico-noematică), fără să ţină seama dacă ele sunt sau nu combi- 
nate cu acte expresive. Felesdal — este evident — dă generalizării 
un sens logic, ceea ce îl determină în continuare să vorbească de 
noeme ca de „entităţi abstracte” (teza opt). Ce sens dă deci 
Husserl ,generalizärii”# <Verallgemeinerung> ? 

Dacă studiem cu atenţie 850 din Formale und transzedentale 
Logik si 865 din Erfahrung und Urteil, ne dăm seama cu uşurinţă că 
atunci când vorbim de generalizarea semnificației avem de a face 
nu cu o clasă de proprietăţi — ca si cum noema ar fi o specie în 
raport cu sensurile lingvistice singulare! -, ci cu o extensiune a 
conceptului de sens la ansamblul sferei pozitionale (de unde 
ideea unei axiologii şi a unei praxiologii formale). Astfel, distinc- 
ţia act-continut al actului (în acest caz: Satz) este de lărgit la sfera 
întreagă a luărilor de poziţie: a percepe, a îşi aduce aminte, a se 
aştepta la..., a evalua etc. Fiecare din aceste acte admite o reflexie 
asupra cogitatum-ului qua cogitatum — Føllesdal avea dreptate în 
această privinţă — şi putem remarca de asemenea o „generalizare” 
a „reflexiei”, aceasta putând fi „o reflexie doxică, dar eventual, de 
asemenea, o reflexie corespunzătoare a afectivității şi a efortului 
de a atinge un tel”*. Sensul generalizării este încă mai clar în 
Erfahrung und Urteil, unde Husserl include în această extensiune 


#2 Vezi D. Fisette, op. cit., p.41-42. 
8 FTL, p.183 a trad. fr.. 

si obiectele ireale sau avänd componente ireale (opere de artä, 
instrumente etc.) #. 

Chestiunea generalizärii ar fi mai clarä dacä am distinge, 
sprijinindu-ne pe o analiză atentă a textului şi a sensului general 
al gândirii lui Husserl, între „Verallgemeinerung aus...” si 
„Verallgemeinerung von...” („generalizare a...” şi „generalizare 
plecând de la...”). În cazul noemei este vorba de o generalizare 
plecând de la semnificaţie şi în mod hotărât nu de un concept de 
un grad superior. 

Concluzia se impune cu evidenţă. Două generalizări foarte 
diferite sunt aici în joc: una intensională, alta intentionalä, adică 
una operată asupra conţinutului şi plecând în mod exclusiv de la 
semnificaţia logică (Husserl restrânge sensul lui „Bedeutung” la 
aceasta), alta făcând un ocol prin noetic (fiind deci o generalizare 


vs 


a actelor si implicänd in consecintä o „esentä”) pentru a ajunge la 
„sensul lărgit” si total — singurul capabil de a „acoperi” întreaga 
lume, de a corespunde, altfel spus, conceptul general al lumii. 
Totuşi, nu trebuie să ne lăsăm purtaţi de elanul critic şi să 
uităm că noema deţine şi o dimensiune de idealitate, că ea poate — 
şi, câteodată, trebuie - să fie privită ca un pur obiectiv şi supusă - 
această posibilitate îi aparţine în mod esenţial — unor operaţii de 
idealizare. Obiectualitätile ideale sunt şi ele noeme, corelate ale 
actelor, şi ele fac egalmente obiectul unei viziuni a esenței. 
Finalmente, ceea ce trebuie să reproşăm interpretării lui Follesdal 
este insuficienţa analizei sale a văzului chiar dacă el declara că 
mobilizează fenomenologia percepţiei a lui Merleau-Ponty. Este 


+ EU, 865, p. 318. 

3 L. R. Rabanaque, Passives Noema und die analytische Interpretation, dans 
„Husserl Studies”, 10, Dordrecht/Boston/London, Kluwer Academic Pu- 
blishers, 1993, p. 67-68. 

de remarcat că analizele în jurul acelor „Abschattungen” pot duce 
deopotrivă la o concluzie „idealistă”; totul depinde de ceea ce 
înţelegem prin „invizibil”. Este clar că Merleau-Ponty nu îl gân- 
deşte ca pe o „entitate abstractă”; el încearcă să gândească relaţia 
eu — lume de o manieră diferită şi evită cu grijă orice interpretare 
care ar putea conduce la un tip sau la un altul de idealism. 

Este totuşi ceva care-i apropie: refuzul comun al noematicului 
ca şi dimensiune originală şi aceasta ar trebui să ne dea de gândit 
şi să ne provoace să regândim tipul de raport cu obiectul pe care 
Merleau-Ponty îl propune. Dar, cum nu studiul fenomenologiei 
lui Merleau-Ponty este aici în joc, noi vrem numai să notăm că 
raportul cu obiectul subiacent viziunii lui Føllesdal — şi aceasta 
este valabil deopotrivă pentru orice lectură fregeană — rămâne 
întotdeauna un raport mai mult sau mai puţin „obiectiv”, oricare 
ar fi statutul ontologic al obiectului (obiect real sau ideal), astfel 
că putem spune, la fine, că ea nu depăşeşte perspectiva oferită de 


Brentano. 


b) Noema ca şi „percept” (poziţia lui Gurwitsch) 

Direcţia interpretativă opusă lui Follesdal este aceea promo- 
vată de Aron Gurwitsch, care concepe noema ca un „percept” — 
pentru a relua (nu fără unele rezerve) sintagma foarte expresivă a 
lui H. Dreyfus. După acesta, „noema sau Sinn este obiectul vizat 
ca atare, aşa cum este el vizat, obiectul sub aspectul cu care este 
prezentat, şi, mai specific, obiectul aşa cum apare el în percepţie; 
şi obiectul însuşi este unitatea unor asemenea Sinne care fac parte 
din obiectul aşa cum ar fi el vizat în diferite alte acte” 4. In 
această perspectivă, noemele par să fie mai degrabă formaţiuni 
apropiate de ceea ce numim „sense data”, ceea ce vine în 


# D.W. Smith, Husserl’s Philosophy of Mind, în Contemporary Philosophy. A 
New Survey, vol. 4, the Hague, Martinus Nijhoff, 1981, p.249. 

contradicţie într-o manieră eclatantă cu afirmaţia lui Husserl că 
noema nu arde. Este într-adevăr aceasta poziţia lui Gurwitsch? 

Pentru a răspunde acestei întrebări trebuie să ne îndreptăm 
atenţia spre scrierile sale majore privind „fenomenologia 
tematicului” şi îndeosebi spre „teoria câmpului conştiinţei”. 
Teza sa principală este că „fiecare câmp total al conştiinţei este 
format din trei domenii care au fiecare un tip specific de 
organizare”, aceste domenii fiind: tema, adică acel ceva asupra 
căruia se concentrează la un moment dat activitatea mentală, ceea 
ce se găseşte „în centrul atenţiei sale”; câmpul tematic, definit ca o 
totalitate a datelor având un raport intrinsec cu tema şi formând 
un orizont de unde aceasta emerge; marginea, constituită de 
totalitatea datelor care, deşi co-prezente, nu întretin un raport 
intrinsec cu tema. Scopul său era acela de a degaja „principiile de 
organizare care prevalează în fiecare domeniu” . — De aceea el 
utilizează mult metodele psihologiei formei şi reia anumite 
concepte făurite in teoriile psihologice centrate pe analiza 
reflexivă şi intuitivă a proceselor interne ale conştiinţei (ca aceea a 
lui William James)“. 


47 Aron Gurwitsch, Phänomenologie der Thematik und des reinen Ich, Dordrecht, 
Kluwer et Théorie du champ de la conscience, Desclée de Brouwer, 1957. 

# A. Gurwitsch, Theorie..., p.12. 

# O discuţie a psihologiei fenomenologice a lui Gurwitsch deschide proble- 
ma „grefelor metodologice” — pentru a relua expresia lui D. Janicaud. În 
această privinţă Gurwitsch preferă să vorbească de „o anumită conver- 
gentä între orientarea generală a fenomenologiei şi cea a teoriei Formei”. 
Mai precis, el examinează consecinţele care decurg din anumite principii 
metodologice ale teoriei ştiinţifice constuituite (abandonul „ipotezei cons- 
tantei” în acest caz) şi încearcă să identifice posibilităţile fenomenologice 
care conduc la o fondare fenomenologică a acestei teorii (Aron Gurwitsch, 
Theorie..., p.15). 

Gurwitsch defineşte noema perceptivă ca lucrul perceput, luat 
exact aşa care apare unui subiect prin intermediul unui act 
perceptiv dat”. Găsim în noema perceptivă nu numai datele 
experienţei sensibile directe, ci şi trimiteri la aparențele posibile ale 
lucrului. Este important de notat că, potrivit lui Gurwitsch, 
aspectele care nu sunt în mod direct date trebuie să fie luate în 
consideraţie aşa cum figurează ele în perceput şi numai în măsura 
în care ele joacă efectiv un rol. Nu este vorba, în perspectivă 
fenomenologică, de simple date senzoriale primind o semnifi- 
catie, ci de un perceput global („sens de percepţie” plus orizontul 
său intern de implicaţii posibile), care se prezintă ca o unitate de 
sens. Astfel, toate componentele perceputului „trebuie să fie 
considerate ca relevând cu acelaşi titlu de experienţa perceptivă 
<...> şi perceputul însuşi ca un întreg omogen în complexitatea 
sa..."52. Cercetările lui Gurwitsch trebuie să lămurească în conti- 
nuare forma în care diferitele componente ale perceputului se 
organizează pentru a face din acesta o formaţiune signifiantă, un 
„Sens de percepție”. 

Analizele şi consideratiile lui Husserl privind aprehensiunea 
perceptivă sunt binecunoscute; totuşi posibilitatea unei interpre- 
tări idealiste — ca cea a lui Follesdal, de exemplu - arată că ele 
sunt departe de a fi clare, complete şi indubitabile şi — ceea ce este 
mai grav încă - această lipsă de claritate este datorată insuficientei 
„fondării”% lor fenomenologice. 

Gurwitsch are meritul de a prelungi şi de a aprofunda aceste 


analize. De aceea noi le reluăm în întregime. Potrivit lui, trimi- 


50 A. Gurwitsch, Theorie..., p. 143-144. 

51 Idem, p. 188 şi următoarele. 

52 Idem, p. 222. (sublinierea ne aparţine) 

5 „Fondare” are aici un sens special, diferit de cel folosit de teoriile fundatio- 
naliste din teoria ştiinţei şi de filosofia pre-fenomenologică. 

terile la fetele unui obiect spatial transcendent - Gurwitsch dä 
exemplul unui edificiu - care nu sunt incä sesizate nu trebuie sä 
fie interpretate „ca o sumä de trimiteri partiale, de exemplu o 
trimitere la una dintre pärti, apoi o trimitere la alta, apoi o 
trimitere la cea din spate etc., ca si cum orizontul interior ar fi 
compus din elemente mai mult sau mai putin independente 
unele de altele”. Inspirat de Gesthaltpsychologie, el şi-a dat seama 
că trimiterea se face la „configuraţia totală” (în exemplul dat: la 
configuraţia arhitecturală). El remarcă de asemenea că aceasta 
este mai clar „când subiectul este putin familiar cu edificiul perceput” 
5 — caz în care arhitectura de ansamblu este determinată mai 
mult sau mai puţin grosier în tipul şi în stilul său generale, iar 
detaliile rămân vagi şi indistincte. Aspectele care nu sunt date în 
mod actual figurează în percepţia globală cu titlul de „consti- 
tuenti arhitecturali ai configurației totale, în rolul pe care aceştia îi 
joacă şi în semnificaţia lor funcțională în interiorul acestui 
ansamblu” 56, 

Gurwitsch conclude că dacă o parte are în raport cu ansamblul 
o semnificație funcțională, părțile au acelasi tip de semnificație când 
se raportează unele la altele. Părțile se califică reciproc si în raport 
cu totalitatea (puțin importă dacă ele sunt date efectiv sau numai 
într-un orizont interior al lucrului). Reciprocitatea calificării se 
extinde deci în mod indistinct la toate componentele perceputului 
global, fiecare dintre ele fiind caracterizată prin semnificația sa 


funcțională. Perceputul — noema perceptivä şi nu lucrul real 


5t Idem, p. 222-223. 
5 Idem, p. 223 (sublinierea ne aparține). 
56 Idem, p. 223. 

determinat - se arată ca un „sistem de semnificaţii funcţionale 


solidare şi interdependente” 5. 


c) Noema: concept sau percept? 

Această temă, este, după părerea noastră, nu este lipsită de 
importanţă, în ciuda faptului că ea obligă fenomenologia să se 
plieze la cadre şi contexte conceptuale care sunt, din punctul său 
de vedere, obsolete. Dimpotrivă, opoziţia acestor două concepţii 
exemplare pregăteşte trecerea la o sinteză privind noema com- 
pletă, luată în pluri-dimensionalitatea sa. 

Pentru noi, meritul lu Gurwitsch nu constă numai în desco- 
perirea fenomenologică a noemei ca şi totalitate sensibilă” (fondată 
în mod sensibil sau intuitiv), ci şi — şi aceasta este încă mai 
important — în tratamentul noemei în registrul manifestării(al 
faptului de a apare). Astfel, orizontul interior se etalează nu ca un 
quasi-obiect, ca un ansamblu de raporturi obiective sau obiectiva- 
bile, ci ca o structură signifiantă generalizată - ceea ce este în fapt 
noematicul -, ca ceea ce se arată, ceea ce apare - sistem de trimiteri, 
spune Gurwitsch — aşa cum este el. „Organizarea formală” a 
noemei vrea să spună finalmente: noema, ca şi condiţie de 
posibilitate a apariţiei uneia dintre fețele lucrului ca faţă, 
acompaniată deci de o conştiinţă a unilateralitätii sale. Reţeaua 
noematică (intentionalä) aparţine deci în mod primar şi funda- 
mental manifestării şi numai în mod secundar constituirii 
(lucrului). Odată ce analiza este condusă în condiţii de saturare 
(intuitivă sau nu) deplină şi uşor de realizat şi de împlinire 
previzibilă a derulării perceptive — ca în exemplele care îi servesc 
lui Husserl drept punct de plecare pentru analizele privind 


57 Idem, p.224. 
58 Termen preluat din psihologia lui W. James. 

percepţia —, procesele constitutive ocupă rapid primul plan şi lasă 
în umbră procesele posibilizante ale manifestării. În exemplul 
edificiului: când el este cunoscut, detaliile (aspectele etc.) care se 
raportează reciproc de o manieră signifiantă prin intermediul 
unei „forme” („arhitectura ansamblului”, cum scrie Gurwitsch) 
par să se lege realmente; nu mai avem de a face cu trimiteri, ci în 
mod direct cu legături reale (ca acelea dintre un zid şi un altul 
etc.). Or, analizele obiectelor (insuficient realizate, vagi, obscure, 
spune Husserl făcând să prevaleze interesul de cunoaştere) — 
analize marginale — pun în evidenţă distanta internă între mani- 
festare şi constituire, un fel de dislocare în interiorul obiectului 
(conştiinţei) precum şi anterioritatea manifestării ca şi condiţie de 
posibilitate. 

Totuşi, semnificaţia ca idealitate nu este de respins pur şi sim- 
plu. Ea este şi rămâne corelatul unui act posibil de semnificare (în 
sensul de „exprimare”), adică al unui act de nivel supeior, fără ca 
ea să se identifice cu noema. Noi am spune mai degrabă că ea este 
o posibilitate şi o dimensiune a noemei (în sensul de „noematic” 
pe care noi l-am propus mai sus). Unilateralitatea percepţiei lasă 
loc unui „mai mult”; nu trebuie totuşi să înțelegem acest „mai 
mult” ca fiind adăugat din exterior, căci el este determinat în 
continuare ca o serie de anticipatii ale altor percepții posibile. În 
acelaşi timp nu trebuie să uităm că acest întreg al noemei (care nu 
este echivalent cu întregul lucrului) conţine de asemenea şi în 
mod esenţial componente vide şi indeterminate”; indeterminarea 
nu este o trăsătură contingentă, - cu precădere prin aceasta 
devine lucrul fenomen „lucru”. 


© Ideen I, p. 286. 

IV. „Sensul obiectiv”; sens şi noemă 


Discutia cu privire la „sensul obiectiv” începe la 899% al Ideen I 
într-o manieră care poate să pară înşelătoare, căci Husserl vor- 
beste în acest loc de „un sens obiectiv” (sau „obiectual” <gegen- 
ständlichen>‘‘) care ar fi apărut comparând noemele reprezen- 
tărilor de tipuri diferite (percepții, amintiri, reprezentări prin 
portret etc.)®. Dacă revenim la $90- „Sensul noematic” şi distincția 
între „obiecte imanente” şi „reale” - întâlnim acest alineat care 
merită să fie citat integral, cu atât mai mult cu cât discuţia este 
dirijată în continuare spre problema noemei complete şi a 
distinctiei imanent - real<wirklich>. Husserl scrie: „Ca şi percepţia, 
orice trăire intentionalä are «obiectul <Objekt> său intentional», 
adică sensul său obiectiv; acesta este cel care constituie elementul 
fundamental al intentionalitätii. În alţi termeni, a avea un sens, 
sau «a viza un sens oarecare» este caracteristica fundamentală a 
oricărei conştiinţe, care, în consecinţă, nu este numai o trăire, ci o 
trăire care are un sens, o trăire «noematica»”®. 

Avem de a face mai întâi cu o generalizare care merge de la 
trăirea perceptivä la orice trăire intentionalä, ceea ce îl aduce pe 
Husserl să scrie „Objekt” şi nu „Gegenstand”. În continuare, 
discuţia este purtată în termeni de ontologie, căci ea vizează în 
principal explicitarea conştiinţei ca şi conştiinţă intentionalä. Aici 
apare un echivoc, căci pare că în percepţie obiectul realmente 
existent era acela care este dat. Este însă fals să credem acest 


Intitulat „Nucleul noematic şi caracterele sale în sfera prezentărilor şi a 
prezentificărilor”. 

61 Ideen I, p. 208. 

@ Vezi infra, subcapitolul intitulat „Structura noemei complete”. 

63 Ideen I, p. 185. 

lucru, cäci träirea perceptivä, dest originarä, ne pune in fata unei 
unitäti noematice si numai noema completä este aceea care, in 
atitudinea reductiei fenomenologice, recupereazä „caracterul de 
realitate”. Aceastä generalizare subintelege intr-adevär trecerea 
de la atitudinea naturalä la cea fenomenologicä. Ar fi deci eronat 
sa gändim sensul obiectiv (care va deveni in continuare „nucleu 
noematic”) ca ceva realmente obiectiv. Si totuşi, o anumită 
ambiguitate persistă, căci sensul obiectiv presupune ceva originar 
în momentul în care acceptăm primatul percepţiei, când obiectul 
ne este dat în carne şi oase. 

Acest „sens obiectiv” rămâne cumva „momentul specific al 
sensului” — am putea spune: sensul în sensul eminent al terme- 
nului — reperul stabil al privirii, indicele unei unităţi în afara 
căreia orice sens se dizolvă şi se împrăştie în materia sa. El 
rămâne deci de o importanţă capitală pentru întreaga atitudine 
care vizează fără ocolişuri sensul — şi noi vedem aici propriul 
atitudinii naturale — în timp ce în atitudinea fenomenologiei 
acest moment specific nu formează „decât un fel de strat nuclear 
<Kernschicht> necesar” al noemei complete, strat pe care „sunt 
esențialmente fondate alte momente” care sunt astfel în drept de 
a fi numite „momente de sens”. 

„Un fel de...” este o relativizare importantă; în plus, ceea ce 
este prezentat cel mai adesea ca nucleu este de fapt un „strat” 
luat în mişcarea implicită a constituirii, în care totalitatea (globa- 
litatea) câştigă un rol preeminent. În ordinea proprie demersului 
fenomenologic husserlian am avut de-a face mai întâi cu un „sens 
de percepţie” <Wahrnehmungssinn>*, care este „gradul inferior” 


6 Ideen I, p. 185. 
6 Ibidem. 
66 Ideen I, p. 182. 

al noemei de percepţie. Acest sens de percepţie nu este altul decât 
perceputul ca atare. Fără îndoială, amintirea are un amintit ca atare, 
judecata are un judecat ca atare, dar numai perceputul ca atare a 
dobândit în mod originar titlul de „sens”, căci sfera sensului în 
sensul propriu al termenului este mai restrânsă decât aceea a 
noemei. Amintitul, de exemplu, nu are sens decât în raport cu 
sensul percepţiei corespunzătoare şi aşa mai departe. Husserl 
mobilizează în acest caz proprietatea remarcabilă a trăirii 
perceptive de a poseda al său „perceput ca atare” într-o manieră 
privilegiată, ca ,«acest arbore înflorit» care se află acolo în 
spaţiu”, ceea ce face ca trimiterea intentionalä (percepţie a unei 
realităţi) să devină ea însăşi «fapt» şi să aparţină sferei noematice. 
Astfel, sensul este configurat încă de la început ca sens al lumii. 

Chiar acest „sens de percepţie” se prezintă ca „sens obiectiv” 
<gegenständlich> şi el serveşte în continuare ca punct de plecare 
pentru o serie de modificări intentionale - am putea spune într-o 
manieră încă mai precisă: care se declinează fără a-şi pierde 
„încărcătura” „obiectivă”; din contră, el o transmite altor formati- 
uni derivate care pornesc de la el sau sunt edificate pe el. 

Aceasta nu înseamnă că „nucleul noematic” sau „stratul 
nuclear” sunt simple transcrieri într-un alt limbaj. Căci, dintr-un 
registru pe care l-am putea numi „ontologic”, el trece în alte 
registre legate în mod direct de imanenta în care sensul apare: 
acela al constituirii şi acela al manifestării, întrepătrunse în 
mişcarea ascendentă şi ghidate de această unitate duală primitivă 
care este sensul lumii. 

Să revenim la acest „sens obiectiv” de care suntem întotdea- 
una tentaţi să ne îndepărtăm un pic prea repede şi să căutăm 
condiţiile sale de posibilitate. El aparţine unei trăiri intentionale 
care are momente noetice si care este deci esențialmente o trăire 
noetică. Esenţa sa „este de a adăposti în sine ceva precum un 

«sens», chiar un sens multiplu, si, pe baza acestor donäri de sens 
şi în legătură intimă cu ele, să realizeze alte efectuäri <Leistun- 
gen>* care, graţie acestora să devină tocmai «pline de sens»”6&. 

O primă condiţie de posibilitate a sensului ar fi, deci, aparte- 
nenta sa la o trăire; în consecinţă, trebuie mai întâi să îl disociem 
de obiectul propriu-zis (obiectul „realitätii”) recunoscându-l ca 
trăire. Dar, cum trăirea nu poate fi ea însăşi luată ca un „obiect” 
real, perceputul trebuie să fie disociat într-un mod încă mai 
radical: el va fi în continuare extras din trăirea perceptivă (în 
„interiorul” căreia el s-a născut totuşi). Şi această sarcină incumbă 
reductiei. Lucrul (sensul perceptiv) va rămâne „acelaşi” fiind 
totuşi „în mod radical schimbat”. 

De această dată noi ne găsim „în” percepţia redusă, în trăirea 
fenomenologică pură. Prima sarcină a reductiei este deci aceea de 
a efectua o separare radicală şi posibilizantă a sensului ca sens al 
lumii. Uniunea lipsită de griji a percepţiei şi a perceputului — co- 
apartenenţă care se resoarbe în ea însăşi — este ruptă în favoarea a 
„ceva ca un «sens»” care se autonomizează cu preţul dislocării 
sale şi al pierderii de sine; o analiză noematică ne va arăta acest 
„sens” înscris pe o traiectorie teleologică, în căutarea unei noi 
uniuni. O „prăpastie“ separă această imanentä redusă (de două 
ori auto-izolatä: prin imanenta trăirii şi prin reducţie)”, de orice 
ordine a naturii, a fizicii sau a psihologiei. Şi cum „prăpastia” nu 
ar fi un cuvânt destul de tare, Husserl adaugă: „şi chiar această 
imagine, pentru că ea ţine de naturalism, nu este destul de 
puternică pentru a indica diferenta”71. 


67 Ricoeur traduce: „functiuni”. 

68 Ideen I, p. 181. 

© Ideen I, p. 183 - 184. 

7 Imanentä care se transpune în atitudinea fenomenologicä în Eidos. 
71 Ideen I, p. 184. 

Dar, reductia nu este numai această separație posibilizantă; ea 
este de asemenea o dispoziţie convenabilă a privirii pentru a 
putea degaja un „sens””?. Aceasta este deja o perspectivă diferită 
de acţiunea brutală descrisă mai sus - este vorba aici de o 
perspectivă care „imbrätiseazä” lucrurile în globalitatea lor, care 
încearcă să cu-prindă toate laturile într-o singură privire. Această 
mişcare inversă apare la lumină aici. Am fi gândit că „obiectul 
real” a dispărut odată cu izbucnirea sensului, că acesta din urmă 
l-ar fi resorbit şi aneantizat sau că el ar fi rămas neatins, mereu la 
locul său. Aceste două variante se sprijină pe aceeaşi presupo- 
zitie: că obiectul real şi obiectul trăit ar fi două realităţi care ar 
trebui în continuare să se înfrunte, în timp ce „una singură se 
prezintă şi una singură este posibilä”7. Între aceste două realităţi 
trebuia să fie făcută o alegere: una din ele este o „copie” a celei- 
lalte. O asemenea viziune este uşor de respins, căci ea implică o 
regresie la infinit”î. Ceea ce învăţăm însă din această discuţie este 
că în spatele separării initiale — pe care o putem interpreta ca o 
trezire -, se află o (re-)uniune fundamentală. Noi nu mai coope- 
răm deloc cu teza lucrului real, dar ea este acolo, parte esenţială a 
descrierii eidetice a lucrului, si ea contribuie esențialmente la 
fenomenul „lucru“. Nu există deci fenomen fără o punere 
neutralizată, căci, fără neutralizare, privirea se pierde în lucru 
(real, în acest caz), este absorbită de acesta aşa cum o gaură 
neagră absoarbe lumina; lucrul devine „opac” - lucru brut. 
Neutralizând luarea de poziţie, care îl fondează totuşi, lucrul 
apare, se fenomenalizează, intră în comunicare cu noi şi cu 
celelalte „lucruri”, dobândeşte o dimensiune de sens, un sens care 


72 Ideen I, p. 185. 
73 Ideen I, p. 186. 
74 Ibidem. 

îl imbrätiseazä în întregime si îl transportă într-o reţea infinită de 
trimiteri intentionale. Intelegem mai bine acum in ce fel „sens” si 
„noemă” merg întotdeauna împreună, sustinändu-se reciproc şi, 
mai ales, înțelegem poziţia ambiguă (necesarmente ambiguă) a 
„sensului obiectiv”, care parvine la a împrumuta dimensiunea sa 
de „sens” originar obiectului luat în globalitatea sa variationalä 
(luat ca simplu sens). 

Acceptăm, odată cu Husserl, că o singură „realitate” se pre- 
zintă în faţa intuitiei şi că una singură este posibilă. Dar, trebuie 
să luăm în considerare deopotrivă faptul că există o pluralitate de 
donări de sens, că în cadrele analizei fenomenologice constatăm o 
serie de vizări multiple, că, odată ce trăirea este dislocată, avem 
de a face cu o multiplicitate de data compunând statutul efectiv- 
noetic şi cu o multiplicitate de data susceptibile de a fi exhibate 
<aufweisbarer> într-o intuiţie în mod veritabilă pură compunând 
statutul noematic corelativ?. 

Pentru ca aceste din urmă data să fie exhibate, adică aduse la 
„sens”, ele trebuie să câştige o anumită unitate. Şi pentru că 
această unitate este imposibilă pe latura noeselor, ea este de 
căutat pe latura noemei. Eidos-ul „sens” implică şi cere unitatea. 
Ceea ce este împrăştiat „nu are sens” — pentru a relua o expresie 
curentă. Sensul este unul, chiar dacă el este diferențiat înăuntrul 
său. Sensul trebuie să fie o unitate globală sau, mai bine zis, 
înglobantă, dar, pentru ca el să fie cu adevărat, el trebuie să aibă 
un „sens perceptiv”, un „sens obiectiv” deci, ca centru al său, căci 
numai acesta este cel care posedă o autentică (originară) 
dimensiune de sens. 

Am ajuns astfel la problema centralităţii „sensului obiectiv”, 
care, din cauza poziţiei sale privilegiate, se transformă într-un 


75 Ideen I, p. 181-182. 


166 


Aparentä si sens. La încrucisarea dintre constituire si manifestare 


nucleu — nucleu noematic, sens şi noemă mergând de acum cu 
adevărat împreună. 

Nucleul noematic poate să fie tratat prin intermediul 
raportului său cu multiplicitätile care se desfăşoară pornind de la 
el — raport care poate fi înfăţişat în cadrele teoriei formale a 
părţilor” — această perspectivă însă ia sensul ca fiind deja desfă- 
şurat, ca şi constituit. Această manieră de a elucida sensul, deşi 
productivă în multiple aspecte şi fondată pe anumite texte 
husserliene, îndeosebi pe Cercetările logice, rămâne totuşi impro- 
prie unui demers strict fenomenologic. La Husserl, problema 
constituirii este de fapt aceea a lui „a constitui”; este o constituire 
în care constituitul apare el însuşi şi cumva (ca şi) prima dată. 

În acest context, în care constituire şi manifestare se întrepă- 
trund, nucleul noematic este o regiune unică al cărui sens 
singular este de a fi centrul unităţii constituite; esențialmente 
ambiguu, acest centru este deopotrivă obscur şi transparent şi 
numai plecând de la el orice transcendentä, ca deschidere spre... 
se instalează şi îşi găseşte sensul său de a fi. 

„Obscur” pentru că punct de plecare primitiv, absolut. El este 
acel acolo pe care privirea nu îl mai poate traversa, acel acolo 
asupra căruia ea trebuie să se oprească: opacitate inconturnabilă. 
„Transparent” pentru că el este în ultimă instanţă obiectul, cel 
care apare; seriile modificationale în care el este angajat nu îl fac 
să devină altul - el este întotdeauna acelaşi şi el însuşi; el nu face 


decât să se arate. 


7 Vezi în acest sens J. Drummond, Husserlian Intentionality and Non- 
foundational Realism. Noema and Object, Dordrecht/Boston/London, Kluwer 
Academic Publishers, 1990, 88 29-31. 

In aceastä teorie, insuficient analizatä pânä acum, elementul 
esential este centralitatea. Acest centru este el livrat (prescris) de 
reductie? - într-un anumit sens nu, căci reductia este „o metodă 
generală”, care nu produce acel sau acel rezultat. Aşa cum am 
văzut, ea este esențialmente o schimbare de atitudine, care 
permite dezväluirea unei corelaţii esenţiale altfel ignorată; 
reductia, luată în sensul său restrâns de suspendare a punerii 
realităţii, eliberează întotdeauna şi prin esenţă o multiplicitate, 
fără ca ea să livreze în mod necesar unitatea sau invariantul 
corespunzători. Reductia eidetică este aceea care are această 
sarcină. Cele două sunt, la Husserl, inseparabile şi suntem aici 
întru-totul de acord cu fondatorul fenomenologiei. Noi facem 
însă o distincţie în interiorul acestui proces, distincţie care are 
totuşi o mare valoare metodologică. Când, mai ales în Meditatiile 
cartesiene, ego-ul transcendental este revelat ca „reziduu al 
reductiei”, un rezultat anume este aici luat în considerare - este 
adevărat, ca limită a reductiei, ca ceea ce este în fapt ireductibil -, 
iar aceasta nu poate fi decât o regretabilă inconsecventä. 

Cum a ajuns Husserl la ideea de centru, el nu ne spune. 
Husserl insistă mult asupra reductiei, dar el rămâne taciturn în 
privința acestui moment post-reductiv şi care joacă un rol de o 
aşa de mare importanţă: este vorba de momentul construcției 


regresive”. 


77 A se consulta Anthony J. Steinbock , Home and Beyond. Generative Pheno- 
menology, Evanston, Northwestern University Press, 1996, secțiunile 2 si 4. 
Motivele unei asemenea omisiuni ar putea fi legate de injonctiunea acestei 
reconstructii cu exigenta monismului fenomenologic. 

V. Cercetare asupra centralitätii nucleului noematic 


a) Centralitare şi corelație noetico-noematică 

Fenomenologia consideră trăirile din punctul de vedere 
„teleologic” al functiunii lor, care este aceea de a face posibilă o 
„unitate sintetică”78. Constituirea acestor unităţi sintetice, adică a 
obiectualitätilor conştiinţei, este tema centrală a fenomenologiei. 
Termenul „central” trebuie să fie luat aici à la lettre, căci toate 
celelalte analize fenomenologice nu sunt decât elemente consti- 
tutive sau infrastructuri în serviciul acestuia. 

Problema centrării şi a cnetralitätii sensului — este vorba aici 
despre sens în sensul larg al cuvântului — este tratată de Husserl 
din două puncte de vedere: noetic şi noematic. În perspectiva 
noetică, emergenta sensului ca unitate sintetică se dovedeşte 
finalmente imposibilă, căci acel vis-à-vis al conştiinţei, cu toate că 
este cerut prin esenţa trăirii, nu poate decât „să se «anunte»” ca 
ceea ce este concordant în diversul „materiei” şi să se «legiti- 
meze» şi să se determine «în mod rational»”7°. Noesele, în confor- 
mitate cu esenţa lor, animează materia, se combină în sinteze 
unificatoare ale diversului şi instituie conştiinţa a ceva%. Dar, 
această unitate, pe care o numim „obiectivă” nu este prin aceata 
„atinsă”. Operatiile (efectuările) enumerate mai sus sunt indis- 
pensabile, dar ele nu pot să dea seama de această unitate şi de ce 
este ea, căci ea este deja mai mult decât o simplă unitate. Cu toate 
acestea, Husserl sugerează că planul noetic este acela care asigură 
(produce) centralitatea — primă condiţie de sens, căci amestecul 


78 Ideen I, p. 176. 
79 Ibidem. 
80 Ibidem. 

nu ar putea niciodatä sä cuprindä (sä aibä) un „sens”®!. Dintr-o 
datä, luarea in consideratie a unitätii (obiective) plaseazä plura- 
litätile conştiinţei <Bewußtseinsmannigfältigkeiten> într-o poziţie de 
secundaritate, desi ele apartin esentei träirilor insele; ele trec in 
modul lui „a fi gata”®?. 

Lucrurile se prezintä cu totul altfel imediat ce perspectiva este 
inversatä, iar punctul de vedere noematic predominä. De aceastä 
datä nu mai suntem tentati sa elucidam „modul in care identi- 
tatea obiectului prezumat poate să aparţină configuratiilor cons- 
tiintei de structuri foarte diferite”; ceea ce apărea mai înainte ca 
efectuări noetice este acum înfăţişat ca şi caractere ale elemen- 
tului identic cu el însuşi - caractere pe care le găsim „îndrep- 
tându-ne privirea asupra corelatului noematic şi nu asupra trăirii 
şi asupra compoziţiei sale efective <reellen>”®. Şi Husserl este in 
continuare încă mai ferm: „ceea ce se exprimă astfel nu sunt 
„moduri ale conştiinţei”, în sensul de momente noetice, ci moduri 
sub care obiectul conştiinţei el însuşi şi ca atare se dă” ®. 

Analiza noematică recunoaşte în sfârşit ceea ce analiza noetică 
prescria numai. Obiectul nu mai este o simplă unitate anunţată, 
un element identic de găsit; avem de-a face cu un obiect veritabil, 
dat câteodată în mod originar, câteodată în alt mod - prin 
reamintire, conştiinţă de portret etc. De această dată obiectul este 
acela care se autonomizează şi se pune în prim-plan în aşa fel 
încât efectuările noetice pe de o parte, momentele hyletice pe de 
alta, cad într-o zonă de umbră. Acest obiect devine astfel obiect 


intentional propriu-zis intrând într-o reţea de contiguitate 


81 Ibidem. 
82 Ibidem. 
8 Ideen I, p. 177. 
8 Ideen I, p. 209. 
5 Ibidem. 

intentionalä. Centrul său obscur şi rezistent devine un „element 
«ideel» <ideellen>”, caracterele sale de act devin ele însele „ideele” 
pierzând caracterul lor de act şi momentele sale hyletice devin, la 
rândul lor, momente „ideele”. Această transmutatie/transfigurare 
produce” sensul%. Astfel, ceea ce Husserl numea „paralelism al 
noesei şi al noemei”®” se revelä a fi mai degrabă o alternanță 
noetico-noematică. 

Centralitatea, înveşmântată în forma unităţii şi a identităţii, 
joacă — putem să remarcăm aceasta imediat — un rol de o extremă 
importanţă, pe care noi nu l-am elucidat încă până la capăt. Ne 
rămâne de lămurit locul corpului propriu (în sensul de „Leib”) ca 
şi „aici central” în constituirea sensului®. 


b) Centralitate şi corp propriu 

Vom examina în continuare rolul centralitätii în constituirea 
lucrului sensibil ca atare. Deoarece ne situăm în contextul 
constituirii, centrul pe care unitatea sintetică în general se sprijină 
este încă de dobândit. Miza constituirii este explicitarea survenirii 
„aceluiaşi” (identicului) prin intermediul unei multiplicitäti date, 
căci „esenţa fiecărui lucru (acela pe care noi îl sesizăm în esenţa 
experienţei, deci într-o experienţă idealmente posibilă) comportă 
posibilitatea ideală a schimbării sale...”%. Ceea ce este de explicat 
este nu numai că noi avem o unitate în sânul schimbărilor pro- 
prietätilor şi în proprietatea singulară ea însăşi care se schimbă, 


86 Ibidem. 

37 Ideen I, p. 208. 

% În atitudinea fenomenologică opoziţia corp propriu — corp exterior nu mai 
are sens. Prin fenomenalizarea lumii obiective se ajunge la un câmpul 
fenomenologic, care nu este în fapt altceva decât câmpul senzatiilor care 
îmi aparţin mie ca şi corp propriu (câmp estesiologic) (Vezi îndeosebi 
Ding und Raum). 

% Ideen II, p. 46-47. 

dar avem, de asemenea, o unitate prin intermediul seriilor dife- 
rite de schimbări — există întotdeauna „o nouă unitate”” care 
survine. Dar, simpla unitate abstractä a unei serii de schimbäri nu 
este de distins de o fantomä. Pentru ca ea sä fie un lucru (un corp 
<Körper>), ea trebuie să fie, într-o aprehensiune, ţinută împreună cu 
circumstanţele de care ea depinde in mod esenţial”!. Trebuie, deci, 
ca această unitate să traverseze totalitatea schimbărilor, trebuie să 
fie o unitate de raporturi între serii diferite de schimbări. Struc- 
tura constitutivă a schemei sensibile, care rămâne unitară în mijlo- 
cul unor multiple saturäri şi serii de saturări (vizuale, tactile etc.), 
se prelungeşte într-o structură constitutivă a lucrului sensibil care 
rămâne, la rându-i, unitar în mijlocul unei serii concordante de 
schimbări legate de circumstanţele înconjurătoare. 

Husserl pare să conducă analizele sale pe latura noematică, 
ceea ce îl face să vorbească de „o remarcabilă stratificare””, ca şi 
cum seriile de saturări şi de schimbări s-ar suprapune şi s-ar 
fonda într-o unitate a posteriori. Dar, o asemenea analiză ascunde 
o dimensiune noeticä în fapt predominantă, căci aprehensiunea şi 
nu donația este aceea care constituie lucrul sensibil, intuitiv. Nu 
diferitele strata sunt cele care constituie lucrul sensibil — posibi- 
litatea însăşi a diferitelor „straturi”, părţi etc. este înscrisă dintru 
început ca posibilitate în lucrul sensibil-intuitiv®. Analizele 
constitutive ne apar mai degrabă ca analize noetice mascate de 
analize fenomenale şi obiective. Aprehensiunea, produsă în 
mediul unei co-aprehensiuni a împrejurărilor (condiţiilor) este 
cheia de boltă a edificiului constituirii. 


% Ideen I, p. 47. 
À Ibidem. 

92 Ideen II, p. 52. 
% Ideen I, p. 50. 

De altfel, în analizele sale, Husserl presupune ca dat „un singur 
şi acelaşi corp a cărui formă este una şi a cărui întindere este 
una”; iată motivul pentru care el se limitează la un tip 
determinat de lucruri materiale: cel al corpului solid, care devine 
un corp perceput în mod originar şi în raport cu care corpul fluid 
este accesibil numai prin raporturi mediate ale experienţei, iar 
corpul solid transparent pare să fie „o aberaţie în raport cu cazul 
normal al constituirii originale”®. 

Ceea ce explică o asemenea viziune, care nu poate să fie 
acceptată fără să fie cel puţin problematizată, se găseşte mult în 
amonte în raport cu analizele constituirii lucrului, mai precis în 
ontologia formală. Orice analiză a formelor constituirii este 
condusă, cu ajutorul retro-indicatiilor <Rückdeutungen>, in mod 
regresiv spre arhi-obiecte <Urgegenstände>, adică obiecte care nu 
mai trimit la obiecte pre-date”. Aceste obiecte par să fie identi- 
ficate cu obiectele sensibile” dacă nu ar fi de fapt ordonate „sub 
categoria logică de individ pur şi simplu (de obiecte «absolute»)”%. 
Arhi-obiectualitatea este individul, căci „de la el toate variabilele 
logice primesc determinatia lor de sens””. 

Unitatea lucrului se dovedeşte astfel o unitate noetică!% şi cen- 
tralitatea lucrului constituit este adusă în mod necesar la centrali- 
tatea lucrului constituant. Lucrul este centrat, căci el este o unitate 
şi, în plus, o unitate de sens (nu există sens fără centrare a totali- 
tätii), dar, în acelaşi timp, veritabilul său centru este în altă parte. 


% Ideen II, p. 38. 
5 Ideen I, p. 53. 
% Ideen II, $8. 

97 Ideen II, p. 17. 
% Ideen II, p. 34. 
® Ideen II, p. 34. 

100 Aceasta conduce la o problemä majorä, cäci am avea astfel o unitate realä, 
ceea ce este din principiu exclus. 

Husserl scrie mai departe!!! că „subiectul rămâne cumva in 
uitarea de sine..." 12. Într-o manieră generală, calitatea de lucru, ca 
şi aisthetha, depinde de subiect, mai precis „de corpul meu şi de 
«sensibilitatea mea normală»”. În derularea experienței (ca şi 
ostensiune perceptivă) „corpul propriu este în cauză ca şi organ 
al simţurilor, totalitate a organelor de simţ şi sursă a spontane- 
itatii derulărilor actelor de senzaţie”, ceea ce face că „orice real ca 
lucru al lumii înconjurătoare a ego-ului are raportul său cu corpul 
propriu”1%, Fiind centru al lumii înconjurătoare (adică, ego trans- 
cendental) corpul propriu devine „suportul punctelor zero ale 
orientării, ale unui «aici» şi «acum» ...”!%, Pentru ca un lucru să 
poată apare, el trebuie să aibă un raport de orientare faţă de cor- 
pul propriu. 

Prima proprietate a corpului propriu ca şi lucru material este 
de a fi centru de orientare, de a fi „acel «aici» central ultim”1% în 
raport cu care lucrurile apar. El este astfel prima condiţie a mani- 
festärii/aparitiei lucrurilor, căci, graţie facultăţii sale de liberă 
mobilitate, „subiectul poate din acel moment să declanşeze siste- 
mul aparitiilor sale”1%. Centralitatea egoică este aceea în raport 
cu care apariţiile de forma lucrului conservă sistemul lor fix în ce 
priveşte forma ordinii, orientării în jurul centrului. Ca şi subiect, 
corpul propriu este întotdeauna în centru, chiar dacă, ca loc 
obiectiv, locul ego-ului se schimbă în mod continuu. Mobilitatea 
„fizică” şi centralitarea sa în raport cu seria aparitiilor îi conferă 
corpului propriu o poziţie privilegiată. 


101 818, în care sunt discutati factorii conditionati în mod subiectiv ai consti- 
tuirii lucrului. 

102 Ideen II, p. 55. 

10% Ibidem. 

104 Ideen II, p. 56. 

105 Ideen II, p. 158. 

106 Ibidem. 

Este de remarcat cä aceastä centralitate este departe de a fi una 
fixă. Avem, urmându-l pe Husserl, de remarcat rolul extrem de 
important al mobilităţii, care este interpretabilă ca un fel de de- 
centralizare. Corpul propriu este un centru al apariţiilor, cu 
condiţia ca locul său în spaţiu să se schimbe. Imediat ce corpul 
propriu este văzut ca un lucru, el nu mai este centru al aparitiilor, 
căci un lucru nu are posibilitatea de a se îndepărta de el însuşi. Ca şi 
lucrul material, corpul propriu are un centru; ca şi centru fenome- 
nologic, el nu are unul. Există deci o incongruentä a celor două cen- 
tralitäti. A-l privi ca un pur centru fenomenologic este deopotrivă 
necesar şi imposibil. Corpul propriu este un centru care se opune 
lui însuşi — Husserl spune că el este un lucru a cărui constituire 
este „uimitor de imperfectă”!0 — şi aceasta este o proprietate „foarte 
specială” 108, 


c) Centralitate şi fondare corelationalà 

Termenii de „nucleu” sau „strat nuclear” trimit la o funcţiune 
de fondare; nucleul este întotdeauna punctul de referință stabil, 
pornind de la care alte dezvoltări se inläntuie. 

De ce fel de fondare este vorba în fenomenologie, aşa cum este 
ea formulată în Ideen? Termenul de „fondare” <Fundierung> este 
reperabil pentru prima dată în cea de-a treia Cercetare logică, unde 
el caracterizează relaţiile între părţi sau între părţi şi totalitäti. Dacă 
o parte nu poate să subziste fără suplimentul oferit de o alta, atunci 
spunem că prima parte are nevoie de fondarea celei de-a doua. 
Dar, relaţia de fondare poate să fie şi reciprocă, şi anume atunci 
când una nu poate să subziste fără cealaltă şi invers (o culoare, de 
exemplu, nu poate să subziste fără o suprafaţă)!”. Această 


107 Ideen II, p. 159; sublinierea ne aparţine. 
108 Ideen II, 841 b, în titlu. 
1% LU II/1, 816 

dependentä reciprocä nu este o limitä subiectivä a capacitätii 
noastre de reprezentare, ci un „caracter obiectiv” sau „ideal”110. În 
opera lui Husserl relaţia reciprocă este aceea care prevalează; în 
Cercetări logice relaţia unilaterală de fondare nu este tratată deloc, 
iar în Ideen, în ciuda a ceea ce am putea gândi având în vedere 
locul privilegiat pe care imanenta absolută a conştiinţei pare a-l 
avea, reciprocitatea rămâne fundamentală!!!. A spune că avem 
de-a face în aceasta din urmă cu o fondare unilaterală, adică în 
sensul tare al termenului, înseamnă să nu înțelegem sensul 
profund al reductieil!? ca reductie ontologică, ca reconducere!!5 la 
structurile fundamentale (corelationale) ale lui „a fi în lume”. 

În ce fel schimbă recursul la evidenţă viziunea relationalä asupra 
fondării? — În „fenomenologia raţiunii”!!+ — care este în primul 
rând o fenomenologie a cunoaşterii —, Husserl leagă fondarea de 
legitimare <Ausweisung> şi de „a vedea” <Sehen>. Trebuie să fie, deci, 
„0 corelație <...> între «fiinta veritabilă» sau «efectivă» şi «fiinta 
legitimabilă în mod rațional»; şi această corelaţie trebuie să fie 
valabilă pentru toate modalităţile doxice ale fiinţei sau ale 
poziţiei” 115. Această corelaţie este, fără îndoială, o corelaţie eidetică. 


Este clar deci că, avansând tema evidenţei!!* (originare), Husserl 


11 LU DL. p. 238. Vezi şi Emmanuel Levinas, Théorie de l'intuition, p. 161. 

111 Anthony J.Steinbock, op. cit., p. 9. 

12 A se raporta Ideen I, Secţiunea a II-a şi la cap. II al lucrării de faţă. 

113 A se compara cu M. Heidegger, Die Grundprobleme der Phănomenologie, 
Frankfurt am Main, Vittorio Klostermann, 1975, trad. fr. Les problemes fon- 
damentaux de la phénoménologie, Paris, Gallimard, 1985, p. 39 şi următoarele. 

114 Ideen I, Secţiunea a IV-a „Ratiune şi realitate”. 

115 Ideen I, p. 282. 

16 Pentru o discuţie cu privire la conceptia husserliana asupra evidenţei vezi 
George Heffernan, Miscellaneous Lucubrations on Husserl's Answer to the 
Question „was Evidenz sei”: A Contribution to the Phenomenology of Evidence 
on the Occasion of the Publication of Husserliana Volume XXX, în „Husserl 
Studies”, vol. 15, nr. 1, 1998. 

nu vrea să transgreseze cadrul corelational — dimpotrivă, numai în 
interiorul acestuia evidenţa îşi găseşte poziţia sa structurală. De 
altfel, întreaga discuţie pe care o găsim în $136 al Ideen I, care 
tratează evidenţa originară ca fundament originar de validitate, 
este condusă în cadrele „paralelismului” noetico-noematic!”. 

Mai mult încă, evidenţa înseşi se sprijină de fapt pe un raport, 
căci, ca şi viziune intelectuală <Einsicht>, ea este „unitatea care 
formează o poziţie raţională cu ceea ce o motivează prin 
esență....” 118, adică cu ceea ce este dat în mod „originar”!!?. Astfel, 
evidenţa originară care realizează fondarea actelor doxice (fon- 
dare epistemologică) şi intuiţia ca şi bază a oricărei formări de 
sens nu contrazic caracterul (co-)relational al structurilor fenome- 
nologice fundamentale. Pentru Husserl, apodicticitatea se ata- 
şează semnului, în timp ce evidenţa (adevărul) trebuie să aparțină 
vizatului însuşi, ,obiectualitätii categoriale intenţionate”. Nu 
trebuie deci să confundăm la Husserl trăirea pură a evidenţei cu 
sentimentul mundan corespunzător. Primul lasă să se creeze în 
fapt o distanță față de sine care este condiţia pentru care noi putem 
avea un raport liber deschis (critic sau „în zig-zag”'?°) cu lucrul 
(ca lucru în lume). Astfel, critica aparţine prin esenţă demersului 
vizând evidența!” şi acest fapt este fondat tocmai pe forma 


17 Este totuşi remarcabil faptul că analizele sunt noematice. 

118 Ideen I, p. 461 - 462. 

119 Pentru o discuţie amănunţită în legătură cu acest subiect, trimitem la 
Fernando Gil, Traité de l'évidence, Grenoble, Editions Jérôme Millon, 1993. 

12 LFT, 880. 

121 Vezi F. Gilop. cit. , p. 8-10. „...la démarche critique <...> semble écarter 
explicitement la satisfaction du domaine de l'évidence. <...> Husserl récuse 
toute empathie de l'évidence. Les «soi-disant sentiments d'évidence» ou le 
«sentiment d'une nécessité rigoureuse» ne sont en aucun cas à même de 
«garantir une vérité objective sans laquelle il n'y aurait <...> pour nous 
aucune verite»”. Husserl a arătat cu claritate in 821 al Ideen I că aceste 
sentimente sunt „create sub impactul teoriilor” (sublinierea îi apatine). 

raportului intrinsec care apartine constituirii obiectului inten- 
Donat, Faptul că evidența implică o donare în persoană, o 
„posesie”1% — fie ea originară!%, nu vrea în nici un fel să spună că 
ea ar fi o posesie efectivă — este vorba aici de o posesie în sensul 
fenomenologic al termenului, de o luare de distanţă traversând 
această „präpastie” interioară a i-realului. 


d) Centrare — decentrare 

Caracterul dual al evidenţei trimite din nou la problema de- 
centrării centrului. Simtim că vizarea care pune acest centru este 
cumva o vizare a absolutului, deşi structura relationalä inegală 
interzice accesul la acesta. De aceea, Husserl pare să împingă 
acest absolut spre nivelul hyletic, ca loc al unei unităţi originare a 
ei înşişi şi a opusului său'?*. Manuscrisele din anii '30 asupra tem- 
poralitätii par să confirme această interpretare. Fenomenologia ar 
cere deci o coborâre regresivă spre manifestarea înseşi, dar, dacă 
noi am accepta aceasta, nu ar mai fi, la drept vorbind, nici un 
mijloc de a atinge o absoluitate oarecare şi tot ce am putea face ar 
fi să ne apropiem de acest absolut (prescris), să rămânem în 
proximitatea sa, în intimitatea sa. Din cauza relatiei/tensiunii 
dintre „a apare” şi „ceea ce apare”, suntem imediat împinşi spre 
aparenţă, spre constituitul care apare în forma exterioritätii!?. 

Viziunea propusă de Gerard Granel este, fără nici o îndoială, 
seducătoare şi anumite părţi ale textelor sale merită de a fi citate 
in extenso, dar, în acelaşi timp, nu trebuie să uităm că, cel putin în 


Ideen, Husserl se ţine în mod riguros la nivelul constituitului şi 


122 F, Gil, op. cit., p. 10. 

13 LFT, §44, pp. 269-270. 

124 Gérard Granel, Le sens du temps et de la perception chez E. Husserl, Paris, 
Gallimard, 1968., p. 31. 

15 Idem, pp. 46 - 47. 

rămâne extrem de prudent cu privire la chestiuni precum cele pe 
care autorul citat le ridică. 

„Nu este aici locul - scrie Husserl - să decidem dacă, în fluxul 
trăirii, aceste trăiri sensibile sunt peste tot şi în mod necesar 
purtătoare de o oarecare «aprehensiune care le animă» <...>, altfel 
spus, dacă ele sunt mereu implicate în funcțiuni intentionale. Pe de 
altă parte, noi lăsăm deopotrivă în suspans, pentru început, 
chestiunea de a şti dacă aceste caractere care instituie în mod 
esenţial intentionalitatea pot să aibă o plenitudine concretă fără 
fundamente senzuale”1%. Husserl se menţine de o manieră 
programatică „în interiorul planului temporalitätii constituite, care 
trebuie conservată în mod constant”!. Această prudenţă - suntem 
convinşi — nu este o chestiune de conjunctură; ea nu are nici nimic 
subiectiv. Este în fapt vorba de o exigentä a esenței (duale) a 
structurii intentionale. Este adevărat, de asemenea, că sistemul 
intentional (ca şi sistem de trimiteri) se sprijină pe ideea unui 
fundament originar al validității la care celelalte momente 
intentionale trimit, pe exigenta plenitudinii şi a umplerii perfecte şi 
că o structură constitutivă „normală” sau „eminentă” serveşte aici 
mereu drept ghid. Aceasta face - în mod evident - ca o anumită 
ambiguitate să persiste şi ca iluzia „metafizică” a absolutului să nu 


fie niciodată în mod ferm şi definitiv îndepărtată. 


126 Ideen |, p. 172. 
127 Ibidem. 

VI. Structura noemei complete 


Revenim acum la analiza „arborelui inflorit”'?® şi la princi- 
palele sale rezultate: perceputul ca atare şi sensul percepției. Husserl 
examinează în continuare consecinţele extensiunilor posibile la 
alte sfere ale intenţionalităţii!?. Să luăm cazul unor trăiri precum 
amintirea, aşteptarea, imaginarea etc. În fiecare dintre ele ,locu- 
ieste” un sens noematic. Să presupunem în continuare că există 
un unic fond nuclear (un nucleu comun) şi că el este descris cu 
ajutorul aceloraşi expresii!%: arbore înflorit având frunzele de 
acea sau acea culoare ş.a.m.d. Chiar în acest caz, noi observăm că 
sensul noematic prezintă caractere diferite, căci poate să fie vorba 
de o percepţie, de o amintire, de o aşteptare, de un arbore dat în 
imaginaţie etc. Noi descoperim aceste caractere distinctive pe 
sensul percepţiei, pe sensul imaginaţiei etc. şi ele aparţin sensului 
respectiv în mod necesar şi în corelație cu speciile corespunzătoare ale 
trairilor noetice'?!. Această analiză a fost efectuată — ne aducem 
aminte - în atitudinea fenomenologică a suspendării tezei 
naturale a existenţei. Husserl ne propune în continuare să „lăsăm 
deoparte” parantezele ataşate tezelor!?. Obţinem atunci „diferite 


128 Ideen I, p.186 şi următoarele. Reluăm aici un exemplu discutat în această 
lucrare în Introducere (secţiunea a III-a) şi în capitolele IV (secţiunea I) şi 
V (secţiunea a IV-a). 

129 Ideen I, 891. 

13 Husserl califică aceste expresii ca fiind expresii „obiective absolut identice, 
dat fiind că ar putea exista o identitate în trăirile paralele de specii dife- 
rite” (Ideen I, p.189). 

131 Ideen |, p. 188. 

1% Iată o idee care merită semnalată, chiar dacă nu este aici locul pentru ca ea 
să fie analizată în amănunt. Înseamnă deci că orice demers de reductie fe- 
nomenologică („punere între paranteze” sau, mai corect, împarantezare, 
punere a parantezelor) trebuie dublat, în viziunea lui Husserl, de un fel 
de contra-reductie (,lasare deoparte a parantezelor”). 

concepte ale obiectualitätilor nemodificate, printre care se dis- 
tinge „obiectul pur şi simplu” <Gegenstand schlechthin>, „nucleul 
identic, aşadar, care câteodată este perceput, câteodată este 
prezentificat în mod direct, câteodată figurat în portret sau în 
tablou s.a.m.d., care nu fac decât să indice un concept central, 1%. 
Ocolul cât se poate de surprinzător „prin obiectiv”, prin lumea 
naturală, nu este, în opinia noastră, nici consecinţa zig-zag-ului 
propriu metodei fenomenologice, căci el transgresează cadrele 
corelatiei noetico-noematice, nici o simplă inconsecventä din 
partea lui Husserl. El este prooba eclatantä — deşi ea a trecut până 
astăzi neobservată — a imposibilității de a obţine în analizele pur 
intrinseci conceptul central, adică o pură şi stabilă centralitate ca 
fundament al constituirii şi al apariţiei „lucrului”. Teza lumii este 
de nedepăşit, lumea naturală este inconturnabilă şi, aşa cum 
Johannes Daubert!% resimtise, realitatea nu este un caracter 
intentional oarecare. Analizele fenomenologice nu sunt prin 
aceasta anulate — ele sunt aduse până la ultima lor consecinţă si, 
am spune noi, până la propria lor limită!5: lumea „pur şi simplu”. 
Paragraful 99 aduce precizări suplimentare privind modifi- 
cările intentionale, cu alte cuvinte: privind caracterele care disting 
noemele diferite. Potrivit lui Husserl, diferenţele „se referă la 
modul de donare <Gegebenheitsweise>1%” (la modul de acces la 
conştiinţă). Elementul identic poate să accedeze fie în mod 


„originar” <originär>, fie „prin amintire”, fie „prin imagine” 


18 Ideen I, p. 189 (Husserl subliniază). 

13 Vezi supra, cap. III, anexa „Critica realistă a noemei (J. Daubert)”. 

185 Cealaltă limită fiind, în opinia noastră, forma generală alumii. — Vez supra, 
cap. al II-lea. 

15 Ideen I, p. 209. Expresia „moduri de donare” nu vrea să spună „moduri de 
donare ale conştiinţei”, ci „moduri de donare ale obiectului” sau, în ter- 
meni strict husserlieni: „moduri în care obiectul conştiinţei el însuşi şi ca 
atare se dă” (p.209)(sublinierea ne apartine). 

<bildmässig> si ceea ce desemnäm astfel sunt numite caractere 
noematice, caractere care se ataşează nu trăirii efective şi încă mai 
puţin obiectului real, ci noemei respective (în exemplul nostru 
noemei arborelui). 


a) Prima grupă de modificări intentionale (modurile donării) 

Seria de modificări ale datului originar perceptiv, prezumat 
central şi identic, nu este omogenă. Există mai întâi modificări 
reproductive, începând cu simpla prezentificare, care se dă, 
potrivit esenței sale, ca modificare a unui altceva (decât cel ce se 
dă nemijlocit)!” <Modifikation eines anderen>, adică modificare a 
lucrului care „fusese” sau „va fi” perceput în mod actual (în cazul 
amintirii şi, respectiv, al aşteptării). 

Prezentul „corporal” al percepţiei devine astfel, fără prea 
multe ocolişuri, elementul „originar“! şi teza primatului per- 
ceptiei, care ar fi trebuit să fie calea de acces fenomenologicä la 
lume, se dovedeşte a fi un simplu moment structural. 

Pe lângă prezentificările care urmează axa temporalizării, 
prezentate mai sus, există încă şi altele. Modificarea în imaginație 
<verbildlichende>%, de exemplu, prezentifică un lucru „în” portret, 
într-un tablou. Această modificare presupune prima serie modifi- 
cationalä şi comportă „complexificäri” <Komplexionen> datorate 
faptului că acelaşi obiect — un tablou pe perete, de exemplu - 
poate să fie luat fie ca un lucru pur şi simplu perceput, fie ca 
portret al unui lucru care este pictat, fie ca lucrul pictat în acest 
tablou. Această distincţie revelă, pe de o parte, prioritatea laturii 
noematice, căci, din punct de vedere noetic, ,continutul” este 
identic, precum şi caracterul înglobant al noemei - în curs de a 


137 Ideen I, p. 209. 
138 Ibidem. 


1% Am mai putea spune: „portretizarea”. 


182 


Aparentä si sens. La încrucisarea dintre constituire si manifestare 


deveni noemă completă - care, într-o manieră aproape uimitoare, 
„leagă” diferite obiecte ale reprezentării prin intermediul unor 
trimiteri de la unul la celălalt!+. 

Cuplul semn-semnificat se suprapune unui alt tip de modifi- 
care din aceeaşi familie cu primele: „reprezentările signitive” 
<Zeichenvorstellungen>. 


b) A doua grupa de modificări intentionale 
(caracterele noematice) 

O cercetare analitico-descriptivă exhaustivă va pune în evi- 
dentä deopotrivă alte serii de modificări, care corespund unor 
tipuri diferite de caractere noematice. Un grup distinct este 
format de caracterul de ființă <Seinscharaktere> şi de caracterele 
noetice corespunzătoare: caractere „doxice” sau „de credinţă” 
<doxische oder Glaubenscharaktere>!*. Caracterelor noetice le co- 
respund in reprezentärile intuitive credinta perceptivä <Wahrneh- 
mungsglaube> inclusä realmente in perceptia normalä corespun- 
zătoare ca si „ceptie” <Gewahrung>#. Mai precis, credința 
perceptivă este o certitudine perceptivă <Wahrnehmungsgewissheit>. 
Pe scurt, certitudinii perceptive îi corespunde, pe latura noetică, 


140 Ideen I, p. 210. 

141 Ideen I, p. 214 şi următoarele. 

12 Am ţinut aici să evităm cu orice pret sugestia foarte la îndemână oferită 
de traducerile frantuzesti a acestui „Gewahrung” ca „percee”, „străpun- 
gere” — un termen care ne oferă numai iluzia facilă a rezolvării unei pro- 
bleme în timp ce el este încărcat de o seamă de prejudecăţi metafizice 
(aceea a acţiunii şi, desigur, aceea a transcendentei ca pură obiectivitate). 
Termenul german utilizat de Husserl trimite mai degrabă la o cuprindere 
dintr-o privire (ca în „erblicken”), la acel prim moment al contactului cu 
lucrul perceput. Intră aici în joc şi o asociere cu termeni precum 
„Gewähr” (siguranţă, garantie), „Gewahrsam” (loc sigur, adăpost) (vezi 
Störig — Das grosse Wörterbuch der deutschen Sprache, Stuttgart, Parkland, 
1990, p. 427-428). 

caracterul de a fi „real” <wirklich> si aceastä schemä binarä se 
prelungeste la amintiri, asteptäri, reproduceri prezentifiante prin 
imagine (cu conditia ca ele sä fie toate „sigure”, „certe”). Husserl 
numeşte aceste acte „tetice”, căci ele „pun” ființa, fără ca această 
„punere” a fiinţei să fie necesarmente o „luare” de pozitiel#. 

Caracterul de fiinţă poate să fie modificat la rândul său. Astfel, 
„modul credinței «certe»1*poate să se transforme în cel al simplei 
presupuneri <Anmutung> sau al conjecturii <Vermutung> sau al 
interogării QFrage> sau al îndoielii. În mod paralel, ceea ce apare 
<das Erscheinende> adoptă modalităţile fiinţei „posibilului”, 
„verosimilului”, „problematicului”, „indoielnicului”'!®. 

În continuare, Husserl ia în considerare ceea ce el numeşte 
„propozitie” completă!*, adică unitatea formată de nucleul sensului 
şi de caracterul de fiinţă, ceea ce dă încă o serie de modificări 
intentionale — este adevărat - secundare în raport cu modalităţile 
credinţei şi ale fiinţei. Ne referim aici la asentiment şi la refuz 
(afirmaţie şi negaţie)!/. Negatia se caracterizează, potrivit esenței 
sale, prin acest „bifare” a „punerii” <Position> (în nici un caz al 
afirmării, care se găseşte la acelaşi nivel cu aceasta). În mod 
analogic, „posibilul”, ,verosimilul”,etc devin („im-posibil”, ,ne- 
verosimil” s.a.m.d.). Cu acest ultim tip de modificare noema 
totală se suprapune „propoziției totale” luată în plenitudinea sa 
concretă noematică!%. 


18 Ibidem. 

144 Termenul „certă” nu trebuie confundat cu ceea ce termeni ca cei de „afir- 
matie” sau „negatie” înseamnă, căci afirmaţia şi negația aparţin unei alte 
serii, supra-adăugate, de modificări intentionale. Vezi în acest sens $106 
al Ideen I. 

145 Ibidem. 

146 Vezi Ideen I, p. 265 şi următoarele. 

147 Ideen |, p. 218. 

148 Ibidem. 

c) Modificări intentionale reiterate şi neutralizante 

Orice obiect al fiinţei <Seinsobjekt> poate să fie afirmat sau 
negat, fiecare afirmatum şi fiecare negatum pot să fie, la rândul, lor 
modificate s.a.m.d. - Se formează astfel un lanţ, (cel putin) 
idealiter infinit de modificări redublate: „ne-nefiind” ş.a.m.d. pe 
orizonatală (fiinţă reală, posibilă...) si pe verticală (ne-ne-fiind...). 
Mergând încă mai departe, Husserl remarcă faptul că „aceasta 
este valabil pentru toate modificările de fiinţă despre care am 
vorbit mai sus”!®. Aceste reiterări nu sunt pur şi simplu verbale; 
Husserl dă exemplul teoriei probabilităților, în care probabili- 
tätile sunt constatate, negate, puse la îndoială etc.1%. 

În acest moment când obiectualitätile proliferează, chestiunea 
statutului lor ontologic şi fenomenologic se pune cu tărie. Trebuie 
remarcat în această privinţă că, pe de o parte, proliferarea nu este 
totuşi haotică şi că avem de a face cu o structură generativă foarte 
precisă, iar, pe de altă parte, remarcăm că toate aceste obiectua- 
litäti se dezvoltă în interiorul noemei complete — ele sunt, pentru 
a spune altfel, obiectualitäti dependente!5!. Această dependenţă este 
înscrisă în esența modificării, căci modificarea este întotdeauna 


” 


„modificare a...” în ceva nemodificabil; termenul de modificare 
acoperă, de fapt, pe cel de geneză fenomenologică sau transcenden- 
tală, care nu are nimic empiricl®2. 

Printre toate modificările posibile pe care noema pare să la 


accepte cu generozitate, este una care ocupă o poziţie particulară. 


14 Ideen I, p. 219-220. 

150 Ideen I, p. 221. 

151 În acest punct Husserl se separă în mod hotărât de Meinong. Vezi A. 
Meinong, Über Möglichkeit und Wahrscheinlichkeit. Beiträge zur Gegenstands- 
theorie und Erkenntnistheorie, Leipzig, Verlag von Johann Ambrosius Barth, 
1915. 

152 Ideen I, p. 215 şi 219. 

Husserl o numeşte modificare de neutralitate!” si ea se distinge prin 
aceea că nu este reiterabilă. Nereitabilitatea este, pe drept cuvânt, 
o proprietate cu totul remarcabilă şi stranie, căci ansamblul întreg 
al modificărilor, şi astfel, cel puţin aparent, noema completă pare 
să depindă de reiterabilitate. Dacă modificările de neutralitate 
contrazic această structură eidetică generativă, ele pun în cauză 
structura întreagă a noemei complete. 

Un examen mai precis al punctului de plecare al modificărilor 
- temporalitatea — şi al termenului său final — neutralitatea — este 
necesar nu numai pentru a da o descriptie fidelă şi completă a 
teoriei husserliene a noemei, dar mai ales pentru a pune în relief 
noema completă ca totalitatea structurată şi ca „formă” a lumii. 


d) Articulațiile noemei complete 

Noema completă s-a construit pe fondul semnificației „pure”, 
temă centrală a unei gramatici „pure” concepută ca disciplină a 
priori şi autonomă a formelor de semnificare ca unităţi ideale şi ca 
„subsol” şi al logicii pure, şi al gramaticicii generale. Noema - am 
văzut deja — nu este decât o „generalizare” (în sensul special a 
termenului!) a conceptului de semnificaţie. 

Seriile multiple şi încrucişate într-o manieră foarte complicată 
- prezentate sumar până aici — respectă de fiecare dată acelaşi 
tipic al derulării: „tema centrală” este derivată (declinată) în mod 
progresiv până la exhaustivarea „continutului” implicit al temei. 
Deşi — graţie poziţiei sale structurale privilegiate — tema pare mai 
degrabă să dobândească (prin subreptie, am putea spune) o 
anumită „transcendentä”, nu trebuie să pierdem din vedere că 
ceea ce este pe drept cuvânt declinat este o linie de separație, o 
distincţie fundamentală şi multiformă şi care se reproduce la 


15 Ideen I, SS 109-114. 
154 vezi supra, secţiunile I şi IV din acest capitol. 

toate nivelurile. Este vorba aici despre distincţia între reprezen- 
tare inutitivă şi reprezentare conceptuală, reprezentare distinctă 
şi reprezentare confuză — pentru a relua terminologia filozofică 
tradiţională -, distincţia (de această dată fenomenologicä) şi 
prezentată de către noi până aici în mod constant ca o demarcaţie 
sau denivelare internă, între reprezentarea proprie şi reprezen- 
tarea „improprie”. 

Aluzia făcută la tradiţia filozofică nu era fortuită. După părea 
noastră, acesta este punctul în care analizele fenomenologice 
întâlnesc şi prelungesc analizele (şi distinctiile) filozofice propriu- 
zisel®, 

Dacä este adevärat cä Husserl a dat ca scop (filozofic) al 
cercetärilor sale, conformitatea idealä intre reprezentare si 
reprezentat, între conştiinţă şi conţinut al conştiinţei, dacă este 
adevărat de asemenea că el a gândit „fenomenologia raţiunii” ca 
împlinire a demersului său, nu trebuie să neglijäm deplasările 
care intervin în interiorul acestei problematici dând acestor 
analize o turnură descriptivă şi eidetică deopotrivă, care le prote- 
jează finalmente de orice ingerintä teoretică „exterioară”, de orice 
idealizare şi naturalizare care falsificante. O analiză atentă a 
textului ne revelă faptul că din sistemul modificărilor continui nu 
neapărat poziţia sau statutul fiecărui element contează, ci relaţiile 
pe care acesta le angajează, şi că, în continuare, nu este vorba aici 
de relaţii particulare, concrete, determinate empiric, ci de tipuri 
de relaţii; „legătura”, oricare ar fi ea, este ridicată la nivelul său 
eidetic. Husserl pregăteşte astfel terenul pentru reconsiderarea 


15 Suntem aici în dezacord cu interpretarea care vede în fenomenologia lui 
Husserl forma ultimă a metafizicii şi care este fondată îndeobşte pe critica 
ideei husserliene de reprezentare şi care îi reproşează „viziunea reprezen- 
tationalistä” a lumii. 

radicală a oricărei prestații a conştiinţei privită în acest „fatä-in- 
faţă” intrinsec şi fundamental cu lumea. 

Să luăm, de exemplu, modificările reproductive, pe care le-am 
numit generic „primul grup de modificări intentionale”. Criteriul 
care guvernează seria (perceptie-amintire-imaginatie-semnifi- 
catie) este modul de donare pentru conştiinţă a fiecărei noeme 
implicate acolo. Tehnica variaţiei, utilizată de fiecare dată, face să 
iasă la lumină elementul comun al fiecăruia dintre aceste moduri 
de donare - sensul noematic —, astfel că până la sfârşit acesta 
apare ca punctul de plecare, ca tema care se supune operaţiei de 
declinare. Omogenitatea seriei este însă înşelătoare. Ea ascunde 
cel puţin două tăieturi: între prezentarea (perceptivă) şi diferitele 
prezentificări (în amintire, prin imagine, prin semn) şi, la o 
analiză încă si mai avansată, între pozitionalitatea percepţiei şi a 
amintirii şi a cvasi-pozitionalitatea imaginii şi a semnuluift, 
pentru ca ea să fie de fiecare dată „blocată” în mod reflexiv de o 
modificare neutralizantä, nereiterabilă. Seriile descriu astfel 
forma generală a lumii atât ca „univers” cât şi ca ordine 
„cosmos”). 


15 Ideen I, p. 225 şi următoarele. 

Prejudecäti grele atârnă de Ideen I şi de fenomenologia husserli- 
ana în ansamblul ei, îndeosebi în ceea ce priveşte idealismul si 
logicismul (ambele criticate de Husserl însuşi). Dar, în timp ce di- 
feritele ,dizidente” fenomenologice (de altfel extrem de produc- 
tive) şi, plecând de la ele, diferitele linii interpretative au respins 
de asemenea, într-un fel sau altul, ideea unei fenomenologii pure, 
noi am încercat să menţinem un echilibru just (deşi precar) între 
„fapt” şi „esentä”, între nivelul analizelor fenomenelologice pro- 
priu-zise (analize descriptive) şi cel al interpretării lor filozofice. 
Lucrarea noastră ar trebui să îndepărteze, cel puţin într-o 
anumită măsură, aceste prejudecăţi şi să scoată în relief dimen- 
siunea de uvertură a Ideen, începând cu chiar această „primă 
carte” a lor - singura publicată de Husserl în cursul vieţii sale. 

Tema centrală a Ideen este sensul. Conştient de masa conside- 
rabilă de confuzii pe care acesta o duce, Husserl îi oferă un alt 
nume - cel de noemă - si cu aceasta o altă viaţă. Viaţa interioară a 
sensului noematic, cu „aventurile” şi avatarurile sale, este ceea ce 
îşi propune lucrarea noastră să lămurească si să prezerveze. 
Astfel, demersul nostru, înscris în mod declarat în cadrele unei 
fenomeneologii constitutive, încearcă să deceleze toate compo- 
nentele, până la cele mai mici, şi să demonteze şi, în continuare, 

să elucideze mecanismele cele mai intime ale vieţii constitutive in 
general. În acest context, noi am reluat anumite analize husserli- 
ene, începând cu cele din meditaţia fenomenologică fundamen- 
tală (a doua secţiune a Ideen I, primele două capitole ale lucrării 
noastre) şi continuând cu analizele complexe privind percepţia şi 
evaluarea. Într-o manieră aparent paradoxală, atenţia mare 
acordată nivelului micro-analizei ne-a condus la a reconsidera 
locul unităţii şi al globalitätii în fenomenologie şi în particular în 
fenomenologia constitutivă, căci „sensul” are întotdeauna forma 
necesară a unităţii. Pluralitatea nearticulată a problemelor parti- 
ale şi puse în mod unilateral se reuneşte „într-o unitate a UNEI 
probleme”! sau, am spune noi, sub cupola unui sistem core- 
lational dual de forma „pol-ego” - „pol-lume”, dar infinit ca 
profunzime. 

Sarcina principală a acestei lucrări era aceea de a pregăti 
analize fenomenologice concrete care să expliciteze în ce fel 
momentele noetice şi cele noematice conlucrează în constituirea 
fenomenologică a lumii. Decupajul tematic pe care l-am operat 
viza acest domeniu intermediar situat cumva între actele 
donatoare de sens şi obiecte (în sensul de Gegenstände) şi pe care 
am ales să îl numesc „sferă noematică”. Mi-am asumat astfel 
riscuri enorme - sunt conştient de aceasta — şi este posibil ca 
această cale să mă proiecteze dincolo de ceea ce este astăzi 
acceptat ca „fenomenologie”. 

„La ce bun să ne situăm în acest loc de tranzit — ar putea 
cineva să replice — devreme ce Husserl însuşi a făcut ca această 
regiune să depindă în mod esenţial de cea anterioară ei, de cea a 
antepredicativitätii?”. Întrebarea ar fi cu totul indreptätitä. Să nu 
uităm însă că Husserl s-a arătat a fi foarte prudent în ce priveşte 


1 AL, p. 359 (în titlul § 2). 

descrierea acestor noi teritorii, iar această prudenţă l-a determinat 
să reia la nivelul antepredicativitätii structuri operante la nivel 
predicativ până într-acolo că Analysen zur passiven Synthesis, de 
exemplu, pot fi considerate, sub un anumit unghi, ca analize 
referitoare la fundamentele logicii. De aceea, o analiză detaliată a 
structurilor (a articulaţiilor) „vizibile”, explicite, nu este lipsită de 
interes pentru fenomenologie, chiar şi pentru o fenomenologie a 
„profunzimilor”, căci ea poate scoate la lumină situaţii cu totul 
inedite. 

Husserl a considerat acest versant ca fiind o achiziţie sigură şi 
la îndemână şi acesta este motivul pentru care s-a înşelat uneori. 
lată, de exemplu, seiile de modificări intentionale reiterabile, pe 
care Husserl le-a infätisat ca pe modificări situate pe o linie 
continuă si efectuabile pas cu pas, din aproape în aproape, prin 
serii de „modificări ale modificărilor”. În acest fel, o reprezentare 
cât de îndepărtată de cea originară este repusă în contact cu 
aceasta. Nu sunt acceptate în această structură universală a 
declinării nici salturi, nici lacune - totul este o masă compactă de 
date şi trimiteri intentionale, o viaţă infinită în care nimic nu se 
pierde. Dar, aceste date intentionale, în marea lor majoritate non- 
actuale, sunt tratate astfel ca fiind actuale?. 

Respingerea acestei omogenitäti a seriilor de modificări inten- 
tionale are consecinţe importante în ce priveşte structura trăirii 
fenomenologice în sensul că trăirea apare acum ca o „totalitate 
sensibilă” (A. Gurwitsch) care se scindează interior formând o 
dualitate între o parte „dominantă” şi una „recesivă” fără ca 
aceasta polaritate să corespundă întotdeauna distinctiei actual — 


2 Un infinit actual este imposibil de conceput altfel decât ca intuiţie pură, ca 
formă pură a receptivitätii, aşa cum o face Kant în „Estetica transcen- 
dentală”. 

inactual. În acest fel väd eu acele noemata (unitäti de sens): 
animate din interior, supuse prin înseşi constituirea universală 
perisabilitätii şi posibilităţii de a trece în opusul lor. 

„Ideen zu reinen fenomenologie und phänomenolgischen Phi- 
losophie” ( - sublinierea ne aparţine) - astfel şi-a intitulat Husserl 
al său „Program al unei fenomenologii pure”?. „Ideen zu...” 
trimite, ca si titlu, la o lucrare a lui Dilthey intitulată Ideen über 
eine beschereibende und zerglidernde Psychologie (pe care Husserl o 
citează întotdeauna ca Ideen zu... ), la Ideen zu einer Philosophie deer 
Geschichte der Menschheit de J. G. Herder şi la subtitlul Ideen zur 
Naturgeschichte und Geschichte der Menschheit al uneia dintre 
cărţile lui Hermann Lotze. În interpretarea lui Karl Schuhmann 
această turnură a titlului este datorată faptului că lucrarea despre 
care vorbim aici nu putea să fie considerată o prezentare 
exhaustivă a sistemului fenomenologiei, ci mai degrabă un text 
care pregătea intrarea în acel domeniu: „Ideen zur ...”. Preferinta 
lui Husserl pentru această formulare — pe care o regăsim in mod 
parţial şi în expresii precum „die Idee der Phănomenologie” sau 
„die Idee der Philosophie” — este, după noi, indicele că Husserl 
vedea demersurile sale, şi în mod special acelea din Ideen I, ca 
deschideri”. „Zu” vrea să spună în acest context — ca şi în celebrul 
apel „Zu den Sachen selbst” — accesul la ceva, posibilitatea de a 
atinge, mişcarea şi calea spre.... „Către lucrurile însele” nu 


3 Martin Heidegger, Mein Weg in die Phänomenologie, Tübingen, Max Niemayer 
Verlag, 1969; trad. fr. Mon chemin de pensee et la phenomenologie, dans 
Martin Heidegger, Questions IV, p. 161-175. Expresia citatä se gäseste la 
pagina 167 a editiei franceze. 

4 Karl Schuhmann, Die Dialektik der Phänomenologie II: Reine Phänomenologie 
und phänomenologischen Philosophie, den Haag, Martinus Nijhoff, 1973, p. 72. 

5 „Deschideri” si nu simple „introduceri”, ca si cum domeniul fenomeno- 
logiei ar fi fost deja dobändit, iar lui Husserl nu i-ar mai fi rämas decät sä 
ne conducă înăuntru. 

înseamnă „lucrurile însele” şi, mai ales, nu înseamnă ca am putea 
vreodată zăbovi acolo un timp mai îndelungat decât acela necesar 
unei simple „gândiri” sau „imaginări” a locului respectiv. Dacă 
acestă viaţă ar fi posibilă! Caci trebuie spus răspicat că, după 
părerea noastră, es nu este posibilă, în sensul că nu este o „viatä”. 
„Viată” înseamnă raport, mai mult: raport multiplu (cu sine, cu 
noi, cu ceilalți), reciprocitate, distanţă internă, desfăşurare, 
mişcare şi nicidecum plonjare în sine, somn etern. 

Dacă noi nu gândim această situaţie însă ca pe una ce ține de 
puterea universală a sensului şi dinlăuntrul sensului, dacă nu ne dăm 
seama că numai prin proiecţie imaginativă (căci cum altcumva?) 
ne-am instalat la capătul acestei mişcări, că „a trăi” în donarea 
absolută este un simulacru absolut al vieţii, dacă nu învăţăm şi 
acceptăm toate acestea fenomenologia nu înseamnă mai mult 
decât un simplu joc teoretic. Donarea absolută obstaculează ire- 
mediabil ceea ce este dat, căci ceea ce este dat se dă într-un mod 
sau altul, într-o serie de apariţii sau alta sau nu se dă nicicum. 
Deşi această cale a fost adeseori privită ca o via regia, ea nu este 
decât o iluzie care se trădează la o analiză mai atentă ca o aporie. 
Faptul de a apare, de exemplu, pretins a fi iniţial o putere sau o 
facultate absolută a subiectului, se arată finalmente ca un fel de 
alură a lucrului, o umbră care îl dublează, lucru devenit acum un 
scop în sine şi căruia mijloacele de acces ar trebui să i se 
subordoneze total. În acest fel (pretinsa) radicalitate a unei donări 
absolute se transformă în chiar opusul său: în cel mai brutal 
obiectivism. 

Ca fiinţe în lume suntem prinşi în mişcarea acestei lumi, iar 
demersul cel mai radical (în sens figurat, dar şi în sensul propriu al 
cuvântului, care trimite la „înrădăcinare”) nu este acela de a 
respinge sau de a exclude lumea, ci de a o îmbrătişa cu o privire 
atotcuprinzătoare şi de a reda fiecărui lucru dimensiunea lui de 

lucru al lumii, de a reda lumii dimensiunea ei de sens, de a-ţi reda 
tie nu o himericä origine absolută a lumii, ci puterea de a recâstiga 
familiaritatea originară cu lucrurile fără însă a ieşi în vreun fel din 
planul propriu-zis uman al sensului — iată sarcina pe care fenome- 
nologia şi-o asumă în numele unei umanitäti responsabile de sine. 
Căci noi, ca oameni, nu ținem adevărul precum merindele în 


traistă, ci suntem peregrini ai adevărului. 


Formele elementare ale constituirii (un exerciţiu 
de „geometrie” a câmpului fenomenologic) 


Când Dumnezeu a făcut lumea, el avea la îndemână fără 
îndoială toate mijloacele posibile. Ar fi fost însă absurd şi nedemn 
să le folosească pe toate. 

Eu sunt convins că pentru a reconstitui lumea ca sens al lumii 
nu ar fi nevoie decât de două unelte, în fond două feţe ale 
aceluiaşi instrument - nu ar fi nevoie decât de linie şi cerc. 

Punctul nu există în sine. El nu se susţine de la sine. Dacă ar 
apare la un moment dat un punct care să fie numai un punct si 
nimic mai mult, el ar dispare deîndată; el nu poate deci să apară, 
nu poate sa fie. 

La fel o mulţime de puncte în neorânduială: un bloc masiv, 
compact de fiinţă, un zid impenetrabil. Ar fi o şansă ca lumea să 
poată fi astfel, dar numai dacă acest bloc ar fi infinit, atotcuprin- 
zător, căci un singur punct lipsă, un singur gol l-ar infirma în 
totalitate şi totul s-ar prăbuşi. Dar dacă nu există nici un gol, nu 
există nici punct. 

Un punct îl însoțește pe un altul — iată deja ceva diferit. Nu 
există nici o distanţă între ele, dar numai într-o direcţie, pe o sin- 
gură dimensiune. Cu linia am putea gândi deja o lume posibilă — 
o lume foarte săracă, e adevărat, o lume uni-dimensională, dar o 


lume. 


194 


Aparentä si sens. La încrucisarea dintre constituire si manifestare 


Linia ne învaţă lecţia dintâi a oricărei construcții: reiterarea. Ea 
este însăși reiterarea, iar reiterarea ei produce suprafața. Avem 
deja, iată, o lume bi-dimensională. 

Odată cu suprafaţa ne-am obișnuit deja cu golul. Surprinză- 
toare trecere de la plinătatea punctului la quasi-golul suprafeţei. 
Încercaţi să cuprindeti cu gândul o suprafaţă. Nu veţi reuși 
niciodată pe deplin. 

Forma maximă a golului este spațiul. O suprafaţă poate fi reite- 
rată, dar nu poate nicicând produce mai mult decât spaţiul. 
Supremul reiterării este neiterabil, căci reiterarea spaţiului este tot 
spaţiu. 

Punct - linie — spaţiu: iată o linie, un început si un sfârşit. Dar 
dacă linia ar avea un început şi un sfârşit, ea ar fi asemeni unui 
punct şi ar dispare deîndată ce apare. Dar dacă ceva în genere ne 
apare (lumea), forma sa elementară nu poate să dispară, căci în 
acest caz efortul de a (re-)apare ar fi nemăsurat. 

Linia care nu dispare este cercul. Spaţiul care nu se împrăștie 
lăsind nespatiul să-l cuprindă este sfera. 

Lumea este o sferă şi noi o privim întotdeauna dinlăuntrul ei. 
Nu pop ieşi din lume, nu poţi ieşi din tine însuţi. „A privi” nu 
este aici termenul cel mai potrivit, întrucât el sugerează că ne-am 
putea plasa cumva înafară, că am putea privi din exterior. Lumea 
nu se priveşte, ci se „trăieşte”. Chiar atunci când dormim sau 
când ne aflăm în comă. A fi înafara înseamnă pur şi simplu a nu 
(mai) fi. 

Există lucruri care sunt şi lucruri care nu sunt. Au spus-o 
Parmenide şi Aristotel si o ştiu si copiii de la câţiva ani în sus. 
Despre lucrurile care pretind că sunt trebuie să vorbim despre 
felul în care nu sunt, iar despre cele care nu sunt trebuie să 


vorbim despre felul în care ele sunt. 

Sfera este totul, ea cuprinde totul, ea închide în sine totul. 
Dacă nu l-ar închide prin puterea liniei închise (a reiterärii 
neiterabile), totul nu ar mai fi totul. Dar totul este, căci dacă nu 
este, atunci nimic nu este. 

Ceea ce este este în tot. Deopotrivă cu cea mai mica fărâmă a 
lui, el apare ca inaparentul care învăluie — ca să zicem aşa - totul. 

În această subtila şi infinita trecere de la plin la gol, de la dat la 
mediat, de la donare la quasi-donare, este totusi peste tot o 
regulă. Ceva nu poate trece decât în opusul sau. Şi aşa mai 
departe. lată o dialectică ce nu urcă; ea se deplaseazi în&ntinuu 
la dreapta. 

Din doi însă numai unul poate fi (dat). Celălat îl aşteaptă sau il 
premerge. Acesta este principiul de bază al liniei. De unde se 
vede că linia este întotdeauna o linie frântă, este un fel de arbore 
cotit. Un punct nu urmeaza pur şi simplu altuia, căci cele două ar 
fi atunci unul singur. Nu avem nici un criteriu cu ajutorul căruia 
să distingem între două puncte alăturate. O denivelare este deci 
necesară, iar cu o a doua ne întoarcem la primul nivel. 

În cheie fenomenologică am spune: un punct înseamnă ieşirea 
din indistinctie, ceva (orice) care ne atrage atenţia, ceva suficient 
de conturat pentru ca privirea să se poată aşeza pe el. 

Şi totuşi această geometrie a vizibiluilui pare sa fie mult prea 
săracă pentru a da seamă de toate orizonturile de desfăşurare ale 
câmpului fenomenologic originar. Dacă vrem să ne menţinem în 
registrul cu care am început, ar trebui să spunem: „La început a 
fost Cuvântul”. Nu se ridică nimic din indistinct fără voința din 
spatele cuvântului, căci chiar dacă ar face-o, nu s-ar putea 
menţine, nu ar căpăta, cu alte cuvinte, fiinţă. Ceea ce susţine 


punctul este forţa emergentă si organizatoare a cuvântului. 

Limba se arată a fi astfel o linie sau un cerc, iar lumea (sfera) ar 
fi produsul limbii. În acest moment pare că nu mai știm unde ne 
aflăm. Dacă ar fi aşa, ar fi grav, căci undeva trebuie să ne aflăm — 
întotdeauna este undeva punct, o localizare. Din această 
perspectivă, întrebarea fundamentală este „unde sunt eu?”. Lume 
înseamnă localizare, iar localizarea devine astfel o autentică 
problemă filosofică, începutul oricărei meditații privitoare la lume. 

Giordano Bruno spunea ca „eu sunt în lume şi lumea este în 
mine”. Când am înţeles aceasta — această ambiguitate fundamentală 
a modului lui „a fi”, acest paradox insurmontabil al fiinţei — ne 
aflăm deja în pragul fenomenologiei. Acest text nu este decât în 
mod aparent un pur exerciţiu speculativ. De altfel, însăşi 
posibilitatea unei gândiri pur speculative dispare, întrucât ne 
aflăm la un nivel la care distincția între aparenţă şi realitate nu 
mai are nici un sens; realitate sau aparenţă, ambele sunt produsul 
uneia şi aceleiaşi activităţi constituante. Ar fi absurd să ne 
imaginăm că noi am fi în posesia a două facultăţi distincte ale 
constituirii sau că facultatea constituirii ar fi dublă sau 
ambivalentă, întrucât o asemenea situaţie ar implica un câmp 
fenomenologic dublu, ceea ce ar contraveni ideii înseşi de câmp 
fenomenologic. 

Toate afirmaţiile de aici au un suport intuitiv, aşa cum 
fenomenologia o cere. Ele sunt în fond rezultatul condensat al 
unei analize a textelor husserliene, analiză dublată de recons- 
trucția unora din analizele fenomenologice întreprinse de 
fondatorul fenomenologieif. 


6 Aceste „teoreme” nu fac decât să prezinte într-o formă aparent alienată 
principiile fenomenologiei constitutive. Atâta timp cât o analiză pur formală 
reia punct cu punct teoria intuitivă a câmpului fenomenologic, forma de 
expresie nu poate fi decât un auxiliar binevenit. 

Constituire si manifestare 


Fenomenologia, in oricare dintre variantele sale, se prezintä ca 
o teorie cu privire la fenomene sau, cu alte cuvinte, la apariţii şi 
trimite în mod esenţial la această putere a fenomenelor de a 
apărea, de a se manifesta. Ca teorie, eventual ,stiintä”, ea are un 
domeniu de aplicare, iar acesta nu poate fi decât cel al unor 
obiecte sau structuri obiective (obiectuale), precum stări de 
lucruri, relaţii, evenimente, pe scurt, lumea. Există un "adevăr al 
lumii"! pe care nici un fel de fenomenologie nu îl poate trece cu 
vederea, nici măcar aceea care şi-ar propune o întoarcere exclusiv 
spre structurile conştiinţei. Lumea nu înseamnă pur şi simplu 
suma, ansamblul sau cea mai înaltă clasă de fenomene. „Feno- 
men” nu este lucrul sau obiectul, ci acesta într-un anumit mod al 
apariţiei. Această definiţie este încă pre-fenomenologică. Fenome- 
nul în sensul fenomenologiei este obiectul în totalitatea modurilor 
sale de apariţie (manifestare). „Fenomen” desemnează, astfel, mai 
degrabă o structură a manifestării decât un simplu „lucru” sau 
„obiect”. 


1 Michel Henry, C'est moi la Vérité. Pour une philosophie du christianisme, Paris, 
Seuil, 1999, p. 21-31. Henry consideră că în timp ce fenomenele lumii sunt 
obiecte care apar în lume, lumea este propriul său mod al apariţiei, propria 
sa apariţie, manifestare sau ivire (p. 24). 

O problemă fundamentală a fenomenologiei — 
fenomenalizarea 


Cu această dualitate Husserl se găseşte în faţa unei alegeri 
imposibile, şi anume între recunoaşterea obiectului ca ultimă 
instanţă (deci, ca instanţă nefenomenologică) şi urmărirea unei 
„fata morgana” a unei ultime (auto-manifestante) origini fenome- 
nologice. Problema sursei manifestante, de care fenomenologia 
este atît de aproape totuşi, rămâne în mod paradoxal nerezolvată, 
iar edificiul întreg al fenomenologiei, animată de acest impuls 
înspre o clarificare şi o etalare fără rezerve a tot ceea ce apare, 
riscă să pară, prin urmare, o întreprindere care îşi ratează scopul. 
Tema manifestării înseşi a rămas îndeobşte una implicită, una pe 
care fenomenologia a ocolit-o sau a presupus-o mult prea repede 
ca deja rezolvată. 

Michel Henry are meritul de a fi atras atenţia asupra acestei 
puteri, care este aceea a manifestării, de a o fi tematizat ca atare şi 
de a fi deschis astfel chestiunea fenomenologică fundamentală a 
raportului dintre manifestare şi constituire?. Confruntarea lui 
Michel Henry cu Husserl a contribuit de o manieră decisivă la 
ridicarea blocajului pe care anumite texte ale lui Husserl, în 
principal Ideen I, l-au provocat cu privire la această temă si, de o 
manieră generală, cu privire la analizele fenomenologice. Michel 
Henry nu face nimic altceva decât să redea fenomenologiei — e 
adevărat, într-o manieră care rămâne în continuare chestionabilă 


- o faţă care, ascunsă în spatele unor diverse şi inautentice auto- 


2 Răspunsul, de regulă implicit, pe care fenomenologia La dat acestei întrebări 
este decisiv, căci este vorba aici de trecerea de la pura apariţie la fiinţa fon- 
dată; este vorba, altfel spus, de explicitarea existenţei înseşi — sarcină care 
este chiar substanţa fenomenologiei. 

comprehensiuni filosofice - care au funcţionat tocmai ca idealizari 
şi substructii metafizice, acoperind adevărata experienţă fenome- 
nologică -, riscă să se piardă şi să transforme fenomenologia din 
formă teoretică a unei depline explicitări, într-o modalitate 
înnoită a ascunderii. Fenomenologia trebuie, dimpotrivă, să 
aducă la lumina zilei raportul dintre aceste două planuri: al 
constituirii şi al manifestării (pe care discursul său le invocă şi, 
până la un punct, chiar le creează) dacă vrea ca abordarea sa să 
fie pe deplin riguroasă şi critic desfăşurată. 

La o primă vedere, pare că Husserl anulează regimul mani- 
festării resorbindu-l în cel al constituirii tratând problema mani- 
festării cu mijloacele specifice teoriei constituirii. Pe de altă parte, 
Michel Henry pare că exclude la rândul său cu totul regimul 
constituirii, uitându-l undeva în subsolul experienței fenomeno- 
logice. Noi nu vrem, însă, să îi opunem pe cei doi filosofi unul 
altuia. Acesta ar fi, fără îndoială, un demers util în vederea 
clarificării punctelor lor de vedere; el ar rămâne însă prizonier 
retoricii discursului filosofic şi, cu aceasta, pe deplin străin 
„logicii” interne a discursului fenomenologic. Preferăm să vedem 
aici o problemă fundamentală a fenomenologiei, legată de chiar 
prima decizie cu adevărat fenomenologică — aceea a fenomenali- 
zării? -, legată, cu alte cuvinte, de momentul fondator al întoar- 
cerii de la adevărul obiectului real şi primatul indiscutabil al 
acestuia către ceea ce apare ca ceea ce apare, către apariţie (das 
Erscheinen) şi către puterea sa interioară. 

Pentru a avea şanse de rezolvare, problema raportului dintre 


constituire şi manifestare trebuie să îşi găsească modalitatea sa 


3 Fenomenalizarea înseamnă înfrângerea dogmei realităţii, înseamnă despăr- 
tirea de Brentano, refuzul realismului metafizic, dar fără a acorda prin 
aceasta vreun credit particular idealismului metafizic. 

fenomenologicä de abordare, care este aceea a „traducerii” ei în 
termeni de omogenitate — eterogenitate, cu alte cuvinte transpu- 
nerea ei in planul cämpului experientei fenomenologice pure. O 
datä ce admitem universalitatea sistemului constituirii trebuie sä 
admitem si unicitatea/singularitatea lui. Ceea ce devine astfel 
problematic este eterogeneitatea dintre un plan constituant/mani- 
festant si un altul al constituitului. 

Vom încerca, în cele ce urmează, să analizăm un moment de 
turnură al fenomenologiei husserliene - este vorba despre perioada 
în care au fost redactate Ideen I - pentru a vedea în ce fel cele două 
regimuri (al manifestării şi al constituirii) se împletesc (nagen) şi 
cum şi cu ce pret reuşeşte Husserl să iasă din această Verstrickung. 


Noeticul între primaritate şi (auto-)îndepărtare 


Trebuie oare fenomenologia să aleagă între constituire şi 
manifestare? Aceasta este o alternativă pe care tocmai fenomeno- 
logia este chemată să o înlăture definitiv. Ne referim aici la ideea 
că „fiinţa ni se arată”4, idee care trebuie înţeleasă în sensul unei 
unităţi (dacă nu chiar în acela mai tare al unei fuziuni identifi- 
cante) între ceea ce este şi ceea ce apare. Altfel spus: ceea ce se 
arată în varietatea formelor posibile ale manifestării este ființa, şi 
ceea ce este nu este decât în măsura în care poate să se arate sau 
poate să fie adus la forma apariţiei ori, în termeni husserlieni, la 
forma trăirii pure. 

Teza filosofică că "fiinţa se arată" este transpusă, la nivelul 
analizelor fenomenologice, adică la nivelul analizelor privitoare 
la tipurile de reprezentări şi modalităţile lor de articulare, în teza 


4 "Nicht in der Reflexion auf Urteilen oder auf Urteilerfüllungen, sondern in 
der Urtelserfüllungen selbst liegt wahrhaft der Ursprung der Begriffe 
Sachverhalt und Sein" (LU? II/2, S. 143). 

potrivit cäreia orice perceptie este perceptie a ceva si care se 
prelungeste cu acea Entscheidung? potrivit cäreia "Expresiile pre- 
tinse ale actelor non-obiectivante sunt (...), de altfel, particulari- 
zäri contingente ale enunturilor sau ale unor alte expresii ale 
actelor obiectivante". Este vorba, cu alte cuvinte, despre decizia 
de a raporta orice reprezentare indirectă, simbolică la o reprezen- 
tare directă, intuitiv-perceptivă, decizie care face ca orice încer- 
care de explicitare fenomenologică a datului trăirii să se îndrepte 
cu necesitate spre modul astfel privilegiat al lui „a fi” - privilegiat 
în defavoarea a chiar modului său integral ca „a fi arătat” - şi 
corelativ la preeminenta modului corespunzător al conştiinţei. 

O asemenea abordare estompează însă tema sursei apariţiei şi 
împinge analizele fenomenologice către domeniul constituitului, 
astfel încât constituirea riscă să devină simplă construcţie quasi- 
obiectivă. Tema manifestării trebuie recuperată pentru ca feno- 
menologia să nu cadă pur şi simplu în obiectivism. Recuperarea 
se face însă, într-o manieră destul de brutală şi la un nivel impro- 
priu, anume la nivelul auto-interpretării filosofice a fenomeno- 
logiei prin încercarea de acreditare a ideii că fenomenologia este 
un fel de idealism şi că, deci, sursa manifestării este de căutat în 
puterea unui eu pur, mai precis în momentele active, efective, în 
momentele noetice, dacă e să folosim terminologia consacrată în 
Ideen I. Acesta este fundalul pe care Husserl operează distincţia 
fundamentală dintre „componentele proprii ale trăirilor intentionale 
şi corelatele lor intentionale, respectiv componentele acestora”7, o 


5 Vezi titlul 8 70 al VI. LU. 

6 „Die angeblichen Ausdrücke nicht-objektivierenden Akte sind... im übrigen 
zufällige Besonderungen von Aussagen oder sonstigen Ausdrücken 
objektivierender Akte” (LU? IO. p. 220). 

7 „eigentlichen Komponenten der intentionalen Erlebnisse und ihren intentionalen 
Korelaten, bzw. deren Komponenten” (Ideen I, p. 181). 

distinctie al cärei scop principal era ,das Eigensein der phäno- 
menologischen Sphäre klar zu machen”#. Ce înseamnă în acest 
context „eigentlich”? Celelalte componente - componentele 
intentionale — nu aparţin ele cu adevărat trăirii intentionale? Dacă 
distincţii precum cele menţionate mai sus erau efective într-un 
mediu omogen al câmpului fenomenologic, distincţia eigentlich — 
uneigentlich are valoarea unei „tăieturi/decupări”, a unei delimitări 
a însuşi câmpului fenomenologic sau, cu alte cuvinte, a excluderii 
din acesta a ceea ce este străin naturii (Wesen) sale. Este fără 
îndoială o definiţie nepermis de restrictivă a fiinţei fenomenologice 
şi pe care Husserl o amendează introducînd tema corelatei noetico- 
noematice, fără a rezolva astfel problema omogenitätii câmpului 
fenomenologic, întrucât corelatia se dovedeşte a fi mai degrabă un 
„paralelism”. Vedem, astfel, cum tema neelucidată şi neexprimată 
a manifestării comandă de la distanţă deciziile fenomenologiei şi 
falsifică cursul analizelor propriu-zis fenomenologice. 
Componentele propriu-zise ale trăirii intentionale sunt, înainte 
de toate, momentele noetice datorită cărora „fiecare trăire inten- 
tionalä este ... noetică”?. Trăirea intentionalä, ca trăire noetică, are 
funcțiunea de a adăposti (bergen) în ea ceva precum un „sens”, 
eventual un sens multiplu. Este clar că momentul noetic, ca 
moment, nu poate să includă sau să posede sensul şi că relaţiile 
pe care el le întreţine cu acesta — numite Sinngebungen — au un 
caracter cu totul particular. Operaţiile pe care Husserl le 
identifică drept momente noetice sunt: „direcţii ale privirii unui 
eu pur asupra unui obiect “vizat” de el printr-o donare de seng", 


8 Ibidem. 
? „Jedes intentionale Erlebis ist...eben noetisches” (Ibidem). 
10 „Blickrichtungen des reines Ich auf den von ihm vermôge der Sinngebung 
«gemeinten» Gegenstand” (Ibidem). 

obiect care “locuieşte în sens’ ” („«im Sinne liegt»”); sesizare a 
acestui obiect; menţinere a acestui obiect în timp ce privirea se 
îndreaptă spre alte obiecte; efectuări ale explicitării, relationärii, 
sintezei; multiplele luări de poziţie ale credinţei, presupunerii, 
valorizării sam. dl Aceste momente par să aibă un rol 
privilegiat, trimitind deopotrivă la componentele reale, ceea ce 
înseamnă că avem de a face aici cu operaţii pure, cu tipuri de 
operaţii posibile asupra unor tipuri de „obiecte” şi în nici un caz 
nu e vorba de operaţii reale; acestea doar trimit la operaţiile reale 
şi, prin intermediul sensului, la cele efectuante (ireelle)!? ale trăirii. 
Husserl foloseşte aceste consideraţii pentru a introduce con- 
ceptul de „noemă”. După cum se vede, însă, acesta depinde în 
mod esenţial de conceptul corelativ de „noesă”. Ce înseamnă că 
momentele noetice „adăpostesc” un sens? În nici un fel nu putem 
susţine că momentele noetice conţin sau creează acest sens, căci 
relaţia de apartenenţă implică o eterogenitate a conţinutului şi a 
continätorului'®. Pe de o parte, sensul, ca vizat, este deja acolo, 
raza eului îl găseşte acolo, însă fără ca în acest fel operaţia noetică 


1 „Erfassung dieses Gegenstandes; Festhaltung dieses Gegenstandes während 
der Blick sich anderen Gegenständen zugewendet hat; Leistungen des 
Explizierens, des Beziehens, des Zusammengreifens, der manigfachen 
Stellungnahmen des Glaubens, Vermutens, des Wertens usw” (Ibidem). 

2 Traducerea acestui concept in limba romänä se dovedeste a fi extrem de 
dificilä, fiindcä aceasta nu permite o inventie lingvisticä precum «com- 
ponente réele». Alegerea termenului „efectuant(e)” este, desigur, mai mult 
interpretare decät o traducere. 

13 Strict fenomenologic vorbind, nu poate fi vorba de raporturi de incluziune 
sau continere, de supra- sau subordonare, ci numai de omogenitate sau 
eterogenitate, dublate de cele de dependenţă sau independenţă în sensul 
celei de-a doua Cercetări logice. De asemenea, termenul „câmp” utilizat 
pentru descrierea experienţei fenomenologice nu este întâmplător, întrucât 
totala expunere a datului cere această formă ultimă a desfăşurării care este 
câmpul. 

să îşi piardă în vreun fel prioritatea. Nu o pierde tocmai fiindcă 
ea nu este o manipulare oarecare a obiectului, ci o operare cu el. 
Momentele noetice deschid domeniul obiectului, „spatiul” său al 
efectuărilor, îl capturează si îl tin într-o reţea (într-o „corelatie”), 
pe scurt: îi dau un sens. 

O intuiţie comună tuturor filosofilor şi care nu a fost niciodată 
pusă la îndoială întrucât nu a fost niciodată plasată în mediul ei 
propriu — acela al câmpului fenomenologic pur - este aceea 
referitoare la omogenitate ca şi condiţie a posibilităţii principiale 
a oricărei realitäti'*. Omogenitatea este aceea care determină într-o 
manieră implicită o anumită idee a fondării şi care face ca straturi 
fenomenale esențialmente eterogene, precum cel al operaţiilor 
noetice şi cel al datelor hyletice, să intre în raporturi de conlu- 
crare funcţională. 

Aşa cum remarcă Michel Henry, Husserl „a lăsat fără soluţie 
problema fundamentală a unităţii dinăuntrul conştiinţei dintre 
componentele hyletice şi cele intentionale [noetice, vrea să spună] 
ale trăirii”. El nu a putut defini, în ultimă instanţă, realitatea 
subiectivitätii absolute. Putem spune că, de o manieră generală, 
Husserl suprapune două distincţii: pe de o parte, aceea dintre 
momente sensuale şi momente noetice, pe de alta, dintre 
Erscheinen (faptul apariţiei) şi Erscheinendes (ceea ce apare). 

Dubla identificare (noetic = Erscheinen şi, respectiv, hyletic = 
ceea ce apare) nu se susţine însă până la capăt. Analizt nd &ria 
operaţiilor noetice, constatăm că există o importantă deosebire 
între primul tip (conversiile privirii spre vizat) şi restul. Conversiile 


14 Michel Henry, Phenomenologie matérielle, Paris, P.U.F., 1990, p.14. 

Jä laissé sans solution le problème fondamental de l'unité intra-cons- 
cientielle des composantes hylétiques et intentionnelles [noetice, vrea sä 
spunä] du vécu” (Ibidem, p. 18). 

privirii aparţin, de fapt, în bună măsură, registrului manifestării; 
ele formează structura Erscheinen-ului trăirii, în timp ce celelalte 
fiind foarte asemănătoare operaţiilor psihologico-logice, aparţin 
unui alt registru — cel al constituirii vizatului ca obiect total multi- 
stratificat. 

Sensul termenului de „noesă” este inteligibil plecând de la 
sensul verbului „meinen”. Participiul „gemeint” se referă la ceva 
precis, determinat — este „vizatul” - , în timp ce utilizarea prefixu- 
lui „ver-” (vermeinen) face ca sensul cuvântului să se deplaseze 
înspre agentul acţiunii, astfel că ceea ce descrie verbul este 
vizarea, şi nu vizatul. În acest caz, ceea ce este vizat este numai 
determinabil. Vizarea nu pune; ea deschide sau descoperă ceea ce 
este, în continuare şi chiar în momentul vizării, vizat (gemeint). 
Astfel, momentul noetic ca dimensiune a lui Erscheinen are o 
dimensiune non-pozitionalä, ireală, ce îl distinge esențialmente 
de momentele noetice constitutive, care se aplică vizatului 
determinându-l ca structură si care aparţin ca funcţionalitate 
constituirii şi nu manifestării. Sensul „noeticului” este astfel 
esențialmente dublu, dar neexplicitarea fenomenologică a acestei 
ambiguitäti fundamentale face ca prioritatea noeticului să fie la 
rându-i ambiguă (de data aceasta în sensul obişnuit al unei 
ambiguitäti de evitat) şi, deci, pe drept cuvînt chestionabilă. 

Odată admise tezele referitoare la realitatea actelor de 
conştiinţă şi la omogenitatea trăirii, trebuie rezolvată problema 
irealitätii, respectiv a modului în care aceasta se leagă de realitate. 
Dar, înainte de a arăta cu exactitate şi în detaliu în ce fel se face 
trecerea de la una la cealaltă, trebuie stabilite posibilitatea de 
principiu a articulării celor două şi statutul fenomenologic al 


fiecăreia. 

Fansic si ontic 


Ne vom referi în continuare la Beilage 11 din Husserliana III/2, 
un manuscris redactat spre mijlocul lunii iulie 1912 si utilizat de 
Husserl la redactarea lui Ideen I. Titlul acestuia este Phansisch und 
ontisch; reell Enthaltenes, ideell Enthaltenes; Aktcharacter und Stoff 
(primärer Inhalt). Dest terminologia folositä aici va fi, in varianta 
publicatä a Ideen I abandonatä, importanta acesteia nu este cu 
nimic diminuatä. Ea este, pe de o parte, indicele unei etape pe 
care fenomenologia intentionalä a depäsit-o färä a o fi rezolvat 
pänä la capät, iar pe de alta, problema tratatä in acest text este 
mult prea importantä pentru a nu face un efort de recuperare a 
ceea ce ar pärea cä este o incercare esuatä. Ca orice alegere, 
alegerea terminologicä a lăsat la o parte aspectele care pot arunca 
o lumină nu numai asupra laboratorului intern al fenomenologiei 
husserliene, ci şi asupra a ceea ce este ea şi asupra „posibililor” ei. 
Ar fi putut Husserl elabora Ideen altfel? — iată o întrebare 
pasionantä care nu merită a fi înlăturată numai pentru că nu o 
vom şti vreodată cu exactitate. 

Termenul „Enthaltenes” ne previne dintru început că ceea ce 
este conţinut realmente sau idealmente în fenomen în sensul 
fenomenologiei — căci despre acesta este vorba, de fapt, în acest 
text - nu este conţinut în sensul de „Inhalt” sau „Gehalt”. Acest 
conţinut este mai degrabă un reţinut, şi ceea ce este reţinut în 
fenomen în sensul fenomenologiei este reţinut mai degrabă 
pentru a fi exhibat decât pentru a fi fixat şi stabilizat. 

Fansic (Phansisch) şi ontic (Ontisch) sunt termeni care ne trimit 
la unele texte anterioare ale lui Husserl, îndeosebi la § 8 din 
cursul său din semestrul de vară 1908 despre teoria semnificației, 
paragraf care a primit din partea editorului volumului XVI din 

Husserliana titlul „Der phănologische (phansische) und der 
phănomenologische (ontische) Bedeutungsbegriff”!6. 

În cursul din 1908, Husserl distinge între funcţia de semni- 
ficare (o proprietate a expresiei de a desemna ceva ca fiind aşa 
sau altfel) şi funcţia acesteia de a se raporta la ceva obiectiv. 
Prima pare a fi funcţia primară, adaugă el’, întrucât expresia 
poate spune ceva despre obiect în măsura în care o face într-un 
fel anume: în mod direct sau indirect, determinat sau nedeter- 
minat, cu ajutorul acestor concepte diferentiatoare sau al altora, 
cu ajutorul unor diferențieri interne sau externe, sunt exprimate 
aceste moduri diferite (fiind realizate cu aceste expresii-acte 
donatoare de sens), raportarea la obiecte se face chiar pe baza 
diferentierii actului de semnificare'®. Tocmai pentru a putea 
distinge funcţia semnificantă (Bedeuten) şi a o concepe în mod 
fenomenologic, Husserl distinge mai departe între conceptul 
fenologic (fansic) al semnificației, care conţine acei termeni care 
îşi au originea în act şi, în general, în partea trăirii, şi unul feno- 
menologic, care se raportează la partea corelativă, la obiectuali- 
tätile constituite!?. În acest text, legătura strânsă dintre constituire 
şi manifestare este concepută ca diferenţă, dar şi ca unificare 
necesară (pe baza unui principiu fenomenologic al raporturilor 


16 Hua XVI, p. 30. Vezi şi Beilage III Vorstellung als phansische und als ontische 
Bedeutung, p. 142. 

17 Hua XXVI, p. 30. 

18 Die erste ,scheint die primäre Funktion zu sein”, da der Ausdruck vom 
Gegenständlichen etwas behaupten kann, ,indem er in gewisser Weise 
besagt; und in direkter oder indirekter, in bestimmter oder unbestimmter 
Weise, mittels dieser oder jener, innerer oder äußerer Merkmalsbegriffe 
und dergleichen diese verschiedenen Weisen ausdrückend (mit dem 
Ausdrücken sinngebende Akte vollziehend), auf Gegenstände bezogen zu 
sein macht eben die Verschiedenheit des Bedeutens aus” (Hua XXVI). 

1 Hua XXVI. 

de dependentä) a modurilor în care ceva se manifestä sau trebuie 
să se manifeste, prioritatea primei laturi (a celei a manifestării) 
fiind aici evidentă. 

Termenul „ontic” este şi el frecvent prezent în scrierile din 
jurul Ideen I. El poate fi de exemplu regăsit printre acele Beiblăter 
aus den Handexemplaren publicate ca Anexa 30 „Substrat und 
Wesen”? (1918) şi Anexa 62” la p. 242 sus a Ideen şi purtând titlul 
„Ad archontische Thesis”? (datată în jurul lui 1916)%. Se poate 
remarca aici că tema manifestării este tratată în mod insuficient; 
este vorba numai despre o serie de „dificultäti” logice şi ontolo- 
gice, care sunt discutate fără a face referinţă la problemele legate de 
manifestare (apariţie). „Să rămânem la nivelul ontic”2, propune 
Husserl, iar rezultatul acestei cercetări merge, desigur, în direcţia 
unei „particularizări a straturilor” constituirii”. Nu este de mirare 
că Husserl notează la un moment dat pentru sine: „Distincția 
dintre straturi inferioare şi superioare nu este clar delimitată. Nu este 
oferit un punct de vedere radical. Şi nici nu ştiu cum”%. 

În textul publicat al Ideen?’, conceptul de „ontic” apare o 
singură dată, şi anume în secţiunea a IV-a, „Raţiune şi realitate”, 


20 Hua III/2, p. 580-583. 

= Pentru o discuţie cu privire la statutul şi rolul acestor anexe, trimitem la Karl 
Schuhmann, Die Dialektik der Phänomenologie Band II: Reine Phänomenologie 
und phänomenologische Philosophie. Historisch-analytische Monographie über 
Husserls Ideen I”, Den Haag, Martinus Nijhoff, Reihe "Phaenomenologica", 
Band 57, 1973, cu deosebire p. 151-160. 

2 Hua III/2, p. 613-614. 

23 Hua III/2, p. 580-583 si resp. 613-614. 

4 Hua III/2, p. 580. 

25 Hua III/2, p. 582. 

26 Hua III/2, Beilage 61, p. 613. 

” Ed. Husserl, Ideen zu einer reinen Phänomenologie und phänomenologischen 
Philosophie, Erstes Buch: Allgemeine Einführung in der reine Phänomenologie, 
în: „Jahrbuch für phänomenologische Forschungen“, 1913. 


210 


Aparentä si sens. La încrucisarea dintre constituire si manifestare 


paragraful 148, „Probleme rational-teoretice ale ontologiei forma- 
le”28. În acest loc, în care Husserl tratează paralelismul noetico- 
noematic, el vorbeşte despre reflexia noematică, care conduce la 
revelarea componentelor noematice ale obiectului, şi despre 
reflexia noetică, care aduce la lumină părţile noetice. Acestor 
două tipuri de componente le corespund forme pure, care sunt 
obiectul apofanticii noematice, respectiv al noeticii formale. 

Formele noetice şi noematice se împletesc cu formele ontice, 
care, în urma unei conversii corespunzătoare a privirii, pot fi 
concepute ca părţi ontice. Este evident că onticul, în ciuda 
pretentiei sale de a avea o poziţie privilegiată, este dependent 
finalmente de noetic şi de noematic. Din acest motiv el apare ca şi 
punct de convergentă” sau de coincidenţă regresivă a celor două. 
Statutul său este aici unul fenomenologic şi nu presupune vreo 
formă de opoziţie faţă de alte componente ale trăirii reduse. 

Problematica aceasta circumscrie întrebarea referitoare la o 
„distincţie esenţială”, în cazul acesta între „date fansice şi date 
ontice”%. Orice tratare a fenomenelor aduce în discuţie această 
dublă direcţie: fenomenele, în conformitate cu esenţa lor, pot fi 
analizate şi descrise în aşa fel încât acestea corespund părţilor 
fansice şi corelatelor ontice conştientizate cu ajutorul primelor. 
Aceste corelate pot fi înfăţişate ca idei sau idei-corelat, în aşa fel 
încât pot fi definite idealiter ca aparținând fenomenului si 
componentelor lui fansice. De aceea, aceste idei trebuie descrise 
în imanenta lor în conformitate cu proprietăţile lor ideale şi cu 
principiile ideale corespunzătoare”. 


28 Ideen I, 308. 

2 Pentru ideea de convergenţă, vezi mai jos cap. 6., subtitlul „Serii infinite 
convergente”. 

3 Hua III/2, p. 542. 

31 Hua III/2, p. 542-543. 

Aceasta primă parte a textului analizat lasă în mod clar să se 
vadă că sub conceptul de „fansic” înţelege ceea ce va numi mai 
târziu „noetic”. Ceea ce rămâne însă neclar este semnificaţia pe 
care o acordă termenului de „idee”. Corelatul fansicului constă 
din „idei-corelat”, care dispun de o constituire şi o legalitate 
proprii. Ele aparţin, deci, conştiinţei. În acest context se vede că 
avem nu numai o dublă direcţie fansic/noetic, ci şi un corelat 
dedublat. Această tensiune l-a condus pe Husserl să introducă un 
nou concept: cel de noemă, ca fiind în măsură să depăşească 
echivocul de mai sus. Se poate vorbi în continuare de o apropiere 
între „apartenentä” şi „corelatie”. Ideile se definesc în câmpul 
conceptual circumscris de nivelul fansic, ceea ce înseamnă că ele 
trebuie definite într-un raport de apartenenţă la acest nivel. Cu 
aceasta, apartenența fenomenală este înţeleasă în mod fenomeno- 
logic drept corelaţie. Asemenea consideraţii, dezvoltate în registrul 
fenomenologic, aduc în prim-plan un punct de vedere multă 
vreme lăsat la o parte, şi anume acela care spune că problematica 
legată de formă (în sensul Cercetärilor logice) este decisivă pentru 
definirea a ceea ce este fenomenologic?. 

Husserl defineşte mai departe rolul teoriei constituirii. Facul- 
tatea de întemeiere a conştiinţei intră în relaţie cu fiindul din 
realitatea mundană, existența reală apărând în acest caz ca 
simplu corelat al unor tipuri determinate ale conştiinţei. Deşi 
suntem obişnuiţi să vorbim de existente sau onta, este vorba aici, 
în fond, întotdeauna de idei, cărora le corespund ca şi corelate 
ideile unor onta hipararcontice (hyparchontischen Onta) înăuntrul 
fiindului pur şi simplu’. El se străduieşte aici să conceapă ființa 


32 Încă o dată trimitem la cap. 6 al acestei lucrări. 
3 „Sofern Bewußtsein unter Normen steht und es von ihm heißt, daß es auf 
wahrhaft Seiendes, wirklich Seiendes (in gültiger Weise, in normalem 

în sine şi pentru sine în condiţiile în care nu renunţă la ideea de a 
considera ființa ca o idee corelativă. Fără îndoială, nu este uşor să 
conciliezi aceste exigente opuse, iar rezolvarea acestei dificultăţi 
cade în sarcina teoriei constituirii. Aceasta pare că îşi asumă o 
sarcină infinită, care o şi conduce la o regresie la infinit. Că 
această teză este inacceptabilă se vede din faptul că orice 
percepţie presupune o reprezentare reală, efectivă, dată în 
prezenţă şi finită. 

În continuare, Husserl defineşte sarcina teoriei constituirii. 
Constiinta, în măsura în care este întemeietoare, se raportează la 
fiindurile realităţii mundane, însă fiinţa reală este aici numai un 
corelat al anumitor tipuri de conştiinţă. Chiar dacă vorbim despre 
fiinţe sau onta, avem de-a face întotdeauna cu idei, cărora le 


corespund ca şi corelate ideile unor onta hyparchotice, adică 


Bewußtsein) gerichtet ist, und in diesem Sinne ‚triftig‘, haben wir auch 
‚wirkliches‘ Sein, haben wir ‚wirkliche‘ Onta als ontische Korrelate 
gewisser Bewußtseinsarten. Die Ideen dieser wesensmäßig zu charakteri- 
sierenden Phänomene bzw. Phänomenzusammenhänge entsprechen dann 
Ideen von hyparchontischen Onta als Korrelatideen. Man kann sagen: Die 
idealen Zusammenhänge herauszustellen, die zwischen Bewußtsein und 
Sein schlechthin (6v, das ist hyparchontisches Sein) bestehen, und dabei 
die sämtlichen idealen Zusammenhänge herauszustellen, die zwischen 
phansischen Wesenskomponenten der Bewußtseinsarten <und> ihren 
verschiedenen ontischen Korrelaten bestehen, und mit Rücksicht darauf 
die Wesenszusammenhänge herauszustellen, die speziell die ideale 
Beziehung von Bewußtsein auf gültiges Sein jeder Grundart <ausmachen>, 
das ist die Aufgabe der Lehre der Konstitution. Ontische Korrelate sind: 
Gegenstand und Sachverhalt schlechthin und das Vermeintheitskorrelat 
verstanden; Gegenstand und Sachverhalt ‚im Wie‘, Erscheinung, eigentlich 
und uneigentlich Erscheinendes als solches, Klarheitsunterschiede, 
attentionale Unterschiede etc.; auch Unterschiede zwischen ‚Gegenstand’ 
(Inhalt) und Charakter etc. Phansische Komponenten sind die Modi der 
Spontaneität, das sich Zuwenden, sich Richten auf usw.” (Hua III/2, p. 543) 

fiinduri pur si simplu. Este evident aici efortul lui Husserl de a 
gändi fiinta pur si simplu, dar, de fiecare datä cänd aceasta este 
vizatä ea este vizatä ca idee corelativä. A mentine impreunä 
aceste douä exigente contradictorii (raportul necesar al constiintei 
cu lucrul pur si simplu si donarea in si prin constiintä a oricärui 
lucru) nu este deloc uşor, iar doctrina constituirii îşi asumă 
această dificultate majoră. Astfel proiectată, teoria constituirii are 
o sarcină infinită şi raportată la infinit. Dar, încă o dată, aceasta 
nu este acceptabil, căci în percepţie este prezumat un moment de 


prezentare efectivă, actuală şi deci finită. 


Manifestare în constituire 


Putem noi exclude cu adevărat dimensiunea manifestantă din 
structura fenomenului în sensul fenomenologiei? Este teoria 
constituirii capabilă să o recreeze în vreun fel? Poate ea să o 
recupereze ca rezultat al unui demers constitutiv intrinsec? lată 
întrebări la care nu există un răspuns simplu. Să analizăm în 
continuare distincţia dintre date fansice şi date ontice pentru a ne 
apropia de un posibil răspuns. 

„În ce priveşte distincţia dintre date fansice şi ontic-ideale, 
următoarele [consideraţii — n.n.] sunt importante: Soluţia este aceea 
a cogitatiilor complete, ceva de felul unei percepții totale complete 
(vollen konkreten Gesamtwahrnehmung), pe care eu o posed. 

Acest întreg este o fansă, şi noi numim fansice toate părţile 
reale ale acestuia, respectiv toate determinatiile sale reale. Într-o 
examinare la nivel ideal: ideile corespunzătoare din acesta, de ex. 
ideea percepției, ideea orientării atentionale, ideea sesizärii 
ş.a.m.d. Ca un vis-a-vis (gegenüber) al lor stau toate obiectuali- 
tätile, la care se raportează fansele într-un fel sau altul, a căror 


conştiinţă sunt ele într-un fel sau altul şi care pot fi concepute 

potrivit naturii lor şi prin „posturi”, „direcţii ale priviri”, ca 
extrase din şi apartinind acestora”%. 

Distincția fansic — ontic este resimţită de Husserl ca o 
separație. Fenomenul, determinat aici ca trăire pură, este unitar şi 
el îşi îndeplineşte sarcina chiar în virtutea acestei trăsături. 
Trebuie deci să gândim unitatea şi globalitatea fenomenului, în 
afara cărora funcțiunea lui principală — aceea de a face să apară - 
nu poate să fie realizată. Încă o dată corelatia, gândită aici ca un 
Gegeniiberstehen, joacă un rol important. Obiectitätile, care par a fi 
vis-ă-vis-uri ale momentelor fansice propriu-zise (percepţia, 
aprehensiunea etc.) şi care pot fi înfăţişate astfel potrivit esenței 
lor, se revelează ca apartinind întotdeauna prin esenţă fanselor 
respective. Am putea spune că a face să apară anumite obiectitäti 
se face cu preţul „excluderii” lor, al ieşirii lor în afara fanselor 
corespunzătoare (în afara träirilor pure), atât situaţia lor de 
„exterioritate” cât şi cea de apartenenţă internă fiind situaţii 
esenţiale. O atitudine (postură) sau o „privire” corespunzătoare 
pot lămuri această „impostură” a obiectitätilor si această 
„duplicitate” a fanselor. Jocul dintre tot, căruia îi aparţine 
privilegiul manifestării, şi părţile sale (momente fansice sau 


3% „Für die Unterscheidung von phansischen und ontisch-idealen Daten ist 
Folgendes von Wichtigkeit: Der Ausgang ist der von den vollen cogitatio- 
nes, etwa der vollen konkreten Gesamtwahrnehmung, die ich jetzt habe. 
Dieses ganze ist eine Phansis, und phansisch nennen wir alle reellen Teile 
derselben bzw. alle reellen Bestimmtheiten derselben. Und in idealer 
Erwägung: die ihnen entsprechenden Ideen, z. B. die Idee Wahrnehmung, 
die Idee aufmerkender Zuwendung, die Idee der Auffassung usw. Ihnen 
stehen gegenüber alle Gegenständlichkeiten, auf die sich die Phansen in ir- 
gendeiner Weise beziehen, von denen sie in irgendeiner Weise Bewußtsein 
sind und die rein aufgrund ihres Wesens durch entsprechende ‘Eins- 
tellung‘ ‚Blickrichtung‘ aus ihnen entnommen und als zu ihnen zugehörig 
erfaßt werden können.” (Hua III/2, 543 şi urm.) 

obiectitäti corelative), care, ca si pärti constituite, cad în jurisdictia 
unei teorii a constituirii (a ontologiei, adicä), guverneazä atät 
mişcarea internă cât şi conexiunile în care o fansă poate să intre in 
mod ideal. Cu alte cuvinte: acest joc alternant guvernează viaţa 
conştiinţei în integralitatea sa. 

„Putem întreba: Ce este percepţia în ea însăşi, ce componente 
are ea, ce predicate interne care să o determine constitutiv ca 
fiindul care este ea de fapt? Percepția este o unitate a conştiinţei 
interne ca ceva care durează şi are, ca orice obiect temporal, 
materia sa temporală şi proprietăţile ei temporal-unitare. Dacă 
dirijăm descrierea în această direcţie, avem o descriere fansică. 
Deci, în ce priveşte aşa-numita „percepţie externă”: că ea include 
o anumită parte de conţinuturi senzoriale, că aceste conţinuturi 
senzoriale sunt într-un anume fel conştientizate, nu ca puncte 
finale ale unei operaţii de a-te-îndrepta-spre, că ele sunt purtă- 
toare ale unor aperceptii, prin care operaţia de conversie-spre 
traversează o percepţie în sensul obişnuit, că anumite linii ale 
aperceptiei sunt exprimate printr-o conversie animantă, iar altele 
nu, toate acestea aparţin aici. Şi acestea, deşi nu mai sunt pure: că 
percepţia este priză asupra unui obiect, conştiinţă a acestuia, că 
acele conţinuturi senzoriale înfăţişează momente ale obiectului 


s.a.m.d.”®. 


% „Wir können fragen: Was ist die Wahrnehmung in sich selbst, was für 
Komponenten hat sie, was für innere Prädikate, die sie als das Seiende, 
das sie ist, konstitutiv bestimmen. Wahrnehmung ist eine Einheit des 
inneren Bewußtseins, als das ist sie ein Dauerndes, in ihrer Dauer sich 
Veränderndes und hat wie jedes zeitliche Objekt ihre Zeitfülle und ihre 
zeitlich-einheitlichen Beschaffenheiten. Wenn wir in dieser Richtung 
beschreiben, so beschreiben wir phansisch. Also bei der sogenannten 
‘äußeren Wahrnehmung‘: daß sie einen gewissen Bestand an 
Empfindungsinhalten einschließt, daß diese Empfindungsinhalte in 
gewisser Weise bewußt sind, nämlich nicht Zielpunkte der Richtung-auf 

O descriere îndreptată în direcţia fansică (numită mai târziu 
noetică) ne pune în faţa caracterului eminamente temporal al 
obiectului actului. Actul de a percepe se efectuează în conştiinţa 
internă (temporală) şi constă în umplerea duratei temporale. Ea 
este, din acest punct de vedere, unitate a duratei temporale. 
Conexiunea între această direcţie a descrierii şi temporalitate nu 
trebuie să ne surprindă câtuşi de puţin. Sunt bine cunoscute 
textele privitoare la temporalitate care preced Ideen fiind de 
factură noetică, astfel că am putea înţelege că partea noetică 
(fansică în terminologia anterioară, abandonată) este aceea care 
asigură continuitatea şi unitatea efectuării. Ideea unui flux 
continuu şi auto-suficient al trăirilor vine să întărească această 
impresie. Or, este evident că o asemenea continuitate nu poate să- 
şi aibă originea într-o serie de acte esențialmente punctuale şi că 
ea trebuie să fie reflexul continuității obiectului, al continuității 
noematice, care este la rându-i rezultatul stabilităţii construcţiei 
noematice. Astfel, teza că „percepţia, ca orice conştiinţă, face ceva 
să fie conştient în sine, abstracţie făcînd de chestiunea legitimitätii 
(Rechtmässigkeit) sau a adevărului”, ar trebui revizuită şi aceasta 
nu împotriva lui Husserl, ci mereu din punctul de vedere al 
fenomenologiei sale. Căci a face ca ceva să fie conştient în sine (cu 
alte cuvinte: a-l face manifest) nu poate fi separat de constituirea 
lucrului respectiv. Or, această constituire, în cazul percepţiei 


sind, daß sie Träger von Auffassungen sind, durch welche in der Wahr- 
nehmung im gewöhnlichen Sinne der Gewahrung die Zuwendung-auf 
hindurchgeht, daß je nachdem gewisse Auffassungslinien durch die 
beseelende Zuwendung ausgezeichnet sind, andere nicht usw., gehört 
hierher. Auch dies, aber nicht mehr rein: daß Wahrnehmung Gewahrung 
von einem Gegenstand, Bewußtsein von ihm ist. Ebenso, daß die 
Empfindungsinhalte gegenständliche Momente darstellen usw.” (Hua 
11/2, 543-544) 
36 ApS, p.320. 

externe, care este aici ca si în alte pärti un caz privilegiat al inves- 
tigatiei, ne obligä sä gändim lucrul mai intäi ca si constituabil, ca 
închizând în el o legalitate intrinsecă a constituirii sale”. 

În mai multe rânduri, Husserl ne sfătuieşte să abordăm în mod 
alternant ambele direcţii, noetică şi noematică, pentru a vedea 
cum, în trăirea necesarmente şi continuu schimbătoare, în noesă 
adică, o noemă unitară împreună cu sensul său identic şi cu 
celelalte structuri noematice pot să ajungă la un nivel de funcţiune 
(efectuare) (zur Leistung kommen)%. Aşa stând lucrurile, suntem 
obligaţi să spunem nu numai că noema posedă o unitate şi o 
identitate care servesc drept bază pentru unităţile noetice, ci şi că 
această alternanță trebuie să fie dublată şi încrucişată de cea a 
manifestării şi a constituirii. De ce ar trebui o noemă să fie adusă la 
efectuare când este evident că ea este rezultatul acesteia? De ce ar 
trebui subliniat acest aspect când este clar că structurile noematice 
posedă o autonomie pe care nu o datorează decât propriei lor 
funcţionalităţi, unei operationalitäti care le este intrinsecă? 

Atenţia ne este reţinută în continuare de nivelul fansic 
„impur”, acolo unde apare intentionalitatea propriu-zisă, căci 
acea Gewahrung a unui obiect este deopotrivă conştiinţă a acelui 
obiect. La nivelul fansic pur", Husserl plasează mai întâi 
operaţia de „a se dirija spre...” fără a lua în considerare acel ceva 
asupra căruia se îndreaptă, ci mai degrabă luând în considerare 
acel ceva cu ajutorul căruia acest a-se-dirija-spre... se efectuează: 
conținuturile de senzaţie. Astfel, conținuturile de senzaţie ajung 
să aibă un loc de primă importanţă la un nivel care ar trebui 
aparent să le excludä®. Abandonarea vechii terminologii pare că 


37 A se vedea Ideen II şi DuR. 

38 ApS, p. 321. 

% Husserl a ezitat, de altfel, mult timp asupra locului si a rolului acestora atât 
în textele care au pregătit Ideen cît si înăuntrul acestora. 

se datoreazä nu numai faptului ca termenul „fansic” predispune 
la un amestec al registrelor, ci şi faptului că el nu menţine o 
distanță semnificativă (si semnificantă) în raport cu obiectul 
vizării (Vermeintheit). Indreptändu-si atenţia spre perceptie şi spre 
obiectualitätile acesteia, Husserl este obligat să sublinieze rolul 
actelor propriu-zise, ca acest a-se-dirija-spre, şi al conţinuturilor 
de senzaţie. 

Este cunoscut că Husserl califica atât actele cât şi conținuturile 
de senzaţie ca fiind efectuante (reellen). Să privim mai indea- 
proape consideratiile pe care le face el în Beilage 11%. Ca şi în 
textul publicat al Ideen, Husserl insistă asupra caracterului non- 


4 „Wir können sagen: Bei dieser Gegenüberstellung ist maßgebend (und 
war für mich immer maßgebend) A) der Unterschied zwischen Reellem 
und Ideellem, letzteres gemeint als nicht reelles Korrelat. Wenn wir 
Wahrnehmung, wenn wir eine Phansis überhaupt beschreiben, so 
scheiden sich uns überhaupt B) adäquat zu erfassende Gegebenheiten, die 
durch reine Wesensanalyse, also a priori aus dem Gesamtwesen des 
Phänomens zu entnehmen sind. Es scheidet sich uns im adäquat 
Gegebenen das ‚reell Gegebene‘, ‚reell Enthaltene‘ und das ideell Gegebene, 
als bloß ideales Korrelat ‚Enthaltene‘, was besagt, nicht enthalten im 
eigentlichen Sinn, eben dem reellen. Daß die Tischwahrnehmung 
Wahrnehmung von dem Tisch und so wie sie ist, Wahrnehmung von dem 
Tisch in einer bestimmter Orientierung ist, in der er sich von einer 
gewissen Seite zeigt, daß er also so geformt, gefärbt erscheint usw., das ist, 
wofern ich nur getreu ausdrücke, als was der Tisch da erscheint und ‚wie‘ 
er erscheint und nicht über das in dieser Wahrnehmung selbst 
erscheinende hinausgehe, eine zweifellose Wahrheit. Rein Gegebenes wird 
beschrieben, und so für jedes Bewußtsein. Aber nicht der erscheinende 
Tisch, seine erscheinenden Merkmale, seine erscheinende Orientierung 
usw. (und zwar genommen nicht als wirkliche Wirklichkeit, sondern rein 
als ‚Wahrgenommenes als solches‘) ist ‚reelles‘ Bestandstiick der 
Wahrnehmung und nicht in dem Sinn in ihr, wie die Empfindungsinhalte 
in ihr sind, wie die Auffassung in ihr ist, die gesamte Erscheinung jetzt 
verstanden nicht als Erscheinendes, sondern als Bewußtsein von dem 
Erscheinendem” (Hua III/2, 544 si urm.). 

real al corelatului, care devine astfel ideal. Dar, cum perceptia este 
percepţie a lucrului în "realitatea reală", soluţia nu poate fi decât 
un idealism care se auto-suprimä imediat. "Fansic" şi "ontic" — iată 
o terminologie care ne pune nu numai în faţa distinctiei 
neelucidate până la capăt dintre manifestare şi constituire, ci ne 
sugerează şi o anterioritate a manifestării. Astfel, conceptul 
husserlian de "constituire", care pare să acorde subiectului un rol 
prea important, îşi găseşte un fundament cu adevărat fenomeno- 
logic, întrucât orice constituire presupune un prealabil a-face-să- 
apară, precum şi un fel de anterioritate care o pune în perspectivă 
şi graţie căreia situaţii fenomenologice precum acea Bereitschaft, 
obiectele îndoielnice, intentionalitatea intra-noematică nu sunt 
pur şi simplu aruncate dincolo de hotarele fenomenologiei. 


Răzbunarea obiectului 


Am văzut imensele dificultăţi produse de diferenţierea, esen- 
tialä pentru fenomenologia lui Husserl - si in general pentru 
orice fenomenologie -, dintre manifestare şi constituire. Soluţia 
lui Husserl se bazează pe ideea unei întrepătrunderi reciproce a 
celor două planuri în cadrul unui concept cuprinzător şi foarte 
structurat: facem aici referire la conceptul de noemă, aşa cum este 
el definit in Ideen I. Dincolo de aceasta, mai facem trimitere la 
structurile noematice duale ca, de exemplu, sens noematic/modi- 
ficare intentionala sau, nucleu noematic/straturi noematice. 

Această structură, pe care preferăm să o denumim cu terme- 
nul de „sferă noematicä”*!, este definită în totalitate şi sistematic 


conform principiului paralelismului noetic-noematic. De acest 


+! Jan Patočka, La sphère noématique et l’ouvert, în Papiers phénoménologiques, 
texte établi et traduit de l'allemand et du tchèque par Erika Abrams, 
Editions Jérôme Millon, Grenoble, 1995, p. 270. 

principiu Husserl se foloseşte în asemenea măsură încât deseori îi 
forțează utilizarea, ca de exemplu în cazul structurilor etajate. 
Acest paralelism nu trebuie interpretat doar ca un principiu sau 
ca ghid noematic al construcţiei, ci trebuie înțeles şi ca încercare 
de păstrare a unei dimensiuni manifestante; şi aceasta în 
condiţiile în care regimul de constituire atestă tendința sa 
„naturală” de a se prezenta drept sistem universal al oricărei 
constituiri posibile. Prin explicitarea radicală a ipotezelor 
analiticii fenomenologice, paralelismul noetic-noematic trebuie 
înţeles ca o relaţie între fiinţă (Sein) şi aparenţă (Erscheinen) şi 
tratat în continuare în termeni adecvati, şi anume cei ai 
eterogenitätii şi omogenitätii®. 

Structurile noematice se limiteazä strict la explicitarea continu- 
tului notiunii de fenomen (în sensul fenomenologiei). Este în 
afara oricăror dubii faptul că o asemenea explicitare nu poate 
ocoli (aşa cum am arătat deja) aspectele şi momentele esenţiale 
ale manifestării, iar analizele husserliene, într-adevăr, nu 
împiedică acest lucru. Singurul lucru care mai trebuie discutat 
este modalitatea fenomenologică prin care trebuie tratată legătura 
dintre cele două planuri. Astfel, ajungem la concluzia pe care o 
dezvoltă Michel Henry şi observăm că terminologia folosită de el 
aminteşte de terminologia husserliană la care acesta a renunțat pe 
parcursul conceperii Ideilor sale directoare şi se plasează astfel la 
nivelul unei problematizări mai directe a manifestării, deşi nu 
încă pe deplin fenomenologică (în sensul fenomenologiei 
„dezvoltate” a Ideilor directoare). 


* Vezi Michel Henry, „Quatre principes de la phénoménologie”, în Revue de 
Métaphysique et de Morale, N° 1/1991, p. 7. 

Michel Henry este de pärere cä ,reductia radicalä a fiintei la 
“aparenţă” duce la inevitabila diferenţiere a acestora”#. El observă 
pe bună dreptate că noţiunea fenomenului se dezvăluie în urma 
analizei ca fiind o noţiune „dublă, ontică şi simultan fenomeno- 
logică”, punându-şi în acelaşi timp întrebarea: „cât mai este 
posibilă această sciziune a noţiunii fenomenului şi încotro duce 
această distrugătoare ruptură din cadrul unităţii initiale a ‘apa- 
rentei’ şi “fiinţei "4. 

În problema relaţiei dintre manifestare şi constituire ne 
mişcăm „pe o muchie îngustă”, cum scrie B. Waldenfels. Privile- 
giind programatic modalitatea intentionalä a percepţiei, Husserl 
pare să neglijeze domeniul manifestării, pe când Michel Henry 
încearcă să-l deprecieze pe cel al constituirii. Metoda radicală la 
care apelează Michel Henry se bazează în ultimă instanță pe o 
procedură mundană, aceea a „excluderii”, dublată de o proce- 
dură regresivă. Aceasta duce la o nouă ambiguitate neproductivă 
datorată interferenţei celor două planuri, ceea ce o metodă 
radicalizată ar fi trebuit, de fapt, să ocolească. 

Fiinţa ameninţă astfel să ia o poziţie favorizată; şi asta nu 
pentru că ar fi tema privilegiată a cercetărilor sau pentru că ar 
putea constitui direcţia oricărei analize fenomenologice (aşa cum 
bine a prezentat Husserl), ci tocmai prin faptul că este exclusă 
brutal dintr-o structură (configuraţie) care nu se poate lipsi de ea. 
Astfel, ea apare ferm în dimensiunea sa amenințătoare, asemenea 
unui spirit neliniştit. Se observă că aici funcţia aparentei ori 


încearcă să câştige supremaţia în faţa ființei, ori încearcă o nouă 


8 Ibidem. 

+ Ibidem. 

3 Bernhard Waldenfels, Husserls Verstrickung in die Erfahrung, în: Edmund 
Husserl, Arbeit an den Phänomenen. Ausgewählte Schriften, ediţie îngrijită de B. 
Waldenfels, Frankfurt am Main, Fischer Taschenbuch Verlag, 1993, p. 268. 

impotrivire in fata mundanului supralicitind manifestarea ca 
moment specific. Räspunsul la aceastä problemä nu poate fi nici 
cooptarea functiei manifestärii in cadrul fiintei (ca la Heidegger) 
şi nici o nouă împotrivire in faţa atacului mundanului si un 
excedent al manifestării ca moment singularizat (poziţia lui 
Henry“). Michel Henry, a cărui procedură aproape că exclude 
obiectul, reuşeşte să clarifice nivelul manifestării în cele mai mici 
amănunte. Dar se pare că a uitat de etapa obligatorie a revenirii la 
obiect. Ca urmare a unui asemenea neajuns, nevoia unei noi 
reductii fenomenologice apare ca recurentă. 

Urmând această cale, fenomenologia lui Henry pare a se 
prezenta drept o nouă filosofie a conştiinţei. Nimic mai fals! În 
pofida excluderii sale perseverente, obiectul ajunge mereu la 
ființa sa fenomenologicä. Plasarea accentului pe structurile 
aparentei — adică tocmai ceea ce face Michel Henry în opera sa 
fundamentală din 1963” — nu trebuie să treacă peste teleologia 
unei explicitări fenomenologice a lumii şi a fiinţei. Doar ţinând 
seama de această relaţie se înțelege de ce Michel Henry aprobă 
aici fără retineri concepţia lui Husserl, conform căreia obiectul 
general nu trebuie căutat în cogitatio, el trebuind să fie ceea ce 
este. Altfel spus: numai în dimensiunea sa fenomenologicä (ca 
urmare a reductiei, cum se spune de obicei) obiectul - si în 
general orice transcendentä — poate să ajungă la sine însuşi. Acest 
soi-même care se naşte în actul cunoaşterii de sine — cum 
obişnuieşte să susțină Michel Henry, şi anume într-un mod care 


ameninţă să facă din fenomenologie o formă a metafizicii — este o 


15 Vezi Michel Henry, L’essence de la manifestation, Paris, P.U.F., 19902, p. 346. 
+ Michel Henry, L’essence de la manifestation, Paris, P.U.F., 1963. 
48 Michel Henry, Phénoménologie matérielle, Paris, P.U.F., 1990, p. 93. 

„posibilitate internă” a fiecărui sine”. Fiecare sine indică „într-un 
mod misterios”%, în ciuda exterioritätii sale, o posibilitate internă. 

Analiza lui Henry asupra unui lucru obiectiv, redată în conti- 
nuare, confirmă ideea pe care dorim să o susţinem: „Dacă zidul 
are un ‘sine’, astfel încât să ni se poată arăta în sine şi anume în 
exterioritatea sa raportată la sine însuşi, atunci aceasta se 
datorează numai faptului că această exterioritate se afectează pe 
sine conform fenomenalitätii pathice a unei afectări de sine, caz în 
care nu mai vorbim despre o exterioritate, ci despre deja numita 
ipseitate. Cum aceasta aparţine, ca auto-donare (Selbstgegebenheit) 
unei donări (Gebung), oricare ar fi aceasta, şi în primul rând celei 
a zidului, aceasta din urmă, ca oricare fiinţă, poate avea un „sine 
numai ca fenomen în cadrul unei asemenea donări şi doar prin 
aceasta. În aceeaşi măsură cu donarea, acestui ‘sine’ al fiinţei îi 
aparţine „sinele” propriu, prin care el poate fi văzut in sine: 
‘sinele’ revine donärii sale în ultimă instanţă, deci auto-donärii 
acesteia, a cărei esenţă este identică cu cea a oricărei ipseitäti 
posibile”5!. Înseamnă acest lucru că separatia radicală a auto- 
donării nu este delimitarea unei instanţe care se află într-o relaţie 
de exterioritate cu fenomenul de auto-donare şi, prin aceasta, şi 
cu obiectul? Ajungem astfel la acea cogitatio cartesiană, la care se 
referă mereu atât Husserl cât şi Henry, şi care este pentru acesta 
din urmă forma de exprimare a unei resträngeri (etreinte)”. 

Dar ce înseamnă faptul că fiecare sine face referire „în mod 
misterios” la sine însuşi? Ce fel de referire este numită aici? 
Suntem de părere că este vorba aici despre o ontologie formală 


% Ibidem. 

5 Ibidem. În fond, cum se va putea constata in infra, cap. 6, nu este vorba de 
nimic misterios. 

51 Ibidem. 

52 Idem, p. 74-75. 

sustinutä de o transpunere analogicä neclarä si care hräneste 
teama de a cädea pradä ideii mundane a reductiei. Acea compo- 
nentä a procesului reductiei care este dependentä de fenomena- 
lizare şi care face din reductie o simplă „excludere” nu este încă 
elucidatä. Obiectul poate fi, pe aceastä cale, inversat cu intreaga 
sa exterioritate, fără a fi însă în cele din urmă ingräditä capaci- 
tatea sa de separare de planul fenomenologic. 


Recästigarea fenomenalitätii 


În ciuda neclaritätii în această privinţă, sistemul husserlian al 
constituirii universale este capabil să recâştige nivelul manifes- 
tării, chiar dacă aceasta se întâmplă involuntar şi mai degrabă 
inconştient. Procedura husserliană, concentrată cu prioritate asu- 
pra recâştigării obiectului, îl aşează pe acesta într-o dimensiune 
nouă, şi anume într-o dimensiune fenomenologică. Cum se poate 
însă conceptualiza această dimensiune? Care sunt legile hotărâ- 
toare în cadrul acestui domeniu? Şi care este, în cele din urmă, 
statutul propriu al acestui domeniu? Acestea sunt întrebări care 
rămân deschise. Prin ideea pe care am descris-o cu ajutorul 
termenului de „sferă noematică”, Husserl a deschis o cale; Michel 
Henry cercetează la rândul său posibilităţile imprevizibile care 
pot fi puse la dispoziţie de imanenta concepută în mod radical şi 
de puterea afectivității. Aceste două perspective fenomenologice 
se întâlnesc — în ciuda numeroaselor diferenţe — în ideea că 
problematica fundamentală a fenomenologiei se referă la relaţia 
dintre constituire şi manifestare. Dincolo de aceasta, problema 
trebuie tratată pur fenomenologic. Ne gândim aici la termenii de 
omogenitate şi eterogenitate. O asemenea tratare evită atât 
imaginea unei legături directe cu onticul (aşa cum Husserl a 
păstrat-o până la Ideen I sau Heidegger în manieră programaticä 

dupä Kehre) cât si exclusivitatea unui ,idealism” (dacä ne 
referim aici la Husserl) pe care analizele propriu-zise cu greu il 


mai susţin”. 


5 Vezi în acest sens şi J. Benoist, En lisant (le premier) Husserl. Le concept de 
phénomène et la possibilité d'une phénoménologie asubjective, în: C. Axelos etc., 
De la création poétique. Autour de l'oeuvre de Jacques Garelli, vol. 2 Penser le 
poème, Encre Marine, 2000, p. 176-178. 

